
PRATARMĖ SKAITYTOJUI 


Laimės projektas yra priemonė, kuria galima pakeisti savo gyveni- 
mą. Viskas pradedama nuo pasirengimo etapo, kuriame reikia nu- 
statyti ir įvardyti, kas jums teikia džiaugsmą, pasitenkinimą, kuo 
jums įdomu užsiimti ir tai, kas kelia kaltės jausmą, pyktį, nuobo- 
dulį bei sąžinės graužatį. Toliau seka pasižadėjimų etapas, kuriame 
reikia nustatyti konkrečius veiksmus, padėsiančius jums pasijusti 
laimingesniems. O tada jau įdomioji dalis — tų pažadų laikymasis. 

Ši knyga yra mano laimės projekto istorija — tai, ką išbandžiau 
ir ką išmokau pati. Jūsų projektas skirsis nuo maniškio, tačiau tik 
retas asmuo negaus iš jo naudos. Norėdama padėti žmonėms ap- 
mąstyti savo laimės projektus, nuolatos rašau patarimus savo tink- 
laraštyje (angl. 5/og), taip pat sukūriau tinklalapį Happiness Project 
Toolbox, kuriame galima rasti išvardytas priemones, padėsiančias 
sukurti savo laimės projektą ir sekti jo eigą. 

"Tačiau tikiuosi, kad būtent knyga, kurią dabar laikote rankose, 
jus geriausiai įtikins ir įkvėps pradėti savąjį laimės projektą. Žino- 
ma, tai yra mano laimės projekto istorija, ir ji atspindi mano as- 
meninę situaciją, mano vertybes bei interesus. Galbūt pagalvosite: 
„Jei kiekvieno žmogaus laimės projektas yra išskirtinis, tuomet kam 


skaityti apie jos projektą?“ 


II 


» LAIMĖS PROJEKTAS O 


Per savo laimės studijas pastebėjau kai ką, kas mane nustebino: 
labai dažnai ypatinga vieno žmogaus patirtis man suteikia daugiau, 
nei išsamiai aprašyti universalūs principai arba naujausių studijų 
pavyzdžiai. Tai, ką sužinau apie konkretaus žmogaus patirtį, yra 
vertingiau už bet kokį kitą argumentą — ir taip yra netgi tada, kai 
atrodo, jog su tuo žmogumi neturime nieko bendra. Pavyzdžiui, iš 
savo patirties galiu pasakyti, kad niekada neįsivaizdavau, jog man 
labiausiai padės sąmojinga redaktorė, kuri turi Tureto sindromą, 
dvidešimtmetė tuberkulioze serganti šventoji, veidmainis rusų ra- 
šytojas ir vienas iš JAV įkūrėjų, — bet įvyko būtent taip. 

Tikiuosi, mano laimės projekto ataskaita įkvėps jus pradėti sa- 
vąjį. Nesvarbu, kada tai skaitysite ir kur būsite, esate tinkamoje 


vietoje, kad pradėtumėte. 


PRADŽIA 


Niekada nesitikėjau, kad peržengsiu savo ribas. 

Nemaniau, kad vieną dieną liausiuosi pirštu sukti plaukus, nuo- 
lat avėti sportinius batelius ir kasdien valgyti tą patį maistą. Prisi- 
minsiu draugų gimtadienius, perprasiu Photoshop programą, nelei- 
siu dukrai pusryčiaujant žiūrėti televizoriaus. Skaitysiu V. Šekspyrą 
(W. Shakespeare). Daugiau laiko skirsiu juokams ir pramogoms, 
būsiu mandagesnė, dažniau lankysiuosi muziejuose, nebebijosiu 
vairuoti. 

Vieną balandžio mėnesio dieną, vieną niekuo neypatingą rytą 
staiga suvokiau štai ką: o gal mano gyvenimas bėga veltui? Spok- 
sodama pro lietaus nutaškytą autobuso langą išvydau, kaip pro 
šalį skrieja metai. „Ko aš vis dėlto noriu iš savo gyvenimo? — pa- 
klausiau savęs. — Na... Noriu būti /ziminga“ Bet aš niekada nesu- 
simąsčiau apie tai, nuo ko jaučiuosi laiminga arba kaip man tapti 
laimingesnei. 

Egzistavo daug dalykų, dėl kurių galėjau jaustis laiminga. Bu- 
vau ištekėjusi už Džeimio — aukšto, gražaus, tamsaus gymio vyro, 
kuris buvo mano gyvenimo meilė; karjerą pradėjau kaip teisinin- 
kė, o dabar buvau rašytoja; gyvenau mylimame mieste Niujorke; 


su tėvais, seserimi ir uošviais mane siejo geri ir artimi santykiai; 

turėjau draugų; buvau sveika; man nereikėjo dažyti plaukų. Bet 
aš pernelyg dažnai užsipuldavau savo vyrą arba kabelinės televi- 
zijos darbuotoją. Susidūrusi net su menkiausia profesine nesėkme 
jausdavausi prislėgta. Nebepalaikiau ryšio su senais bičiuliais, grei- 
tai prarasdavau savitvardą, kentėjau nuo melancholijos priepuolių, 
nuo nesaugumo jausmo, apatijos ir kartkartėmis užplūstančio kal- 
tės jausmo. 

Pažvelgusi pro aplytą langą pamačiau per gatvę einančias dvi 
figūras — tai buvo maždaug mano amžiaus moteris, kuri vienu 
metu stengėsi išlaikyti skėtį, pažiūrėti į mobilųjį telefoną ir stumti 
vežimėlį su jame sėdinčiu geltoną lietpaltį vilkinčiu vaiku. Staiga 
atpažinau tą vaizdą: :ai 28, pagalvojau, ten esu aš. Turiu vežimėlį, 
telefoną, žadintuvą, butą, rajoną. Dabar važiuoju tuo pačiu miesto 
autobusu, kuriuo paprastai važinėju pirmyn ir atgal per parką. Tai 
mano gyvenimas — tik aš niekada apie tai nesusimąsčiau. 

Nesirgau depresija ir manęs nekamavo amžiaus vidurio krizė, 
bet kankino amžiaus vidurio nerimas — besikartojantis nepasiten- 
kinimo jausmas ir kažkas panašaus į netikėjimą. „Ar tai esu aš? — 
klausdavau savęs imdama rytinius laikraščius arba atsisėdusi skai- 
tyti elektroninių laiškų. — Ar tai aš?“ Kartu su draugais juokauda- 
vome: štai turi „gražų namą“ ir, kaip Deivido Byrno (David Byrne) 
dainoje „Kartą gyvenime“ (Once in a Lifetime), retkarčiais sukrečia 
mintis, kad „šis gražus namas ne mano“. 

„Ar tai tikrai viskas? — klausdavau savęs ir atsakydavau: — Taip, 
tai viskas.“ 

Tačiau nors kartais ir jausdavausi nepatenkinta, kad man kažko 
trūksta, niekada nepamiršdavau ir to, kokia esu laiminga. Pabudusi 
vidury nakties, o tai nutikdavo gana dažnai, vaikščiodavau iš kam- 


bario į kambarį, žiūrėdavau, kaip saugiai miega į antklodę įsisukęs 

mano vyras ir dukterys su savo minkštais žaislais. Turėjau viską, ko 
tik galima norėti, tačiau negebėjau tuo džiaugtis. Mane klampino 
nereikšmingi nusiskundimai ir laikinos krizės, jaučiausi pavargusi 
kovoti su savo prigimtimi ir pernelyg dažnai nesuvokdavau, kad 
visa tai, ką turiu, yra nuostabu. Nebenorėjau ir toliau priimti gy- 
venimo kaip savaime suprantamo dalyko. Mane daug metų perse- 
kiojo rašytojos Kolet (S. G. Colette) žodžiai: „Kokį nuostabų gy- 
venimą nugyvenau! Viena, ko norėčiau, - kad tą būčiau supratusi 
anksčiau“ Nenorėjau, kad gyvenimo pabaigoje arba įvykus kokiai 
nors didelei nelaimei žvelgdama į pracitį galvočiau: „Kokia laimin- 
ga buvau :24a, jei tik būčiau tą supratusi.“ 

Turėjau apie tai susimąstyti. Kaip išsiugdyti įprotį jausti dėkin- 
gumą už paprastą dieną? Kaip nustatyti aukštesnius standartus sau 
kaip žmonai, mamai, rašytojai, draugei? Kaip nekreipti dėmesio į 
kasdienius nemalonius dalykus ir žvelgti plačiau, transcendentiš- 
kiau? Aš vargiai prisimindavau, kad reikia užsukti į vaistinę ir nu- 
pirkti dantų pastos — atrodė visiškai nerealu, kad į savo kasdienę 
rutiną gebėsiu įtraukti tokius aukštus tikslus. 

Autobusas važiavo labai lėtai, bet aš vos spėjau su savo pačios 
mintimis. „Turiu to imtis, — pagalvojau. — Kai tik atsiras laisvo 
laiko, reikia pradėti laimės projektą.“ Bet aš niekada neturėjau 
laisvo laiko. Kai gyvenimas ėjo įprasta vaga, būdavo sunku prisi- 
minti tai, kas iš tikrųjų svarbu; jei norėjau imtis laimės projekto, 
turėjau 2472s:i tam laiko. Įsivaizdavau, kaip ištisą mėnesį gyvenu 
vaizdingoje, vėjo nugairintoje saloje, kur visą dieną renku jūros 
kriaukles, skaitau Aristotelį ir rašau elegantišką dienoraštį. Pri- 
sipažinau sau — ne, to nebus. Turiu atrasti būdą, kaip tą atlikti 
čia ir dabar. Turiu pakeisti objektyvą, pro kurį žiūriu į įprastus 
dalykus. 

"Tokios mintys plūdo man į galvą ir įsėdusi į tą sausakimšą auto- 
busą suvokiau du dalykus: nebuvau tokia laiminga, kokia galėčiau 
būti, ir mano gyvenimas nepasikeis, jei nepriversiu jo keistis. Visa 
tai suvokusi, per akimirką nusprendžiau metus laiko skirti tam, 


kad pamėginčiau tapti laimingesne. 


Apsisprendžiau antradienio ryte, o trečiadienį popiet ant mano 
stalo jau styrojo krūva knygų iš bibliotekos. Jos ten sunkiai tilpo, 
mat mažas mūsų būsto palėpėje esantis darbo kabinetas ir taip 
buvo nukrautas knygų bei medžiagos, kuria naudojausi rašydama 
Dž. F. Kenedžio (J. F. Kennedy) biografiją, taip pat dukters Elizos 
pirmos klasės mokytojos raštelių apie klasės keliones, anginą ir lab- 
daringas maisto rinkimo akcijas. 

Negalėjau tiesiog imti ir pulti prie šio laimės projekto. Prieš 
pradėdama metus turėjau labai daug ką sužinoti. Pirmąsias kelias 
savaites intensyviai skaičiau ir rinkau įvairias idėjas apie tai, kaip 
pradėti savo eksperimentą, tada paskambinau jaunesniajai seseriai 
Elžbietai. 

Išklausiusi mano dvidešimties minučių trukmės pradinių min- 
čių apie laimę traktatą, sesuo pasakė: 

— Tu tikriausiai nė neįsivaizduoji, kokia esi keista, bet, — pasku- 
bomis pridūrė, — gerąja prasme. 

— Visi žmonės keisti. Todėl kiekvieno laimės projektas būtų skir- 
tingas. Mes visi esame ypatingi. 

— Galbūt, bet tu neįsivaizduoji, kaip juokinga, kad apie tai 
kalbi. 

— Kodėl juokinga? 

— Nes apie laimę kalbi labai atkakliai ir metodiškai. 


Nesupratau, ką ji turi omenyje. 

— Nori pasakyti, kad aš mėginu pakeisti tokius tikslus kaip 
„mąstyk apie mirtį“ arba „apsikabink dabar“ į veiksmo elementus? 

— Būtent, — atsakė ji. — Aš net nesuprantu, kas yra tie „veiksmo 
elementai“. 

— Tai verslo mokyklos žargonas. 

— Gerai, nesvarbu. Noriu pasakyti, kad tavasis laimės projektas 
parodo apie tave daugiau, nei pati supranti. 

Be abejo, ji buvo teisi. Sakoma, kad žmonės moko to, ką patys 
turi išmokti. Prisiimdama laimės mokytojos vaidmenį stengiausi at- 
rasti būdą, kaip nugalėti tam tikrus savo trūkumus ir ribotumus. 

Atėjo laikas iš savęs tikėtis daugiau. Tačiau galvodama apie lai- 
mę vis susidurdavau su paradoksais. Norėjau save pakeisti, bet ne- 
galėjau savęs priimti. Norėjau vertinti save ne taip rimtai, tačiau 
kartu — dar rimčiau. Norėjau tinkamai naudoti savo laiką, bet kar- 
tu — išklysti iš kelio, žaisti ir skaityti kada tik panorėjusi. Norėjau 
galvoti apie save, kad galėčiau užsimiršti. Nuolat buvau prie susi- 
jaudinimo ribos; norėjau išsivaduoti iš pavydo ir nerimo dėl ateities, 
tačiau kartu — išlikti energinga ir ambicinga. Elžbietos pastebėjimai 
privertė mane susimąstyti apie motyvaciją. Ar aš siekiau dvasinio 
tobulėjimo ir tokio gyvenimo, kuris būtų daugiau skirtas dvasi- 
niams principams, — ar laimės projektas buvo tiesiog bandymas 
perkelti savo tobulybės siekį į visus gyvenimo aspektus? 

Mano laimės projektas buvo abu šie dalykai. Norėjau tobulinti savo 
charakterį, bet, žinant mano prigimtį, tam turbūt prireiks lentelių, už- 


sibrėžtų tikslų ir užduočių sąrašų, naujų žodžių ir pastabų rašymo. 
Daugelis didžių protų nagrinėjo laimės klausimą, todėl pradėjusi 


tyrinėjimus pasinėriau į Platoną, Boetijų, M. de Montenį (M. de 
Montaigne), B. Raselą (B. Russell), H. D. Toro (H. D. Thoreau) 

ir A. Šopenhauerį (A. Schopenhauer). Didžiosios pasaulio religi- 
jos aiškina laimės prigimtį, todėl aš nagrinėjau pačias įvairiausias 
tradicijas: nuo žinomų iki ezoterinių. Per pastaruosius kelis dešimt- 
mečius labai išaugo mokslinis susidomėjimas pozityviąja psicholo- 
gija, todėl skaičiau M. Seligmaną (M. Seligman), D. Kanemaną 
(D. Kahneman), D: Gilbertą (D. Gilbert), B. Švarcą (B. Schwartz), 
E. Dienerį (E. Diener), M. Čikšentmihalį (M. Csikszentmihalyi) 
ir S. Liubomirskį (S. Lyubomirsky). Populiariojoje kultūroje lai- 
mės žinovų irgi apstu, tad konsultavausi su visais, pradedant Opra 
(Oprah), baigiant J. Morgenštern (J. Morgenstern) ir D. Alenu 
(D. Allen). Kai kurias įdomiausias įžvalgas atradau skaitydama 
mėgstamų rašytojų, kaip antai L. Tolstojaus, V. Vulf (V. Woolf) 
ir M. Robinson (M. Robinson), kūrinius. Kai kurie romanai, kaip 
Maiklo Freino „Nusileidimas saulėje“ (Michael Frayn, Landing 
on the Sun), Anos Pačet „Gražusis dainavimas“ (Ann Patchett, Be/ 
Canto) ir Jano Makevano „Šeštadienis“ (Ian McEwan, Saturda)), 
atrodo, detaliai išnagrinėjo laimės teorijas. 

Vieną minutę skaičiau filosofiją ir biografijas, o kitą — žurnalą 
„Psichologija šiandien“. Šalia mano lovos gulėjo krūva knygų, tarp 
jų Malkolmo Gladvelo „Mirksnis“ (Malcolm Gladwell, Blink), Ada- 
mo Smito „Moralių sentimentų teorija“ (Adam Smith, The Theory 
of Moral Sentiments), Elizabet fon Arnim „Elžbieta ir jos vokiškasis 
sodas“ (Elizabeth von Arnim, Elizabeth and Her German Garden), 
Dalai Lamos „Laimės menas“ (Dalai Lama, Zbe Art of Happiness) ir 
Mazrlos Kili „Kriauklės atspindžiai“ (Marla Cilley, Sink Reflections). 
Vakarieniaudama su draugais iš laimės pyragėlio ištraukiau tokią 
sentenciją: „Ieškok laimės po savo stogu.“ 

Skaitydama visa tai supratau, kad prieš eidama toliau turiu at- 


sakyti į du svarbiausius klausimus. Pirmiausia — ar aš tikiu, kad 

įmanoma tapti laimingesnei? Galų gale juk pastoviojo lygio teorija 
teigia, kad pagrindinis žmogaus laimės lygmuo kinta labai nedaug 
ir nežymiai. 

Mano išvada: taip, įmanoma. 

Šiuolaikiniai tyrimai žmogaus laimės lygiui nustatyti rodo, kad 
apie-penkiasdešimt procentų čia lemia genai, nuo dešimties iki dvi- 
dešimties procentų - gyvenimo aplinkybės, kaip antai amžius, ly- 
tis, rasė, šeiminė padėtis, pajamos, sveikata, profesija ir religija; o 
visa kita — tai, kaip žmogus mąsto ir elgiasi. Kitaip tariant, žmonės 
turi įgimtą polinkį, kuris telpa į tam tikrus rėmus, tačiau dėl savo 
elgesio jie gali pakilti iki asmeninio laimės diapazono viršutinių 
ribų arba nusileisti iki paries laimės ribos dugno. Šis atradimas pa- 
tvirtino mano pastebėjimus. Atrodo akivaizdu, kad kai kurie žmo- 
nės natūraliai labiau linkę džiaugtis arba būti melancholiškesni 
nei kiti, be to, žmonių sprendimai, kaip gyventi, irgi daro įtaką jų 
laimei. 

Antrasis klausimas — tai kas yra „laimė“? 

Studijuodami teisę mes ištisą semestrą diskutavome apie tai, ką 
reiškia sąvoka „sandoris“, tad kai ėmiau tyrinėti laimę, prisiminiau 
tai, ką buvau išmokusi. Ką nors studijuojant, labai naudinga tiksliai 
apsibrėžti terminus, tad vienas pozityviosios psichologijos tyrimas 
nustatė penkiolika akademinių laimės apibrėžimų, tačiau mano 
projektui, atrodė, nereikalinga eikvoti daug energijos nagrinėjant 
skirtumus tarp „teigiamojo poveikio“, „subjektyviosios gerovės“, 
„hedonistiškojo stiliaus“ ir begalės kitų terminų. Nenorėjau strigti 
prie to, kas mane ne itin domino. 

Nusprendžiau, kad, užuot tą darius, geriau laikytis gerbiamos 
tradicijos, kurią nustatė Aukščiausiojo Teismo teisėjas Poteris Stiu- 


artas (Potter Stewart), jis nepadorumą apibrėžė posakiu „žinosiu, 

kai pamatysiu“, arba Luisas Armstrongas (Louis Armstrong), ku- 
ris pasakė: „jeigu tau reikia klausti, kas yra džiazas, tai niekuomet 
to nesužinosi“, arba A. E. Hausmanas (A. E. Housman), kuris 
rašė: „poeziją apibūdinti galiu ne geriau, nei terjeras gali apibū- 
dinti žiurkę“, mat jis „atpažįsta objektą pagal požymius, kuriuos 
šis apima“. 

Aristotelis pavadino laimę summum bonum — aukščiausiuoju 
gėriu; žmonės trokšta įvairių dalykų — galios, turtų arba numesti 
dešimt kilogramų — nes tiki, kad nuo to pasijus laimingi, tad ti- 
krasis jų tikslas yra laimė. Blezas Paskalis (Blaise Pascal) ginčijosi: 
„Visi žmonės siekia laimės. Visi be išimčių. Nesvarbu, kokiomis 
skirtingomis priemonėmis naudotųsi, jie visi siekia šio tikslo.“ Vie- 
nas tyrimas parodė, kad visame pasaulyje žmonės, paklausti, ko 
labiausiai patys nori iš gyvenimo ir ko trokšta savo vaikams, atsakė, 
kad Įaimės. Net ir tie, kurie negali sutarti dėl to, ką reiškia būti 
„laimingam“, sutinka dėl viena — kad dauguma žmonių gali būti 
„laimingesni“ remdamiesi tam tikru savo susikurtu apibrėžimu. Aš 
žinau, kada jaučiuosi laiminga. To mano tikslams pakako. 

Ieškodama apibrėžimo laimei priėjau kitą svarbią išvadą: /zimės 
priešingybė buvo melaimingumas, o ne depresija. Depresija, paniri- 
mas į liūdesį, nusipelno rimto dėmesio ir yra kitos kategorijos sąvo- 
ka nei laimė ar nelaimingumas. Savuoju laimės projektu toli gražu 
nesiekiau ieškoti depresijos priežasčių ar vaistų jai gydyti. Tačiau, 
net jei nejaučiau depresijos ir neplanavau į ją gilintis, reikėjo apimti 
gerokai daugiau — tai, kad nesergu depresija, nereiškė, jog neverta 
stengtis būti laimingesnei. 

Nustačiusi, kad įmanoma padidinti savo laimę, ir žinodama, ką 
reiškia būti „laimingai“, turėjau tiksliai išsiaiškinti, 4247 tapti lai- 


mingesncei. 

Ar galiu atrasti naują stulbinančią laimės paslaptį? Turbūt kad 
ne. Žmonės jau tūkstančius metų galvojo apie laimę, ir didieji isto- 
rijos protai jau išdėstė apie ją visas tiesas. Visa, kas svarbu, jau buvo 
pasakyta. (Net ir šis posakis. Alfredas Nortas Vairhedas (Alfred 
North Whitchead) pasakė: „Visa, kas svarbu, jau buvo pasakyta.“) 
Laimės dėsniai jau yra nustatyti taip pat, kaip ir chemijos dėsniai. 

Nors tų dėsnių ir nekūriau, reikėjo suvokti juos s2x pačiai. Tai 
priminė dietą. Visi žinome dietos paslaptis — valgyti geriau, valgyti 
mažiau, daugiau mankštintis — tačiau kaip jas pritaikyti. Turėjau 


sukurti schemą laimės idėjoms įgyvendinti praktiškai. 


JAV įkūrėjas Bendžaminas Franklinas (Benjamin Franklin) yra vie- 
nas iš šventųjų savirealizacijos globėjų. „Autobiografijoje“ jis rašo, 
kaip kūrė savo Dorybių lentelę, kuri buvo „drąsaus ir daug pastangų 
reikalaujančio projekto, kaip pasiekti moralinę tobulybę“, dalis. Jis 
apibrėžė trylika dorybių, kurias norėjo ugdytis: saikingumą, tylą, 
tvarką, ryžtingumą, taupumą, darbštumą, nuoširdumą, teisingu- 
mą, santūrumą, švarą, ramybę, tyrumą bei nuolankumą — ir nu- 
braižė lentelę, kurioje jas surašė greta kiekvienos dienos. B. Frank- 
linas kiekvieną dieną balais įvertindavo, ar pakankamai praktikavo 
visas trylika dorybių. 

Šiuolaikiniai tyrimai nelabai vertina jo lentelės pildymo taktiką. 
Žmonės verčiau imasi tikslų, kurie suskaidyti į konkrečius ir išma- 
tuojamus veiksmus bei turi kokią nors struktūrinę atskaitomybę 
ir teigiamą pastiprinimą. Taip pat, atsižvelgiant į šiuolaikinę sme- 
genų teoriją, nesąmoningasis protas atlieka svarbų darbą formuo- 
jant sprendimus, motyvus ir jausmus, nepriklausomai nuo mūsų 
suvokimo ar sąmoningos kontrolės, ir vienas iš veiksnių, kuris daro 


įtaką nesąmoningai veiklai, yra informacijos „prieinamumas“, arba 

tai, kaip lengvai ji pasiekia protą. Informaciją, kuri neseniai buvo 
priminta arba kuria buvo dažnai naudojamasi praeityje, lengviau 
atkurti, dėl to ji yra aktyvi. „Prieinamumo“ idėja man pakišo min- 
tį: jei nuolatos sau priminsiu apie tam tikrus tikslus ir idėjas, juos 
lengviau įsisąmoninsiu. Taigi šiuolaikinio mokslo ir Beno Frankli- 
no metodo įkvėpta sukūriau savąją lentelės versiją — kažką panašaus 
į kalendorių, į kurį surašysiu visus pasižadėjimus ir kasdien prie 
kiekvieno iš jų galėsiu pažymėti V (gerai) arba X (blogai). 

Tačiau, sukūrus lentelės formą, prireikė gana daug laiko, kad ap- 
sispręsčiau, kokius pasižadėjimus ten surašyti. Trylika B. Franklino 
dorybių nesutapo su tais pokyčiais, kuriuos norėjau pasiekti. Man ne- 
labai rūpėjo „švara“ (nors, gerai pagalvojus, būtų visai ne pro šalį stro- 
piau valytis dantis siūlu). Ką aš turiu daryti, kad būčiau laimingesnė? 

Pirmiausia turėjau nustatyti sritis, ties kuriomis reikia padirbėti, 
o tada priimti konkrečius ir išmatuojamus sprendimus-pasižadėji- 
mus, kurie didina laimę. Pavyzdžiui, visi, pradedant Seneka ir bai- 
giant Martinu Seligmanu, sutiko, kad draugystė yra raktas į laimę, 
taigi, be jokios abejonės, norėjau sustiprinti savuosius draugystės 
saitus. Reikėjo tik išsiaiškinti, kokiais konkrečiais būdais galima 
pasiekti norimų pokyčių. Siekiau būti konkreti, kad žinočiau, ko 
tiksliai iš savęs tikiuosi. 

Kol mąsčiau apie galimus pasižadėjimus, man ir vėl dingtelė- 
jo, kaip mano laimės projektas skirsis nuo bet ko kito. Vienas iš 
pagrindinių B. Franklino prioritetų buvo saikingumas („valgyk ne 
iki atbukimo; gerk ne iki pakylėjimo“) ir tyla (mažiau „plepalų, 
kalambūrų ir juokelių“). Kiti žmonės gali nuspręsti, kad pradės 
sportuoti arba mes rūkyti, pagerins savo seksualinį gyvenimą arba 
ims savanoriauti, — man tokių pasižadėjimų nereikėjo. Aš jau buvau 


savanorė. Turėjau išskirtinių prioritetų, tarp kurių buvo ir tokių, 


22 


e PRADŽIA e 


kuriuos kiti žmonės būtų praleidę, o daugelį dalykų, kuriuos kiti 
būtų įtraukę į savo sąrašą, buvau praleidusi aš. 

Pavyzdžiui, draugė manęs paklausė: 

- Ar negalvoji pradėti lankyti psichoterapiją? 

— Ne, - nustebusi atsakiau. - Kodėl? Negi manai, kad turėčiau? 

— Būtinai. 'Tai svarbiausias dalykas. Jei nori sužinoti pagrindines 
savo elgesio priežastis, turi lankytis pas psichologą, — atsakė ji. — 
Argi nenori sužinoti, odė! esi tokia, kokia esi, ir kodė/ nori pakeisti 
savo gyvenimą? 

Gana ilgai apie tai mąsčiau, o paskui nusprendžiau — ne, neno- 
riu. Ar tai reiškė, kad esu paviršutiniška? Supratau, kad psichote- 
rapija gali būti naudinga, bet šie klausimai manęs paprasčiausiai 
nelabai domino. Klausimai, kuriuos norėjau išspręsti, buvo labai 
aiškūs, ir man daug labiau rūpėjo imti tinkamiau elgtis, negu ge- 
riau save suprasti. 

Kiekvieną mėnesį norėjau skirti dėmesį skirtingiems dalykams 
ir dvylika mėnesių per metus reiškė, kad turėsiu užpildyti dvyli- 
ka langelių. Tyrimai man parodė, kad pagrindinis laimės elemen- 
tas yra visuomeniniai ryšiai, todėl nusprendžiau imtis Santuokos, 
Motinystės ir Draugų. Taip pat sužinojau, kad mano laimė labai 
stipriai priklauso nuo perspektyvos, todėl į sąrašą įtraukiau tokias 
temas kaip Amžinybė ir Požiūris. Darbas, kaip ir laisvalaikis, buvo 
labai svarbūs mano laimės veiksniai, todėl pridėjau Darbą, Žai- 
dimus ir Aistrą. Ką dar norėjau apimti? Atrodė, kad Energija yra 
esminis viso projekto sėkmės elementas. Žinojau, kad noriu pasi- 
gilinti į Pinigų temą. Idant giliau panagrinėčiau tas įžvalgas, su 
kuriomis susidursiu atlikdama tyrimą, pridėjau ir Dėmesingumą. 
Gruodis bus tas mėnuo, per kurį pasistengsiu tobulai laikytis visų 


pasižadėjimų, — taigi buvo dvylika kategorijų. 

Tačiau kuri tema turėtų užimti pirmą vietą? Kokie yra patys 
svarbiausi laimės elementai? To dar nežinojau, bet nusprendžiau 
pirmiausia imtis Energijos. Aukštas energijos lygis man padės leng- 


viau vykdyti visus kitus pasižadėjimus. 


Sausio pirmąją, kai planavau pradėti projektą, užbaigiau lentelę su 
tuzinu pasižadėjimų, kuriuos reikės išbandyti ateinančiais metais. 
Pirmąjį mėnesį imsiuosi tik sausio mėnesio priesakų; vasario mėnesį 
prie sausio mėnesio pridėsiu kitų pasižadėjimų rinkinį. Atėjus gruo- 
džiui, jau turėčiau būti apėmusi visų metų pasižadėjimus. 

Kol stengiausi įvardyti priesakus, pradėjo aiškėti kai kurie visa 
apimantys principai. Tiems principams išgryninti prireikė gerokai 
daugiau pastangų, nei tikėjausi, bet, daug kartų kažką atėmusi ir 


pridėjusi, pagaliau įvardijau savo Dvylika įsakymų. 


DVYLIKA ĮSAKYMŲ 
1. Būk Grečen. 
2. Paleisk. 
3. Elkis taip, kaip nori jaustis. 
4. Atlik tą dabar. 
s. Būk mandagi ir teisinga. 
6. Džiaukis procesu. 
7. Išlaidauk. 
8. Nustatyk problemą. 
9. Pralinksmėk. 
10. Daryk tai, kas būtina. 
11. Neskaičiuok. 


12. Tiesiog mylėk. 

Nusprendžiau, kad šie Dvylika įsakymų padės man laikytis savo 
pasižadėjimų. 

Sugalvojau ir kvailesnį sąrašą — Suaugusiojo paslaptis. Buvo ta- 
kių pamokų, kurias augant sunkiai sekėsi išmokti. Nesu tikra ko- 
dėl, bet prireikė daug metų, kad pripažinčiau, jog ir nereceptiniai 


vaistai gali išgydyti galvos skausmą. 


SUAUGUSIOJO PASLAPTYS 

Žmonės mažiau pastebi tavo klaidas, nei tu manai. 

Nieko tokio prašyti pagalbos. 

Daugeliui sprendimų nereikia išsamaus tyrimo. 

Daryk gera, jauskis gerai. 

Svarbu s4 visais elgtis maloniai. 

Pasiimk megztinį. 

Atliekant po nedaug kiekvieną dieną, galima daug pasiekti. 

Muilas ir vanduo pašalina didžiumą dėmių. 

Kelis kartus išjungus ir įjungus kompiuterį galima pataisyti stai- 
gų gedimą. 

Jei negali ko nors surasti, — susitvarkyk. 

Gali pasirinkti, kuo užsiimti, tačiau negali pasirinkti to, kuo tau 
patinka užsiimti. 

Laimė ne visuomet leidžia jaustis laimingam. 

Tai, ką darai kiekvieną dieną, yra svarbiau nei tai, kuo užsiimi 
retkarčiais. 

Nereikia išmanyti visko. 

Jei nesusiduri su nesėkmėmis, vadinasi, ne itin stengiesi. 

Nereceptiniai vaistai yra labai veiksmingi. 

Neleisk, kad tobulumas taptų gerumo priešu. 


Tai, kas smagu kitiems, gali nepatikti tau, ir atvirkščiai. 

Žmonėms iš tikrųjų labiau patinka, kai vestuvių dovanas perki 
ne iš jų sudaryto sąrašo. 

Neįmanoma pakeisti vaikų prigimties, jiems prieštaraujant ar 
užrašant į būrelius. 


Jei nieko neįdėsi, tai nieko ir negausi. 


Man patiko kurti savuosius Dvylika įsakymų ir Suaugusiojo pa- 
slaptis, tačiau laimės projekto esmė vis tiek buvo pasižadėjimų sąra- 
šas, sudarytas iš pokyčių, kuriuos norėjau įtraukti į savo gyvenimą. 
Kai atsitraukiau ir pažvelgiau į savo pasižadėjimus iš šalies, nuste- 
bau, kad jų užmojai tokie menki. Pavyzdžiui, sausis. „Eik anksčiau 
miegoti“ ir „atlik nuolatos atidėliojamas užduotis“ — tai nei jaudino, 
nei buvo spalvinga, nei itin ambicinga. Mane džiugino radikalūs 
kitų žmonių laimės projektai, kaip antai H. D. Toro persikėlimas į 
Voldeną arba Elizabet Gilbert išvykimas į Italiją, Indiją ir Indone- 
ziją. Nauja pradžia, visiškas atsidavimas, šuolis į nežinomybę - jų 
ieškojimai man atrodė labai įkvepiantys, be to, jaučiau netiesioginį 
jaudulį dėl to, kad jie palieka savo kasdienius rūpesčius. 

Bet mano projektas buvo ne toks. Aš nebuvau nuotykių ieškotoja 
ir nenorėjau imtis tokių ypatingų pokyčių. Laimei, nes net ir panorė- 
jusi nebūčiau galėjusi. Turėjau šeimą ir įsipareigojimų, dėl to beveik 
neturėjau galimybių išvažiuoti savaitgaliui, ką jau kalbėti apie metus. 

O dar svarbiau tai, kad nenorėjau atsisakyti savo gyvenimo. No- 
rėjau pakeisti gyvenimą jo nekeisdama, o atrasdama daugiau lai- 
mės savo pačios virtuvėje. Žinojau, kad laimės nerasiu nors kokioje 
tolimoje vietoje ar neįprastose aplinkybėse; ji buvo čia ir dabar — 
kaip toje įsimintinoje pjesėje „Žydroji paukštė“ (74e Blue Bird), kur 
du vaikai ištisus metus ieško žydrosios laimės paukštės ir atranda ją 


galiausiai sugrįžę namo. 

Daugelis žmonių mano laimės projektui nepritarė. Pradedant 
mano vyru. 

— Nelabai suprantu, - pasakė Džeimis, gulomis ant grindų at- 
likdamas kasdienę nugaros ir kelių mankštą. — Juk jau esi pakanka- 
mai laiminga, ar ne? Jei būtum labai nelaiminga, tada suprasčiau, 
bet juk tokia nesi, — jis nutilo. — Juk esi nelaiminga, ar ne? 

— Aš 2s4 laiminga, — užtikrinau jį ir patenkinta, kad turiu ga- 
limybę pademonstruoti savo naująsias žinias, pridūriau, — iš tiesų 
dauguma žmonių yra pakankamai laimingi: 2006 metų tyrimai 
rodo, kad aštuoniasdešimt keturi procentai amerikiečių save laiko 
„labai laimingais“ arba „pakankamai laimingais“, o keturiasdešimt 
penkių šalių apklausa rodo, kad skalėje nuo 1 iki ro žmonės daž- 
niausiai save vertina septyniais, o skalėje nuo I iki 100 — 75 taškais. 
Neseniai pati pildžiau Tikrosios laimės apžvalgos anketą ir skalėje 
nuo I iki 5 surinkau 3,92 taškus. 

- Tai jeigu esi pakankamai laiminga, kam reikia to laimės pro- 
jekto? 

— Aš esu laiminga, bet ne tokia laiminga, kokia turėčiau būti. 
Mano toks nuostabus gyvenimas — noriu labiau jį branginti ir būti 
labiau jo verta. 

Buvo sunku paaiškinti: 

— Aš pernelyg dažnai skundžiuosi, susierzinu labiau, nei derėtų. 
Turėčiau jaustis dėkingesnė. Manau, jei jausčiausi laimingesnė, ge- 
riau elgčiausi. 

— Ar tikrai manai, kad visa tai padarys kokį nors skirtumą? — 
paklausė jis rodydamas į mano pirmąją atspausdintą tuščią pasiža- 
dėjimų lentelę. 

— Na, pažiūrėsiu. 


— Hmm, - purkštelėjo jis. — Tai jau tikrai. 

Netrukus po to pokalbio per vieną kokteilių vakarėlį susidūriau 
su dar didesniu skeptiškumu. Vienas senas pažįstamas atvirai pa- 
sijuokė iš mano laimės projekto idėjos ir įprastas mandagus pašne- 
kesys išsirutuliojo į pokalbį, kuris buvo panašus į daktaro laipsnio 
disertacijos gynimą. ž 

— Tavo projektas skirtas tam, kad pažiūrėtum, ar gali tapti lai- 
mingesnė? Bet tu gi neišgyveni depresijos? - paklausė jis. 

— Taip, teisingai, — atsakiau stengdamasi atrodyti protinga žon- 
gliruodama taure vyno, servetėle ir prašmatnia dešrainio versija. 

— Neįsižeisk, bet kokia viso to prasmė? Nemanau, kad tyrimas 
apie tai, kaip paprastas žmogus gali tapti laimingesnis, yra labai 
įdomus dalykas. 

Nebuvau tikra, ką jam atsakyti. Ar galėjau pasakyti, kad viena 
iš suaugusiojo paslapčių yra „niekada nepradėti sakinio žodžiu „ne- 
įsižeisk“? 

— Ir, be to, — toliau kalbėjo jis, - tu nesi paprastas žmogus. Esi 
labai išsilavinusi, rašai, gyveni aukštutinio Yst Saido rajone, tavo 
vyras turi gerą darbą. Ką žmogui iš Vidurio Vakarų gali pasakyti 
apie tai, kaip būti laimingam? 

— Aš pati iš Vidurio Vakarų, — atsakiau neužtikrintai. 

Jis mostelėjo ranka. 

— Paprasčiausiai nemanau, kad turėsi tokių įžvalgų, kurios galė- 
tų būti naudingos kitiems žmonėms. 

— Na, - atsakiau, — pradėjau tikėti, kad žmonės vieni iš kitų gali 
labai daug išmokti. 

— Man atrodo, kad pamatysi, jog tavo patirtis bus sunkiai su- 
prantama. 

— Aš' pasistengsiu, — atsakiau. Ir nuėjau kalbėtis su kažkuo 


kitu. 

Kad ir kaip pokalbis su tuo žmogumi atėmė man drąsą, jis vis 
dėlto nesukėlė tikrojo nerimo dėl projekto: ar dėti tiek pastangų 
savo pačios laimei yra labai savanaudiška? 

Ilgai apie tai svarsčiau. Galiausiai sutikau su senovės filosofų ir 
šiuolaikinių mokslininkų nuomone, kad pastangos tapti laiminges- 
niam yra deramas tikslas. Aristotelis teigė: „Laimė - gyvenimo pras- 
mė ir paskirtis, visos žmogiškosios egzistencijos tikslas ir pabaiga.“ 
Epikūras rašė: „Turime daryti tai, kas mums suteikia laimę, nes, 
jeigu ją turėsime, turėsime viską, o jeigu neturėsime, visos mūsų 
pastangos bus nukreiptos į tai, kad ją pasiektume.“ Šiuolaikiniai 
tyrimai rodo, kad laimingi žmonės yra altruistiškesni, produkty- 
vesni, labiau linkę padėti, mėgstamesni, kūrybingesni, lankstesni, 
daugiau domisi kitais, yra draugiškesni ir sveikesni. Laimingi žmo- 
nės yra geresni draugai, kolegos ir piliečiai. Norėjau būti vienu iš 
tokių žmonių. 

Žinojau, kad man tikrai lengviau būti geresnei, jei esu laiminga. 
"Tada buvau kantresnė, atlaidesnė, energingesnė, geraširdingesnė ir 
dosnesnė. Kaldama savo laimę ne tik pati tapsiu laimingesnė, bet 
laimingesni bus ir mane supantys žmonės. 

Ir, nors nesupratau to iš pradžių, savo laimės projektą pradėjau 
todėl, kad norėjau pasirengti. Man gyvenime labai sekėsi, bet vis- 
kas galėjo pasisukti ir kita linkme. Vieną tamsią naktį suskambės 
telefonas, ir aš jau įsivaizdavau konkretų skambutį, kurio galėjau 
sulaukti. Vienas iš mano laimės projekto tikslų buvo pasirengti ne- 
laimėms — išsiugdyti savidiscipliną ir tokius proto įgūdžius, kurie 
padėtų susidoroti su blogais dalykais, šiems nutikus. Mankštintis, 
atlikti nuolatos atidėliojamas užduotis ir sutvarkyti skaitmenines 
fotografijas reikia tada, kai viskas einasi sklandžiai. Nenorėjau 


laukti krizės, kad pertvarkyčiau savo gyvenimą. 

EIK ANKSČIAU MIEGOTI. 
DAUGIAU MANKŠTINKIS. 
IŠMESK, ATNAUJINK, SUTVARKYK. 
ATLIK NUOLATOS ATIDĖLIOJAMAS UŽDUOTIS. 
ENERGINGIAU VEIK. 


Pa 


Kaip ir keturiasdešimt keturi procentai amerikiečių, Naujųjų metų 
"proga aš ką nors prisižadu — paprastai tų pažadų nepavyksta labai 
ilgai laikytis. Kiek kartų buvau nusprendusi daugiau mankštintis, 
tinkamiau maitintis ir suspėti atsakyti į visus elektroninius laiš- 
kus? Tačiau šiais metais mano pasižadėjimai buvo susiję su laimės 
projektu, ir aš tikėjausi, kad tai padės geriau jų laikytis. Pradėjusi 
naujus metus ir laimės projektą, nusprendžiau skirti dėmesio savo 
energijai. Vyliausi: jei būsiu gyvybingesnė, lengviau pajėgsiu laiky- 
tis visų laimės projekto pasižadėjimų ateinančiais mėnesiais. ' 
"Tyrimai rodo: jei žmogus yra laimingas, tai jam suteikia energi- 
jos, o turint daug energijos lengviau užsiimti ta veikla, kuri pade- 
da jaustis laimingesniam, pavyzdžiui, socializuotis ir mankštintis. 
"Tyrimai taip pat rodo: jei žmogus jaučiasi energingas, padidėja jo 
savigarba. Ir atvirkščiai, jei jautiesi pavargęs, viskam prireikia daug 
pastangų. Paprastai smagus užsiėmimas, pavyzdžiui, šventinių 
dekoracijų kabinimas, atrodo sudėtinga ir daug jėgų reikalaujanti 
užduotis, o išmokti naują kompiuterinę programą atrodo neįveikia- 


mas dalykas. 

Žinau, kai jaučiuosi energinga, tada man daug paprasčiau elg- 
tis taip, kad jausčiausi laiminga. Atrandu laiko nusiųsti seneliams 
laišką su pediatro tyrimų rezultatais. Nesibaru, jei Eliza išpila stik- 
linę pieno ant kilimo būtent tada, kai skubame į mokyklą. Turiu 
kantrybės ir ištvermės išsiaiškinti, kodėl stringa mano kompiuterio 
ekranas. Sudedu į indaplovę indus. 

Nusprendžiau imtis tiek fizinžą, tiek psichinių energijos aspektų. 

Fizinei energijai užtikrinti turėjau pakankamai miegoti ir 
mankštintis. Nors žinojau, kad miegas ir mankšta stiprina sveika- 
tą, vis dėlto nustebau pamačiusi, kad laimei — kuri galbūt atrodo 
kaip sudėtingas, didingas ir neapčiuopiamas tikslas — tokią didelę 
įtaką daro visai paprasti įpročiai. Psichinei energijai užtikrinti tu- 
rėjau susitvarkyti butą ir darbo kabinetą, mat netvarka ir pernelyg 
didelis kiekis daiktų labai slegia. Tikėjausi, kad išorinė tvarka su- 
teiks vidinės ramybės. Be to, turėjau sutvarkyti netiesioginę netvar- 
ką — norėjau išbraukti užduotis iš užduočių sąrašo. Šis paskutinis 
pasižadėjimas apėmė tiek fizinius, tiek psichinius aspektus. Tyrimai 
rodo: jei elgiesi taip, :27s7 jaustumeisi energingesnis, tai padeda tapti 
energingesniam. Buvau nusiteikusi skeptiškai, bet atrodė, kad verta 


pamėginti. 


EIK ANKSČIAU MIEGOTI 


Pirmiausia kūno energija. 

Viena žavi draugė, kuri turi polinkį daryti labai „plačius“ pa- 
reiškimus, man pasakė, kad „miegas yra naujas seksas“, aš ir pati 
neseniai dalyvavau vakarienėje, kur visi prie stalo sėdintys žmonės 
smulkiai pasakojo apie saldžiausią pogulio miego patirtį, negailė- 


dami geidulingų detalių, o klausantieji vaitojo iš malonumo. 

Milijonams žmonių per naktį nepavyksta išmiegoti septynių 
aštuonių valandų, o vienas tyrimas atskleidė, kad prastas nakties 
miegas yra vienas iš dviejų svarbiausių veiksnių (kitas — įtempti 
darbo terminai), kurie veikia kasdienę žmogaus nuotaiką. Dar 
vienas tyrimas teigė, kad papildoma valanda miego kiekvieną 
naktį suteikia daugiau kasdienės laimės, negu šešiasdešimčia 
tūkstančių dolerių pakeltas atlyginimas. Nepaisant to, vidutinis 
suaugęs žmogus miega tik 6,9 valandas savaitės dienomis ir 7,9 
valandas savaitgaliais — dvidešimčia procentų mažiau nei I900 
metais. Nors žmonės pripranta prie mieguistumo pojūčio, mie- 
go trūkumas silpnina atmintį, imuninę sistemą, lėtina medžiagų 
apykaitą ir kai kurie tyrimai tvirtina, kad gali skatinti svorio au- 
gimą. 

Mano naujasis, ne itin įspūdingas pasižadėjimas, norint skir- 
ti daugiau laiko miegui, buvo žšiungti šviesą. Užuot ėjusi miegoti, 
aš pernelyg dažnai vakarais skaitydavau, atsakinėdavau į laiškus, 
žiūrėdavau televizorių, apmokėdavau sąskaitas ar užsiimdavau kita 
veikla. 

Vis dėlto, praėjus vos kelioms dienoms nuo laimės projekto pra- 
džios, apkamšydama Elizą nakčiai aš vos neužmigau ant jos vio- 
letinės antklodės, tačiau kai Džeimis pasiūlė pasižiūrėti paskutinį 
Netflix DVD filmą „Pokalbis“ (Zbe Conversation), akimirką sudve- 
jojau. Labai mėgau filmus, norėjau pabūti kartu su Džeimiu, pusė 
dešimtos vakaro atrodė juokingai ankstyvas metas eiti miegoti, be 
to, iš savo patirties žinojau, jei pradėsiu žiūrėti, atgysiu. Kita vertus, 
jaučiausi išsekusi. 

Kodėl eiti miegoti gan dažnai atrodo labiau varginantis dalykas, 
negu neiti miegoti? Manau, tai inertiškumas. Be to, prieš miegą rei- 


kia atlikti tam tikrus darbus — išsiimti akių lęšius, išsivalyti dantis 

ir nusiprausti. Bet aš buvau sau pasižadėjusi, todėl ryžtingai nuėjau 
miegoti. Išmiegojau visas aštuonias valandas ir pabudau pusę še- 
šių — valanda anksčiau, nei įprasta, tad, be to, kad gerai išsimiego- 
jau, galėjau ramiai padirbėti, kol visa šeima dar miegojo. 

Jaučiausi tikra visažinė, kai sesuo, paskambinusi man, ėmė skųs- 
tis nemiga. Elžbieta — penkeriais metais už mane jaunesnė, bet pa- 
prastai jos patarimo klausiu aš. 

— Visiškai neišsimiegu, — pasakė ji. — Jau atsisakiau kofeino. Ką 
dar daryti? 

— Daug ką, - pasakiau pasirengusi išplepėti jai krūvą patarimų, 
apie kuriuos sužinojau atlikdama savo tyrimus. — Prieš miegą ne- 
užsiimk niekuo, kas reikalauja aktyviai mąstyti. Miegamajame turi 
būti šiek tiek vėsoka. Prieš guldamasi į lovą keletą kartų pasirąžyk. 
Kitas svarbus dalykas - šviesa supainioja kūno paros laikrodį, taigi 
prieš miegą šviesos turėtų būti prislopintos, pavyzdžiui, kai eini į 
vonią. Įsitikink, kad užgesinus šviesą kambaryje yra labai tamsu. 
Kaip viešbutyje. 

- Ar tikrai manai, kad visa tai ką nors pakeis? — paklausė ji. 

— Tyrimai rodo, kad taip. 

Pati visa tai išmėginau ir pamačiau, kad paskutinį dalyką - visiš- 
ką tamsą miegamajame — stebėtinai sunku pasiekti. 

— Ką tu da7ai? — vieną vakarą paklausė:Džeimis, pamatęs, kaip 
dėlioju kambaryje daiktus. 

— Bandau uždengti nuo visų daiktų sklindančią šviesą, — at- 
sakiau. — Skaičiau, kad net ir mažiausia šviesa nuo skaitmeninio 
žadintuvo gali sutrikdyti miego ciklą, o čia viskas atrodo kaip iš- 
protėjusio mokslininko laboratorijoje. Mūsų delniniai kompiute- 
riai, asmeninis kompiuteris, laidų dėžė — viskas blyksi arba šviečia 


v . . "7 . v L 
šviesiai žalia šviesa. 

— Hmm, - tepasakė jis, bet padėjo man perdėti kai kuriuos 
daiktus ant naktinio stalelio, kad užstotų šviesą, sklindančią nuo 


žadintuvo. 


Tie pokyčiai nepadėjo man greičiau užmigti. Ber aš dažnai neiš- 
simiegodavau ir dėl kitų priežasčių: pabusdavau vidury nakties — 
labai keista, bet paprastai 3.18 val. — ir daugiau nebeužmigdavau. 
Tokioms naktims paruošiau kitokių gudrybių. Lėtai ir giliai kvė- 
puodavau, kol leisdavo jėgos. Jei protas įnikdavo į tai, ką turiu at- 
likti, viską užsirašydavau. Įrodyta, kad iki kraštutinumo sulėtėjusi 
kraujo apytaka gali neleisti užmigti, tad, jei kojos būdavo šaltos, 
apsimaudavau vilnones kojines, kurios, nors ir versdavo jaustis se- 
namadiška, manau, padėdavo. 

Dvi naudingiausias miego strategijas išradau pati. Pirmiausia 
stengiausi pasirengti miegui gerokai prieš jo laiką. Kartais ilgai ne- 
užmigdavau, nes būdavau pernelyg pavargusi išsiimti akių lęšius, 
o su naktiniu akių raiščiu jaučiausi kaip papūga, ant kurios narvo 
užmetė antklodę. Jei pabusdavau naktį, sakydavau sau: „Po kelių 
minučių reikės keltis.“ Įsivaizduodavau, lyg būčiau katik nuspau- 
dusi žadintuvo mygtuką ir po dviejų minučių turėčiau keltis bei 
pradėti rytinę rutiną. Dažnai tokia perspektyva neatrodė patraukli, 
ir aš vėl užmigdavau. 

Kartais tiesiog pasiduodavau ir išgerdavau migdomųjų vaistų. 

Maždaug po savaitės ilgesnio miegojimo pradėjau jausti skir- 
turną. 

Rytais jaučiausi energingesnė ir linksmesnė su vaikais. Nebeju- 
tau skausmingo, niekada neišsipildančio poreikio numigti po pietų. 
Rytais keltis iš lovos nebebuvo kančia, pačiai pabusti daug malo- 


niau, nei būti pažadintai skambančio žadintuvo. 

Vis dėlto, nepaisant visų privalumų, man vis tiek buvo sunku 
prisiversti eiti miegoti, vos pajutus mieguistumą. Tos kelios pasku- 
tinės dienos valandos buvo tokios brangios: užbaigti dienos darbai, 
Džeimis namuose, dukros miega ir aš turiu laisvo laiko. Daugelį 
naktų tik kasdienis priminimas Pasižadėjimų lentelėje padėdavo 


nenaktinėti iki vidurnakčio. 


DAUGIAU MANKŠTINKIS 


Yra stulbinantis kiekis įrodymų, kad mankštintis žmogui naudin- 
ga. Be visų kitų privalumų, tie, kurie mankštinasi, aiškiau mąsto, 
geriau miega ir atitolina senatvinės silpnaprotystės pradžią. Regu- 
liarūs pratimai suteikia energijos; nors kai kurie žmonės mano, kad 
mankšta vargina, iš tikrųjų ji kaip tik padidina energiją, ypač sėdi- 
mąjį darbą dirbantiems žmonėms, - o tokių labai daug. Paskutinie- 
ji tyrimai rodo, kad dvidešimt penki procentai amerikiečių visiškai 
nesimankština. Žmonės, kuriuos nuolatos kamuoja nuovargis, gali 
padidinti savo energiją mankštindamiesi šešias savaites iš eilės vos 
po dvidešimt minučių per dieną, triskart per savaitę. 

Ner ir žinant visus šiuos privalumus, gali būti sunku iš bulvių 
maišo, tįsančio ant sofos, pasidaryti sporto salės entuziastu. Prieš 
daugel metų pajėgiau prisiversti reguliariai mankštintis, bet tai ne- 
buvo lengva. Man malonus užsiėmimas buvo gulėti lovoje ir skai- 
tyti. O dar geriau — tuo pat metu užkandžiauti. 

Kartą, mokydamasi vidurinėje mokykloje, panorau atnaujinti 
savo miegamąjį ir pakeisti gėlėtus tapetus, kurie, mano manymu, 
nebuvo pakankamai šiuolaikiški paskutiniųjų klasių moksleivei, ir 
parašiau tėvams ilgą laišką, išdėstydama ten visus argumentus. Tė- 


tis sutiko su pasiūlymu ir pasakė: 

— Gerai, atnaujinsime tavo kambarį. Bet už tai turėsi keturis 
kartus per savaitę po dvidešimt minučių kai ką nuveikti. 

— Ką aš turėsiu nuveikti? — įtariai paklausiau. 

— Arba sutinki, arba ne. Tik dvidešimt minučių. Kas čia gali 
būti bloga? 

— Gerai, sutinku, — nusprendžiau. — Ką reikės daryti? 

Jis atsakė: 

— Pabėgioti. 

Mano tėtis, kuris pats buvo užkietėjęs bėgikas, niekada nesakė, 
kokį atstumą turėčiau nubėgti ar kokiu greičiu jį įveikti, jis net ne- 
sekdavo, ar aš bėgu visas dvidešimt minučių. Viskas, ko tėtis prašė, 
tai apsiauti sportinius batelius ir paskui save uždaryti duris. Tėčio 
sandėris privertė mane atsidėti šiai rutinai ir, kai pradėjau bėgioti, 
supratau, kad mankštintis man nesunku, aš tiesiog nemėgstu sp0770. 

Tėčio metodas galėjo duoti ir atvirkštinius rezultatus. Remda- 
miesi išorine motyvacija žmonės veikia tam, kad laimėtų išorinius 
apdovanojimus arba išvengtų išorės bausmių; remdamiesi vidine 
motyvacija žmonės veikia dėl savo pačių pasitenkinimo. Tyrimai 
rodo: jei žmogui atsilyginama už kokią nors veiklą, jis dažnai nu- 
stoja tą daryti dėl malonumo, atlygis paverčia tą užsiėmimą „dar- 
bu“. Pavyzdžiui, tėvai yra perspėjami nesiūlyti vaikams atlygio už 
skaitymą, nes taip jie moko vaikus skaityti už atlygį, o ne dėl ma- 
lonumo. Suteikdamas man išorinę motyvaciją tėtis rizikavo nuslo- 
pinti mano pačios polinkį mankštintis. Tačiau šiuo atveju nutiko 
taip, kad suteikdamas išorinę motyvaciją jis išlaisvino mano vidinę 
motyvaciją. 

Nuo tada, kai buvo atnaujintas mano kambarys, aš mankštinuo- 
si reguliariai. Niekada stipriai savęs nespaudžiu, bet kelis kartus per 


savaitę išstumiu save pro duris į lauką. Tačiau jau ilgą laiką mąsčiau 

apie tai, kad reikėtų pradėti treniruotis tam, jog sutvirtėčiau. Svars- 
čių kilnojimas didina raumenų masę, stiprina kaulus, tvirtina kūną 
ir — pripažįstu, kad man tai svarbiausia, — pagerina kūno formą. 
Žmonės, kurie kilnoja svarsčius, sendami išsaugo daugiau raumenų 
ir įgyja mažiau riebalų. Keletą kartų per visus tuos metus, nejaus- 
dama didelio entuziazmo, mėginau kilnoti svarsčius, bet man tai 
niekada nepatiko; dabar, kai prisižadėjau „daugiau mankštintis“, 
buvo pats laikas pradėti. 

Žinau vieną neįtikėtinai teisingą budistų posakį: „Kai mokinys 
pasirengęs, atsiranda ir mokytojas“ Praėjus vos kelioms dienoms 
po to, kai įsipareigojau laikytis pažado „daugiau mankštintis“, su- 
sitikau su drauge išgerti kavos ir ji užsiminė, kad pradėjo dalyvauti 
puikioje svarsčių kilnojimo programoje viename sporto klube mano 
rajone. 

— Aš nenoriu mankštintis vadovaujama trenerio, — paprieštara- 
vau jai. - Man būtų drovu, be to, tai brangu. Noriu mankštintis 
pati. 

- Pamėgink, - neatlyžo draugė. - Garantuoju, tau tikrai patiks. 
Tai be galo veiksmingas mankštinimosi būdas. Viskas trunka tik 
dvidešimt minučių. O be to, — ji padarė reikšmingą pauzę, - tu 
nesuprakaituoji. Sportuoji taip, kad paskui nereikia eiti į dušą. 

Tai buvo svarus argumentas. Man nepatinka vaikščioti į dušą. 

— Bet, — dvejodama paklausiau, - kaip gali gera mankšta trukti 
tik dvidešimt minučių, jei per ją nė nesuprakaituoji? 

— Kilnoji pačius sunkiausius svarsčius, kokius tik gali pakelti. 
Nieko nekartoji, viską atlieki po vieną kartą. Patikėk manimi, tai 
tikrai veiksminga. Man labai patinka. 

Danielius Gilbertas knygoje „Susidūrimas su laime“ (Daniel 


Gilbert, Srumbling on Happiness) sako, kad pats veiksmingiausias 

būdas nuspręsti, ar tam tikras veiksmų planas ateityje padarys tave 
laimingą, - paklausti žmonių, kurie juo dabar seka, ar jie laimingi, 
ir tikėtis, kad jausiesi taip pat. Remiantis jo teorija, tai, kad draugė 
kliedėjo dėl tokios treniruočių programos, buvo pakankamai geras 
rodiklis mano entuziazmui sukelti. Be to, prisiminiau vieną iš savo 
suaugusiojo paslapčių, kad „daugeliui sprendimų nereikia išsamaus 
tyrimo“. 

Užsirašiau kitos dienos treniruotei ir išeidama iš sporto klubo 
jau buvau visiškai pakeitusi savo nuomonę. Treneris buvo nuosta- 
bus, salės atmosfera daug malonesnė nei daugely kitų sporto klu- 
bų — ten nebuvo muzikos, veidrodžių, minios žmonių, nereikėjo 
laukti. Išeidama pro duris sumokėjau už didžiausią įmanomą kie- 
kį - dvidešimt keturias treniruotes, kad gaučiau nuolaidą, o nepra- 
ėjus nė mėnesiui tą patį sporto klubą lankyti įtikinau Džeimį ir 
anytą Džudę. 

Vienintelis trūkumas buvo tai, kad brangu. 

- Atrodo, kad už dvidešimties minučių trukmės treniruotę tai 
tikrai brangu, — pasakiau Džeimiui. 

— Ar norėtum už tuos pinigus treniruotis ilgiau? — paklausė jis. — 
Mes mokam daugiau, kad trumpiau mankštintumėmės. 

Jis buvo teisus. 

Be raumenų stiprinimo, dar norėjau pradėti daugiau vaikščioti. 
Tyrimai rodo, kad pastovus vaikščiojimas padeda kūnui atsipalai- 
duoti ir taip sumažina stresą; net greitas dešimties minučių pasi- 
vaikščiojimas iškart pakelia energiją ir nuotaiką — tiesą pasakius, 
mankšta yra veiksmingas būdas išsivaduoti nuo prislėgtos nuotai- 
kos. Taip pat skaičiau, kad mažiausia, ką žmonės turėtų daryti dėl 
geros sveikatos, tai kiekvieną dieną nueiti dešimt tūkstančių žings- 


nių — tas, sakoma, apsaugo daugumą žmonių nuo antsvorio. 

Gyvendama Niujorke jaučiausi taip, tarsi kiekvieną dieną nu- 
eičiau ištisas mylias. Bet ar taip buvo iš tiesų? Netoli namų esan- 
čioje sporto prekių parduotuvėje už dvidešimt dolerių nusipirkau 
žingsniamatį. Vos tik savaitę panešiojusi jį prie diržo pamačiau, 
kad gerokai pasivaikščiojusi, pavyzdžiui, nuvedusi Elizą į mokyklą 
žr nuėjusi į sporto klubą, lengvai pasiekdavau dešimt tūkstančių 
žingsnių. O tomis dienomis, kai būdavau netoli namų, tenueidavau 
vos tris tūkstančius žingsnių. 

Buvo įdomu sąmoningiau pažvelgti į savo kasdienius įpročius. 
Be to, vien tai, kad kartu nešiojausi žingsniamatį, vertė vaikščioti 
daugiau. Viena iš blogiausių mano savybių yra nepasotinamas po- 
teikis būti įvertintai; aš visada noriu gauti „auksinę žvaigždę“, būti 
pripažinta. Vieną vakarą, kai dar mokiausi vidurinėje mokykloje, 
grįžau namo vėlai po vakarėlio ir nusprendžiau nustebinti mamą 
sutvarkydama netvarkingą stalą. Kitą rytą ji nusileidusi žemyn pa- 
sakė: 

— Kas ta nuostabi fėja, kuri atėjo naktį ir visa tai padarė? 

Ji atrodė tokia patenkinta. Praėjo daugiau nei dvidešimt metų 
ir aš vis dar prisimenu tą „auksinę įvertinimo žvaigždę“ ir vis dar 
noriu sulaukti jų daugiau. 

Ta paprastai neigiama savybė šiomis aplinkybėmis buvo nau- 
dinga, mat žingsniamatis suteikdavo man įvertinimą už papildo- 
mas pastangas, ir aš tą dariau mieliau. Vieną rytą metro traukiniu 
planavau važiuoti pas odontologą, bet išėjusi pro duris pagalvojau: 
„Jei eisiu pas dantistą pėsčiomis, užtruksiu tiek pat laiko ir pelnysiu 
įvertinimą už žingsnius!“ Be to, manau, kad mane palankiai vei- 
kė ir Hotorno efektas, kuris rodo, kad tyrinėjami žmonės pagerina 
savo rezultatus tik dėl to, jog sulaukia papildomo dėmesio. Šiuo 


atveju aš buvau bandomoji jūrų kiaulytė savo pačios eksperimente. 

Vaikščiojimas turėjo dar vieną privalumą — jis padėjo mąstyti. 
E. Nyčė (F. Nietzsche) rašė: „Visos didžios mintys gimsta beeinant.“ 
Jo pastebėjimą patvirtina mokslas: mankštos paskatintos cheminės 
smegenų medžiagos padeda žmonėms aiškiau mąstyti. Iš tikrųjų 
vien jau išėjimas pro duris nuskaidrina mintis ir suteikia energi- 
jos. Šviesos stygius yra viena iš priežasčių, kodėl žmonės jaučiasi 
pavargę, tad net ir penkios minutės dienos šviesoje paskatina sero- 
tonino ir dopamino — smegenų cheminių medžiagų, kurios pake- 
lia nuotaiką, - gamybą. Daugybę kartų, patirdama kaltės jausmą, 
pakildavau nuo darbo stalo pertraukai ir vaikštinėjant po kvartalą 
man kildavo kokių nors naudingų įžvalgų, kurių nepastebėdavau, 


jei likdavau uoliai dirbti. 


IŠMESK, ATNAUJINK, SUTVARKYK 


Netvarka namuose mane nuolat sekino, vos tik įėjusi pro duris no- 
rėdavau mesti drabužius į skalbinių dėžę ir rinkti išmėtytus žaislus. 
Buvau ne vienintelė, kuri kovoja su netvarka. Ženklas, kad mes 
tikrai negalime susitvarkyti su daiktais, buvo tai, kad per vieną de- 
šimtmetį daiktų saugojimui skirtų baldų skaičius beveik padvigu- 
bėjo. Vienas tyrimas parodė, kad, atsikračius nereikalingų daiktų, 
įprastuose namuose net keturiasdešimčia procentų galima suma- 
žinti namų ruošos darbus. 

Atrodė kiek smulkmeniška pirmąjį laimės projekto mėnesį pa- 
naudoti tam, kad sutvarkyčiau netvarką, tarsi pagrindinis mano 
gyvenimo siekis būtų tvarka kojinių stalčiuje. Bet aš taip troškau 
tvarkos ir ramybės, o tai realiame gyvenime reiškia namus, kuriuo- 
se paltai kabinami į spintas ir kur yra atsarginių tualetinio popie- 


riaus ritinėlių. 

Kartu mane slėgė nematomas, bet dar labiau alinantis psicholo- 
ginis spaudimas dėl neatliktų darbų. Turėjau ilgą vis atidėliojamų 
užduočių sąrašą, kuris mane vargino ir vertė jausti kaltę, kai tik 
apie tai pagalvodavau. Reikėjo išvalyti protą nuo tų griuvėsių. 

Nusprendžiau pirmiausia susitvarkyti matomą netvarką ir atra- 
dau stebinantį dalyką: psichologai ir socialinės srities mokslininkai, 
kurie atlieka laimės tyrimus, niekur nėra užsiminę apie netvarką. 
Jie to niekada nesieja su laimės didinimo strategijomis ir neįtraukia 
į sąrašus dalykų, kurie prisideda prie laimės jausmo. Filosofai tą irgi 
ignoruoja, nors Samuelis Džonsonas (Samuel Johnson), kuris apie 
viską turėjo savo nuomonę, pastebėjo: „Geriausia panaudoti pini- 
gus — tai išleisti juos tam, kad būtum patenkintas namuose.“ 

Ir atvirkščiai, pažvelgusi į šiuolaikinę kultūrą pamačiau, kad 
čia gausu diskusijų apie tai, kaip pašalinti netvarką. Nesvarbu, ką 
nagrinėja laimės specialistai, bet paprasti žmonės neabejoja, kad at- 
sikračius netvarkos pasijuntama laimingesniu, — ir jie „leidžia pini- 
gus tam, kad būtų patenkinti namuose“ pirkdami žurnalą „Tikrai 
paprasta“ (Rea/ Simple), skaitydami „Ivarkytojo“ (Unclutterer) tin- 
klaraštį, samdydami spintų tvarkytojus (California Closets) ir mė- 
gėjiškai užsiimdami fengšui. Akivaizdu, kad žmonės, ir aš tarp jų, 
tiki, jog; fizinė aplinka daro įtaką jų dvasinei laimei. 

Pavaikščiojau po mūsų butą, kad įvertinčiau, kokios apimties 
tvarkymosi iššūkis manęs laukia. Kai pradėjau įdėmiai viską apžiū- 
rinėti, nustebau pamačiusi, kiek, man pačiai nepastebint, čia buvo 
prisirinkę nereikalingų daiktų. Mūsų butas buvo šviesus ir malo- 
nus, bet nereikalingų daiktų šešėlis gobė visą paviršių. 

Pavyzdžiui, apžiūrėjusi miegamąjį pradėjau nerimauti. Šviesiai 
žalios spalvos sienos ir rožių lapelių raštai ant lovos bei užuolaidų 


kūrė raminančią ir patrauklią aplinką, bet ant kavos stalelio ir kam- 

pe ant grindų buvo sukrautos krūvos popierių. Visi paviršiai nusėti 
netvarkingomis knygų krūvelėmis. Po visą kambarį kaip konfeti iš- 
barstyti įvairiausi daiktai: kompaktiniai ir optiniai diskai, kažkokie 
laidai, krovikliai, monetos, apykaklės laikikliai, vizitinės kortelės ir 
instrukcijos. Daiktai, kurie turėjo būti padėti į šalį, daiktai, kurie 
neturėjo vietos, nenustatytos paskirties daiktai — juos visus reikėjo 
sudėlioti į tinkamas vietas. Išmesti arba atiduoti. 

'Mąstydama apie tai, kokio dydžio darbas manęs laukia, pasitel- 
kiau savo dešimtąjį įsakymą: „Daryk tai, kas būtina.“ Į šį įsakymą 
tilpo daugybė įvairių patarimų, kuriuos daugelį metų man duodavo 
mama. Tiesą pasakius, didelės užduotys mane glumina ir aš dažnai 
susigundau palengvinti gyvenimą pasirinkdama trumpesnį kelią. 

Mes neseniai persikėlėme į naują būstą, tad pagalvojusi apie 
viską, ką reikės atlikti, panikavau. Kurią perkraustymo kompaniją 
pasirinkti? Kur nusipirkti dėžių? Kaip mūsų baldai tilps pro siauras 
naujo buto lifto duris? Jaučiausi suparalyžiuota. Mano mama viską 
vertino dalykiškai ir ramiai, ji priminė, kad turiu daryti tik tai, kas, 
žinau, yra būtina. 

- Tikrai nebus sunku, — tvirtai pasakė ji man, kai paskambinau 
paplepėti. — Pasidaryk sąrašą, kiekvieną dieną daryk po truputį ir 
lik rami. š 

Teisininko kvalifikacijos egzaminas, padėkos rašteliai, vaiko gi- 
mimas, kilimų valymas, nesiliaujantis išnašų tikrinimas baigiant 
Vinstono Čerčilio biografiją... Mama privertė mane suprasti: jei ži- 
nosiu, ką žingsnis po žingsnio būtina atlikti, tuomet nebus nieko 
neįveikiamo. 

Įvertinusi mūsų butą pamačiau, kad nereikalingi daiktai gali 
būti suskirstyti į kelias grupes. Pirmiausia — mostalgiškasis šlamštas, jį 


sudarė relikvijos, prie kurių buvau prisirišusi nuo ankstesnių laikų. 

Pasakiau sau, kad nebereikia laikyti didžiulės dėžės su medžiaga, 
kurią prieš daugel merų naudojau savo „Televizijos verslo ir regla- 
mentų“ seminarui. 

Antra, buvo veidmainiškasis šlamštas — daiktai, kuriuos laikiau 
todėl, kad jie naudingi, nors man jie iš tiesų buvo beverčiai. Kam 
teikėjo laikyti dvidešimt tris stiklines gėlių parduotuvės vazas? 

Kitų žmonių namuose pastebėjau nereikalingų daiktų, kurių 
pati neturėjau, - a:pigintąjį šlamštą — daiktus, įsigytus per išparda- 
vimus. Tačiau mane kankino dovanotasis šlamštas —- dovanos, dėvėti 
arba atiduoti daiktai, kurių nenaudojome. Neseniai manoji anyta 
užsiminė, kad nori atsikratyti viena iš savo stalo lempų, ir paklausė, 
ar aš jos nenorėčiau. 

— Žinoma, kad noriu, - automatiškai atsakiau. — Juk tai puiki 
lempa. 

Ber po kelių dienų pagalvojau geriau. Lempos gaubtas ir spalva 
netiko, be to, nebuvo vietos jai pastatyti. 

— Iš tikrųjų, — parašiau jai laiške, - mums lempos nereikia. Bet 
ačiū už pasiūlymą. 

Aš šiek tiek ilgėjausi dovanotojo šlamšto. 

Taip pat turėjau problemą dėl sudėvėrojo šlamšto. Nors ir žinojau, 
kad neturėčiau to daryti, tuos daiktus vis tiek naudojau: dėvėjau 
siaubingą žalią megztinį (pirkau jį padėvėtų daiktų parduotuvėje 
prieš daugiau nei dešimt metų), aštuonerių metų senumo apatinius 
su skylėmis ir nuspurusiais pakraščiais. Tokie nereikalingi daiktai 
varė iš proto mano mamą. 

— Kodėl tu +a/ dėvi? — sakydavo ji. 

Mama visuomet atrodė nuostabiai, o aš kasdien dėvėjau befor- 
mes jogos kelnes bei nuskalbtus baltus marškinėlius ir man buvo 


sunku jų atsisakyti. 

Labiausiai mane slėgė vilčių teikiantis šlamštas — turimi daiktai, 
kuriuos dar tik rengiausi panaudoti: klijų šautuvas, kuriuo taip ir 
neišmokau naudotis, paslaptingai ypatingi sidabriniai stalo įran- 
kiai, nepaliesti nuo mūsų vestuvių dienos, vakariniai smėlio spalvos 
bateliai labai aukštais kulnais. 

Kita vilčių teikiančio šlamšto dalis yra „išaugtasis“ šlamštas. Stal- 
čiuje radau didelę krūvą plastikinių rėmelių nuotraukoms sudėti. 
Naudojau juos daug metų ir, nors dabar man patiko tikri paveikslų 
rėmai, vis tiek negalėjau išmesti plastikinių. 

Patys nemaloniausi mano atrasti daiktai buvo pirkėjo sąžinės 
graužaties šlamštas — užuot pripažinusi, kad nusipirkau netinkamą 
daiktą, laikydavau jį tol, kol kažkaip pajusdavau, kad jis „susidė- 
vėjo“ gulėdamas lentynoje arba kabėdamas spintoje, — tas drobinis 
krepšys, kurį, nusipirkusi prieš dvejus metus, naudojau tik kartą, ar 
nepraktiškos baltos kelnės. 

Apžvelgusi ir įvertinusi situaciją nyėjau tiesiai į pūliuojantį viso 
namų ūkio nereikalingų daiktų ir šlamšto centrą — savo spintą. 
Niekada nemokėjau gražiai lankstyti, todėl lentynose styrojo 'ne- 
tvarkingos ir kreivos marškinių bei megztinių krūvos. Drabužių 
kabykloje buvo per daug drabužių, todėl norėdama ką nors ištrauk- 
ti turėjau jėga prasibrauti pro vilnos ir medvilnės masę. Iš stalčių, 
kuriuos uždarydavau tik jėga, kyšojo kojinės ir marškinėliai. Nerei- 
kalingus daiktus „valyti“ pradėsiu nuo čia. 

Kad galėčiau geriau susitelkti, Džeimiui išsivedus mergaites aplan- 
kyrti jo tėvų, likau namuose. Kai tik lifto durys užsidarė, pradėjau. 

Buvau skaičiusi, kad reikia investuoti į papildomą kabyklą spin- 
toje, į palovį sustumiamas dėžes arba į tokias pakabas, ant kurių 
vienos galima sukabinti po ketverias kelnes. Tačiau pagrindinė 


mano tvarkymosi priemonė buvo šiukšlių maišai. Pasidėjau du: 

vieną išmetamiems daiktams, kitą daiktams, skirtiems atiduoti, ir 
kibaų į darbą. 

Pirmiausia atsikračiau tų daiktų, kurių nebedėviu. Atsisveiki- 
nau su išsitampiusiomis jogos kelnėmis. Tada ištraukiau drabužius, 
kurių, žvelgdama realiai, žinojau, nedėvėsiu. Atsisveikinau su pil- 
kuoju megztiniu, kuris vos dengė man bambą. Paskui rinktis buvo 
vis sunkiau. Man patiko tos rudos kelnės, bet negalėjau sugalvoti, 
kokie batai prie jų tiktų. Man patiko ta suknelė, bet niekada taip ir 
nesulaukiau tinkamos progos ją užsivilkti. Prisiverčiau skirti laiko 
tam, kad patikrinčiau, ar konkretus daiktas prie ko nors tinka, jei- 
gu ne — mečiau jį lauk. Ėmiau pastebėti, kad išsisukinėju. Kai sau 
sakiau, kad „tą drabužį dėvėsiu“, reiškė, kad iš tikrųjų nedėvėsiu. 
„Šitą jau dėvėjau“ reiškė, kad per penkerius metus tą drabužį buvau 
apsivilkusi kokius du kartus. „Šitą dar galiu dėvėti“ reiškė, kad nie- 
kada jo nebuvau apsivilkusi ir niekada neapsivilksiu. 

Baigusi tvarkyti spintą, apžiūrėjau ją dar kartą: keturi maišai 
buvo pilni drabužių, o spintos gale — daug laisvos vietos. Nesijau- 
čiau išsekusi, atvirkščiai, jaučiausi pakylėtai. Mano klaidos daugiau 
nebebadys akių! Nebereikės beviltiškai ieškoti būtent tų baltų už- 
sagstomų marškinių! 

Atlaisvinusi šiek tiek vietos, norėjau ko nors daugiau. Išmėginau 
visas gudrybes, kokias tik sugalvojau. Kam laikyti trisdešimt papil- 
domų pakabų? Visas išmečiau ir palikau tik kelias, taip atlaisvinda- 
ma gana daug vietos. Išmečiau pirkinių maišelius, kuriuos nežinia 
kiek metų laikiau sukišusi be jokios priežasties. Planavau sutvarkyti 
tik kabančius daiktus, bet įkvėpimo pagauta ir užplūdus energijai 
puoliau prie stalčių su kojinėmis ir marškinėliais. Užuot ieškojusi 
daiktų, kuriuos reikia išmesti, visiškai ištuštinau stalčių ir atgal su- 


dėjau tik tuos drabužius, kuriuos iš tikrųjų dėvėjau. 

Apžiūrėdama dabar jau erdvią spintą likau labai patenkinta. 
Tiek daug vietos. Nebėra kaltės jausmo. Kitą dieną norėjau dar. 

- Šįvakar mūsų laukia labai smagus užsiėmimas! Š. pasakiau 
Džeimiui linksmu balsu, kai jis per televizorių žiūrėjo sporto nau- 
jienas. — Ištuštinsime tavo spintą ir stalčius! 

— Aha. Gerai, - maloniai pasakė jis. 

Jo reakcija manęs nenustebino — Džeimis labai mėgsta tvarką. 
Jis išjungė televizorių. 

- Bet nepavyks išmesti labai daug daiktų, — perspėjo jis mane. — 
Didžiumą jų aš gana dažnai dėviu. 

— Taip, aišku, — saldžiai atsakiau. Pažiūrėsime, pagalvojau. 

Tvarkyti jo spintą buvo labai smagu. Džeimis sėdėjo ant lovos, 
o aš tuo tarpu traukiau iš spintos po dvi pakabas, ir jis, kankin- 
damasis daug mažiau nei aš, tiesiog iškeldavo nykštį aukštyn arba 
žemyn — išskyrus vieną kartą, kai pasakė: 

— Niekada gyvenime nesu matęs šių kelnių. 

Jis išmetė didžiulį maišą drabužių. 

Per ateinančias kelias savaites pripratau prie savo pustuštės spin- 
tos ir pastebėjau paradoksą: nors mačiau mažiau drabužių, atrodė, 
kad turiu daugiau ką apsirengti — nes mano spintoje buvo tik tie 
daiktai, kuriuos iš tikrųjų dėvėjau. 

Be to, nedidelis drabužių pasirinkimas vertė jaustis laimingesne. 
Nors žmonės yra įsitikinę, kad jiems patinka turėti didelį pasirin- 
kimą, iš tikrųjų daug drabužių gali trukdyti. Didelis pasirinkimas 
žmogų gali paralyžiuoti, o ne padėti jausti pasitenkinimą. Tyrimai 
rodo, kad, pavyzdžiui, kai žmogus maisto parduotuvėje mato du 
tuzinus įvairiausių uogienių arba jei gauna daug pasiūlymų dėl pen- 
sijų plano, tada dažniausiai renkasi atsitiktinai arba išeina nieko 


nepasirinkęs, nesivargindamas priimti sąmoningą sprendimą. Aš 

tikrai jaučiausi laimingesnė, kai galėjau pasirinkti iš dviejų, o ne iš 
penkių man patinkančių juodų kelnių, kurių dauguma buvo arba 
nepatogios, arba nemadingos ir kurios, be to, dar vertė mane jaustis 
kalta, kad niekada jų nedėviu. 

Kas galėjo žinoti, kad toks žemiškas dalykas suteiks tokį pasi- 
tenkinimą? Dabar jaučiau stiprų norą patirti dar daugiau tvarky- 
mosi malonumo, todėl kai nėščia mano draugė apžiūrinėjo dova- 
nas būsimam kūdikiui, susirinkusių svečių klausinėjau apie naujas 
strategijas. 

— Atkreipk dėmesį į šiukšlių zonas, — patarė viena draugė. — Val- 
gomasis stalas, virtuvės bufetas — į tokias vietas, kur visi sumeta 
savo daiktus. 

- Teisingai, — pasakiau. — Didžioji šiukšlių zona yra fotelis mūsų 
miegamajame. Mes ant jo niekada nesėdime, tik krauname drabu- 
žius ir žurnalus. 

— Šiukšlės traukia daugiau šiukšlių. Jeigu jį survarkysi, tikėtina, 
kad jis ir liks tuščias. Ir dar vienas dalykas, — tęsė mintį ji, — kai 
nusiperki kokį nors naują prietaisą, sudėk laidus, instrukcijas ir visa 
kita į užsegamą plastikinį maišelį su etikete. Taip išvengsi didelio 
ryšulio paslaptingų laidų, be to, kai išmesi tą prietaisą, kartu galėsi 
išmesti ir pridėtines jo dalis. 

— Išmėgink „virtualųjį kraustymąsi“, — pridūrė kita draugė. — 
Neseniai pati tą dariau. Vaikščiok po butą ir klausk savęs: jei kraus- 
tyčiausi, ar šį daiktą supakuočiau ar išmesčiau? 

— Aš niekada nieko nelaikau vien dėl sentimentų, — pasakė dar 
kažkuri. — Tik tuo atveju, jei tai dar naudoju. 

Tie patarimai padėjo, bet paskutinė taisyklė man buvo tikras 
išbandymas. Niekada neišmečiau marškinėlių su užrašu „Džastis 


niekada nesiilsi“, kuriuos vilkėdavau per aerobikos treniruotes su 


so 

Džastis Sandra Dei O'Konor (Justice Sandra Day O'Connor), kai 
dirbau jos padėjėja, nors jie man niekada netiko, arba lėlės dydžio 
drabužėlių, kuriais buvo apvilkta mūsų neišnešiota Eliza, kai par- 
sivežėme ją iš ligoninės. (Tie daiktai bent jau neužima daug vietos. 
"Turiu draugę, kuri nuo tų laikų, kai žaidė koledže tenisą, laiko dvy- 
lika teniso rakečių.) | 

Kai viena mano koledžo kambario draugė lankėsi Niujorke, ger- 
damos kavą lyriškai šnekučiavomės šlovindamos tvarkymąsi. 

- Kas dar gyvenime, - primygtinai aiškinau, — suteikia tokį grei- 
tą pasitenkinimą, tolygų jausmui, kuris kyla išvalius vaistų spintelę? 
Niekas! 

— Ne, niekas, - sutiko ji su tokiu pat užsidegimu. Bet čia nesu- 
stojo. — Žinai, aš laikau tuščią lentyną. 

- Ką nori pasakyti? 

— Kur nors namuose laikau vieną visiškai tuščią lentyną. Visas 
kitas lentynas prikraunu iki pat viršaus, o tą vieną palieku tuš- 
čią. 

Mane pribloškė tokio sprendimo poezija. Tuščia lentyna? O ji 
turėjo tris vaikus. Tuščia lentyna reiškė galimybę, erdvę plėstis, pra- 
bangų eikvojimą to, kas vertinga, vien dėl elegancijos. Man irgi to 
reikėjo. Grįžusi namo nuėjau tiesiai prie savo spintos ir ištuštinau 
lentyną. Ji buvo nedidelė, bet tuščia. Nuostabu. 

Vaikščiojau po butą, ir nė vienas daiktas, kad ir koks būtų ma- 
žas, neliko nepastebėtas. Jau kurį laiką mane erzino beprotiškas 
kiekis pigių vaikiškų žaisliukų. Blizgantys kamuoliukai, miniatiū- 
riniai žibintuvėliai, maži plastikiniai gyvūnėliai... Jų buvo visur pri- 
mėtyta. Tokių daiktelių turėti buvo smagu, ir mergaitės jų norėjo, 
bet juos buvo sunku kur nors padėti, nes padėjus iškart kildavo 


klausimas, kur jie dingo. 

Mano aštuntasis įsakymas — „nustatyk problemą“. Supratau, kad 
daug metų tiesiog susitaikydavau su problema, nes niekada neišsi- 
aiškindavau jos prigimties ir kaip ją spręsti. Paaiškėjo, kad aiškus 
problemos įvardijimas dažnai padiktuoja ir sprendimą. Pavyzdžiui, 
labai nemėgau pasikabinti palto, todėl paprastai palikdavau jį ka- 
bėti ant kėdės atlošo. 

Nusratyk problemą: „Kodėl niekada nepasikabinu palto?“ 

Atsakymas: „Man nepatinka krapštytis su pakabomis.“ 

Sprendimas: „Tai naudokis ant durų esančiu kabliuku!“ 

Kai paklausiau savęs: „Kodėl man nepatinka visi tie smulkūs 
žaisliukai?“ atsakiau: „Eliza ir Eleonora juos mėgsta, bet mes netu- 
rime kur jų dėti.“ Štai! Iškart išvydau problemos sprendimą. Kitą 
dieną užėjau į taros parduotuvę ir nupirkau penkis didelius stiklai- 
nius. Iššukavau butą, surinkau žaislų likučius ir viską sukišau į stik- 
lainius. Netvarka panaikinta! Pripildžiau visus penkis stiklainius. 
Nesitikėjau, kad pastatyti į lentyną jie atrodys puikiai — spalvoti, 
linksmi ir patrauklūs. Mano sprendimas buvo ne tik praktiškas, 
bet ir dekoratyvus. 

Malonus ir netikėtas tvarkymosi rezultatas išsprendė „keturių 
termometrų sindromą“: niekada negalėdavau rasti termometro, to- 
dėl vis pirkdavau naują, tad kai tvarkydamasi juos visus atradau, 
turėjome keturis termometrus. (Pastarųjų, beje, niekada nenaudo- 
davau, nes mergaičių temperatūrą tikrindavau liesdama jų spran- 
dą.) Viena iš suaugusiojo paslapčių skelbia: „Jei negali ko nors su- 
rasti, — susitvarkyk.“ Nors ir atrodė, kad lengviau sudėlioti daiktus į 
bendro naudojimo vietas — spintą, virtuvės stalčius, pastebėjau, kad 
gerokai daugiau pasitenkinimo kyla tada, kai kiekvienam daiktui 
randama tam tikra būtent jam skirta vieta. Vienas iš mažų gyveni- 


mo malonumų - sugrąžinti daiktus į tinkamą vietą; kai batų va- 

lymo kempinėlę padėjau ant antrosios lentynos skalbinių spintoje, 
mane užplūdo toks pat pasitenkinimo jausmas, kokį pajunta šaulys, 
pataikęs į taikinį. 

Taip pat įvedžiau kelias kasdienes taisykles, kad bute būtų pa- 
laikoma nuolatinė tvarka. Pirmiausia, remdamasi ketvirtuoju įsa- 
kymu - „atlik tą dabar“, pradėjau taikyti vienos minutės taisyklę: 
nebeatidėliojau nė vienos užduoties, kuri galėjo būti atlikta per ma- 
žiau nei vieną minutę. Į vietą padėdavau skėtį, į aplanką įsegdavau 
dokumentą, į šiukšlių dėžę išmesdavau laikraščius, uždarydavau 
spintelės duris. Tie dalykai užimdavo vos kelias akimirkas, bet ben- 
dras poveikis buvo įspūdingas. 

Kartu su vienos minutės taisykle pradėjau praktikuoti ir vakari- 
nį tvarkymąsi — dešimt minučių prieš guldamasi miegoti šiek tiek 
apsitvarkydavau. Dėl vakarinio tvarkymosi mūsų rytai pasidarė 
ramesni ir malonesni, be to, man tai padėdavo pasirengti miegui. 
Daiktų dėliojimas į vietą veikia labai raminamai, o fizinė veikla 
padeda suprasti, kad esu pavargusi. Jei valandą prieš išjungdama 
šviesą gulėčiau po antklode ir skaityčiau, vėliau išsitiesusi lovoje 
nepajusčiau tokio pat prabangaus jaukumo. 

Kai sumažėjo netvarkos už įvairių durelių ir spintose, tada puo- 
liau tai, kas matoma. Pavyzdžiui, užsisakome labai didelį kiekį žur- 
nalų ir nepajėgiame jų tvarkingai sudėti. Ištuštinau stalčių ir dabar 
tvarkingai laikome visus žurnalus ten, kur jie nesipainioja po aki- 
mis ir iš kur juos galima pasiimti ruošiantis eiti į sporto salę. Visus 
kvietimus, mokyklos pranešimus ir kitus panašius dalykus laiky- 
davau prisegtus prie pranešimų lentos, o dabar viską nukabinau ir 
sudėjau į aplanką, pavadintą „Būsimi renginiai ir kvietimai“. Nuo 
to tvarkos nei padaugėjo, nei sumažėjo, bet neliko akivaizdžios ne- 


tvarkos. 

Aš labai bijojau tvarkymosi, nes tai atrodė milžiniškas darbas, 
ir tai buvo milžiniškas darbas, bet kaskart apsidairiusi ir pamačiusi 
papildomos laisvos erdvės bei tvarką pajusdavau nedidelį džiaugs- 
mo antplūdį. Buvau labai patenkinta, kad sąlygos bute akivaizdžiai 
pagerėjo, ir laukiau, kada Džeimis pasakys: „Oho, viskas atrodo tie- 
siog puikiai! Gerokai padirbėjai, dabar namai daug gražesni!“ Ber 
jis niekada to nepadarė. Man labai patinka „auksinės įvertinimo 
žvaigždės“, todėl nusivyliau jų nesulaukusi, bet, kita vertus, Džei- 
mis nesiskundė, kai į dėvėtų drabužių parduotuvę turėjo tempti 
dviejų šimtų kilogramų svorį. Ir net jei jis neįvertino mano pastan- 
gų taip, kaip aš tikėjausi, tai nebuvo itin svarbu; susitvarkiusi jau- 


čiau pakylėjimą ir atsinaujinimą. 


ATLIK NUOLATOS ATIDĖLIOJAMAS UŽDUOTIS 


Nebaigtos užduotys mane sekino ir kėlė kaltės jausmą. Jaučiausi 
bloga draugė, nes nenupirkau vestuvinės dovanos. Neatsakingas 
šeimos narys, nes niekada nepasitikrinau, ar nesergu odos vėžiu (o 
mano ypač šviesi oda, kokia paprastai yra raudonplaukių žmonių). 
Bloga mama, nes mūsų vaikščioti pradedančiai Eleonorai reikėjo 
naujų batelių. Įsivaizdavau, kaip sėdžiu prie avilio formos nešioja- 
mojo kompiuterio ir mano galvą atakuoja bitės formos priminimai, 
zyziantys: „Atlik mane!“, „Atlik mane!“, o aš juos vaikau šalin. At- 
ėjo laikas pokyčiams. 

Sėdau ir sudariau penkių puslapių ilgio užduočių sąrašą. Tą są- 
rašą sudariau mielai, bet po kiek laiko supratau, kad manęs laukia 
užduotys, kurių vengiau, kai kuriais atvejais, net ištisus metus. Kad 
pakelčiau sau nuotaiką, pridėjau keletą užduočių, kurioms tereikė- 


tų penkių minučių pastangų, ir paskui jos galėjo būti išbrauktos. 

Ateinančias keletą savaičių ryžtingai visko ėmiausi. Pirmą kartą 
nuėjau pasitikrinti dėl odos vėžio. Išvaliau langus. Įsigijau kompiu- 
terio duomenų išsaugojimo sistemą. Išsiaiškinau paslaptingą kabe- 
linės televizijos sąskaitą. Nunešiau į taisyklą batus. 

Tačiau, kai ėmiausi sudėtingesnių sąrašo užduočių, susidūriau 
su daugybe entuziazmą slopinančių „bumeranginių“ užduočių. Tai 
buvo užduotys, kurias, atrodo, įveikdavau, bet po kiek laiko jos ir 
vėl iškildavo. Pusantrų metų pavėlavusi nuėjau pas dantų gydyto- 
ją valyti dantis nuo apnašų ir sužinojau, kad po viena plomba yra 
ėduonis. Turėjau grįžti ten kitą savaitę. Bumerangas. Po daugelio 
mėnesių atidėliojimo paprašiau namo prižiūrėtojo sutaisyti sieninę 
miegamojo lempą, bet paaiškėjo, kad jis to padaryti negali. Prižiūrė- 
tojas man davė elektriko telefono numerį. Paskambinau elektrikui, 
šis atėjo, nukabino lempą nuo sienos, bet nesugebėjo jos pataisyti. 
"Tada davė man taisyklos adresą. Nunešiau lempą į taisyklą. Pasiė- 
miau po savaitės. Elektrikas turėjo ir vėl ateiti, kad ją pritvirtintų. 
Lempa pagaliau veikė. Bumerangas, bumerangas, bumerangas. 

"Turėjau susitaikyti, kad kai kurios nuolatos atidėliojamos už- 
duotys niekada nebus išbrauktos iš mano sąrašo. Turėsiu joms kas- 
dien skirti laiko visą likusį gyvenimą. Galiausiai pradėjau kiekvieną 
dieną — na, beveik kiekvieną — naudoti kremą nuo saulės. Pagaliau 
pradėjau kasdien - beveik kasdien — valytis dantis siūlu. (Nors ir ži- 
nojau, kad buvimas saulėje gali sukelti vėžį, o dėl nesveikų dantenų 
gali iškristi dantys, raukšlės ir blogas burnos kvapas mane motyva- 
vo daug labiau.) 

Kartais sunkiausia užduoties atlikimo dalis buvo tiesiog imtis ją 
atlikti. Vieną rytą pradėjau išsiųsdama laišką, kuriame buvo tik ke- 
turiasdešimt aštuoni žodžiai ir kurį parašyti užtruko vos keturias- 


dešimt penkias sekundes, tačiau ši užduotis man nedavė ramybės 

mažiausiai dvi savaites. Tokios nebaigtos užduotys neproporcingai 
sekino. 

Vienas iš svarbių laimės aspektų yra sukontroliuoti savo nuotai- 
kas: tyrimai rodo, kad vienas iš geriausių būdų pakelti nuotaiką, tai 
sudaryti sąlygas, kad kas nors lengvai pasisektų, pavyzdžiui, atlikti 
ilgai atidėliotą nemalonų darbą. Kai atlikau tas apleistas užduotis, 


nustebau, kaip stipriai suaktyvėjo mano protinė veikla. 


ENERGINGIAU VEIK 


Norėdama pasijusti energingesnė, pritaikiau vieną iš savo Dvylikos 
įsakymų: „Elkis taip, kaip nori jaustis“ Šis įsakymas apima vieną iš 
naudingiausių įžvalgų, kurią sužinojau per savo laimės tyrimus: nors 
manome, kad atitinkamai e/giamės dėl to, jog taip jaučiamės, iš tikrų- 
jų savijauta dažnai priklauso nuo to, kaip e/giamės. Pavyzdžiui, tyri- 
mai rodo, kad žmonės, kurie naudoja botulino injekcijas, yra linkę 
mažiau pykti, nes negali nutaisyti pikto veido. Filosofas ir psichologas 
Viljamas Džeimsas (William James) aiškina: „Atrodo, kad veiksmas 
seka paskui jausmą, tačiau iš tiesų veiksmas ir jausmas eina drauge; 
kontroliuodami veiksmus, kuriuos tiesiogiai kontroliuoja valia, mes 
galime netiesiogiai kontroliuoti jausmus, kurių valia tiesiogiai nekon- 
troliuoja.“ Visi tiek seni, tiek šiuolaikiniai patarimai patvirtina paste- 
bėjimą, kad norint pakeisti jausmus, reikia pakeisti veiksmus. 

Nors ta „apsimetinėk, kol pajusi“ strategija atrodė kvaila ir ne- 
nuoširdi, vis dėlto ji buvo labai veiksminga. Kai mane apimdavo 
nuobodulys, pradėdavau elgtis energingiau. Ėmiau greičiau vaikš- 
čioti. Vaikštinėdavau kalbėdama telefonu. Nutaisydavau šiltesnį ir 
energingesnį balso toną. Kartais mane sekindavo mintis, kad reikia 


pabūti su vaikais, bet vieną popietę, kai buvau nuvargusi, užuot 

sugalvojusi žaidimą, kuriame turiu gulėti ant sofos (kai reikėda- 
vo ką nors sugalvoti, mano išradingumui nebūdavo ribų), įšokau į 
kambarį ir pasakiau: 

— Nagi, eime žaisti į palapinę! 

Tai buvo labai veiksminga. Dėl energingesnio elgesio man pavy- 


ko pačiai tapti energingesnei. 


Sausio mėnesio pabaigoje jau buvau įpusėjusi daug žadančią pra- 
džią, bet ar jaučiausi laimingesnė? Buvo per anksti spręsti. Jaučiausi 
žvalesnė, ramesnė, ir nors vis dar pasitaikydavo pernelyg įtemptų ir 
sekinančių akimirkų, jos pasidarė retesnės. 

Pastebėjau, kad atpildas už gerą elgesį — nors tas atpildas tebuvo 
varnelė pasižadėjimų lentelėje — padeda geriau laikytis savojo pa- 
žado. Jausdavau skirtumą, jei sulaukdavau kokio nors pastiprini- 
mo. Tačiau mačiau, kad tam, jog vykdyčiau pasižadėjimus, turėsiu 
nuolat sau apie juos priminti. Mėnesio pabaigoje labai akivaizdžiai 
pastebėjau, kad mano užsidegimas palaikyti tvarką nuslopo. Man 
labai patiko tas jausmas, kuris užplūdo susitvarkius spintą, bet pa- 
laikyti tvarką bute atrodė panašu į Sizifo darbą, kuris niekada ne- 
sibaigia. Galbūt vienos minutės taisyklė ir vakarinis tvarkymasis 
padės reguliariai ir palengva grumtis su netvarka, kad ji nepasiektų 
tokių pritrenkiančių mastų, kaip pirmiau. 

Nepaisant to, buvau nustebinta, kiek energijos ir pasitenkinimo 
man suteikė tvarka. Spinta, kuri prieš tai buvo tikras akių skaus- 
mas, dabar kėlė džiaugsmą; ant mano stalo gulėjusi krūva popierių, 
kurių pakraščiai lėtai gelto, dingo. Samuelis Džonsonas rašė: „Gi- 
lindamiesi į mažus dalykus mes įgyjame nuostabų gebėjimą patirti 


kuo mažiau kančios ir kuo daugiau laimės“ 


o antras skyrius « 


Vasaais 


PRISIMINK MEILĘ 


Santuoka 

IŠREIKŠK MEILĘ. 

Atliekant laimės ir santuokos tyrimus iškyla vienas gąsdinantis fak- 
tas: gimus pirmajam vaikui, vedybinis pasitenkinimas gerokai su- 
mažėja. Ypač trikdo naujagimiai ir paaugliai, jie sukelia labai daug 
įtampos ir nepasitenkinimo santuokoje. 

Mudviejų su Džeimiu vedybinis gyvenimas jau trunka vienuoli- 
ka metų ir iš tikrųjų, kai gimė duktė Eliza, nedideli šeiminiai bar- 
niai pasidarė dažnesni. Iki tol niekada nevartodavau frazės: „Argi 
tu negali to padaryti?“ Per pastaruosius kelerius metus pradėjau 
daug dažniau skųstis, priekaištauti ir negebėdavau imtis tinkamų 
veiksmų. Atėjo pats laikas tą pakeisti. 

Kad ir kaip banaliai tai skambėtų, visuomet jaučiau, kad nuo 
pat tos akimirkos, kai mus supažindino bibliotekoje, kuomet mudu 
su Džeimiu mokėmės teisės mokykloje, aš buvau pirmakursė, o jis 
antrakursis, mes jautėme nepaprastą meilę (rausvas vilnonis švar- 
kas, kurį jis vilkėjo tą popietę, vis dar kaba mano spintos gale). 
"Tačiau pastaraisiais metais pradėjau nerimauti, kad dėl nedidelių 
barnių ir aštrių žodžių mudu nebe taip dažnai išreikšdavome savo 


meilę vienas kitam išoriškai. 

Mūsų santuokai negrėsė pavojus. Švelnumą ir meilę rodydavo- 
me atvirai ir dažnai. Buvome vienas kitam atlaidūs. Pakankamai 
gerai išspręsdavome konfliktus. Mūsų santykiuose nebuvo prieš- 
priešos, savigynos, kritikos ir paniekos, o tai garsus santuokos 
ekspertas Džonas Gotmanas (John Gotrman) vadina „keturiais 
apokalipsės raiteliais“, mat tokie dalykai žlugdo santykius. Na 
taip, kartais prieštaraudavome vienas kitam, gindavomės ir kri- 
tikuodavome, bet niekada neniekindavome vienas kito — tai būtų 
blogiausia. 

Bet atsirado mūsų — mano - blogų įpročių, kuriuos norėjau pa- 
keisti. 

Pastangos santuokos srityje buvo akivaizdus mano laimės pro- 
jekto tikslas, nes geri vedybiniai santykiai labai stipriai susiję su 
laimės jausmu. Iš dalies tai patvirtina faktą, kad laimingi žmonės 
lengviau veda arba išteka ir lieka susituokę negu nelaimingi, mat su 
laimingais žmonėmis smagiau pasimatyti ir su jais lengviau gyventi 
susituokus. Tačiau pati santuoka irgi teikia laimės, nes čia patiria- 
me palaikymą ir draugiją, o tai reikalinga kiekvienam žmogui. 

Man, kaip ir daugeliui vedusių žmonių, santuoka buvo visų kitų 
svarbių gyvenimo pasirinkimų pagrindas: gyvenamosios vietos, 
vaikų, draugų, darbo, laisvalaikio. Santuokos atmosfera nulemda- 
vo viso mano gyvenimo būklę. Dėl to ne tik nusprendžiau įtraukti 
ją į savo laimės projektą, bet ir imtis šios srities anksti - jau antrąjį 
projekto mėnesį. 

Kita vertus, nors santykiai su Džeimiu buvo pagrindinis da- 
lykas, kuris formavo mano kasdienę egzistenciją, deja, tai buvo 
santykiai, kuriuose kilo didžiausia tikimybė pasielgti blogai. Aš 
pernelyg dažnai kreipdavau dėmesį į skundus bei ginčus ir gana 


dažnai priekaištaudavau Džeimiui: dėl perdegusios lemputės, dėl 

mane slėgusios netvarkos bute arba net jei jausdavausi nepatenkin- 
ta darbu. 

Džeimis - juokingai mišraus būdo. Jis gali būti labai kandus, 
dėl to žmonėms, kurie jo gerai nepažįsta, gali pasirodyti šaltas ar 
netgi šiurkštus, bet kartu ir labai jautrus. (Geras pavyzdys: jam pa- 
tinka filmai, kurie man atrodo nepakeliamai sunkūs, kaip antai 
„Atviri vandenys“ (Open Water) arba „Rezervuaro šunys“ (Reservoir 
Dog), bet kartu jis mėgsta romantiškus ir sentimentalius filmus — 
jam labai patinka filmas „Pasakyk bet ką“ (Say Anytbing).) Įsiuntu, 
kai Džeimis atsisako atlikti įvairias vyriškas užduotis, o paskui nu- 
stembu, kai jis niekieno neprašomas atnaujina mano kompiuterio 
įrangą. Jis pakloja lovą, bet niekada nesinaudoja skalbinių dėže. Jis 
išrenka prastas dovanas gimtadieniams, bet netikėtai parneša namo 
labai mielas dovanėles. Kaip ir kiekvienas žmogus, jis turi ir gerų, 
ir nelabai gerų savybių; vienas iš blogiausių mano ypatumų — ma- 
tyti jo trūkumus, o Džeimio privalumus — priimti tai kaip savaime 
suprantamą dalyką. 

Vykdydama savo laimės projektą turėjau suprasti vieną svarbų 
dalyką — negaliu pakeisti nė vieno žmogaus. Kylant pagundai uiti 
Džeimį, kad jis pasikeistų, mūsų santuokos atmosferos pagerinti 
negalėjau. Tegalėjau keisti save. Ieškodama įkvėpimo prisiminiau 
savo dvyliktąjį įsakymą — „tiesiog mylėk“. 

Šio įsakymo įkvėpėja buvo mano draugė. Ji ištarė šią frazę, kai 
svarstė, ar rinktis labai įtemptą darbą, kuriame jai vadovautų la- 
bai sudėtinga asmenybė. Darbuotojas, kuris atrinko žmones, jai 
pasakė: 

— Būsiu atviras: Džonas Dou dirba labai veiksmingai, bet dirbti 
kartu su juo nepaprastai sudėtinga. Labai gerai pagalvokite, ar tik- 


rai norite šio darbo. 

Mano draugė labai norėjo gauti tą darbą, todėl nusprendė: „Tie- 
siog mylėk“ Nuo tos akimirkos ji atsisakė kritiškai galvoti apie 
Džoną Dou; ji niekada juo nesiskundė šiam už nugaros, net ne- 
klausydavo, kai kiti pastarąjį kritikuoja. 

— Ar tavo kolegos nelaiko tavęs tikra geruole? — paklausiau jos. 

-— Oi, ne, - atsakė ji. — Jie visi norėtų elgtis taip kaip aš. Jis juos 
siutina, bet aš galiu nuoširdžiai pasakyti, kad man Džonas patinka. 

Jei mano draugė galėjo taip elgtis su viršininkų, tai kodėl ne- 
galėjau taip elgtis su Džeimiu? Giliai širdyje Džeimiui jaučiau tik 
meilę — bet leidau, kad daugybė nereikšmingų dalykų pastotų man 
kelią. Nepasiekdavau savo pačios elgesio standartų ir, kadangi elg- 
damasi blogai jausdavausi kalta, tada elgdavausi dar blogiau. 

Meilė - keistas dalykas..Nė akimirkos nedvejodama atiduočiau 
Džeimiui inkstą, bet mane be galo erzindavo, jei jis paprašydavo 
užsukti į vaistinę nupirkti skutimosi kremo. Tyrimai rodo, kad 
dažniausios porų konfliktų priežastys yra pinigai, darbas, seksas, 
bendravimas, religija, vaikai, sutuoktinio tėvai, įvertinimas ir lais- 
valaikio pomėgiai. Gimus vaikui būna ypač sunku. Tačiau visos 
tos kategorijos — kad ir kokios visa apimančios atrodytų — nepalietė 
mano problemų srities. Ilgai galvojau apie mūsų santuoką ir apie 
pokyčius, kurie galėtų atgaivinti tą švelnumą ir kantrybę, patirtus 
tik susituokus, prieš gimstant vaikams. 

Pirmiausia turėjau pakeisti savo požiūrį į namų ruošos darbus. 
Per daug laiko sugaišdavau duodama nurodymus ir priekaištau- 
dama, o priekaištaudavau ne tik dėl to, kad Džeimis atliktų savo 
užduotis, bet ir dėl to, kad pagirtų m2220 darbą. Taip pat norė- 
jau būti linksmesnė, ypač pykčio akimirkomis. Galvoje skambėjo 
G. K. Čestertono (G. K. Chesterton) posakis: „Lengva būti sun- 


kiam — sunku būti lengvam“ (arba, kaip sakoma, „Mirti lengva — 

sukurti komediją sunku“). Negana to, norėjau liautis vertinusi 
Džeimį kaip savaime suprantamą dalyką. Mažas ir dažnas dėmesio 
rodymas buvo svarbiau už gėles šventojo Valentino dienos proga, ir 
aš norėjau suteikti Džeimiui nedidelių malonumų, apipilti jį mielais 
žodžiais, pagyrimais ir įvertinimais — galiausia, kaip sakoma mano 
Suaugusiojo paslaptyse: „Tai, ką darai kiekvieną dieną yra svarbiau 
nei tai, kuo užsiimi retkarčiais.“ 

Džeimis neklausinėjo, kokius eksperimentus esu sugalvojusi 
šiam mėnesiui, o aš jam ir nesakiau. Pakankamai gerai pažinojau 
Džeimį, kad suprasčiau, jog nors ir numanydamas, kad yra mano 
bandomoji žiurkė, išgirdęs apie detales gali pasijusti nejaukiai. 

Žinojau, kad man bus sunku vykdyti tuos pasižadėjimus. Pa- 
kankamai realiai suvokiau: gal ir nepajėgsiu kasdien juos visus vyk- 
dyti, bet noriu siekti daugiau. Viena iš priežasčių, dėl ko laimės 
projektą pradėjau nuo energijos sužadinimo ir tvarkymosi, buvo tai, 
kad žinojau, jog jei manęs neslėgs proto arba fizinė netvarka, galėsiu 
būti linksmesnė ir labiau mylinti. Atrodė absurdiška, bet jau dabar, 
kai mano spinta buvo tvarkingesnė ir kai ilgiau išsimiegodavau, 
jaučiausi laimingesnė ir ramesnė. Dabar, kai sudariau naują vasario 
mėnesio pasižadėjimų sąrašą, mano užduotis buvo ir toliau laikytis 


sausio mėnesio pasižadėjimų. 


LIAUKIS PRIEKAIŠTAVUSI 


Džeimis negali pakęsti, kai jam kas nors priekaištauja, o aš nega- 
liu pakęsti, kai kas nors priekaištauja man, tačiau pastebėjau, kad 
pati pernelyg dažnai taip elgiuosi. Tyrimai rodo, kad didžioji poros 
santykių kokybės dalis priklauso nuo to, ar juos tenkina santuo- 


kinė romantika ir aistra, ir kad niekas labiau nekenkia draugystei 

(ir aistrai) kaip priekaištai. Ber kokiu atveju priekaištavimas nėra 
veiksmingas. 

Šventojo Valentino dienos sveikinimo atvirukai suteikė gali- 
mybę išbandyti šį pasižadėjimą. Kaip nutinka daugeliui žmonių, 
praėjus vos penkioms minutėms po Elizos gimimo, mane užval- 
dė nenugalimas noras išsiųsti kasmetinius šventinius sveikinimus. 
Daugiau iš nevilties nei dėl originalumo nusprendžiau įvesti tradi- 
ciją sveikinimus visiems išsiųsti vasario mėnesį — šventojo Valentino 
dienos proga, o ne gruodžio mėnesį, kai gyvenimas lekia pasiutusiu 
tempu. 

Taigi atėjo laikas išsiųsti šių metų sveikinimus ir, kai mudu su 
Džeimiu susėdome žiūrėti filmo „Artimi trečiarūšiai susitikimai“ 
(Close Encounters of the Third Kind), paėmiau didžiulę krūvą vokų 
ir nerūpestingai paklausiau: 

— Ar nori dėlioti atvirukus į voką, ar klijuoti? 

Jis liūdnai į mane pažiūrėjo ir pasakė: 

— Prašau neversti manęs to daryti. 

Buvo sunku apsispręsti, ką jam atsakyti. Ar primygtinai prašyti 
pagalbos? Ar pasakyti, kad neteisinga, jog visą darbą turiu atlikti 
viena? Kad jau padariau sudėtingąją darbo dalį - užsakiau atviru- 
kus ir suorganizavau nuotrauką (žavią Eleonoros ir Elizos nuotrau- 
ką, kurioje jos vilkėjo baleto drabužius), o jam tereikia prisidėti prie 
lengvosios dalies? Kita vertus, tuos atvirukus nusprendžiau padary- 
ti tam, kad įtikčiau pati sau. Ar sąžininga prašyti jo pagalbos? Tiesą 
pasakius, esmė — ne sąžiningumas. Geriau jau pati susitvarkysiu su 
tais vokais, negu jausiuosi niurzglė. 

— Viskas gerai, — atsakiau atsidusdama. — Nesirūpink. 

Kai akies krašteliu pamačiau, kaip Džeimis atsilošė ant sofos, 


viduje porą kartų dilgtelėjo pasipiktinimas, bet supratau, kad man 

daug labiau patinka nesijausti niurzgle, nei žiūrėti televizorių ir ne- 
klijuoti vokų. 

Pasibaigus filmui Džeimis pažvelgė į mane, sėdinčią tarp užkli- 
juotų raudonų vokų su pašto ženklais. 

Jis uždėjo ranką ant manosios. 

- Ar būsi mano Valentinė? 

Džiaugiausi, kad nusprendžiau jo neversti padėti. 

Kad būtų lengviau liautis priekaištavus, pasidariau sąrašą, ku- 
riame surašiau antipriekaištų metodiką. Valdingas balso tonas erzi- 
na, tad pirmiausia atradau, kaip galima be žodžių pasiūlyti arlikti 
užduotį: kai prie lauko durų ant žemės padėdavau laišką, Džeimis 
žinodavo, kad eidamas į darbą turi jį išsiųsti. Apsiribojau vieno žo- 
džio priminimais. Užuot sušukusi: „Ar prisimeni, kad prieš einant 
į parką prižadėjai išsiaiškinti, kas atsitiko filmavimo kamerai!“, kai 
Džeimis pakildavo nuo pusryčių stalo, jam tiesiog pasakydavau: 
„Kamera!“ Įteigiau sau, kad užduotys neprivalo būti atliktos pagal 
mano tvarkaraštį. Turėjau numalšinti norą vis priminti Džeimiui, 
kad iš rūsio atneštų „čiuožyklėlę“, mar kai nusprendžiau, kad Eleo- 
norai ji patiktų, norėjau tą padaryti tučtuojau. Bet iš tikrųjų tai 
nebuvo skubu. Likau patenkinta, kad nepuolu į tą populiariąją „tai 
tavo paties labui“ priekaištų įvairovę. Niekada nereikalavau, kad 
Džeimis pasiimtų skėtį, valgytų pusryčius ar eitų pas dantų gydy- 
toją. Nors kai kurie žmonės galvoja, kad tokie priekaištai yra meilės 
išraiška, aš manau, kad suaugęs žmogus turi pats gebėti nuspręsti, 
ar jis nori vilktis megztinį, ar nenori. 

Žinoma, pats akivaizdžiausias (ir nepatraukliausias) amripyie- 
kaištų metodas buvo atlikti užduotį pačiai. Kodėl nutarta, kad bū- 
tent Džeimis turi būti atsakingas už tai, jog mes visada turėtume 


pakankamai grynųjų? Kai prisiėmiau šią atsakomybę, mes visuo- 

met turime pakankamai grynųjų, ir aš jaučiuosi daug laimingesnė. 
O kai Džeimis atlieka užduotį, neleidžiu sau ieškoti priekabių iš 
šalies. Mano manymu, jis per daug sumokėjo, kai nupirko naują 
filmavimo kamerą vietoje mūsų niekam tikusios senosios, bet tai 
buvo jo sprendimas. 

Taip pat stengiausi būti pastabesnė ir labiau vertinti visas Džei- 
mio atliktas užduotis. Aš tikrai buvau kalta dėl „nesąmoningų 
pretenzijų“ — reiškinio, kai nesąmoningai pervertiname savo in- 
dėlį arba gebėjimus kitų žmonių atžvilgiu. (Tai susiję su tuo, ką 
Garisonas Keiloras (Garrison Keillor) pavadino „Vobegono ežero 
klaidžiojimais“, — faktu, kad mes visi save vertiname aukščiau nei 
vidutiniškai.) Viename tyrime kiekvienas darbo grupės studentas 
įvertino savo indėlį į komandą ir bendra suma pasiekė šimtą trisde- 
šimt devynis procentus. Tai atrodo teisinga, mat daug geriau žino- 
me, ką darome mes, o ne tai, ką daro kiti žmonės: skundžiuosi, kad 
praleidžiu per daug laiko apmokėdama sąskaitas, bet nepastebiu, 
kiek laiko Džeimis praleidžia tvarkydamas mūsų automobilį. 

Viena mano draugė priėmė radikalų sprendimą. Jiedu su vyru 
nesiskirsto užduočių. Nors jų šeimoje keturi vaikai, jie turi nebylų 
susitarimą niekada nesakyti tokių dalykų, kaip: „turi nuvesti vai- 
kus į gimtadienį ' arba „pataisyk tualeto bakelį, ir vėl teka vanduo“. 
Jų sistema pasiteisina, nes jie abu bendradarbiauja, bet net ir tokiu 
atveju neįsivaizduoju, kaip galima taip gyventi. Neįmanomas, ta- 


čiau įkvepiantis idealas. 


v 


NELAUK PAGYRŲ AR ĮVERTINIMO 


Nagrinėdama, kodėl esu įpratusi priekaištauti, pastebėjau, kad 


mano priekaištai pasireiškia ir subtilesne forma — pavyzdžiui, prie- 

kaištai dėl 2220 atliekamo darbo. Niurnėjau Džeimiui, kad jis 
daugiau mane girtų. 

Tokie dalykai kaip šventojo Valentino dienos sveikinimų pro- 
jektas privertė suvokti, ko iš tiesų noriu: dar labiau nei pagalbos 
norėjau, kad Džeimis pasakytų ką nors panašaus: „Oho, mergaičių 
nuotraukos tiesiog nuostabios! Tu puikiai padirbėjai su tais Valenti- 
no dienos atvirukais!“ Norėjau už savo namų darbus gauti „auksinę 
įvertinimo žvaigždę“. 

Kodėl norėjau būti įvertinta? Ar tai mano tuštybė, kurią reikė- 
jo paglostyti? Ar man reikėjo užglaistyti savo nesaugumo jausmą? 
Kad ir kokia priežastis būtų, žinojau, jog turiu nugalėti norą, kad 
Džeimis mane įvertintų, kai atlieku ką nors gera, negana to, - turiu 
nugalėti norą, kad Džeimis apskritai pastebėtų, kai atlieku ką nors 
gera. Todėl pasižadėjau: „Nelaukti pagyrų ar įvertinimo.“ 

Neįvertinau, kaip šis poreikis veikė mano elgesį, kol nepradėjau į 
ji gilintis. Vieną rytą apie pusę aštuonių su chalatu įslinkau į virtu- 
vę. Didžiąją nakties dalį nė bluosto nesudėjau, nes Eleonora beveik 
nemiegojo, Džeimis atsikėlė apie šeštą valandą, kad su ja pabūtų, o 
aš galėčiau nors kiek numigri. 

— Labas rytas, —- sumurmėjau atidarydama dietinės kokakolos 
skardinę. Ir nepridėjau nė vieno padėkos žodžio už tas prabangias 
devyniasdešimt miego minučių. 

Džeimis akimirką palaukė, o tada užsiminė: | 

-— Tikiuosi, džiaugiesi, kad leidau tau šį rytą numigti. 

Taigi jis irgi tikisi „įvertinimo žvaigždės“, nors, mano nuomone, 
pats nemoka jų dalyti. 

Santuokoje stengiausi geriau elgtis. Plekšnojau sau per petį už 
tai, kad tiek daug išmokau. Tai ar aš ištariau švelniu balsu: „Žino- 


ma, kad džiaugiuosi, labai tau ačiū, tu mano didvyris“? Ar dėkinga 

apkabinau Džeimį? Nieko panašaus. Dėl to, kad jis 222 nedavė 
„auksinės žvaigždės“ už tai, jog visą naktį praleidau su Eleonora, 
jam atšoviau: 

— Vertinu tai, bet tu niekada neįvertini, jei aš tau leidžiu miego- 
ti, o paskui tikiesi didelio įvertinimo už tai, kad leidai pamiegoti 
man. 

Pamačiusi Džeimio veido išraišką pasigailėjau, kad nesureaga- 
vau kitaip. Prisiminiau savo devintąjį įsakymą: „Pralinksmėk.“ 

Apkabinau jį. 

- Atsiprašau. Iš tikrųjų. Neturėjau taip su tavimi kalbėti ir tik- 
rai esu dėkinga, kad galėjau ryte numigti. 

— Žinai, — pasakė jis, — aš tikrai norėjau padaryti tau gera. Ir 
tikrai vertinu, kad tu leidi man pamiegoti. 

— Gerai. 

Mudu apsikabinome — mažiausiai šešioms sekundėms, o tai, 
kaip sužinojau iš tyrimų, yra minimalus laiko tarpas, kurio reikia 
nuotaiką keliančių cheminių medžiagų oksitocino ir serotonino ju- 
dėjimui paskatinti. Įtampa atslūgo. 

Ši situacija suteikė man svarbią įžvalgą, kaip elgtis tinkamiau. 
Įsitikinusi esanti teisi sakydavau sau, kad atlieku tam tikrus namų 
ruošos darbus arba dedu kokias nors pastangas „dėl Džeimio“ ar 
„dėl šeimos“. Nors atrodė kilnu, toks požiūris kreipė blogo rezultato 
link, mat likdavau nepatenkinta, kai Džeimis neįvertindavo mano 
pastangų. Užuot tą dariusi, pradėjau sau sakyti: „Darau tą dė/ savęs. 
To noriu aš“ Aš norėjau išsiųsti šventojo Valentino dienos sveikini- 
mus. Aš norėjau išvalyti virtuvės spinteles. Tai skambėjo savanau- 
diškai, bet iš tikrųjų buvo mažiau savanaudiška, nes reiškė, kad 
nepriekaištauju tam, jog gaučiau „įvertinimo žvaigždę“ iš Džeimio 


ar ko nors kito. Niekas net neturėjo pastebėti, ką aš atlikau. 

Prisimenu, kaip kalbėjau su draugu, kurio tėvai priklausė pilie- 
tinių teisių judėjimui. 

- Jie visuomet sakydavo, — pasakojo jis man, — kad tokį darbą 
reikia dirbti dėl savęs. Jei darai tą dėl kitų žmonių, baigsis tuo, kad 
pradėsi laukti jų pripažinimo, dėkingumo ir įvertinimo. Jei darai tą 
dėl savęs, tada nesitiki, kad žmonės reaguos tam tikru būdu. 

Manau, kad tai tiesa. 

Nepaisant visų mano kalbų apie „auksinių įvertinimo žvaigž- 
džių“ atsisakymą, turiu pripažinti, kad vis tiek galvoju, jog būtų 
gera, jei Džeimis jas dalytų dosniau. Ar aš turėčiau, ar neturėčiau jų 


norėti, vis tiek jų 20ržw. 


PYKIS TINKAMAI 


Spręsti priekaištų klausimą buvo lengviau nei imtis kitų elgesio 
įpročių, kuriuos norėjau pakeisti. Sunkiau sekėsi su antruoju pri- 
oritetu — keisti savo požiūrį. Šeiminiai konfliktai skirstomi į dvi 
kategorijas: tai, ką akivaizdžiai galima išspręsti, ir tai, ko negalima. 
Deja, daugelis konfliktų kyla dėl tokio pobūdžio klausimų, kaip 
„kur išleisti pinigus“ ir „kaip auklėti vaikus“, nei dėl lengvesnių, 
kaip antai „kokį filmą žiūrėsime šį savaitgalį“ arba „kur atostogau- 
sime šią vasarą . 

Nedideli nesutarimai neišvengiami ir netgi vertingi. Mes su 
Džeimiu vis tiek pešimės, tad norėjau, kad tos peštynės būtų links- 
mesnės, jog net ir nesutardami gebėtume pajuokauti ir likti švel- 
nūs. 

Taip pat norėjau nugalėti vieną ypatingą savo priešą — 2:žarumą. 
Jei pasitaikydavo nedidelis vienpusis nesutarimas, pernelyg dažnai 


nesusitvardydavau ir staiga pratrūkdavau, o tai aptemdydavo namų 

nuotaiką. Dažnai stebėdavausi, kodėl pyktis kartu su puikybe, go- 
dumu, apsirijimu, geismu, tinginyste ir pavydu yra septynios mirti- 
nos nuodėmės, nes jos neatrodė tokios mirtinos kaip daugybė kitų 
nuodėmių. Pasirodo, jos mirtinos ne dėl sunkumo, o dėl to, kad 
turi galios išprovokuoti kitas — blogesnes nuodėmes. Jos yra vartai 
į didesnes nuodėmes. Iš seprynių mirtinų nuodėmių pyktis iš tiesų 
buvo tai, ko niekaip negalėjau nugalėti. 

Norint išlaikyti sveiką santuoką, labai svarbu, kaip tarpusavyje 
pykstamasi. J. Gormano „meilės laboratorijos“ tyrimai rodo, kad 
tai, kaip pora pykstasi, yra svarbiau nei tai, kaip dažnai pykstasi. 
Poros, kurios pykstasi tinkamai, vienu metu sprendžia tik vieną 
klausimą ir nesileidžia į ginčus dėl kiekvienos nuoskaudos, kurias 
patyrė nuo pat pirmojo pasimatymo. Tokios poros pradeda ginčytis 
iš lėto, o ne staiga pratrūksta, ir vengia tokių „bombų“, kaip „tu 
niekada...“ arba „tu visada...“ Sutuoktiniai žino, kaip baigti ginčą 
ir netęsti jo ištisas valandas. Jie stengiasi „pataisyti padėtį“ saky- 
dami tokius žodžius arba imdamiesi tokių veiksmų, kurie apsaugo 
nuo blogų emocijų augimo. Jie pripažįsta ir vienas kito patiriamą 
įtampą — vyras pripažįsta, kad žmona jaučiasi spaudžiama darbo 
ir namų poreikių, arba žmona pripažįsta, kad vyras jaučiasi tarsi 
patekęs į spąstus tarp jos ir savo mamos. 

Štai pavyzdys, kaip pykstamasi netinkamai. Pasirodo, kad ir 
kaip nenorėčiau to pripažinti, retkarčiais aš knarkiu. Labai nemėgs- 
tu, kai kas nors apie tai užsimena, nes knarkimas skamba labai 
nepatraukliai, bet kai vieną rytą Džeimis pajuokavo ta tema, aš pa- 
sistengiau į tai sureaguoti „nerūpestingai“ ir pasijuokiau kartu su 
juo. 

Po kelių savaičių, kai dar prieš suskambant žadintuvui pusę sep- 


tynių ryto klausėmės mėgstamos radijo stoties ir kai ramiai dalijausi 

pastebėjimais apie tai, kad miegamajame sutvarkius baisią netvarką 
jis pasidarė daug meilesnis, Džeimis švelniai ir juokais pasakė: 

— Pradėsiu dieną dviem pastebėjimais. Pirma — tu knarki. 

Aš nesusilaikiau ir pratrūkau. 

— Tai pirmas dalykas, kurį turiu išgirsti ryte? 

Kildama iš lovos vos nemečiau jam į veidą antklodės. 

— Kad aš knarkiu. Ar negali sugalvoti ko nors malonesnio? 

Karštligiškai nuskubėjau per kambarį ir pradėjau traukti iš spin- 
tos drabužius. 

- Jei nori, kad liaučiausi, bakstelk man, kai miegu, bet nereikia 
dėl to dejuoti! | 

Pamoka išmokta? Pasijuokdama kartu su Džeimiu leidau jam 
manyti, kad knarkimas tinkama tema juokams. Stengiausi būti 
linksmesnė, bet negalėjau; norėčiau visuomet pajėgti lengvai iš sa- 
vęs pasijuokti, bet kai kuriose situacijose to padaryti nepavyksta, 
taigi turėjau nuoširdžiai apie tai pasakyti Džeimiui, kad išvengčiau 
panašaus protrūkio ateityje. Džeimis nemanė, kad jo pastaba taip 
mane įsiutins. Tiek to „tinkamo pykčio“. Tą kartą nesugebėjau lai- 
kytis pažado — net neprisiverčiau atsiprašyti, norėjau tiesiog viską 
pamiršti — bet kitą kartą man pasiseks geriau (tikėjausi). 

Santuokoje ne tiek svarbu patirti daug malonių dalykų, kiek 
svarbu mažiau patirti nemalonių, mat žmonės yra „linkę į neigia- 
mus dalykus“. Į blogus įvykius reaguojame greičiau, stipriau, jie 
labiau traukia dėmesį, nei geri įvykiai. Tiesą sakant, beveik visose 
kalbose yra daugiau neigiamas emocijas apibūdinančių sąvokų, nei 
teigiamas. 

Reikia bent jau penkių teigiamų vedybinių poelgių, kad būtų 
atsvertas koks nors lemiamas arba griaunantis poelgis, todėl vienas 


iš būdų sustiprinti santuoką — užtikrinti, kad teigiami dalykai stip- 

riai persvertų neigiamus. Jei pora paprastai tarpusavy bendrauja 
maloniai ir švelniai, daug lengviau nepaisyti kartais pasitaikančių 
nemalonių susikirtimų. Tačiau man atrodė, kad išpirkti vieną nei- 
giamą užuominą apie knarkimą mums abiem prireiks daugiau nei 


penkių teigiamų vedybinių poelgių. 


"Tinkamo pykčio metodai darė labai didelę įraką mano laimei, mat 
negebėjimas tinkamai pyktis man sukeldavo didelį kaltės jausmą. 
Kaip pastebėjo Markas Tvenas (Mark Twain): „Nerami sąžinė — 
tarsi plaukas burnoje.“ Jei Džeimis mane suerzindavo, pratrūkda- 
vau, tada dėl to jausdavausi blogai ir visą kaltę versdavau jam. Bet 
iš tikrųjų supratau, kad pagrindinė susierzinimo priežastis yra ne 
Džeimio elgesys, o greičiau mano kaltės jausmas dėl to, kaip rea- 
guoju į jo elgesį. Gebėjimas tinkamai pykti pašalino tą kaltės jaus- 
mą, todėl jaučiausi laimingesnė. 

Vieną dieną, kai man ir vėl nepavyko tinkamai pykti, labai 
aiškiai suvokiau šią problemą. Prezidento dienos savaitgalį mes su 
Džeimio tėvais susiruošėme trumpų atostogų. Mano uošviai Džudė 
ir Bobas yra nuostabūs seneliai, su kuriais tikrai gera kartu atosto- 
gauti, — jie padeda, yra gero būdo ir pakankamai pakantūs chaosui, 
bet keliaujant jiems patinka turėti daug laiko, o kai mes skubėjome 
su jais susitikti, aš pamiršau, kad esu labai alkana. Kai jau ėjome 
pro duris supratau, kad esu tiesiog peralkusi, todėl paskubomis už- 
kišau skrandį MGM saldainiais iš didžiulės širdies formos dėžutės, 
kurią Eliza gavo šventojo Valentino dienos proga. 

Tai, kad valgiau tuos saldainius, vertė mane jaustis kalta, be to, 
netgi šiek tiek pykino, ir aš negalėjau susilaikyti nuo sąžinės grau- 
žaties. Kuo blogiau elgiausi, tuo kaltesnė jaučiausi, o tai vertė elgtis 


dar blogiau. 

— Džeimi, prašau patraukti tuos popierius man iš kelio. 

— Eliza, nesiramstyk į mane, man skauda ranką. 

— Džeimi, ar negali paimti to krepšio? 

Taip prastai pradėjusi, net ir atvykusi į viešbutį negalėjau atsi- 
kratyti blogos nuotaikos. 

— Ar tau viskas gerai? — vienu metu paklausė Džeimis. 

- Taip, viskas gerai, - sumurmėjau, trumpam susimąsčiau, bet 
mane ir vėl apėmė bloga nuotaika. 

Tą vakarą, Elizai ir Eleonorai nuėjus miegoti, suaugusieji paga- 
liau turėjome galimybę ramiai ir netrikdomai pasikalbėti. Pavalgę 
gėrėme kavą (jau tiek metų esu šios šeimos dalis, bet mane vis tiek 
stebina Džudės ir Bobo gebėjimas po vakarienės gerti espreso kavą 
su kofeinu) ir kalbėjomės apie neseniai pasirodžiusį New York Times 
dienraščio straipsnį apie VX-950 — bandomąjį vaistą nuo hepatito 
C viruso. 

Mums labai rūpėjo tie bandymai. Džeimis juokauja, kad jis yra 
„sulūžęs žaisliukas“, mat turi nesveiką kelį, įspūdingą randą po vai- 
kystės operacijos ir kenčia nuo kartkartėmis pasireiškiančio nuga- 
ros skausmo, bet didžiausia jo problema - kepenys. Jis turi hepatito 
C virusą. 

Nors šis virusas gali sukelti lėtinius ir potencialiai mirtinus pa- 
darinius, jis turi ir gerų savybių. Virusas nėra užkrečiamas, išsky- 
rus per tiesioginį kraujo kontaktą. Džeimis nejaučia akivaizdžių jo 
požymių ir sužinojo, kad turi hepatitą C, tik atlikdamas kraujo 
tyrimą. Vieną dieną jam išsivystys cirozė, ir kepenys nustos funkci- 
onuoti, tada tai bus labai didelė bėda, bet kol kas Džeimis jaučiasi 
puikiai. Kalbant apie sveikatos problemas, reikia turėti galvoje, kad 
nelaimės mėgsta palydovus. Jei daug žmonių negaluoja nuo tam 


tikros ligos, vaistų kompanijos pradeda intensyviai ieškoti vaisto. 

Jungtinėse Amerikos Valstijose hepatitu C serga apie tris milijonus 
žmonių, o visame pasaulyje — apie šimtą septyniasdešimt milijonų 
žmonių yra šio viruso nešiotojai, taigi aptariama sritis yra aktyviai 
tyrinėjama, ir Džeimio gydytojai sako, kad veiksmingi gydymo 
būdai greičiausiai bus patvirtinti per penkerius-aštuonerius metus. 
O heparito C eiga labai ilga — pagal tai, kokiam skaičiui žmonių 
išsivysto cirozė, matyti, kad daugumai ji neišsivysto dvidešimt ar 
trisdešimt metų. 

Trisdešimt metų atrodo ilgas laiko tarpas, bet Džeimis užsikrė- 
tė hepatitu C būdamas aštuonerių, kai jam atliekant širdies ope- 
raciją buvo perpiltas kraujas, tada dar nebuvo atliekami hepatito 
C testai. Dabar jam trisdešimt aštuoneri. 

Šiuo metu yra taikomas vienas gydymo būdas - pegiliuotojo in- 
terferono su ribavirinu vartojimas, bet, nepaistant nemalonių me- 
tus laiko trukusių į gripą panašių požymių, vaistų ir kassavaitinių 
injekcijų, šis metodas Džeimiui netiko. Dabar telieka tikėtis, kad 
Džeimis išsaugos savo kepenis, kol mokslininkai atras naujų gydy- 
mo metodų. Šalia tokios nepatrauklios perspektyvos kaip cirozė, 
nuo kurios kepenys nustoja funkcionuoti, hepatitas C padidina ir 
kepenų vėžio riziką. Ačiū Dievui už galimybę persodinti kepenis — 
nors persodintos kepenys yra ne juokas, liūdniausia, kad ne visuo- 
met galima sulaukti donoro. (Kaip tas senas juokas apie restoraną: 
„Maistas siaubingas!“ — „Taip, ir porcijos mažos.“) 

Taigi mes visi buvome susidomėję Times straipsnio aprašymu 
apie naujus įmanomus gydymo būdus. Uošviui Bobui atrodė, kad 
straipsnis skamba labai padrąsinamai, bet kaskart, kai jis pasakyda- 
vo kokį nors pastebėjimą, aš jam prieštaravau. į 

— Pasak straipsnio, tyrimai labai daug žadantys, — pasakė jis. 


— Bet abu Džeimio gydytojai mums sakė, kad prireiks dar ma- 

žiausiai penkerių metų, jei ne daugiau, tam vaistui patvirtinti, — 
pasakiau aš. 

— Bet straipsnyje sako, kad jie labai greitai progresuoja, — ramiai 
atsakė jis. Bobas niekada nepuola ginčytis. 

— Bet čia dar labai toli iki to, kol vaistas atsidurs rinkoje, — aš 
pradedu ginčytis. 

— Ši tyrinėjimų sritis yra be galo aktyvi. 

— Bet laiko skalė labai ilga. 

Ir taip toliau, ir taip toliau, ir taip toliau. 

Aš retai sakau Bobui, kad jis per didelis oprimistas. Bobas pabrė- 
žia, kaip svarbu priimti racionalų sprendimą, ir pats tą praktikuo- 
ja: geltonuose užrašų knygelės lapuose pildo „už“ ir „prieš“ grafas, 
renka įvairias nuomones ir išlaiko nešališką „akcijos kyla, akcijos 
krinta“ požiūrį. Tačiau šioje situacijoje Bobas rinkosi optimistinį 
įrodymų vertinimą. Žinojau, kad mano kovingumas ir smulkme- 
niškumnas šiame pokalbyje pasireiškė ne dėl kokio nors nereikšmin- 
go susierzinimo, bet dėl noro nepasiduoti tuščioms viltims. Bobas 
rinkosi teigiamą kelią, o aš būčiau pasijutusi geriau, jei būčiau be 
ginčų palikusi tą klausimą. Esu tikra, kad sakydama blogus daly- 
kus priverčiau Bobą ir, neabejotinai, Džeimį jaustis blogai, o dėl to, 
kad priekaištavau ir priekabiavau, pati jaučiausi blogai. Tad reikia 
pyktis tinkamai ne tik su savo vyru, bet ir su visais kitais. 

Ir kitas, ne toks didingas pastebėjimas — supratau, kad tuščių 


skrandžiu geriau nevalgyti pusės svaro Md:M saldainių. 


NEUŽKRAUK KITAM 


Nagrinėdama, kaip „pyktis tinkamai“, įsigijau ištisą biblioteką kny- 


gų apie santuoką ir santykius. 

— Bet kuris žmogus, pažiūrėjęs į šias knygų stirtas, gali pamany- 
ti, kad mūsų santuokai kilo grėsmė, — pastebėjo Džeimis. 

— Kodėl? - nustebusi paklausiau. 

— Tik pažvelk, kokios čia knygos: „Septynios taisyklės, kaip pa- 
gerinti santuoką“, „Meilės niekada negana“, „Kaip apsaugoti san- 
tuoką nuo vaikų“, „Paleidimas“, „Vienas vyras - skausmas“. Man ir 
pačiam kiltų įtarimas, jei nežinočiau, kuo esi užsiėmusi. 

— Bet visa ši medžiaga nuostabi, - pasakiau. — Čia tiek daug be 
galo įdomių tyrimų. 

— Be abejo, bet žmonės nesivargina skaityti tokių knygų, kol 
nesusiduria su problemomis. 

Gal Džeimis ir buvo teisus, bet aš jaučiausi laiminga turėdama 
priežastį studijuoti paskutinius atradimus apie santuoką ir santy- 
kius. Daug sužinojau. Pavyzdžiui, yra labai įdomus skirtumas tarp 
vyrų ir moterų požiūrio į artimus santykius. Tiek vyrai, tiek mo- 
terys sutinka, kad pasidalyti veikla ir atsiskleisti yra svarbu, tačiau 
moterims artumas reiškia pokalbį akis į akį, o vyrams artumas yra 
tada, kai jie dirba arba žaidžia sėdėdami šalia kito žmogaus. 

Kai Džeimis manęs paklausė: „Ar nori žiūrėti „Skydą“?“, iš jo 
akių supratau, kad žiūrėti televizorių kartu jam reiškia ne tik „sėdė- 
ti-kambaryje-ir-nesikalbant-tarpusavyje-žiūrėti-televizorių“, o kad 
tai — labai kokybiškai kartu praleistas laikas. 

— Puiki mintis! - atsakiau. 

Nors mintis, kad gulėdami lovoje žiūrėsime televizijos serialą 
apie nenaudėlį Los Andželo policininką, neatrodė itin romantiš- 
ka, kai jaukiai įsitaisėme tarp pagalvių, vis dėlto jaučiausi būtent 
taip. 

Galbūt dėl to, kad vyrai žemesniu lygiu suvokia tai, kas yra ar- 


tima, tiek vyrai, tiek moterys sutinka, jog santykiai su moterimis 

yra artimesni ir malonesni nei santykiai su vyrais. Moterys labiau 
užjaučia kitus žmones, nei vyrai (nors tiek vyrai, tiek moterys jaučia 
maždaug tiek pat užuojautos gyvūnams, kad ir ką tai galėtų reikš- 
ti). Vienas svarbus atradimas mane labai nustebino: pagal tai, kiek 
moterys ir vyrai bendrauja su moterimis, galima pasakyti, ar jie yra 
vieniši, ar ne. Su vyrais praleistas laikas nedaro jokio skirtumo. 

Kai sužinojau apie šį tyrimą, mano požiūris į Džeimį pasikeitė. 
Myliu jį iš visos širdies ir žinau, kad jis mane myli, taip pat žinau, 
kad galiu visiškai juo pasitikėti ir pasikliauti, tačiau dažnai jausda- 
vausi nusivylusi, nes jis niekada nemėgo ilgų ir nuoširdžių pokal- 
bių. O aš labai norėjau, kad Džeimis daugiau domėtųsi mano dar- 
bu. Štai mano sesuo Elžbieta rašo televizijai, ir aš jai pavydžiu, nes 
ji turi rašymo partnerę Sarą. Beveik kasdien juodvi nesustodamos 
kalba apie tai, ką rašo, ir apie savo karjeros strategijas. Aš neturėjau 
nei partnerio, nei kolegos, su kuriuo galėčiau pasikalbėti apie darbo 
problemas, ir norėjau, kad Džeimis atliktų tą vaidmenį. 

Be to, visą savo nesaugumo pojūtį norėjau numesti Džeimiui. 
Pokalbius pradėdavau viliojamai, pavyzdžiui, sakydavau: „Man ne- 
ramu, kad neišnaudoju savo galimybių“ arba „Man prastai sekasi 
megzti ryšius“, arba „O kas, jei aš blogai rašau?“ Džeimis neturėjo 
nė menkiausio noro leistis į tokius pokalbius, o aš dėl to pykau. 
Norėjau, kad jis man padėtų susidoroti su nerimu ir dvejonėmis. 

Sužinojusi, kad tiek vyrai, tiek moterys ieškodami supratimo 
atsisuka į moteris, supratau, jog Džeimis mane ignoruoja ne dėl 
to, kad jam neįdomu ar kad jis manęs nemyli. Jis tiesiog nemokėjo 
suteikti tokio palaikymo. Jis nesiruošė leistis į ilgas diskusijas apie 
tai, ar man susikurti tinklaraštį, arba apie mano knygos struktūrą. 
Jis nenorėjo ištisas valandas skirti tam, kad pakeltų mano pasirikė- 


jimą savimi. Jis niekada nesuvaidins moters rašymo partnerės, — to 

tikėtis buvo nerealu. Jei man reikia tokio palaikymo, turiu susirasti 
kitų būdų jam pasiekti. Dėl šio suvokimo Džeimio elgesys nepasi- 
keitė, bet aš lioviausi jautusi apmaudą. 

Taip par pastebėjau: juo liūdnesnė buvau, juo mažiau Džeimis 
norėjo su manimi apie tai kalbėti. 

— Žinai, - pasakiau jam vieną vakarą, - man neramu. Norėčiau, 
kad padėtum jaustis geriau. Atrodo, juo blogiau jaučiuosi, juo ma- 
žiau nori su manimi bendrauti. 

— Aš tiesiog negaliu tverti matydamas tave nelaimingą, — atsa- 
kė jis. 

Man vėl prašvito. Džeimis nebuvo arjaučiantis klausytojas ne dėl 
užsispyrimo. Jis nenorėjo ilgų ir nuoširdžių pokalbių ne tik dėl savo 
būdo. Jis stengėsi vengti bet kokios mane liūdinančios temos dar ir 
dėl to, kad jam buvo labai skaudu matyti mane blogai besijaučian- 
čią. Tačiau viso to nepakako šiai minčiai užmiršti — man kartais 
reikia atjaučiančio klausytojo, net jei pastarajam tas vaidmuo nepa- 
tinka, bet aš bent jau supratau Džeimio poziciją. 

Mūsų pokalbis privertė susimąstyti apie tai, kaip mano laimė 
daro įtaką Džeimiui ir kitiems. Teko girdėti tokius aforizmus: „lai- 
minga žmona — laimingas gyvenimas“ arba „jeigu mama nelaimin- 
ga, tada niekas nėra laimingas“. Iš pradžių pamaniau, kad tai skam- 
ba tiesiog puikiai: valio, viskas tam, kad 2226 pamalonintų! Bet jei 
šie posakiai teisingi, tuomet čia glūdi didžiulė atsakomybė. 

Svarsčiau, ar mano laimės projektas nėra savanaudiškas daly- 
kas, mat atrodė, kad telkdamasi į savo pačios laimę nuolaidžiauju 
savo norams. Vis dėlto tikra tiesa — kai rūpinuosi savo laime, kiti 
žmonės dėl to jaučiasi laimingesni: stengiausi neužsipulti Džeimio 
ir juoktis, kai jis juokauja. Bet čia dar ne viskas. Kai pati jaučiausi 


laimingesnė, man geriau sekėsi ir kitus padaryti laimingus. 


80 


o VASARIS. PRISIMINK MEILĘ € 


Paprastai laimingi žmonės yra atlaidesni, mieliau padeda, yra 
dosnesni, geriau save kontroliuoja ir ne taip greitai susierzina, kaip 
nelaimingi žmonės, o nelaimingieji dažniau linkę užsisklęsti, nori 
teisintis ir gintis, yra priešiškesni ir savanaudiškesni. Oskaras Vaildas 
(Oscar Wilde) pastebėjo: „Jei žmogus yra geras, jis ne visuomet lai- 
mingas; bet jei žmogus yra laimingas, tuomet jis visada geras“ 

Laimės jausmas daro labai didelę įraką santuokai, nes sutuokti- 
niai labai lengvai perima vienas kito nuotaiką. Jei vienas sutuokti- 
nis pasijunta trisdešimčia procentų laimingesnis, tai ir kitą padaro 
laimingesnį, o jei vienas iš jų pasijunta nelaimingesnis, toks pasi- 
junta ir kitas. (Ir ne tik tai: labai nustebau sužinojusi, kad reiškinys, 
kuris vadinamas „sveikatos atitikimu“, rodo, jog partnerių elgesys 
sveikatos srityje supanašėja, nes jie vienas iš kito perima gerus arba 
blogus įpročius, susijusius su valgiu, mankšta, vizitais pas gydytoją, 
rūkymu ir gėrimu.) 

Žinau, kad Džeimis nori, jog būčiau laiminga. Tiesą pasakius, 
kuo laimingesnė atrodau, tuo labiau jis stengiasi padaryti mane dar 
laimingesnę, o kai dėl kokios nors priežasties jaučiuosi nelaimin- 
ga, jį tai baugina. Todėl, stengdamasi būti laiminga, nusprendžiau 
neperteikti blogų dalykų, ypač Džeimiui. Jei man tikrai reikės jo 
patarimo ar palaikymo, aš su juo pasidalysiu, bet neužkrausiu jam 
savo rūpesčių ir skausmo. 

Vieną sekmadienio rytą turėjau galimybę įgyvendinti savo pa- 
sižadėjimą. Buvo kaip reta ramu. Džeimis tvarkė ir valė virtuvę po 
blynų kepimo, Eliza buvo pasinėrusi į „Harį Poterį ir ugnies taurę“ 
(Harry Potter and the Goblet of Fire), Eleonora žaliu pieštuku spal- 
vino kiekvieną Scooby-Doo spalvinimo knygelės lapą, o aš tikrinau 
paštą. Arplėšiau nekaltai atrodantį laišką iš mūsų kredito kompa- 


nijos ir pamačiau, kad dėl to, jog jie nesilaikė saugumo nurodymų, 

pagrindinė mūsų kredito kortelė buvo panaikinta ir išduota nauja 
kortelė bei numeris. 

Aš tiesiog pasiutau. Dabar turėsiu atsidaryti kiekvieną tos kor- 
telės sąskaitą ir surinkti naują numerį. Neturėjau sąrašo, todėl neį- 
sivaizdavau, kaip reikės išsiaiškinti, kurias sąskaitas pakeisti. Leidi- 
mas pravažiuoti pro automatinius vartus, Az72220n sąskaita, sporto 
klubo narystė... kas dar? Be to, tas pranešimas buvo labai dalykiš- 
kas: jokio atsiprašymo, jokios užuominos apie tai, kad kompanija 
pripažįsta savo klaidą ar apgailestauja dėl kortelės savininkams su- 
keltų nepatogumų. Tokie dalykai mane varė iš proto — čia reikėjo 
ir taip brangaus laiko bei proto energijos, o tokius darbus atlikus 
niekas nepasikeičia ir lieka taip, kaip buvę. 

— Negaliu patikėti! — pasipiktinusi pasakiau Džeimiui. — Jie pa- 
naikino mūsų kreditinę kortelę dėl savo pačių klaidos! 

Buvau pasiruošusi visiškai išlieti įtūžį, bet staiga kilo mintis: 
„Neužkrauk kitiems.“ Aš nutilau. Kodėl savo susierzinimu turėčiau 
gadinti ramią akimirką? Labai vargina, kai kas nors skundžiasi, ne- 
svarbu, ar esi geros, ar blogos nuotaikos, ir nesvarbu, ar tas skundas 
pagrįstas, ar ne. Giliai įkvėpiau ir įpusėjusi sustojau. 

— Na, ką gi, — tepasakiau priverstinai ramiu tonu. 

Džeimis pažvelgė į mane nustebusiu, o paskui palengvėjimo 
kupinu žvilgsniu. Jis tikriausiai žinojo, kiek pastangų man reikėjo 
taip susilaikyti. Kai atsistojau dar įsipilti kavos, jis priėjo ir nieko 


nesakydamas mane apkabino. 


IŠREIKŠK MEILĘ 


Niekada nepamiršiu, kaip koledže perskaičiau Pjero Reverdy 


(Pierre Reverdy) žodžius: „Meilės nėra — tėra meilės įrodymai.“ 

Kad ir kokią meilę širdy jausčiau, kiti matys tik mano atliekamus 
veiksmus. 

Pažvelgusi į savo Pasižadėjimų lentelę pamačiau, kad prie kai 
kurių įrašų, kaip antai „Išmesk, atnaujink, sutvarkyk“ stovi visa eilė 
linksmų paukščiukų, o kiti pasižadėjimai pažymėti X ženklu. Man 
daug geriau sekėsi „eiti anksčiau miegoti“ negu „nelaukti pagyri- 
mo ar įvertinimo“. Laimei, pasižadėjimas „išreikšti meilę“ skambėjo 
taip, tarsi jis nesunkiai galėjo pasidaryti maloniu įpročiu. 

Kai kurie meilės raiškos būdai buvo lengvi. Žmonės keturiasde- 
šimt septyniais procentais (kaip jie tą apskaičiavo?) labiau linksta 
prie tų šeimos narių, kurie dažnai reiškia meilę, nei prie tų, kurie 
ją rodo retai, tad pradėjau kiekviename žingsnyje Džeimiui kartoti 
„aš tave myliu“ ir laiškų pabaigoje pridėti prierašą „ATM“. Taip pat 
dažniau apkabindavau jį ir kitus žmones. Apkabinimas numalšina 
stresą, padidina artumo jausmą ir netgi slopina skausmą. Vienas 
tyrimas parodė, kad žmonės, kurie visą mėnesį kasdien turėjo po 
penkis kartus ką nors apkabinti, siekdami apkabinti kuo daugiau 
skirtingų žmonių, pasijuto laimingesni. 

Kai kuriuos dalykus jau dariau tinkamai. Nenorėjau kiekviena- 
me laiške Džeimiui pateikti varginantį klausimą ar priminimą, tad 
išsiugdžiau įprotį siųsti jam linksmas žinutes su įdomiomis naujie- 
nomis arba juokingomis istorijomis apie: mūsų mergaites. 

Vieną dieną, kai pakeliui į susitikimą užsukau į Džeimio biuro 
pastatą miesto viduryje, sustojau jam paskambinti. 

— Ar tu darbe? — paklausiau. 

— Taip, kodėl klausi? 

— Pažvelk žemyn į Šventojo Baltramiejaus laiptus, — bažnyčia 
buvo kitoje gatvės pusėje nuo Džeimio biuro pastato. — Ar matai, 


kaip tau mojuoju? 

— Taip, matau, ten tu! Aš mojuoju tau atgal. 

Dėl to, kad atradau laiko tokiam kvailam, mielam pamojavi- 
mui, paskui ištisas valandas buvau geros nuotaikos. 

Tai buvo smulkmenos, bet jos neįtikėtinai pakeitė mūsų bendra- 
vimo toną. Laukė svarbus mano anytos Džudės gimtadienis, taigi 
turėjau galimybę tinkamai pasielgti. 

Sutuoktinio tėvai mūsų gyvenimuose vaidina svarbų vaidme- 
nį. Mano tėvai gyvena Kanzase, kur aš užaugau, bet vienas iš jų 
arba jie abu mus aplanko kas kelis mėnesius, o mes bent porą kar- 
tų per metus nuvažiuojame aplankyti jų į Kanzasą. Tokie vizitai 
būna labai įtempti, nes visi galvojame apie tai, „ką-mes-visi-šian- 
dien-veiksime?“ Džeimio tėvai gyvena vos už kampo nuo mūsų 
namų. Tikrąja to žodžio prasme. Tarp mūsų ir jų namo stovi vos 
vienas paliegęs pastatas. Kai vaikštinėjame po savo rajoną, dažnai 
susitinkame juos, einančius nusipirkti kavos arba į turgų, - Džudę 
sidabriniais plaukais ir gražiomis skaromis, Bobą, žygiuojantį tvirta 
eisena ir mūvinti vilnonę kepurę. 

Mūsų santuokos laimei, mudu su Džeimiu laikėmės tos pačios 
nuomonės, kad labai svarbu palaikyti santykius su abiejų tėvais, 
todėl buvo savaime suprantama, kad aš mąstau apie Džudės gim- 
tadienį. Jei būtume paklausę Džudės, kaip ji norėtų švęsti, būtų 
atsakiusi, kad jai nesvarbu. Tačiau norint sužinoti, kas žmonėms 
patinka, reikia žiūrėti į tai, kaip jie elgiasi, o ne į tai, ką sako. Džu- 
dė yra vienas patikimiausių mano pažįstamų žmonių: ji niekada 
nepamiršta įsipareigojimo, niekada nenuvilia, jei pažada ką nors 
padaryti, ir niekada neužmiršta svarbios datos. Ir nors tvirtina, 
kad gimtadienio ar švenčių dovanos jai nesvarbios, niekas kitas ne- 
teikia taip gražiai ir rūpestingai supakuotų dovanų. Ji netgi mūsų 


vestuvių sukakties proga dovanas parenka pagal metinių temą: ket- 

virtųjų „vaisių ir gėlių“ santuokos metinių proga ji padovanojo 
gražią antklodę, išmargintą vaisiais ir gėlėmis, o dešimtųjų „skar- 
dinių / aliuminių“ metinių proga įteikė dešimt aliuminio folijos 
dėžučių. 

Džeimis, jo tėtis ir brolis Filas nemoka labai gerai planuoti gim- 
tadienio švenčių. Anksčiau, kai artėdavo Džudės gimtadienis, pri- 
mindavau Džeimiui, kad reikia ką nors suplanuoti, o kai gimtadie- 
nio šventė nepasisekdavo, būdavau patenkinta savimi ir nepamirš- 
davau prikišti: „aš-juk-tau-sakiau“. Tačiau mano laimės projektas 
nenuėjo visiškai veltui, ir aš supratau, kaip išspręsti šią problemą: 
turiu imtis pati. | 

Žinojau, kokios šventės norėtų Džudė. Ji tikrai norėtų šventės- 
siurprizo ir mieliau rinktųsi šeiminį pobūvį namuose. Rūpestingu- 
mą ji vertino labiau nei išlaidumą, todėl apgalvotos rankų darbo 
dovanos jai reikštų daugiau nei parduotuvėje nupirkti daiktai, o 
namuose gamintas maistas patiktų labiau nei vakarienė prabangia- 
me restorane. Laimei, mano svainis Filas ir jo žmona Lorena yra 
gabūs virėjai, jie turi savo maisto pristatymo į namus verslą, todėl 
patiekalai bus ir pagaminti namuose, ir prašmatnūs. 

Tarsi sapne mane aplankė vizija, jai įgyvendinti reikėjo prira- 
rimo. 

Paskambinau uošviui į biurą. 

— Labas, Bobai. Skambinu, nes noriu pasikalbėti apie Džudės 
gimtadienio planus. 

— Ar nemanai, kad kiek per anksti apie tai galvoti? 

— Ne per anksti, jei norime suplanuoti ką nors ypatinga. O aš 
manau, kad turėtume. 

Pauzė. 


— Na, - lėtai pasakė jis, — aš galvojau... 

- Jei norėtum išgirsti, kas, mano manymu, būtų smagu, tai ga- 
liu pasakyti savo idėją. 

— Žinoma, — su palengvėjimu balse pasakė jis. — Ką esi sugalvojusi? 

Bobas iškart sutiko su mano planu. Jis puikiai susidorodavo su 
įvairiomis šeiminėmis užduotimis ir įsipareigojimais, bet toks pro- 
jektas buvo ne Bobo jėgoms. Iš tikrųjų visa šeima labai mielai ben“ 
dradarbiavo. Jie taip pat norėjo, kad Džudės gimtadienis būtų nuos- 
tabus, tačiau paprasčiausiai nenorėjo imtis tokios šventės planuoti. 

Siekdama įgyvendinti viziją, paėmiau vadeles į savo rankas. Ke- 
lias dienas prieš šventę išsiunčiau laiškus Džeimiui, Bobui, Filui bei 


Lorenai ir, turiu paminėti, nesulaukiau nė vieno irzlaus atsakymo: 


į M LR——— 2 
Sveiki visi, . 
vos po keturių dienų Džudės gimtadienis. 

Norime padovanoti jai VISĄ KRŪVĄ SUPAKUOTŲ dovanų. Tai 
reiškia nuo kiekvieno! Vienos dovanos nepakanka! 

Bobai: mudvi su Eliza supakuosime tavo dovaną. Ar atsineši 
šampano! 

Džeimi: ar nupirkai dovaną nuo mūsų abiejų? 

Filai ir Lorena: ką gaminsite vakarienei, ar reikia atsinešti ko nors 
ypatingo? Kelintą valandą turite atvažiuoti? Ar prie maisto reikės 
baltojo ar raudonojo vyno? Kažką minėjote apie valgiaraščius? Ma- 
nau, Džudei tai pasirodytų labai juokinga. 

Visiems: žinau, kad tapčiau šeimos pajuokos objektu, jei visiems 
pasakyčiau, kad nedera vilkėti „aš-ką-tik-išsiropščiau-iš-lovos-ir- 
atslinkau-į-gimtadienį“ drabužių. Todėl nieko apie tai nesakysiu. 
Tiesiog atminkite, kad vakaras bus nuostabus, jei visi prisiminsime, 
kokia tai proga, ir būsime dėmesingesni. 

Bus smagu! xx g | 

i  ————-—--—-—- 
Šiai šventei labai ruošiausi. Mudvi su Eliza nuėjome į keramikos 


parduotuvę „Mūsų vardas purvas“, kur Eliza ant pietums skirtų 

lėkščių nupiešė teatro motyvus, nes tai jos močiutės aistra. Pralei- 
dome malonią valandą (taip, valandą) „Koletės pyragų“ tinklalapy- 
je rinkdamos patį gražiausią tortą. Mudu su Džeimiu nufilmavome 
Elizą, atliekančią mėgstamiausias Džudės dainas, o pro šalį kart- 
kartėmis pražingsniuodavo Eleonora. 

Šventės vakare, prieš visiems susirenkant 18.30 val., paskutinę minu- 
tę pradėjau nerimastingai tvarkytis. Mano mama labai mėgsta „links- 
minti“ kitus, ir aš iš jos paveldėjau polinkį jaudintis prieš šventes — tai 
vadiname „šeimininkės neuroze“. Patyrę šeimos nariai žino, kad tuo 
metu geriau dingti iš akių, nes staiga jie gali būti paprašyti išsiurbliuoti 
kambarius. Kai Džeimis 18.29 val. išlindo iš savo „slėptuvės“, jis vilkėjo 
rusvai žalsvos spalvos kelnes, languotus marškinius ir buvo be batų. 

Padariau nedidelę pauzę, tada atsargiai ir švelniu balso tonu pa- 
stebėjau: : 

— Norėjau, kad apsivilktum ką nors gražiau. 

Džeimis irgi padarė nedidelę pauzę ir tada atsakė: 

- Išsirinksiu gražesnes kelnes, gerai? 

Tada užlipo į viršų, užsimovė kitas kelnes, persivilko marškinius 
ir apsiavė batus. 

Vakaras vyko būtent taip, kaip ir tikėjausi. Prieš suaugusiesiems 
susėdant prie stalo, anūkės su močiute valgė sumuštinius su vištie- 
nos salotomis - Džudė tai labai mėgsta. Gimtadienio tortą patiekė- 
me, kol mergaitės dar nemiegojo, kad ir jos galėtų padainuoti „Su 
gimimo diena“ ir suvalgyti po gabalėlį, tada paguldėme jas į lovą, ir 
suaugusieji susėdo vakarieniauti (valgėme indiškus patiekalus, ku- 
rie labai patinka Džudei). 

— Vakaras buvo nepriekaištingas, — pasakė Džudė, kai visi su- 
siruošė eiti namo. — Man patiko viskas: dovanos, maistas, tortas — 


viskas iš tikrųjų tiesiog nuostabu. 

Buvo akivaizdu, kad Džudei tikrai patiko šventė, ir visi atrodė 
patenkinti, kad prisidėjo prie jos ruošimo, bet, regis, man tai patiko 
labiausiai. Buvau +04/2 laiminga, kad viskas pavyko. 

Šventė patvirtino trečiąjį iš mano Dvylikos įsakymų: „Elkis 
taip, kaip nori jaustis.“ Gal ir maniau, kad jausiu apmaudą organi- 
zuodama šventę, bet iš tikrųjų dėl to, kad elgiausi su meile, pajutau 
daugiau šiltų jausmų visiems šeimos nariams, ypač Džudei. 

"Tačiau turiu pripažinti, kad prieš šventę man kartais atrodė, jog 
Džeimis ir kiti nepakankamai vertina mano pastangas. Mielai vis- 
ką planavau ir būčiau susierzinusi, jei kas nors kitas būtų pamėginęs 
perimti iš manęs šį darbą, bet vis tiek norėjau „įvertinimo žvaigž- 
dės“. Norėjau, kad Džeimis, Bobas arba Filas pasakytų: „Oho, Gre- 
čen, tu rengi tikrai puikų vakarą! Labai ačiū, kad taip nuostabiai, 
kūrybingai ir rūpestingai viską planuoji!“ To nebus, pamiršk. Da- 
tyk tą dėl savęs. 

Bet Džeimis mane labai gerai pažįsta. Kol Džudė vyniojo dova- 
nas, jis iš lentynos ištraukė dėžutę ir padavė man. 

— Čia tau, — pasakė jis. 

— Man? - nustebau ir jaučiausi pamaloninta. — Kodėl man do- 
vanoji dovaną? 

Džeimis nieko neatsakė, bet aš žinojau. 

Dėžutėje buvo labai gražus vėrinys, suvertas iš glotnių medinių 
karoliukų. 

— Man jis labai patinka! — pasakiau ir užsisegiau. 

Gal man ir nederėjo tikėtis pripažinimo, bet Džeimis buvo tei- 


sus — aš jo norėjau. 


Vienas iš didžiausių įsimylėjimo džiaugsmų yra jausmas, kad pats 


nepaprasčiausias pasaulyje žmogus pasirinko +2ve. Prisimenu, kaip 

nustebau, kai teisės mokyklos kambariokei parodžiau naująjį savo 
vaikiną Džeimį, o ji pasakė: „Niekada anksčiau jo nemačiau.“ Nuo- 
širdžiai negalėjau suprasti, kad buvo žmonių, kurių akys nenukryp- 
davo į Džeimį kaskart, kai jis praeidavo koridoriumi arba ateidavo 
į valgyklą. 

Tačiau po kiek laiko sutuoktiniai pradeda vertinti vienas kitą 
kaip savaime suprantamą dalyką. Džeimis yra mano likimas. Jis 
mano sielos draugas. Jis pripildo visą mano egzistenciją. Tačiau, be 
abejo, jį dažnai ignoruoju. 

Kuo labiau esi pasirengęs atsiliepti į partnerio rodomą dėmesį, 
tuo stipresnė jūsų santuoka, tačiau čia nesunku patekti į blogų įpro- 
čių spąstus. Kai Džeimis pasakydavo kokį nors juoką ar pradėdavo 
pokalbį, labai dažnai tiesiog sumurmėdavau „mhm“, o mano akys 
likdavo įsmeigtos į knygą, kurią skaičiau. Be to, santuoka keistai 
slopina tam tikrą gilų bendravimą. Daugumai vedusių žmonių tur- 
būt teko patirti, kai jų sutuoktinis per kokią nors iškylą stulbinamai 
atsiveria visai nepažįstamam žmogui. Kasdienio gyvenimo šurmu- 
lyje nėra lengva mąsliai ir giliai pasikalbėti. 

Turėjau blogą vedybinį įprotį Džeimiui rodyti mažiau dėmesio 
nei kitiems žmonėms. Vykdydama pasižadėjimą „išreikšti meilę“, 
stengiausi sugalvoti Džeimiui nedidelių dovanų arba staigmenų. 
Vieną vakarą, kai pas mus svečiavosi draugai, išklausiusi visų pagei- 
davimus dėl gėrimų pridūriau: 

— O kaip Džeimis? Ko tu norėtum? 

Paprastai rūpinuosi tik svečiais, todėl Džeimis nustebo, bet at- 
rodė pamalonintas. Jo kelioninis tualetinis krepšelis buvo suplyšęs, 
todėl nupirkau naują ir sudėjau į jį tualetinius reikmenis. Ant stalo 
palikau naują žurnalo Sports Illustrated numerį, kad grįžęs iš darbo 


jį pamatytų vos įžengęs pro duris. 

Vienas iš būdų užtikrinti, kad atkreipiate dėmesį į savo su- 
tuoktinį, tai praleisti šiek tiek laiko dviese; santuokos specia- 
listai poroms pataria dažnai skirti vienas kitam „pasimatymų 
vakarus“ be vaikų. Tačiau vienas iš mano laimės projekto iššū- 
kių buvo išsiaiškinti, į kurias rekomendacijas turėčiau nekreipti 
dėmesio, taigi niekaip nepajėgiau pajusti potraukio „pasimaty- 
mų vakarams“. Mudu su Džeimiu daug laiko praleidžiame ne. 
namie, lankomės įvairiose mokyklos, darbo arba draugų rengi- 
niuose ir pobūviuose, todėl, kai yra galimybių, mums patinka 
būti namuose. Tad mane baugino dar vienas tvarkaraštyje atsi- 
radęs punktas. 

Be to, atrodė, kad Džeimis tam niekada nepritartų. 

Kai pasiūliau jam šią idėją, buvau maloniai nustebinta. 

— Galime, jei nori, — pasakė jis. - Būtų smagu dviese pavakarie- 
niauti arba nueiti į kiną. Bet mes taip dažnai kur nors einame, kad 
visai smagu pabūti ir namuose. 

Pritariau jam, bet man buvo malonu girdėti, kad jis sutiko su 
mintimi, nors ir nenorėjo to daryti. 

Be to, kad nepaisiau specialistų patarimo, aš dargi domėjausi pa- 
prastų žmonių nuomone. Vieną vakarą, kai knygų skaitymo grupė- 
je niekam nebekilo minčių apie mūsų pasirinktą knygą, paklausiau 
draugų, kokie būtų jų pasiūlymai santuokiniam gyvenimui. 

— Turite abu eiti miegoti vienu metu, — pasakė viena draugė. — 
Nesvarbu kas, bet iš to išeis kas nors gera. Arba ilgiau pamiegosite, 
arba pasimylėsite, arba pasikalbėsite. 

— Prieš ištekant viršininkas man pasakė, kad tvirtos santuokos 
paslaptis — kiekvieną dieną nutylėti bent tris dalykus. 

— Mudu su vyru vienu metu nekritikuojame vienas kito dėl dau- 


giau nei vieno dalyko. 

— Mano kvakeriai seneliai, kurie susituokę gyveno septyniasde- 
šimt dvejus metus, sakė, kad visos vedusios poros turi turėti kokį 
nors lauko žaidimą, kaip tenisas arba golfas, ir namų žaidimą, kaip 
antai žodžių loto arba kortos, kurį kartu žaistų. 

Kai grįžusi namo papasakojau Džeimiui apie šią taisyklę, jis kitą 


dieną namo parnešė nardų stalo žaidimą. 


Stengdamasi išreikšti meilę, nusprendžiau pasiekti aukščiausią mei- 
lės raiškos lygį - „nepaprastojo meilumo savaitę“. 

Kas yra „nepaprastasis meilumas“? Tai buvo savotiškas ekstre- 
malusis sportas, kaip šuolis gumine virve ar parašiutu, — jis praplėtė 
mano įprastų pastangų ribas ir atskleidė naujas asmenines gelmes. 
Šiaip viskas vyko namuose. Tiesiog visą savaitę su Džeimiu buvau 
nepaprastai meili. Jokios kritikos! Jokių protrūkių! Jokių priekaiš- 
tų! Ner pasisiūliau nunešti batus į taisyklą Džeimiui nespėjus nė 
paprašyti! 

Nepaprastasis meilumas man priminė, kad reikia siekti aukš- 
tų elgesio standartų. Neteisinga, kad daugiau rūpinuosi draugais 
arba šeima, o ne Džeimiu, kuris yra mano gyvenimo meilė. Mums 
nepavyks visą laiką gražiai sutarti, bet aš turėčiau gebėti daugiau 
nei savaitę ištverti jam nepriekaištavusi. Žinoma, tam tikra prasme 
visas vasario mėnuo buvo nepaprastojo meilumo pratybos, mat visi 
mano pasižadėjimai buvo Džeimio naudai. Tačiau šią savaitę ren- 
giausi pakelti savo meilumą iki dramatiško naujojo lyginens. 

Pernelyg dažnai kreipiau dėmesį į tai, kas mane erzino: Džeimis 
vėluodavo apsispręsti dėl planų, jis neatsakydavo į mano laiškus, 
nevertino mano pastangų, kurias dedu, kad gyvenimas būtų sklan- 
dus. Užuot tą dariusi, turėčiau mąstyti apie tai, kodėl jis man pa- 


tinka. Yra nuoširdus, juokingas, nuostabus, dėmesingas, mylintis, 

ambicingas, mielas, geras tėvas, sūnus ir žentas, neįtikėtinai daug 
žino apie labai įvairius dalykus, yra kūrybingas, daug dirba, ištiki- 
mas. Kiekvieną vakarą prieš eidamas miegoti mane pabučiuoja ir 
pasako: „Aš tave myliu“, prieina prie manęs per šventes ir apkabina, 
retai susierzina ar mane kritikuoja: Kad ir tai, jog ant Džeimio gal- 
vos nematyti plikimo požymių. 

Pirmąjį nepaprastojo meilumo rytą Džeimis manęs nedrąsiai 
paklausė: 

— Norėčiau keltis, eiti į sporto salę ir greičiau grįžti. Gerai? 

Jis turi neįveikiamą potraukį vaikščioti į sporto salę. 

Užuot įsižeidusi ir pažiūrėjusi pagiežingu žvilgsniu, atsakiau: 

— Gerai, bet eik dabar pat, kad greičiau grįžtum, nes mergaitėms 
pažadėjome nueiti į parką. 

- Žinoma, jokių problemų! 

Tai nebuvo lengva. 

Padėjo, kad akimirką į viską pažvelgiau iš kitos pusės. Kaip jaus- 
čiausi, jei Džeimis niekada nenorėtų eiti į sporto salę arba dar blo- 
giau — negalėtų ten eiti? Turiu puikios išvaizdos sportišką vyrą. Kaip 
man pasisekė, kad jis nori eiti į sporto salę. 

Per nepaprastojo meilumo savaitę Džeimis įsėlino į miegamą- 
jį numigti, ir aš leidau jam tai padaryti, o pati gaminau pietus 
Elizai bei Eleonorai, sutvarkiau vonios kambarį, kad ten nebūtų 
„primėtyta buteliukų ir tūtelių, išnuomavau filmą „Aristokratai“ 
(The Aristocrats) ir pasakiau: „Puiku!“ Lioviausi visame bute mė- 
čiusi ledinukų popieriukus. Kad ir kaip apgailėtinai tai skam- 
bėtų, kiekvienam iš šių žingsnių prireikė pakankamai daug pa- 
stangų. 

Buvo nepaprastojo meilumo savaitė, tad vieną vakarą sužinojusi, 


kad Džeimis išmetė mano dar neperskaitytus Economist ir Enter- 

tainment Weekly žurnalus, nepuoliau jam dėl to priekaištauti. Pa- 
budusi kitą rytą supratau, kaip tai buvo nereikšminga, ir jaučiau 
palengvėjimą, kad neiškėliau scenos. 

Visuomet tikėjau posakiu „neik miegoti piktas“, o tai reiškė, 
kad skrupulingai ir kuo greičiau išreikšdavau kiekvieną susierzini- 
mą ar apmaudą, kad neičiau miegoti pikta. Tačiau analizuodama 
nustebau, kad toks visiems žinomas pykčio atsikratymo būdas yra 
nesąmonė. Nėra įrodymų, kad „nuleisti garą“ yra sveika ar kons- 
truktyvu. Tyrimai rodo, kad išreiškus pyktį jis nenumalšinamas, 
o kaip tik padidinamas. Ir atvirkščiai — neišreikštas pyktis dingsta 
nepalikdamas bjaurių pėdsakų — kaip prieš du tūkstančius metų 
pasakė Plutarchas: „Vos kilusį pyktį galima numalšinti tyla arba 
ignoravimu.“ 

Nepaprastasis meilumas privertė mane susimąstyti apie tai, 
kiek mudu su Džeimiu vykdome vienas kito nurodymus. Nesu- 
klysiu sakydama, kad vedę žmonės labai daug laiko skiria įtikinti 
vienam kitą atlikti įvairiausias užduotis, ir gebėjimas bendradar- 
biauti sprendžiant kasdienius klausimus yra pagrindinė sudedamo- 
ji laimingos santuokos dalis. Dažnai norėčiau pasakyti Džeimiui: 
„Paskambink meistrui“ arba „Ištuštink indaplovę“, ir kad jis nedve- 
jodamas man paklustų. Ir esu tikra, kad jis norėtų man pasakyti: 
„Nesinešk maisto į kitus kambarius“ arba „Surask rūsio raktus“, ir 
kad aš jam paklusčiau. Taigi stengiausi džiugiai ir nesiginčydama 
atlikti viską, ko jis manęs prašo. 

Tų dienų laikotarpiu jaučiau šiokį tokį apmaudą, nes atrodė, kad 
Džeimis nepastebi, jog yra nepaprastojo meilumo savaitės centre. 
Paskui supratau, kad man turėtų būti ma/onu, jog jis to nepastebi, 
vadinasi, nepaprastojo meilumo savaitė nėra toks jau išskirtinis pa- 


gerėjimas palyginti su mūsų įprastu „paprastuoju“ gyvenimu. 

Nepaprastojo meilumo savaitė įrodė mano įsakymo „elkis taip, 
kaip nori jaustis“ galią. Pastebėjau, kad dėl to, jog su Džeimiu el- 
giausi ypač meiliai, ir pati ėmiau jausti jam daugiau švelnumo. Kita 
vertus, nors tai buvo tikrai vertingas eksperimentas, kai savaitė bai- 
gėsi, man palengvėjo. Būti tokiai meiliai reikėjo ypač daug pastan- 
gų ir įtampos. Man skaudėjo liežuvį, nes pernelyg dažnai turėjau jį 
prikąsti. ž. 

Paskutinę vasario popietę pildžiau savo Pasižadėjimų lentelę ir 
suvokiau, kokį svarbų vaidmenį ji vaidina mano laimės projekte. 
Vien tai, kad nuolat peržiūrėjau pasižadėjimus ir turėjau „atsiskai- 
tyti“ už kiekvieną dieną, stipriai veikė mano elgesį, o dar nė nepra- 
sidėjo kovas. Gyvenime esu davusi sau daug pažadų — tą darydavau 
kiekvienais naujaisiais metais nuo devynerių ar dešimties metų am- 
žiaus, bet Pasižadėjimų lentelė pažadus padėjo vykdyti daug atka- 
kliau nei kada nors anksčiau. Esu girdėjusi tokį verslo mokyklos 
posakį: „Kiek užsibrėžei, tiek ir pasieksi“ ir mačiau, kaip ši tiesa 
veikia mano atveju. 

Vasario pabaigoje patyriau dar vieną svarbų suvokimą. Ilgą laiką 
sukau galvą, kaip atrasti visa apimančią laimės teoriją, ir vieną po- 
pietę, po daugelio nesėkmingų bandymų, atradau labai reikšmingą 
laimės formulę. 

Ji man šovė į galvą, kai važiavau metro traukiniu. Skaičiau Bru- 
no Frėjaus ir Aloi Stucerio „Laimę ir ekonomiką“ (Bruno Frey, Alois 
Stutzer, Happiness and Economics) ir akimirką susimąsčiau apie vie- 
no sakinio reikšmę: „Pasirodo, kad malonus poveikis, nemalonus 
poveikis ir pasitenkinimas gyvenimu yra nesusijusios struktūros.“ 
Be šių eilučių, dar visai neseniai buvau skaičiusi apie tyrimą, kuris 
parodė, jog laimė ir nelaimė (arba, kalbant moksliniais terminais, 


teigiamas poveikis ir neigiamas poveikis) nėra priešingos tos pačios 

emocijos pusės — jos yra nesusijusios ir didėja bei mažėja nepriklau- 
somai viena nuo kitos. Kai pagalvojau apie šią idėją ir apie savo pa- 
tirtį, viskas staiga stojo į vietas, ir laimės formulė taip stipriai sužibo 
mano galvoje, kad atrodė, jog kiti traukinio keleiviai turi pamatyti 
virš jos įsižiebiančią lemputę. 

Kad būčiau laiminga, turiu suvokti, kada aš jaučiuosi gerai, 
kada - blogai ir kada - teisi. 

Taip paprasta, bet taip išmintinga. Skamba kaip kokio nors žur- 
nalo viršelio antraštė, bet man prireikė labai didelių pastangų, kad 
sugalvočiau rėmus, kurie apimtų ir atsijotų visa tai, ko išmokau. 

Kad būčiau laiminga, reikėjo daugiau patirti teigiamų emoci- 
jų: kad gyvenime padaugėtų džiaugsmo, malonumo, entuziazmo, 
dėkingumo, artumo ir draugystės. Tą suprasti nebuvo sunku. Taip 
pat turėjau pašalinti blogų emocijų šaltinius, kad mane mažiau 
kankintų kaltės jausmas, sąžinės graužatis, gėda, pyktis, pavydas, 
nuobodulys ir susierzinimas. Tą suprasti irgi nebuvo sunku. Ir dar 
supratau, kad norėdama dažniau jaustis „gerai“ ir rečiau - „blogai“, 
turiu nepamiršti jaustis teisi. 

„Jaustis teisiai“ buvo sudėtingiau: tai buvo jausmas, kad gyvenu 
tokį gyvenimą, kokį turėčiau gyventi. Turėjau puikią teisininkės 
darbo patirtį, tačiau mane persekiojo negeras jausmas, kad neda- 
rau to, ką „turėčiau“ daryti. Nors rašytojos karjera gali suteikti tiek 
„gerų jausmų, tiek „blogų“, vis dėlto dabar „jaučiausi teisi“. 

„Jaustis teisiai “ reiškia gyventi tokį gyvenimą, kuris atrodo tei- 
singas tau, — tiek profesijos, tiek vietos, tiek šeiminės padėties ir t. t. 
atžvilgiu. Tai susiję ir su sumanumu: turi atlikti pareigas, pateisinti 
lūkesčius. Kai kuriems žmonėms „jaustis teisiems“ galbūt reiškia ne 
tokius aukštus dalykus, o tam tikros darbo pozicijos arba materia- 


liojo gyvenimo standarto siekį. 

Pasitenkinimas, kad atradau savo formulę, po kelių minučių 
dingo, ir aš supratau, kad ji nėra visiškai baigta. Trūko kažkokio 
svarbaus elemento. Ieškojau būdų, kaip įvertinti faktą, kad kai ku- 
rie žmonės, atrodo, yra užprogramuoti nuolatos stengtis ir siekti lai- 
mės. Pavyzdžiui, esame linkę manyti, kad ateityje būsime šiek tiek 
laimingesni, nei esame dabar. Laimei taip pat labai svarbus prasmės 
pojūtis. Tačiau mano formulė nuo šių pastebėjimų nekito. Mėginau 
suprasti, ko jai gali trūkti: siekių, pažangos, tikslo, vilties? Nė vie- 
nas iš šių dalykų netiko. Tada prisiminiau Viljamo Batlerio Jeitso 
(William Butler Yeats) posakį. Jis rašė: „Laimė nėra nei dorybė, nei 
malonumas — nei viena, nei kita, tai paprasčiausia raida ir augimas. 
Mes jaučiamės laimingi tada, kai tobulėjame.“ Šiuolaikinių tyrėjų 
argumentai tokie patys: laimę suteikia ne tikslų pasiekimas, o tų 
tikslų siekimo procesas — tobulėjimas. 

Žinoma. Tobulėjimas. Tobulėjimas paaiškina, kodėl žmogus 
jaučiasi laimingas, kai rengiasi maratonui, mokosi naujos kalbos, 
kolekcionuoja pašto ženklus, padeda vaikams mokytis kalbėti, ga- 
mina maistą pagal kiekvieną Džulijos Čaild (Julia Child) knygos 
receptą. Mano tėtis buvo puikus tenisininkas, jis daug treniruoda- 
vosi. Vienu metu tėtis pradėjo žaisti golfą ir ilgainiui metė tenisą. 
Paklausiau jo kodėl. Jis atsakė: „Manieji teniso įgūdžiai palaipsniui 
prastėjo, o golfo — gerėjo.“ 

Žmonės geba prisitaikyti, tad mes labai greitai priprantame prie 
naujų gyvenimo aplinkybių - tiek gerų, tiek blogų — ir pradedame 
jas laikyti įprastomis. Tai padeda, jei padėtis pablogėja, tačiau kar- 
tu reiškia, kad aplinkybėms pagerėjus mes greitai priprantame prie 
naujų patogumų ar privilegijų. Toji vadinamoji „hedonizmo rutina“ 
leidžia priprasti prie dalykų, kurie padeda jaustis gerai, — prie nau- 


jos mašinos, naujos darbo pozicijos arba oro kondicionieriaus, ir 


o VASARIS. PRISIMINK MEILĘ e 


toks gerumo jausmas ilgainiui „sudyla“. Tobulėjimo pojūtis tą kom- 
pensuoja. Jūsų valgomojo stalas labai greitai gali pasidaryti savaime 
suprantamu dalyku, bet rūpinimasis daržu suteiks naują džiaugsmo 
pojūtį ir stebins kiekvieną pavasarį. Tobulėjimas yra svarbus dva- 
sine prasme, tačiau, mano manymu, materialinė raida irgi teikia 
malonumą. Pavyzdžiui, kad ir kiek žmonės tvirtintų, jog laimės 
nenupirksi, vis dėlto nepaprastai malonu šiais metais turėti daugiau 
pinigų nei praėjusiais. 

Taigi sudariau galutinę formulę, ir ji man pasirodė tokia svarbi, 
kad pavadinau ją pirma nuostabiąja tiesa — reikia tikėtis, kad metų 
gale turėsiu bent dar vieną nuostabiąją tiesą. Pirma nuostabioji tiesa 
apie laimę skelbia, 424 tobulėjimą lemia suvokimas, kada aš jaučiuosi 
gerai, kada - blogai ir kada — teisi. 

Vos grįžusi namo paskambinau Džeimiui. 

— Pagaliau! — pasakiau jam. — Radau savo laimės formulę! Ji 
telpa į vieną sakinį ir apima visus tyrimus bei kitus palaidus galus, 
kurie varė mane iš proto. 

- Puiku! - entuziastingai pasakė Džeimis. Tyla. 

- Argi nenori išgirsti, kokia ta formulė? — užsiminiau. Nuspren- 
džiau nesitikėti, kad Džeimis atliks mano rašymo partnerės vaid- 
menį, bet kartais jis bus priverstas pasistengti toks būti. 

— Žinoma, be jokios abejonės! — pasakė jis. - Kokia ta formulė? 

Na taip, jis stengėsi. Galbūt tik įsivaizdavau, bet man atrodė, 
kad dabar, kai aš labiau stengiuosi, Džeimis irgi stengiasi daugiau. 
Negalėjau tiksliai įvardyti, kas buvo kitaip, bet jis atrodė labiau 
mylintis. Jo nelabai domino pokalbiai apie laimę — tiesą pasakius, 
dėl neišsenkančio mano domėjimosi šia tema jis buvo kiek panašus 
į kankinį — bet dabar Džeimis pakeisdavo perdegusias lemputes 


nelaukdamas, kol jam apie tai priminsiu, ir atrodė, kad stropiau 

atsako į mano laiškus. Jis nupirko mums nardų stalo žaidimą. Jis 
paklausė, kokia yra manoji laimės formulė. 

Svarstant apie vedybinę laimę, labai sunku atsispirti pagundai 
visą dėmesį sutelkti į sutuoktinį ir pabrėžti, kaip jis ar ji turėtų 
pasikeisti, kad padarytų jus laimingesnį ar laimingesnę. Bet iš tik- 
rųjų negali nieko pakeisti, tik save. Mano draugė sakė, kad jos „ve- 
dybinė mantra“ tokia: „Aš myliu Leo tokį, koks jis yra“ Aš myliu 
Džeimį tokį, koks jis yra. Negaliu priversti jo geriau atlikti namų 
ruošos darbų, galiu tik nustoti jam priekaištauti — ir tai mane daro 
laimingesnę. Kai nustoji tikėtis, kad tavo sutuoktinis pasikeis (be 
priežasties), pyktis ir apmaudas sumažėja, dėl to santuokiniame gy- 


venime atsiranda daugiau meilės. 

"1 


Laimė vaidina labai svarbų vaidmenį darbo srityje, o darbas — lai- 
mės. Vieno iš tų „gyvenimas-nėra-teisingas“ tyrimų rezultatų maty- 
ti, kad laimingesni žmonės dirba geriau, nei ne tokie laimingi. Lai- 
mingi žmonės per savaitę išdirba daugiau valandų, taip pat daugiau 
dirba laisvalaikiu. Jiems geriau sekasi bendradarbiauti, jie ne tokie 
savanaudžiai ir mieliau imasi padėti kitiems, pavyzdžiui: dalijasi 
informacija arba puola padėti kolegai. Dėl to, kad padeda kitiems, 
žmonės yra linkę padėti ir jiems patiems. Pastariesiems geriau sekasi 
dirbti su kitais, mat žmonės mieliau renkasi laimingesnių asme- 
nų draugiją. Mažiau tikėtina, kad laimingiems žmonėms pasireikš 
produktyviai dirbantiesiems nebūdingi požymiai: pervargimas, ne- 
atvykimas į darbą, netinkamas ir neproduktyvus darbas, darbiniai 
konfliktai ir kerštingumas, — tačiau visa tai gali nutikti ne tokiems 
laimingiems žmonėmis. 

Laimingesni žmonės yra ir veiksmingesni vadovai. Jie geriau at- 
lieka valdymo užduotis: geriau vadovauja ir disponuoja informacija. 
Jie atkaklesni ir labiau savimi pasitiki, nei mažiau laimingi žmonės. 


Jie draugiškesni, šiltesni ir net fžziškai patrauklesni. Tyrimas parodė, 

kad studentai, kurie pradėję mokytis jautėsi laimingi, sulaukę per 
trisdešimt metų uždirbdavo daugiau pinigų, neturėdami pradinio 
turto pranašumo. Tai, kad esi laimingas, gali labai stipriai paveikti 
tavo darbinį gyvenimą. 

Žinoma, laimė daro įtaką darbui jau vien dėl to, kad pastarasis 
užima didelę mūsų laiko dalį. Daugelis amerikiečių dirba septynias 
ar daugiau valandų per dieną, o atostogų laikas trumpėja. Darbas 
gali suteikti ir didžiumą laimingam gyvenimui reikalingų elemen- 
tų: tobulėjimą, visuomeninius santykius, džiaugsmą, prasmės jaus- 
mą, savigarbą, pripažinimą. 

Jeigu jaučiuosi liūdna, darbas pralinksmina. Kartais, kai mane 
apima bloga nuotaika, Džeimis sako: „Kodėl tau nenuėjus į biurą 
padirbėti?“ Net jei nėra nuotaikos dirbti, kai tik pasineriu, blogą 
nuotaiką išsklaido malonus jausmas, kad ką nors pabaigsiu, taip pat 
intelektinis skatinimas ir netgi paprastas prasiblaškymas. 

Darbas - labai svarbus dalykas laimei, todėl tikėtina, kad kito 
žmogaus laimės projektas bus nukreiptas į tinkamą darbo pasi- 
rinkimą. Tačiau aš didįjį laimės ieškojimo karjeros pokytį jau pa- 
tyriau. Pradėjau dirbti teisės srityje ir įgijau ten puikios patirties. 
Bet kai mano teisėjo padėjėjos karjera su Džastis O'Konor (Justice 
O'Connor) ėjo į pabaigą, niekaip negalėjau sugalvoti, ką norėčiau 
dirbti toliau. 

Tuo metu apsilankiau pas draugę, kuri mokėsi švietimo magis- 
trantūroje, ir jos svetainėje pastebėjau keletą storų vadovėlių. 

— Ar tai turi perskaityti savo programai? — paklausiau tingiai 
versdama tankius ir nuobodžius puslapius. 

— Taip, — pasakė ji, — tačiau skaitau juos ir laisvalaikiu. 

"Toks paprastas atsakymas kažkodėl prikaustė mano dėmesį. Pa- 


klausiau savęs, ką 2š veikiu laisvalaikiu? Kad ir kaip man patiko 

teisėjo padėjėjos darbas, teisės dalykams niekada neskyriau daugiau 
dėmesio, nei reikėjo. Savo malonumui rašiau knygą (kuri vėliau 
buvo pavadinta „Galia, pinigai, šlovė, seksas“) ir tada pagalvojau: 
gal turėčiau gyventi iš knygų rašymo. Per ateinančius kelis mėne- 
sius įsitikinau, kad noriu daryti būtent tai. 

Buvau labai ambicinga ir konkuruojanti asmenybė, todėl atsi- 
sakyti teisininkės kvalifikacijos ir pradėti karjerą nuo pradžių buvo 
skausminga. Kadaise buvau žurnalo Zhe Yale Law Journal vyriau- 
sioji redaktorė ir laimėjau prizą už rašinius teisės srityje, tad ši kva- 
lifikacija reiškė labai daug. Įsitikinau, kad aistra — labai svarbus 
profesinės sėkmės veiksnys. Žmonės, kurie myli savo darbą, sutei- 
kia jam jėgos ir energijos, kurių neįmanoma pasiekti vien būnant 
darbščiam. Tą pastebėjau žvelgdama į kolegas — Aukščiausiojo Teis- 
mo tarnautojus: jie skaitydavo žurnalus apie teisę savo malonumui, 
per pierų pertrauką kalbėdavosi apie bylas, o jų pastangos jiems 
teikė energijos. Man - ne. 

Pasirodo, entuziazmas yra daug svarbesnė savybė ugdant įgū- 
džius ar meistriškumą, nei bet koks įgimtas gebėjimas, mat vienin- 
telis ir svarbiausias dalykas norint įgyti kompetencijos yra noras 
praktikuotis. Todėl karjeros specialistai tvirtina, kad žmogui geriau 
seksis siekti tokios profesijos, kurios jis imsis lengvai ir kuri bus 
miela širdžiai, mat tokioje srityje norėsis daugiau praktikuotis ir 
taip bus įgytas konkurencinis pranašumas. 

Man patinka rašyti, skaityti, tyrinėti, užsirašyti pastabas, anali- 
zuoti ir kritikuoti. (Nelabai mėgstu rašyti, bet veik nė vienam rašy- 
tojui nepatinka būtent ši dalis.) Kai pagalvoju apie praeitį, matau, 
kad ten buvo gausu ženklų, jog noriu būti rašytoja. Esu parašiusi 
du romanus, kurie dabar guli užrakinti stalčiuje. Didžiąją laisva- 


laikio dalį visuomet praleidžiu skaitydama. Be jokios akivaizdžios 

priežasties rašau ilgas pastabas. Pagrindinė pasirenkamoji discipli- 
na studijuojant buvo anglų kalba. O didžiausias ženklas tai, kad 
laisvalaikiu rašiau romaną. 

Kodėl anksčiau nekilo mintis, kad galiu gyventi iš rašymo? Tur- 
būt yra kelios priežastys, bet pati svarbiausia — kad man dažnai yra 
sunku „būti Grečen“. Erazmas pastebėjo: „Didžiausia žmogaus lai- 
mė yra būti tuo, kas jis yra“ — nors skamba kaip pakankamai aiškus 
dalykas, man tai visada buvo sunki užduotis. Dėl to „būti Grečen“ 
yra pirmasis iš mano Dvylikos įsakymų. 

Esu susikūrusi viziją, kas morėčiau būti, ir tai trukdo man aiš- 
kiai pamatyti ir suprasti, kas esu iš tikrųjų. Kartais net sau pačiai 
meluoju, kad man patinka veikla, kuri iš tikrųjų nepatinka, pavyz- 
džiui, apsipirkti, arba kad domiuosi tuo, kas iš tiesų manęs beveik 
nedomina, tarkim, užsienio politika. O dar blogiau tai, kad igno- 
ruoju savo tikruosius troškimus ir interesus. 

Tuo metu, kai laikiausi savo trečiojo įsakymo — „elkis taip, kaip 
nori jaustis“, pakeisti nuotaiką padėjo metodas „apsimesk tol, kol iš 
tiesų pajusi“, tačiau kai tenka priimti didžiuosius gyvenimo spren- 
dimus, tai nėra tinkamiausias principas. Pasitelkdama „apsirneti- 
nėjimą“ įsijausdavau į veiklą ir užsiėmimus, kurie manęs iš tikrųjų 
nedomino, bet tas entuziazmas nublankdavo palyginti jį su aistra, 
kurią jaučiau tam, kas man natūraliai buvo įdomu. 

Viena sesers Elžbietos savybe ypač žaviuosi. Jai niekada nekilo 
klausimų dėl savo prigimties. Aš mokykloje žaidžiau žolės riedu- 
lį (nors buvau nekokia sportininkė), mokiausi fiziką (nors jos ne- 
kenčiau) ir norėjau labiau domėtis muzika (bet nesidomėjau). Ber 
Elžbieta — ne. Ji niekada sau nemelavo. Pavyzdžiui, skirtingai nei 
daugelis intelektualių žmonių, ji niekada nesigėdijo to, kad jai labai 


patinka komercinė grožinė literatūra arba televizija, — tokios pozi- 

cijos įrodymas buvo tai, jog Elžbieta pradėjo karjerą rašydama ko- 
mercinius romanus jaunimui (iš jos ankstyvųjų darbų man labiau- 
siai patiko „Tiesa apie meilę“ (Zbe Trutb About Love) ir „Išleistuvių 
sezonas“ (Prom Season) ir tapo televizijos srities rašytoja. Kartais 
pagalvoju, ar būčiau tapusi rašytoja, jei Elžbieta nebūtų to kelio 
nuėjusi pirmoji. Prisimenu, kaip mudvi ilgai kalbėdavome, kai aš 
mėginau priimti sprendimą. 

— Nerimauju dėl to, kad stigs tvirto pagrindo, — prisipažinau 
jai. - Dirbant teisės, finansų arba politikos srityse jausčiau, kad tu- 
riu pagrindą po kojomis. 

Tikėjausi, kad ji atsakys ką nors tokio: „Rašydama gali jausti 
tvirtą pagrindą po kojomis“ arba „Jei tau ši sritis nepatiks, galėsi ją 
pakeisti kuo nors kitu“, bet Elžbieta buvo daug nuovokesnė. 

— Žinai, — pasakė ji, — tu visada troškai tvirto pagrindo ir visada 
jo trokši. Turbūt dėl to ir stojai mokytis teisės. Bet ar nuo to turi 
priklausyti kitas tavo darbas? 

— Na... 

- Jau buvai užsiėmusi labai rimta veikla, kai dirbai tarnautoja 
Aukščiausiajame Teisme, bet ar tada jauteisi turinti pagrindą po 
kojomis? 

— Ne visai. 

— Greičiausiai niekada to galutinai ir nepajusi. Gerai. Tiesiog 
neleisk, kad tai darytų įtaką tavo sprendimams. 

Tada pasirinkau dar vieną teisininkės darbą - įsidarbinau Fede- 
talinėje ryšių komisijoje, o paskui nusprendžiau pradėti rašytojos 
karjerą. Buvo baugu žengti pirmąjį žingsnį nepažįstamoje ir naujoje 
srityje, bet perėjimą palengvino tai, kad mudu su Džeimiu kaip tik 
tuo metu persikėlėme iš Vašingtono į Niujorką, o Džeimis irgi nu- 


sprendė keisti karjerą. Taigi aš skaitydavau knygą apie tai, kaip teik- 

ti knygos pasiūlymą, o jis vakarais lankydavo finansinės apskaitos 
kursus. Iki šiol prisimenu tą dieną, kai nusprendėme nebemokėti 
mano advokatūros mokesčio. 

Tai, kad mečiau teisę, jog tapčiau rašytoja, buvo svarbiausias 
žingsnis, kurį kada nors esu žengusi link to, kad „būčiau Grečen“. 
Nusprendžiau užsiimti tuo, kuo norėjau, ir nekreipiau dėmesio į 
siūlymus, kurie man atrodė netinkami, nors kiti žmonės laikė juos 
viliojamais. 

Taigi jei man nereikėjo iš naujo įvertinti savo darbo situacijos, 
tai kokie gi buvo šio mėnesio tikslai? Darbo srityje norėjau jausti 
daugiau energijos, kūrybingumo ir būti produktyvesnė. Aš ypač 
esu prisirišusi prie žinomų dalykų ir rutinos, bet visgi nusprendžiau 
save nugalėti ir imtis tokių darbinių iššūkių, kurie priverstų mane 
nukeliauti į nežinomą sritį. Pamąstysiu, kaip padidinti kasdienį 
darbo veiksmingumą daugiau skaitant, rašant ir daugiau laiko pra- 
leidžiant su kitais žmonėmis. Ir turbūt pats svarbiausias dalykas bus 
tai, kad stengsiuosi nuolatos prisiminti, kaip man pasisekė, kad pir- 
madienio ryto laukiu lygiai taip pat, kaip laukdavau penktadienio 


vakaro. 


SUSIKURK ASMENINĮ TINKLARAŠTĮ 


Manieji tyrimai parodė, kad iššūkiai ir naujovės yra pagrindinės 
sudedamosios laimės dalys. Smegenis aktyvina nuostaba, tad sėk- 
mingas susidorojimas su netikėta situacija suteikia stiprų pasiten- 
kinimo jausmą. Jei užsiimate kuo nors nauju — pirmą kartą aplan- 
korte muziejų, išmokstate naują žaidimą, nukeliaujate į naują vietą, 
susitinkate su naujais žmonėmis — turite daugiau galimybių jaustis 


laimingas, nei tie žmonės, kurie lieka įsikibę žinomos veiklos. 

Štai vienas iš daugelio laimės paradoksų: norime kontroliuoti 
savo gyvenimą, tačiau labai daug laimės suteikia nežinomi ir ne- 
tikėti dalykai. Be to, naujovės reikalauja daugiau protinės veiklos, 
tad naujos situacijos sukelia intensyvesnes emocines reakcijas, dėl 
to laikas, regis, sulėtėja ir praturtėja. Vienas draugas, susilaukęs 
pirmagimio, pasakė: „Viena iš priežasčių, dėl ko man patinka tu- 
tėti kūdikį, — sulėtėja laikas. Mes su žmona jautėme, kad gyveni- 
mas bėga pro šalį, bet tą akimirką, kai gimė Klara, laikas, regis, 
sustojo. Kiekviena savaitė panaši į ištisą epochą, nes per ją tiek 
daug įvyksta.“ 

Taigi kaip į savo laimės projektą galėjau įterpti naujovių ir iš- 
šūkių? Norėjau pasirinkti tikslą, kuris būtų susijęs su kitais man 
patinkančiais dalykais, — tik ne smuiko ar salsos pamokas, kad ir 
ką sakytų specialistai. Tuo metu, kai mėginau tai išsiaiškinti, mano 
agentė pasiūlė susikurti tinklaraštį. 

— Bet aš nežinau, nuo ko pradėti, — pasakiau jai. — Tai labai 
techniškas dalykas. Man sunku išmokti naudotis net skaitmeniniu 
vaizdo įrašymo grotuvu. 

— Šiais laikais susikurti tinklaraštį visai nesudėtinga, — pasakė 
ji. - Pamąstyk apie tai. Esu tikra, kad tau patiktų. 

Ji pasėjo šią mintį mano galvoje, ir aš nusprendžiau išmėgin- 
ti. Perskaičiau tyrimus apie iššūkių svarbą laimei ir supratau, kad 
norėdama pasiekti didelį ir sudėtingą tikslą turiu peržengti savo 
ribas. Ir ne tik tas: jei gebėčiau susikurti tinklaraštį, tai padėtų man 
bendrauti su žmonėmis, kuriuos domina panašūs dalykai, suteiktų 
saviraiškos šaltinį ir būtų vienas iš būdų paskatinti kitus imtis savo- 
jo laimės projekto. 

Bet nepaisant didelio laimės atpildo pažado, aš nuogąstavau. 


Jaudinausi dėl to, kad ši veikla atims labai daug laiko ir pastangų, o 

mane ir taip spaudė laikas, be to, jau turėjau pakankamai protinės 
veiklos. Čia teks priimti sprendimus, kuriems nesijaučiau pasiren- 
gusi. Kiti galės kasdien viešai mane kritikuoti ir matyti mano nesėk- 
mes. Tai vers mane jaustis kvailai. 

Maždaug tuo pat metu susitikau porą pažįstamų, kurie turė- 
jo savo tinklaraščius, jie man davė kelis pagrindinius patarimus, 
kurių ir reikėjo pradžiai. Galbūt tie lemtingi susitikimai įvyko dėl 
kosminės harmonijos — „kai mokinys pasirengęs, atsiranda ir mo- 
kytojas“ — arba tai buvo veiksmingas tikslų įvardijimo rezultatas. O 
gal man tiesiog pasisekė? 

— Naudokis ZypePad programa, — pasakė pirmoji patarėja. — Aš 
ja naudojuosi. 

Ji turėjo tinklaraštį apie restoranus ir receptus. 

- Ir pradėk nuo paprasčiausių dalykų, kai vėliau išsiaiškinsi, ga- 
lėsi įtraukti ir sudėtingesnes detales. 

— Turi rašyti jame kiekvieną dieną — tai svarbiausias dalykas, — 
pasakė antrasis patarėjas, kuris pildė teisės srities tinklaraštį. 

Vajė, nusiminusi pamaniau, o aš planavau ten rašyti tris kartus 
per savaitę. 

- Ir kai siųsi asmeniui laišką, kad praneštum apie savo įrašą, 
įtrauk ne tik nuorodą, bet ir patį įrašą. 

— Gerai, — neužtikrintai atsakiau. — Dar noriu pasitikslinti... ar 
turėsiu siuntinėti laiškus apie savo įrašus kitiems tinklaraščio lan- 
kytojams? — Apie tai niekada nebuvau pagalvojusi. 

— Na, taip, — atsakė jis. 

Po trijų savaičių blaškymosi po internetą atsargiai ir beveik vog- 
čiomis užsiregistravau kompiuterinėje ZypePa4 sistemoje. Vien nuo 
šio žingsnio — dar prieš priimant konkretų sprendimą dėl paties tink- 


laraščio — pajutau jaudulį ir pakylėjimą. Vis prisimindavau vieną iš 

suaugusiojo paslapčių: „Žmonės mažiau pastebi tavo klaidas, nei 
tu manai.“ Net jei tame tinklaraštyje ir padarysiu ką nors ne taip, 
nieko tokio. 

Kiekvieną dieną dirbau maždaug po valandą, ir iš lėto, naudo- 
jantis ZypePa4, tuščias šablonas pradėjo įgyti formą. Užpildžiau 
skyrelį „Apie“, kuriame parašiau apie save. Viršutinėje antraštėje 
sukūriau tinklaraščio aprašą. Įtraukiau nuorodas į savo knygas. Pri- 
dėjau Dvylika įsakymų. Atrodo, kad išsiaiškinau, ką reiškia „RSS“, 
ir pridėjau RSS (angl. k. RSS — Really Simple Syndication, liet. k. - 
tikrai paprastas rinkimas) mygtuką. Pagaliau giliai įkvėpiau ir kovo 
dvidešimt septintąją įrašiau pirmąją tinklaraščio žinutę. 
Liusi ———————————————= 

Šiandien — pirmoji Laimės projekto tinklaraščio diena. 

Kas gi yra laimės projektas? 

Visai neseniai vieną popietę staiga suvokiau, kad leidžiu gyveni- 
mui bėgti pro šalį nepaklausdama savęs svarbiausio klausimo: ar aš 
laiminga? 

Nuo tos akimirkos negalėjau liautis galvojusi apie laimę. Ar tai 
daugiausia priklauso nuo temperamento? Ar galėjau imtis kokių 
nors veiksmų, kad tapčiau laimingesnė? Ką apskritai reiškia būti „lai- 
mingam“? 

Taigi Laimės projekto tinklaraštis - mano vienerių metų atsimi- 
Nimai, per tuos metus išmėginau visus principus, patarimus, teorijas 
ir visų savo tyrimų rezultatus nuo Aristotelio iki šventosios Teresės, 
Bendžamino Franklino, Martino Seligmano bei Opros. Kuris patari- 
mas iš tikrųjų veiksmingas? 

Vien tai, kad sukūriau šį tinklaraštį, verčia mane jaustis laiminga, 
nes dabar pasiekiau vieną iš pagrindinių šio mėnesio tikslų (ir kaip 
tik laiku). Užsibrėžiau užduotį, dirbau ta linkme ir pasiekiau. 

Pasirengimas pradėti asmeninį tinklaraštį man priminė dvi suau- 


gusiojo paslaptis: 

I. Nieko tokio prašyti pagalbos. 
Bandydama pradėti dvejojau, kol pagaliau sugalvojau tiesiog 
paprašyti draugų, kurie turi tinklaraščius, patarimo. 
2. Atliekant po nedaug kiekvieną dieną, galima daug pasiekti. 
Mes linkę pervertinti, kiek galime padaryti per valandą ar per 
savaitę, ir iki galo neįvertinti, kiek galime padaryti per mėnesį 
ar metus, kasdien nors po truputį užsiimdami tam tikra vei- 
kla. „Maža kasdienė užduotis, tikrai atliekama kiekvieną dieną, 
pranoks išskirtinį Heraklio darbą“ — Entonis Trolopas (Antho- 
ny Trollope). 
I —-------- 
Nuo tada kiekvieną savaitę, šešis kartus per ją ten rašau. 

Kai ekrane pamačiau savo pirmąjį įrašą, mane užplūdo didelis 
džiaugsmas. Negalėjau patikėti, kad aš sugebėjau tą padaryti. Spe- 
cialistai buvo tikrai teisūs kalbėdami apie tai, kokią laimę suteikia 
naujovės, iššūkiai ir tobulėjimo pojūtis. 

Tačiau greitai pastebėjau, kad net ir sukūrus tinklaraštį išban- 
dymų nesumažėjo, todėl tai ir toliau liko puikus laimės šaltinis. O 
tiesą pasakius, jis dažnai mane siaubingai suerzindavo. Kuo dau- 
giau dariau, tuo daugiau kilo norų. Norėjau pridėti paveikslėlių. 
Norėjau iš savo URL (angl. k. URL — Uniform Resource Locator, 
liet. k. — universalusis adresas) išmesti žodį „žypepa4“. Norėjau įdėti 
tinklalaidę. Norėjau į sąrašus įtraukti „gyvas“ nuorodas. Kai mė- 
gindavau išspręsti šias problemas, mane apimdavo bjaurus neišma- 
nymo ir bejėgiškumo jausmas. Nuotrauka neatsisiųsdavo. Paveiks- 
lėliai būdavo per maži. Nuorodos neveikė. Staiga būdavo pabrau- 
kiamas kiekvienas žodis. 

Kankinausi stengdamasi susidoroti su šiomis užduotimis, nes 
jaučiausi skubinama ir sunerimusi, jei ko nors nepavykdavo išsiaiš- 


kinti iš karto; pagaliau atradau būdą, kaip save pristabdyti — „sės- 

davau į kalėjimą“. Sakydavau sau: „Aš kalėjime, esu užrakinta, nie- 
kur negaliu išeiti, nieko negaliu daryti, tegaliu atlikti šią užduotį. 
Nesvarbu, kiek tai truks, laiko turiu tiek, kiek reikia“ Žinoma, 
tai buvo netiesa, bet pasakymas, kad turiu tiek laiko, kiek reikia, 
padėdavo susikaupti. 

Dirbdama su tinklaraščiu dažnai turėdavau priminti sau „būti 
Grečen“ ir likti ištikima savajai projekto vizijai. Daug gerų ir pro- 
tingų žmonių man dalijo patarimus. Vienas žmogus skatino mane 
„išlaikyti ironiją“, o keletas pasiūlė, kad dažnai komentuočiau nau- 
jienas. Vienas norintis padėti draugas pasakė, kad pavadinimas 
„Laimės projektas“ netinka ir pasiūlė pavadinimą „Ak, laiminga 
diena“. 

- Neįsivaizduoju, kaip galėčiau pakeisti pavadinimą, — neužti- 
krintai pasakiau. — Tai buvo laimės projektas nuo pat pirmos minu- 
tės, kai tik sumaniau jo imtis. 

Jis papurtė galvą: 

— Dar nevėlu pakeisti. 

Kitas draugas turėjo kitokį pasiūlymą: 

— Turėtum panagrinėti konfliktus su savo mama, — pasakė jis. — 
Tai visus domina. 

— Gera mintis... bet mudviem su mama nekyla tiek jau daug 
konfliktų, — pasakiau jam, pirmą kartą gailėdamasi, kad mus su 
mama sieja artimi santykiai. 

—- Hm, — pasakė jis. Tas draugas tikrai pamanė, kad aš neigiu 
realybę. 

Visi patarimai buvo protingi ir grįsti labai gerais ketinimais, tad 
kaskart, kai sulaukdavau naujo pasiūlymo, mane apimdavo panika. 
Vienas iš didžiausių tinklaraščių keliamų iššūkių buvo dvejonės, 


kurias sukeldavo vidinė mano pačios kritika. Ar turėčiau laimės 

projektą perdaryti? Ar žodis „projektas“ skamba sudėtingai ir ne- 
patraukliai? Ar esu pernelyg savanaudiška, jei rašau apie asmeninę 
patirtį? Ar uolus mano tonas skamba pernelyg pamokslaujamai? 
Panašu, kad taip! Bet aš nenorėjau būti tokia rašytoja, kuri tiek 
daug laiko praleidžia perrašinėdama pirmąjį sakinį, kad niekada 
neparašo antrojo. Jei norėjau ką nors pasiekti, turėjau eiti pirmyn ir 
liautis nuolat dvejoti. 

Džiugino tai, kad vos įkūriau tinklaraštį, žmonės energingai 
ėmė atsakinėti į jį tokį, koks jis yra. Pradžioje nė nežinojau, kaip 
sekti visą pranešimų srautą, bet po truputį išsiaiškinau. Prisime- 
nu tą pasitenkinimo antplūdį, kai pirmą kartą patikrinau Zecbno- 
rati — pagrindinę tinklaraščių prižiūryklę — ir pamačiau, kad nė 
nežinodama pagal populiarumą pasiekiau Technorati Top 5000. 
Tinklaraščio kūrimas buvo mano asmeninio laimės projekto da- 
lis, ir aš nesitikėjau, kad jis iš tikrųjų patrauks kieno nors dėmesį, 
todėl iš lėto augantis tinklaraščio populiarumas buvo netikėtai 
malonus dalykas ir labai daug prisidėjo prie tobulėjimo pojūčio 
mano gyvenime. 

Viena iš priežasčių, dėl ko iššūkiai teikia laimės, yra tai, kad jie 
leidžia praplėsti savo ribas. Tampi didesnis. Staiga gali atlikti jogos 
pratimus, daryti naminį alų ar pakankamai gerai kalbėti ispaniš- 
kai. Tyrimai rodo: kuo daugiau elementų sudaro tavo tapatybę, tuo 
mažiau baugina tai, kad vienam iš jų gali kilti grėsmė. Praradus 
darbą gali sumažėti savigarba, bet tai, kad vadovauji vietos absol- 
ventų asociacijai, tave paguos. Be to, nauja tapatybė suveda tave su 
naujais žmonėmis ir suteikia naujos patirties, o tai irgi dideli laimės 
šaltiniai. 

Man viskas klostėsi būtent taip. Tinklaraštis suteikė naują tapa- 


tybę, naujų įgūdžių, naujus kolegas ir būdą susisiekti su žmonėmis, 

kuriuos domina panašūs dalykai. Mano, kaip rašytojos, vizija pra- 


siplėtė. Aš tapau tinklaraštininke. 


DŽIAUKIS NESĖKMIŲ TEIKIAMAIS DŽIAUGSMAIS 


Dirbdama ties tinklaraščiu norėjau praplėsti savo ribas ir kitose 
darbo srityse. Norėjau išstumti save iš patogumo zonos ir peržengti 
ribas. Bet ar toks pasižadėjimas suderinamas su pastangomis „būti 
Grečen“? 

Ir taip, ir ne. Norėjau vystytis natūralia kryptimi. W. H. Au- 
den tokią įtampą pavadina labai gražiai: „Tarp dvidešimties ir ke- 
turiasdešimties metų amžiaus ieškome savęs, o tam reikia suprasti 
skirtumą tarp atsitiktinių apribojimų, kuriuos peraugti yra mūsų 
pareiga, ir neišvengiamų mūsų prigimties apribojimų, kurių nega- 
lime peržengti nepakenkdami sau.“ Pavyzdžiui, savojo tinklaraščio 
sukūrimas ir pradžia vertė mane nerimauti, bet giliai viduje žino- 
jau, kad sugebėsiu tą padaryti ir greičiausiai man tai patiks, kai tik 
nugalėsiu pradines nerimą keliančias kliūtis. 

Žinojau, jei save versiu, tai sukels nemažų nepatogumų. Suau- 
gusiojo paslaptis skelbia: „Laimė ne visuomet leidžia jaustis laimin- 
gam.“ Kai susimąstydavau apie tai, kodėl kartais nenoriu savęs vers- 
ti, suprasdavau, kad bijau nesėkmės, bet norėdama sulaukti daugiau 
sėkmės turėjau nebijoti susidurti su nesėkme. Prisiminiau Roberto 
Brauningo (Robert Browning) žodžius: „Ak, bet žmogus turi siekti 
daugiau, nei gali paimti, antraip - kam tas dangus?“ 

Kad nugalėčiau šią baimę, tariau sau: „Man patinka nesėkmių 
teikiami džiaugsmai“ Kartojau sau: juk visai smagu, kai nepasiseka. 
Štai kas yra ambicingumas, štai kas yra kūrybingumas. Jei verta ką 


nors daryti, tai verta tą daryti net tuomet, jei nepavyksta. 

Ir ši mantra tikrai padėjo. Žodžiai „nesėkmės džiaugsmai“ iš- 
vadavo mane iš baimės jausmo. Ir aš susidūriau su nesėkmėmis. 
Kreipiausi į prestižinę rašytojų bendriją Yz44o, bet manęs ten ne- 
priėmė. Pasiūliau straipsnį W2// Street Journal leidiniui ir nors at- 
rodė, kad turiu daug vilčių, man galiausiai pranešė, kad straipsniui 
nėra vietos. Nuliūdino knygos „Keturiasdešimt požiūrio taškų į 
J. E. K.“ pardavimų ataskaita, pastarieji toli gražu nesiekė knygos 
„Keturiasdešimt požiūrio taškų į Vinstoną Čerčilį“ pardavimų 
(agentė, guosdama mane, pasakė: „Nenoriu būti įkyri, bet galbūt šį 
nusivylimą panaudosi savo laimės projektui.“). Su drauge rengėmės 
suburti biografijų skaitymo grupę, bet iš šios idėjos išėjo šnipštas. 
Pridaviau savo esė New York Times knygų apžvalgai, bet ją atmetė. 
Planavome kartu su draugu užsiimti transliacija internetu, bet ir 
tai nepavyko. Išsiunčiau nesuskaičiuojamą daugybę elektroninių 
laiškų su nuorodomis į savo tinklaraštį, bet į daugumą jų niekas 
neatkreipė dėmesio. 

Tuo pat metu, rizikuojant patirti nesėkmę, atsirado galimybių 
sulaukti ir šiokios tokios sėkmės. Buvau pakviesta prisidėti prie 
nepaprastai populiaraus Huffington Post tinklaraščio ir mane ėmė 
publikuoti tokie didžiuliai tinklaraščiai kaip Lifebacker, Lifeback ir 
Marginal Revolution. Buvau pakviesta prisidėti prie LfeRemix tin- 
klaraščių tinklo. W2// Street Journal leidiniui parašiau straipsnį apie 
pinigus ir laimę. Pradėjau lankytis kas mėnesį rengiamuose rašy- 
tojų susitikimuose. Manau, kad anksčiau būčiau nesiekusi tokių 
tikslų, nes bijočiau būti atstumta. 

Draugai papasakojo man apie panašius mąstymo pokyčius, ku- 
rie jiems pasitarnavo. Vienas bičiulis pasidalijo patirtimi, kad jo 
biure nutikus kokiai nors nesėkmei jis visiems sako: „Dabar prasi- 


deda visas smagumas!“ Nors savo laimės projekto dar nebuvau nė 

įpusėjusi, spėjau įvertinti, kad tai, jog jaučiuosi laimingesnė, padeda 
man rizikuoti patirti nesėkmes, o galbūt tiesiog pradėjau lengviau 
priimti nesėkmių teikiamą džiaugsmą. Kai jaučiausi laiminga, buvo 
daug lengviau pasiekti šį tikslą — sukurti tinklaraštį. O kai jis buvo 


sukurtas, pats savaime tapo laimės šaltiniu. 


PRAŠYK PAGALBOS 


Nepaisant to, kad viena iš mano suaugusiojo paslapčių skelbia, jog 
„nieko tokio prašyti pagalbos“, vis tiek turėjau sau nuolat priminti, 
kad turiu jos prašyti. Labai dažnai jaučiau nebrandų ir nekokius 
rezultatus teikiantį impulsą apsimesti, kad žinau tai, ko iš tiesų ne- 
žinau. 

Galbūt dėl to, kad kovo mėnesį nuolat peržiūrėdavau savo tikslus 
ir pasižadėjimus, sugalvojau naują būdą prašyti pagalbos - subūriau 
strateginę grupę. Neseniai sutikau du rašytojus — Maiklą ir Mar- 
sę. Kiekvienas rašėme savo knygą, kiekvienas stengėmės protingai 
vertinti savo projektą ir karjerą, visi trys buvome ekstravertai, kurie 
didžiąją laiko dalį dirba po vieną ir yra išsiilgę pokalbių. Kai atsi- 
tiktinai sužinojau, kad Maiklas ir Marsė pažįsta vienas kitą, mane 
apėmė įkvėpimas. 

Vasario mėnesį įvardijau problemą. Norėjau turėti rašymo part- 
nerį - žmogų, su kuriuo galėčiau kalbėtis apie rašymo ir karjeros 
strategijas. Džeimį nuo šios veiklos beveik paleidau, tad galbūt mes 
su Maiklu ir Marse galėtume susiburti ir patenkinti šį poreikį. Ben- 
džaminas Franklinas drauge su dvylika draugų subūrė savitarpio 
tobulinimosi klubą ir ištisus keturiasdešimt metų susitikdavo su jais 
kiekvieną savaitę. Galbūt ir mes galėtume suburti grupelę, kuri tu- 


rėtų šiek tiek mažesnius tikslus nei „savitarpio tobulinimasis“. 

Laiške nedrąsiai pasiūliau šią mintį Maiklui ir Marsei. Mano 
nuostabai, jie abu iškart pritarė. Maiklas pasiūlė susitikimų planą: 
„Ką manote apie tai, kad maždaug kas šešias savaites susitiktume 
porai valandų? Dvidešimt minučių skirtume įvadiniams pokal- 
biams, paskui trisdešimt minučių kiekvienas kalbėtume apie tai, 
kas kam rūpi, o per vidurį padarytume dešimties minučių pertrau- 
ką.“ Mudviem su Marse toks planas tiko, o tai buvo geras ženklas, 
kad visi trys derame vienas prie kito. 

- Ir reikėtų susikurti pavadinimą, - pusiau juokais pasakė Mar- 
sė. - Kokio tipo grupė mes esame? 

Nusprendėme pasivadinti „MGM“, pagal pirmąsias vardų rai- 
des, ir nutarėme, kad esame „rašytojų strategijos grupė“. Apie patį 
rašymą kalbėdavomės nedaug, nors kartais kuris nors atsiųsdavo 
kitiem dviem pasiskaityti vieną ar du skyrius; didžiąją laiko dalį 
diskutuodavome apie strategijas. Ar Maiklui reikėtų pasisamdyti 
virtualųjį padėjėją? Ar Marsė ne per daug laiko skiria važinėjimui ir 
savo knygos pristatymui? Ar Grečen turėtų išsiųsti laimės projekto 
naujienlaiškius? Grupė iš pat pradžių buvo sėkminga. Mane labai 
įkvėpdavo tos pora valandų, kurias praleisdavau su dviem kitais 
energingais, entuziastingais ir protingais rašytojais. Be to, kaip ir 
„Antsvorio stebėtojų“, „Anoniminių alkoholikų“ grupėse ar mano 
Pasižadėjimų lentelės pildymo atveju, jautėme, kad turime vienas 
kitam atsiskaityti. 

Tik po keleto susitikimų aptikau kelis straipsnius apie karjeros 
kūrimą, kurie siūlė suformuoti „kandidatų draugiją“ arba, papras- 
čiau tariant, „tikslinę grupę“. Velniai rautų — maniau, tai mano 


mintis. 

DIRBK PROTINGAI 


Nepaisant daug dėmesio, skiriamo kasdienėms detalėms, supra- 
tau, kad dirbsiu geriau, jei daugiau laiko mąstysiu apie tai, kaip 
padidinti savo produktyvumą. Mažų mažiausia, ką galiu padaryti, 
pasiekti, kad mano dienos būtų ramesnės. Atrodė, kad niekada ne- 
pakanka laiko tam, ką noriu padaryti. 

Pradėjau įdėmiai stebėti, kaip leidžiu dienas. Ar buvo tokių aki- 
mirkų, kurias švaistau? Gal netyčia atrasiu ką nors tokio, kaip po 
sofa nuriedėjusias monetas, — pavyzdžiui, nepastebėtą įprotį kas va- 
karą žiūrėti kartojamą serialą „Įstatymas ir tvarka“ (Law e“ Order)? 
Man sekėsi bent iš dalies elgtis produktyviai. Jei žiūrėdavau karto- 
jamą serialą, kartu apmokėdavau sąskaitas. Taigi, nepaisant to, kaip 
leidžiu laiką, pasiekdavau ir gerų rezultatų. 

Pasikeitė mano požiūris į produktyvų laiką. Anksčiau buvau 
įsitikinusi, kad nepajėgsiu sėsti ir produktyviai rašyti, jei nega- 
lėsiu tam skirti mažiausiai trijų keturių valandų be pertraukos. 
Dažnai tą pasiekti būdavo sunku, todėl jausdavausi neprodukty- 
vi, ir tai mane erzino. Norėdama išmėginti naują prielaidą, prie 
savo Pasižadėjimų lentelės kelioms savaitėms priklijavau pastabą, 
kad priminčiau sau apie tai, ties kuo kasdien dirbu. Netrukus 
pastebėjau, kad man geriau sekasi, kai turiu mažiau laiko. Pasiro- 
do, ne kelios valandos, o devyniasdešimt minučių yra optimaliai 
veiksmingas laiko tarpas - pakankamai ilgas, kad atlikčiau kokį 
nors darbą, bet ne toks ilgas, kad imčiau slampinėti arba praras- 
čiau susitelkimą. Todėl dieną pradėjau skirstyti į devyniasdešim- 
ties minučių rašymo periodus, tarp kurių įterpdavau įvairias kitas 
užduotis: mankštą, susitikimus, telefono skambučius, tinklaraš- 


čio taisymą. 

Be to, nors visuomet maniau, kad penkiolika minučių yra per 
trumpas laiko tarpas kam nors atlikti, pradėjau versti save kur nors 
vidury dienos įterpti papildomas penkiolika minučių. Jas dažnai 
įsprausdavau tarp dviejų susitikimų arba kur nors pačioje darbo 
dienos pabaigoje. Tai iš tiesų padidino mano produktyvumą. Pen- 
kiolika minučių per dieną kelis kartus per savaitę buvo reikšmingas 
indėlis: penkiolikos minučių pakako preliminariam tinklaraščio 
įrašui atlikti, pastaboms apie skaitytą tyrimą užsirašyti arba atsa- 
kyti į kai kuriuos laiškus. Kaip pastebėjau sausio mėnesį, kai pra- 
dėjau laikytis vienos minutės taisyklės ir ėmiau tvarkytis vakarais, 
nuolatos dedamos nedidelės pastangos leidžia pasiekti akivaizdžius 
rezultatus. Pamačiau, kad labiau kontroliuoju savo darbo krūvį. 

Nedrąsiai ėmiau mąstyti apie tai, kaip kiekvieną rytą atsikelti 
maždaug valanda anksčiau, nei keliasi visa šeima. Entonis Trolopas 
(Anthony Trollope), XIX amžiaus rašytojas, kuris sugebėjo būti pro- 
duktyvus rašytojas ir kartu iš pagrindų pakeisti britų pašto sistemą, 
savo produktyvumą siejo su įpročiu dieną pradėti pusę šešių ryto. 
„Autobiografijoje“ (Awtobiograpby) jis rašo: „Senasis arklininkas, ku- 
ris turėjo mane pažadinti ir kuriam už šį darbą mokėjau penkis pa- 
pildomus svarus, manęs nesigailėjo“ Iš to galima suprasti, kad keltis 
pusę šešių ryto nelengva, ypač jei šalia nėra seno arklininko, kuris tave 
išverstų iš lovos. Ne, pusė septynių buvo anksčiausia, ką pajėgiau. 

Sugalvojau, kaip savo darbo kambarį paversti malonesne vieta. 
Buvau šventėje vienuose namuose ir užuodžiau tokį malonų kvapą, 
kad vaikštinėjau po kambarį tol, kol atsekiau to kvapo šaltinį — 
kvepiančią apelsinmedžio žiedų žvakę. Nors niekada nepirkdavau 
tokių dalykų, grįžusi namo nuėjau tiesiai prie kompiuterio, užsisa- 
kiau vieną žvakę ir pradėjau deginti ją savo darbo kambaryje. Nors 


kartais šaipydavausi iš laimės kūrimo būdų pasitelkiant daiktus, 

pastebėjau, kad dirbti degant žvakei yra keistai malonu. Tai prime- 
na jausmą, kai žiūri pro langą į krentantį sniegą, arba kai šalia tavęs 
ant kilimo snaudžia šuo. Tai tam tikras tylus buvimas kambaryje, 


kuris nuteikia labai maloniai. 


DŽIAUKIS DABAR 


Dirbdama, ypač tada, kai versdavau save atlikti tai, nuo ko jaus- 
davausi kiek nepatogiai, vis prisimindavau pasižadėjimą „džiaug- 
tis dabar“. Būdama rašytoja dažnai pastebėdavau, kad svajoju apie 
kokią nors laimingą ateitį: „Kai parduosiu šį pasiūlymą“ arba „Kai 
išeis knyga...“ 

Talas Ben Šaharas knygoje „Laimingesnis“ (Tal Ben-Shahar, 
Happier) rašo apie „galutinio tikslo iliuziją“ — įsitikinimą, kad pa- 
siekęs tam tikrą tikslą būsi laimingas. (Kiti panašūs įsitikinimai: 
„pasaulio atskirumo iliuzija“ — įsitikinimas, kad greitas malonumas, 
atsietas nuo ateities tikslo, savaime gali suteikti laimę, ir „nihilizmo 
iliuzija“ — įsitikinimas, kad tapti laimingesniam neįmanoma.) „Ga- 
lutinio tikslo iliuzija“ yra iliuzija dėl to, kad nors ir tikitės pajusti 
didžiulę laimę pasiekę tikslą, tas tikslas retai suteikia tiek džiaugs- 
mo, kiek tikėjotės. 

Visų pirma tikėjimas, kad pasieksite norimą tikslą, yra neatsie- 
jama jūsų laimės dalis. Be to, pasiektas tikslas dažnai paskatina 
rastis daugiau darbo ir atsakomybės. Labai retai tai, kas pasiekiama 
(išskyrus pelnytą apdovanojimą), suteikia tyrą malonumą be pa- 
pildomų rūpesčių. Vaiko gimimas. Pareigų paaukštinimas. Namo 
pirkimas. Lauki, kol pasieksi tą tikslą, bet kai pasieki, jis suteikia 
ne tik laimę, bet ir kitokių emocijų. Ir, žinoma, kai pasieki vieną 


tikslą, paprastai atsiskleidžia kitas, daugiau iššūkių keliantis tikslas. 

Pirmosios knygos išleidimas reiškia, kad atėjo laikas pradėti rašyti 
antrąją. Reikia įkopti į kitą kalną. Todėl iššūkis yra mėgautis „to- 
bulėjimo pojūčiu“ bei laipsniška raida kelyje link tikslo čia ir da- 
bar. Šis labai stiprus laimės šaltinis šiurkščiai galėtų būti pavadintas 
„pozityvaus afekto būsena siekiant tikslo“. 

Kai pastebiu, kad pernelyg daug dėmesio kreipiu į ateities laimę, 
kurios tikiuosi sulaukti pasiekusi tam tikrą tikslą, prisimenu, kad 
reikia „džiaugtis dabar“. Jei džiaugsiuosi dabartimi, nereikės pasi- 
kliauti laime, kuri manęs laukia (arba ne) ateityje. Linksmoji dalis 
neateis, nes ji yra dabar. Tai dar viena priežastis, dėl ko jaučiausi 
laiminga, kad esu tokia patenkinta savo darbu. Jei užsiimi tuo, ko 
nemėgsti, ir tai neteikia pasitenkinimo, kurį paprastai teikia sėkmė, 
tada nesėkmė būna ypač skausminga. Bet jei užsiimi tuo, kas tau 
patinka, tuomet pati veikla yra atpildas. 

Pavyzdžiui, pamenu, rašiau V. Čerčilio biografiją, ir labiausiai 
jaudinanti akimirka buvo ta, kai sėdėjau bibliotekoje prie stalo, kur 
dažniausiai rašydavau, ir perskaičiau šias dvi eilutes iš 1940 m. bir- 
želio 4 d. V. Čerčilio kalbos Bendruomenių rūmuose: „Mes eisi- 
me iki galo... nesvarbu, kokia kaina, bet mes apginsime savo salą.“ 
Skaitant man kilo mintis: „Čerčilio gyvenimas atitinka klasikinės 
tragedijos šabloną.“ Nuo šio suvokimo mane užplūdo toks didelis 
pasitenkinimas, kad akys prisipildė ašarų. Kelias ateinančias dienas 
tikrinau savo teoriją ir kuo daugiau skaičiau, tuo didesnį jaudulį 
jaučiau. Klasikinės tragedijos reikalavimai yra labai griežti, tačiau 
sugebėjau įrodyti, kad V. Čerčilio gyvenimas atitiko kiekvieną iš jų. 
Ech, :2i buvo linksmoji dalis. 

Ber „galutinio tikslo iliuzija“ nereiškia, kad tikslų siekimas nėra 
kelias į laimę. Atvirkščiai. Tikslas reikalingas lygiai taip par, kaip 


ir tikslo siekimo procesas. Frydrichas Nyčė labai gerai paaiškino: 

„Melodijos pabaiga nėra tikslas; bet vis dėlto, jei melodija neturėtų 
pabaigos, ji nepasiektų ir tikslo. Simboliška.“ 

Kad galėčiau džiaugtis dabartimi, norėjau sukontroliuoti dar 
vieną dalyką - kritikos baimę. Man labai rūpėjo, ar būsiu pagirta, 
ar sukritikuota, pernelyg daug iš anksto nerimaudavau, ką pasakys 
tie, kurie peikia, - šios baimės trukdė mėgautis darbu, be to, dėl jų 
greičiausiai prastėjo ir mano darbo kokybė. 

Turėjau galimybę išspręsti šią problemą prieš kelis mėnesius, kai 
rengiausi savo laimės projektui, — tada Washington Post išspausdi- 
no kritišką straipsnį apie mano biografinę knygą „Keturiasdešimt 
požiūrio taškų į J. F. K.“ Tuo metu jau žinojau daug laimės teorijų 
ir buvau surašiusi savo Dvylika įsakymų, bet dar nebuvau jų pritai- 
kiusi praktiškai. 

"Tas straipsnis mane nuliūdino, papiktino ir vertė gintis. O no- 
rėjau jaustis saugi, atvira kritikai ir apžvalgininką vertinti gerano- 
riškai. Nusprendžiau pritaikyti savo trečiąjį įsakymą — „elkis taip, 
kaip nori jaustis“. Ar šiuo kraštutiniu atveju tai tikrai pasiteisins? 
Prisiverčiau atlikti tai, ko nenorėjau. Nusiunčiau draugišką laišką 
kritikui, kad parodyčiau, jog pakankamai savimi pasitikiu ir pajė- 
giu su dėkingumu priimti kritiką bei galiu į ją atsakyti nepuldama 
ir nesiteisindama. Tam laiškui sukurti užtrukau labai daug laiko. 
Bet spėkite, kas nutiko, — tai pasiteisino. Tą pačią akimirką, kai jį 
išsiunčiau, pasijutau geriau. 
I o ----(O 

Sveiki, Deividai Grinbergai, 


trečiadienį labai susidomėjusi perskaičiau jūsų straipsnį apie mano 


knygą. 
Kai rašau, turiu drąsą atimantį įprotį neigiamai vertinti — įsi- 


vaizduoju, kaip pati kritikuočiau savo darbą. Jūsų straipsnis palietė 

tris jautriąsias mano temas — gudravimą, savivalę ir akivaizdumą. 

Kritikavote mane dėl tų pačių dalykų, dėl kurių ir pati save kriti- 

kuoju labiausiai. Buvo akimirkų, kai jaučiausi patenkinta užfiksavusi 

kai kurias savo įžvalgas apie Kenedį, apgailestauju, jei nepavyko to 
perteikti. 

Jei rašysiu kitą „keturiasdešimties požiūrių“ serijos biografiją, 
esu tikra, kad jūsų pastabos man labai pravers. Pavyzdžiui, svars- 
čiau, ar atkartoti medžiagą iš knygos apie Čerčilį dėl skaičiaus ketu- 
riasdešimt naudojimo - tai daugelio požiūrio taškų tradicija (Voliso 
Stivenso (Wallace Stevens), Monė (Monet), „Rasiomono“ (Rasho- 
mon) — deja, nuostabiąją Chuliano Barneso knygą „Flobero papūga“ 
(Julian Barnes, Flaubert's Parrot) perskaičiau tik parašiusi knygą apie 
Čerčilį) ir t. t. - tačiau pamaniau, jei vėl apie tai rašyčiau, tai atrodys 
pernelyg išpūsta. Dabar suprantu, jog skaitytojas gali suirzti, jei ar- 
gumentai nepakartojami. 

Sėkmės dirbant, geriausi linkėjimai, 

Grečen Rubin 
rr ——— 
Tą akimirką, kai paspaudžiau mygtuką „Siųsti“, pasijutau puikiai. 
Nesvarbu, kaip pasielgė Deividas Grinbergas, bet aš pasikeičiau. 
Jaučiausi kilni ir atvira kritikai, mat siunčiau geriausius linkėjimus 
žmogui, kuris mane įskaudino. Man net nebuvo svarbu, ar sulauk--. 
siu atsakymo. Ber jis atėjo. Ir buvo labai gražus. 
--—-—-—H—HA21——— 7-2 AT 

Miela Grečen (jei galiu taip kreiptis), 

dėkoju už laišką. Žaviuosi jumis ir sveikinu, kad ramiai priėmėte 

mano straipsnį ir ėmėtės iniciatyvos su manimi susisiekti. Žinau, kai 

pats sulaukiu nevienpusiškos arba kritiškos savo knygos recenzijos; 
man tikrai sunku į ją reaguoti su tokiu pasitikėjimu. Bet, kita vertus, 


labiau patyrę rašytojai primena, kad bet koks straipsnis ar recenzija 
tėra vieno žmogaus nuomonė, ir galiausiai tos recenzijos išgaruo- 

ja pasirodžius kitos dienos laikraščiams, o knygos išlieka (iš dalies 

dėl to ir rašome knygas). Bet kuriuo atveju, nepaisant to, ar mano 

pastabos jums pasirodė taiklios, tikiuosi, sugebėjau išlaikyti pagarbų 
toną ir Mano analizė buvo teisinga. 
Dar kartą — labai malonu, kad parašėte, aš irgi linkiu jums sėk- 

Mingų darbų ir siekių. 

Nuoširdžiai, 

Deividas Grinbergas 
i (O 
Tai, kad turėjau veiksmingą strategiją, kaip tinkamai vertinti savo 
darbo kritiką, padėjo man labiau džiaugtis darbo procesu. Be to, toks 
pokytis suteikė ir papildomos naudos, nors aš - kaip žmogus, kurio 
darbą kritikuoja, — iš pradžių jos nepastebėdavau. Dažnai nejaučiame 
simpatijos žmonėms, kuriems „pakenkėme“, tad esu tikra, kad Deivi- 
das Grinbergas nebuvo patenkintas išvydęs savo pašto dėžutėje mano 
pavardę. Inicijuodama draugišką pokalbį parodžiau, kad širdyje ne- 
laikau nieko bloga ir išvaduoju jį iš šios situacijos. Jei ateityje mūsų 
keliai susikirstų, vienas kito atžvilgiu būtume nusiteikę draugiškai. 

Vis dėlto net ir tuomet, kai rašiau apie laimę ir labai detaliai 
gilinausi į tai, kaip tinkamai reaguoti į kritiką, niekada nepajėgiau 
visiškai „džiaugtis dabartimi“ ir nesijaudinti dėl ateities. Dažnai 
mintyse ginčydavausi su įsivaizduojamais kritikais. 

-— Tau viskas ėjosi lengvai, — vienas šnibždėjo man į ausį. - Ne- 
buvo nei kokaino, nei smurto, nei vėžio, nei skyrybų, nei tau reikėjo 
numesti šimto trisdešimties kilogramų antsvorį... Tau net nereikėjo 
mesti rūkyti! 

— O kaip dėl tų milijonų žmonių, kurie turi eiti miegoti alkani? — 
pridėjo kitas. —- Kaip dėl tų, kurie kenčia nuo tikros depresijos? 


— Tau nerūpi tavo dvasinės gelmės. 

— Vienerių metų eksperimento idėja yra išsikvėpusi. 

— Tu kalbi tik apie save. 

Na ką gi, pasakiau sau, jei ne viena, tai kita. Jei projektą vykdy- 
siu savaip, būsiu nedvasinga ir neišradinga, jei mėginsiu jį vykdyti 
kaip nors kitaip, būsiu neoriginali ir apsimetėlė. Gal geriau tada 


„būti Grečen“. 


Kovo mėnesio dėmesys, sutelktas į darbą ir laimę, iškėlė vieną keblų 
klausimą —- santykį tarp ambicijų ir laimės. Vyrauja įsitikinimas, 
kad laimė ir ambicijos - nesuderinami dalykai. Daugelis mano pa- 
žįstamų ambicingų žmonių, atrodo, labai noriai tvirtina, kad jie 
nėra laimingi, tarsi siekdami pabrėžti savo užsidegimą ir atkarto- 
dami Endriu Karnegio (Andrew Carnegie) pastebėjimą: „Parodyk 
man patenkintą žmogų, ir aš parodysiu tau nevykėlį“ 

Gali būti, kad tokie jausmai kaip nepasitenkinimas, konkuren- 
cija ir pavydas, kurie trukdo laimei, yra būtinas postūmis ambici- 
joms. Ar negaliu būti laiminga išlikdama ambicinga? Ar pasijusčiau 
pernelyg patenkinta ir nusiraminčiau, jei projektas padarytų mane 
laimingesnę? Ar mane verčia siekti „galutinio tikslo iliuzijos“ idėja? 

Tyrimai rodo, kad daugelis kūrybingų ir įtakingų meno srities 
bei visuomeninio gyvenimo žmonių turi didesnį nei vidutinį polin- 
kį į neurozę (t. y. jie turi didesnį polinkį į neigiamas emocijas), toks 
nepasitenkinimas tikriausiai skatina juos siekti daugiau. Tačiau ki- 
tos studijos rodo: kai žmonės jaučiasi laimingi, jie linkę mąstyti 
lanksčiau ir sudėtingiau. 

Bet nesvarbu, ką rodo išsamūs tyrimai apie ryšį tarp ambicijų 
ir laimės apskritai, aš supratau, kad jausdamasi laiminga esu daug 
labiau linkusi rizikuoti, padėti kitiems ir nebijoti būti atstumta ar 


patirti nesėkmę. Jei jausdavausi nelaiminga, norėdavau teisintis, 

buvau linkusi greitai įsižeisti ir drovėdavausi. Pavyzdžiui, jei būčiau 
jautusis nelaiminga, abejoju, ar būčiau pasiūliusi suburti rašytojų 
strategijos grupę. Tad nenoriu sudaryti sąlygų mane atstumti arba 
patirti nesėkmę. 

- Taigi, - paklausė Džeimis vieną kovo pabaigos vakarą, kai ruo- 
šėmės eiti miegoti, - ar manai, kad tavasis projektas ką nors keičia? 

— Taip, žinoma, —- pasakiau nė kiek nedvejodama, - jis veiks- 
mingas. Negi nematai skirtumo? 

— Turbūt matau, — pasakė jis. - Bet iš išorės sunku pasakyti. Tu 
man ir taip atrodei pakankamai laiminga. 

Buvo malonu girdėti, kad jis tą sako, nes kuo daugiau sužino- 
davau apie laimę, tuo labiau supratau, kaip mano laimė daro įtaką 
aplinkiniams žmonėms. Ir net jeigu Džeimis nebuvo tikras, kad 
mato skirtumą, aš jį mačiau. Jaučiausi laimingesnė. Mano pokyčiai 
gal ir nebuvo tokie akivaizdūs, bet jie buvo tikri ir tvirtėjo. 

- Šiandien aš nekaip nusiteikęs, — atsiduso jis. 

- Tikrai? Kodėl? - paklausiau ir priėjau prie jo apkabinti. (Pra- 
eitą mėnesį sužinojau, kad apkabinimas pradžiugina.) 

— Nežinau. Tiesiog visą dieną jaučiausi prislėgtas. 

Jau pravėriau burną, norėdama užduoti krūvą klausimų, bet 
buvo akivaizdu, kad Džeimis nenori kalbėtis. 

— Nagi, - tuomet pasakiau, — išjunkime šviesą. Kai jautiesi pris- 
lėgtas, gerai išsimiegojęs tikrai pasijunti geriau. 

— Ar skaitei apie tai kokį nors tyrimą? 

— Ne, šį nedidelį išminties krislelį atradau pati. 

— Gerai, — pasakė jis, - manau, tu teisi. Eime miegoti. 


Tai pasiteisino. 


e ketvirtas skyrius « 

Man vaikai suteikia be galo daug laimės. Jų dėka patyriau kele- 
tą pačių šviesiausių išgyvenimų, o kartu ir daug mažų džiaugsmų, 
kurie praskaidrina dienas. Ir aš ne viena tokia. Daugelis tėvų sako, 
kad pačios laimingiausios jų gyvenimo akimirkos buvo vaikų gi- 
mimas. 

Žinoma, mano vaikai kartu yra ir didžiulis rūpesčių, susierzini- 
mo, išlaidų, nepatogumų ir miego trūkumo šaltinis. Tiesą pasakius, 
kai kurie laimės specialistai ginčijasi: nepaisant to, kad tėvai — tokie 
kaip aš — tvirtina, jog jų vaikai yra didžiulis laimės šaltinis, tyrimai 
rodo, kad toks įsitikinimas klaidingas. Vienas tyrimas, kurio metu 
buvo tiriamos kasdiene veikla užsiimančių moterų grupės emocijos; 
parodė, kad rūpinimasis vaikais yra tik nedaug malonesnė veikla 
nei nuolatinis vaikščiojimas į darbą. Be to, vedybinio pasitenkinimo 
jausmas gimus pirmajam vaikui staigiai sumažėja ir vėl padidėja, kai 
vaikai palieka namus. Iš asmeninės patirties matau, kad gimus vai- 
kams mudu su Džeimiu pradėjome daug dažniau kivirčytis, patyrė- 
me daug mažiau nuotykių ir mažiau laiko skyrėme vienas kitam. 

Nepaisant visų tų pastebėjimų, negalėjau sutikti su specialistų 


tvirtinimu, kad vaikai nesuteikia laimės. Nes jie ją suteikia. Gal- 

būt tai vyksta ne kiekvieną akimirką, bet gilesne prasme. Pagaliau 
apklausoje, kur žmonių buvo klausiama: „kuris vienas dalykas gy- 
venime jums suteikė didžiausią laimę“, dažniausias atsakymas buvo 
toks: „vaikai“, „anūkai“ arba abu kartu. Argi visi tie žmonės save 
apgaudinėjo? 

Daugeliu atveju vaikų auginimo laimė yra tokia laimės rūšis, 
kurią būtų galima pavadinti „ūkanotąja laime“. Migla ar rūkas yra 
neapčiuopiami. Rūkas apgaubia ir pakeičia atmosferą, bet jei nori 
ji patyrinėti, šis pranyksta. Ūkanotąją laimę suteikia tokia veikla, 
kurią įdėmiau patyrinėjus paaiškėja, kad ji apskritai nelabai gali 
suteikti laimės, tačiau vis dėlto ją suteikia. 

„Ūkanotąją laimę“ įvardijau per vieną pobūvį. Vakarėlio šeimi- 
ninkas sukosi virtuvėje rengdamasis patiekti tris pagrindinius pa- 
tiekalus trisdešimčiai žmonių. 

— Ar tau smagu tavo paties pobūvyje? — paklausiau jo kaip tik 
tuo metu, kai turbūt būtų buvę geriausia pasitraukti jam iš kelio. 

— Hm, ne visai, bent jau ne dabar, — išsiblaškęs atsakė jis. - Man 
bus smagu, kai viskas baigsis. 

Tikrai, kada? Nustebau. Kai plausi indus? Kai stumdysi baldus? 
Nešiosi lipnius butelius į rūšiavimo atliekų konteinerį? Kur ir kada 
bus ta smagioji dalis? 

"Tai privertė susimąstyti. Didžioji dalis veiklos, kurią laikau 
smagia; atliekama nėra labai smagi — nei prieš tai, nei vėliau. Šven- 
tės rengimas. Pasirodymas. Rašymas. Kai pradedu analizuoti savo 
emocijas įvairiose tokios veiklos pakopose, pamatau, kad aridėlio- 
ju, bijau, nerimauju, nervinuosi, susierzinu dėl to, jog; turiu atlikti 
daug užduočių ir darbo, jaučiuosi dirgli, išsiblaškius, man trūksta 
laiko ir jaučiu toli gražu ne pasitenkinimą. Ir vis dėlto ši veikla, 


be jokios abejonės, verčia mane jaustis laiminga. Lygiai taip pat ir 


132 


» BALANDIS. PRALINKSMĖK e 


vaikų auginimas. Neigiamas jausmas gali bet kuriuo metu išstum- 
ti teigiamą, ir galiu užsimanyti užsiimti kuo nors kitu. Nepaisant 
to, vaikai man suteikia neapsakomai daug „ūkanotosios laimės“. Ji 
mane supa, aš ją matau visur, ir nesvarbu, kad įdėmiau pasigilinus į 
bet kurią konkrečią akimirką tą laimę apčiuopti sunku. 

Prieš gimstant vaikui, vienas motinystės aspektas mane labai gąs- 
dino — negrįžtamumas. Sutuoktinis, darbas, veikla, vieta - daugu- 
mą didžiųjų gyvenimo sprendimų galima pakeisti. Tas pokytis gal- 
būt bus sunkus ir skausmingas, bet jis įmanomas. O su vaiku kitaip. 
Vaiko grąžinti ar pakeisti negali. Tačiau vos gimus Elizai mintis apie 
negrįžtamumą manęs daugiau niekada neaplankė. Kartais pasiilgstu 
laisvės ir laisvalaikio, kurį turėjau prieš tapdama mama, bet niekada 
nesigailiu, kad turiu vaikų, jaudinuosi tik dėl to, kad man pavyk- 
tų būti pakankamai gera mama. Manieji auklėjimo standartai nėra 
itin aukšti: niekada neskiriu pernelyg daug dėmesio tam, kad duk- 
teris maitinčiau vien organinės kilmės maistu ar kad jų kambariai 
būtų tvarkingi. Bet pradėjusi laimės projektą jaučiausi sunerimusi, 
kad nesilaikau savo pačios elgesio standartų. Aš prarasdavau savi- 
tvardą, neskirdavau užtektinai laiko linksmai veiklai, žinojau, kad 
nepakankamai vertinu greitai bėgančias akimirkas, kurias leidau su 
vaikais. Nors sauskelnių ir drabužių perrenginėjimo bei automobilio 
sėdynių laikas, atrodo, niekada nesibaigs, vis dėlto jis greitai praei- 
na, o aš labai dažnai daug dėmesio skiriu savo darbotvarkės sąrašo 
punktų tikrinimui ir pamirštu tai, kas iš tikrųjų svarbu. 

Šviesiaakė septynerių Eliza, turinti kreivus dantukus, yra ramus, 
mylintis ir keistai supratingas vaikas. Be galo kūrybinga, jai pa- 
tinka bet koks vaizduotės reikalaujantis žaidimas ar savos kūrybos 
projektas. Išskyrus retkarčiais pasitaikančius teatrinius blogos nuo- 


taikos priepuolius, ji - vienas malonumas. Vienerių metų Eleonora, 

turinti duobutes skruostuose, dideles mėlynas akis ir niekada neau- 
gančius plaukus, yra labai mielas kūdikis. Jos emocijos labai plataus 
spektro — ji lengvai pradeda juoktis ir lengvai pravirksta. Ji su visais 
elgiasi draugiškai, nieko nebijo, yra užsispyrusi ir jau susierzina, 
kad nespėja paskui Elizą. 

Mano balandžio mėnesio tikslas — skirti mėnesį motinystei. Būti 
švelnesne ir žaismingesne su abiem savo dukterimis. Norėjau, kad 
namuose vyrautų taiki, džiugi, netgi džiaugsminga atmosfera, ir 
žinojau, kad priekaištai bei šūksniai to pasiekti nepadės. Turėjau 
dvi sveikas, mylinčias dukreles ir norėjau, kad mano, kaip mamos, 
elgesys būtų vertas tokios didelės sėkmės. Norėjau atsikratyti stai- 
gių nesusitvardymo protrūkių — pernelyg dažnai taip elgdavausi, 
ir kadangi tai versdavo mane jaustis blogai, paskui elgdavausi dar 
blogiau. Norėjau būti nerūpestingesnė. Troškau imtis priemonių, 
kurios padėtų išsaugoti gerus šio laikotarpio prisiminimus. 

Eliza buvo pakankamai suaugusi, kad miglotai suprastų, jog aš 
rašau knygą apie laimę, bet nesakiau jai, kad imsiuosi savo motinys- 
tės įgūdžių. Būdama vaikas ir sužinojusi, kad mano tėvai susimąstė 
apie savo, kaip tėvų, elgesį, būčiau buvusi pritrenkta; tėvai atrodė 
tokie visažiniai, turintys beveik visą įmanomą galią, nė kiek nedve- 
jojantys. Man atrodė, kad Eliza, sužinojusi, jog nesu tikra dėl savo, 
kaip mamos, elgesio, praras pasitikėjimą. 

Bet nors ir nesakiau jai, kuo užsiimu, balandžio pirmoji, Mela- 
gių diena, suteikė man puikią galimybę įvykdyti kelis pasižadėji- 
mus pačią pirmą mėnesio dieną. 

Iš vakaro pripyliau į dubenėlį dribsnių, pieno ir pastačiau šal- 
dymo kameroje, o balandžio pirmosios rytą padaviau dubenėlį su 
šaukštu Elizai ir stebėjau, kaip ji nesėkmingai mėgina pasemti. 


Buvo labai linksma žiūrėti, kokia ji suglumusi. 

— Su Melagių diena! — pasakiau. 

— Tikrai? — susijaudinusi atsakė ji. — Tai tikras Melagių dienos 
pokštas? Nuostabu! 

Ji įdėmiai patikrino dubenėlį ir nubėgo parodyti Džeimiui. Eli- 
zai labai patiko ši išdaiga. 

Naktį prieš tai jau buvau atsigulusi į lovą, kai prisiminiau, kad 
pamiršau paruošti dubenėlį, ir jau norėjau į tai numoti ranka. Bet 
prisiminiau balandžio mėnesio tikslus ir išsiropščiau iš lovos. Ryte 
jaučiausi labai laiminga, kad skyriau laiko šiam pokštui surengti. 


Faktas toks - gyvenimas daug smagesnis, kai laikausi pasižadėjimų. 


DAINUOK RYTAIS 


Šeimoje verta pasistengti, kad rytai būtų sklandesni, mat šis lai- 
kas nulemia kiekvieno žmogaus dienos eigą, o rytai paprastai būna 
įtempti: suaugusieji skuba susiruošti ir kartu skubina vaikus. Mano 
pasižadėjimas dainuoti rytais gimė po vieno pokalbio su Eliza. 

— Ką šiandien veikėte mokykloje? — paklausiau jos. 

— Kalbėjome apie tai, kaip tėvai mus žadina ryte. 

— Ir ką tu atsakei? — paraginau ją vedama smalsumo ir kiek su- 
sijaudinusi. 

— Su labo ryto daina. 

Nežinau, kodėl ji taip pasakė, nes tą dariau tik keletą kartų per 
visą gyvenimą. Tačiau išgirdusi tokį atsakymą prisiekiau, kad tai 
pasidarys mano įprotis. (Šis pokalbis priminė ir tokią tiesą: kaip su- 
augusieji apskritai stengiasi nedaryti to, kas priverstų juos atsidurti 
laikraščių puslapiuose su neigiama informacija, taip tėvams reikėtų 
stengtis nedaryti to, ko nenorėtų pamatyti vaikų rašinėlyje, paka- 


bintame lentoje per tėvų susirinkimą.) 

Vos pradėjusi dainuoti rytais, pamačiau, kad dainavimas tikrai 
pralinksmina. Nuoširdžiai pradėjau tikėti įsakymu „elkis taip, kaip 
nori jaustis“. Kai elgiausi kaip laiminga, tai man padėjo jaustis lai- 
mingai. Padainavus dainos „Turiu auksinį bilietą“ posmą, buvo leng- 
viau atsispirti įsakmiam tonui. 

Dainavimas rytais priminė man laikytis devintojo įsakymo — 
„pralinksmėti“. Mėginau juoktis kartu su vaikais — ypač Eleonora 
neįprastai greitai prapliumpa juoku, o tai ne itin būdinga net ir 
mažam vaikui — stengiausi užsikrėsti jų nuotaika, kad kasdien bent 
akimirką nuoširdžiai pasidžiaugčiau kartu su dukromis, kad pasi- 
juokčiau iš Džeimio pokštų ir kad net bardamasi, priekaištaudama 
ar gindamasi nuo skundų išlaikyčiau lengvą toną. 

Lengva pasakyti — sunku padaryti. Trečiąją savo pasižadėjimo 
dieną pabudau su ištinusiu ir skaudančiu akies voku. Paprastai nesu- 
reikšminu sveikatos problemų, bet kadangi turiu tokią trumparegys- 
tę, kad esu veik akla, negalavimus, susijusius su akimis, vertinu labai 
rimtai. Šiaip turiu polinkį į miežius, bet tai neatrodė panašu į miežį. 

Mažiausiai, ką norėjau daryti ryte, — tai dainuoti. 

Džeimis turėjo išvykti į kelionę darbo reikalais, tad negalėjau 
jam palikti mergaičių, kol bandžiau mėgėjiškai nustatyti diagnozę. 
Elizai leidžiama rytais žiūrėti animacinius filmukus, kol į virtuvę 
ateina Eleonora (žinau, neturėčiau jai to leisti, bet leidžiu), todėl 
nusiunčiau ją prie televizoriaus ir palikau Eleonorą, dainuojančią 
savo lovelėje, o pati puoliau knaisiotis po internetą. Ieškojau, kol 
įsitikinau, kad tai turbūt nieko rimto. 

Tuo metu Eleonora jau riaumojo: „Opa opa! Mama!“, todėl nuė- 
jau jos išvaduoti. Ji parodė į sauskelnes ir pasakė: „Skauda.“ 

Nusegusi sauskelnes pamačiau, kad jos oda stipriai nušutusi. 


Taip pat pastebėjau, kad visame bute telikusi viena drėgna vaikiška 


136 


e BALANDIS. PRALINKSMĖK e 


servetėlė. Kol keičiau sauskelnes, stengdamasi panaudoti kiekvieną 
švarų servetėlės centimetrą, į kambarį įpuolė Eliza, vis dar vilkėda- 
ma mėgstamus naktinius marškinius su vyšniomis. 

- Jau aštuoniolika minučių po septynių, o aš dar nevalgiau pus- 
ryčių! — kaltinamai suklykė ji. 

Eliza labai nemėgsta vėluoti, tiksliau pasakius, ji nemėgsta būti 
laiku — jai patinka ateiti anksčiau. 

— Turėjau būti pavalgiusi ir apsirengusi iki po septynių dvide- 
šimt! Mes pavėluosime! 

Ar puoliau linksmai dainuoti? Ar linksmai ir guodžiamai nusi- 
juokiau? Ar įtikinamai sumurmėjau: „Nesijaudink, mieloji, turime 
pakankamai laiko“? Ne. Pačiu grėsmingiausiu balsu atšoviau: 

— Palauk minutėlę! 

Ji nutilo ir pradėjo kūkčioti. 

Turėjau sutelkti visas valios pastangas, kad daugiau nešaukčiau, 
ir po tos siaubingos pirmosios akimirkos pajėgiau susitvardyti. Pas- 
kubomis apkabinau Elizą ir pasakiau: 

- Eik, apsirenk, o aš paruošiu pusryčius. Iki mokyklos dar turi- 
me pakankamai laiko. 

(„Paruošiu pusryčius“ šiuo atveju reiškė, kad ant skrebučio už- 
tepsiu riešutų sviesto.) Mes iš tikrųjų turėjome pakankamai laiko. 
Žinant Elizos tempą, rytams skirta pakankamai laiko — ypač nuo 
sausio mėnesio, kai vakarais pradėjau tvarkyti namus. Net ir po 
tokio sąmyšio spėjome laiku išeiti iš namų. 

Pastangos nustoti šaukti pareikalavo iš manęs visos įmanomos 
savikontrolės, bet mudviem einant į mokyklą supratau, kad rytas 
buvo daug malonesnis, nei būtų buvęs, jei būčiau pratrūkusi rėkti. 
Einant gatve pradėjau dainuoti „Ech, koks gražus rytas“, kol Eliza 


susidrovėjusi dėl tokio elgesio mane nutildė. 

Pats veiksmingiausias būdas pralinksmėti — bet ir pats sunkiau- 
sias, nes kai šalia pradeda verkšlenti vaikas, man iš galvos išgaruoja 
visi humoro likučiai — tai pajuokauti. Vieną rytą, kai Eliza pradėjo 
verkšlenti: „Kodė/ šiandien turiu eiti į pamoką? Nenoriu eiti į te- 
kvondo treniruotę“, norėjau jai atšauti: „Visuomet sakai, kad neno- 
ri, o paskui tau patinka“ arba „Nenoriu klausytis tavo bambėjimo“. 
Užuot taip atsakiusi, nors ir nebuvo lengva, uždainavau: „Neno- 
ri eit į tekvondo — esi poetė ir nežinai to!“ Po minutės pridūriau: 
„Man visai vienodai, ar aš gerai atrodau“ 

Eliza atsakė: „Noriu liautis atrodyti kaip griaučiai.“ 

Šiaip nemėgstu jokių juokų apie vonią ir tualetą, bet Elizai jie la- 
bai patinka, todėl sušnabždėjau: „Tavo reikalai kaip tikri bezdalai.“ 

Jai tai pasirodė be galo juokinga ir Eliza pridūrė: „Jau geriau 
bezdėti, negu pamokose sėdėti.“ Mes juokėmės tol, kol pradėjo 
skaudėti pilvus, ir ji daugiau nieko nebesakė apie tekvondo. Toks 
elgesio būdas pasiteisino daug labiau nei raginimas susiimti, ir tik- 
rai buvo daug smagiau. 

Atradau dar vieną ganėtinai optimistinę strategiją, kuri, mano 
nuostabai, tikrai padėjo išlaikyti „dainavimo rytais“ nuotaiką visą 
dieną: į tam tikrą nuobodžią veiklą pažvelgdavau iš kitos pusės ir 
nusiteikdavau, kad man patinka tą daryti. 

Pavyzdžiui, artėjant Eleonoros gimtadieniui mane baugino visos 
tos smulkios užduotys: reikėjo užsakyti Baskin-Robbins ledų tortą 
(Rubinų šeimos tradicija), nuvesti mergaites į šventinių reikmenų 
parduotuvę, kad jos išsirinktų popierines lėkštes, nupirkti dovanas 
ir sukurti kvietimus į gimtadienio šventę. Man buvo gaila laiko 
tokiems dalykams. Tada sau tariau: „Man patinka planuoti Eleo- 
noros gimtadienį! Kaip smagu! Niekada daugiau neturėsiu tokių 


mažų vaikų!“ Ir... mano požiūris dėl to tikrai pasikeitė. Taip pat 

įsivaizdavau, kad kas nors pasisiūlo perimti iš manęs šią užduotį. 
Argi leisčiau, kad kas kitas planuotų Eleonoros šventę? Ne. Šis su- 
vokimas irgi pakeitė mano požiūrį į tą veiklą. 

Vienas draugas pasakojo: kai jo sūnums buvo penkeri ir treji, 
jie kiekvieną rytą pabusdavo šeštą valandą. Ištisas savaites jiedu su 
žmona mėgino įtikinti vaikus savaitgaliais pamiegoti ilgiau arba 
žaisti tyliai, bet niekaip nesisekė. 

Pagaliau jie nuleido rankas. Bičiulis leisdavo žmonai likti lovoje, 
o pats aprengdavo berniukus ir išsivesdavo į lauką. Jie visi trys su- 
stodavo, kad tėtis nusipirktų kavos, paskui drauge eidavo į parką, 
kur jis stebėdavo, kaip berniukai apie valandą žaidžia, o tada grįž- 
davo namo pusryčių. 

Dabar tie berniukai savaitgaliais miega ilgai, ir tie praėję rytai, 
pasak draugo, yra vieni iš šviesiausių ir laimingiausių to laikotar- 
pio prisiminimų. Ryto šviesa, ramus parkas, berniukai, bėgiojan- 
tys po žolę. 


Taigi dienos ilgos, bet metai trumpi. 


PRIPAŽINK KITŲ ŽMONIŲ JAUSMUS 


Viena iš šio mėnesio tyrimo užduočių buvo ketvirtą kartą perskai- 
tyti rinktinius geriausių pasaulio auklėjimo specialistų raštus, ypač 
Adelės Faber ir Elein Mazliš šedevrus „Broliai ir seserys be rungty- 
niavimo“ (Adele Faber ir Elaine Mazlish, Si6/ings Without Rivalry) 
ir „Kaip kalbėti, kad vaikai klausytų, ir kaip klausyti, kad vaikai 
kalbėtų“ (How to Talk So Kids Will Listen and Listen So Kids WiII 
Ta/k). Atradau šias knygas, kai viena draugė užsiminė, kad jos drau- 
gų poros vaikai taip puikiai išauklėti, kaip jai dar nėra tekę matyti. 


Taigi, kai sutikau tuos draugus, pasiteiravau, kur slypi jų paslaptis, 

ir jie prisiekė, kad šaltinis - knyga „Kaip kalbėti, kad vaikai klausy- 
tų“. Tą patį vakarą ją užsisakiau ir iškart tapau A. Faber ir E. Mazliš 
pasekėja. 

Šių rašytojų knygos skiriasi tuo, kad jose gausu praktinių pa- 
tarimų ir pavyzdžių. Tiek daug knygų apie auklėjimą visai be rei- 
kalo kalba apie tikslų svarbą, tarsi kas nors ginčytųsi dėl to, kad 
vaikai turi elgtis gerai, pagarbiai, gebėti ištverti susierzinimą, būti 
savarankiški ir t. t. Na gerai, o ką daryti, kai vaiką apima įniršio 
priepuolis parduotuvės kruopų ir dribsnių skyriuje? Pati svarbiau- 
sia A. Faber ir E. Mazliš knygų pamoka yra paprasta, bet pritai- 
koma tiek vaikams, tiek suaugusiesiems — turime pripažinti kitų 
žmonių jausmus. Kitaip sakant, nereikia neigti tokių jausmų kaip 
pyktis, susierzinimas, baimė ar prieštaravimas. Geriau aiškiai įvar- 
dyti jausmą ir kito žmogaus požiūrį. Skamba paprastai, ar ne? Ne. 
Nė neįsivaizdavau, kaip dažnai prieštarauju savo vaikų jausmams, 
kol nepamėginau nustoti tą daryti. Aš pernelyg dažnai kartodavau 
joms tokius dalykus: „Tu nebijai klounų; „Negali būti, kad nori 
dar daugiau lego kaladėlių, juk niekada nežaidi su tomis, kurias 
turi; „Tu nesi alkana, juk ką tik pavalgei“. 

Gal ir beprotiška, bet pastebėjau, kad dažnai užtenka vien atkar- 
toti tai, ką sako vaikas, kad parodyčiau, jog vertinu jo požiūrį, ir to 
pakanka vėl stoti ramybei. Užuot sakiusi Eleonorai: „Neverkšlenk, 
juk tau patinka maudytis!“, sakau: „Tau labai smagu žaisti. Dabar 
nenori maudytis, nors atėjo laikas.“ Ši strategija buvo stulbinamai 
veiksminga, dėl to padariau išvadą, kad didžiuma vaikų nusivyli- 
mų kyla ne dėl to, jog jie verčiami ką nors daryti, o greičiau dėl to, 
kad jų nepaisoma. 

Taigi kokios strategijos galėjo padėti parodyti vaikams, kad pri- 


pažįstu jų jausmus? 

Užrašyk 
Nežinau kodėl, bet jei ką nors užsirašau, tai mano vaikams daro 
labai didelį įspūdį, net Eleonorai, kuri dar nemoka nei skaityti, 
nei rašyti. Ramybei susigrąžinti gali pakakti to, kad išsitrauksi 
pieštuką, popieriaus ir praneši: „Aš tai užrašysiu: „Eleonorai ne- 


patinka avėti žieminių batų!“ 


Nemanyk, kad privalai ką nors pasakyti 
Eliza kartais būna tikra paniurėlė. Tada pasisodinu ją ant kelių 
ir penkias minutes glamonėju, o kai pakylame, ji ir vėl būna 


linksma. 


Nesakyk „ne“ arba „nustok“ 
Užuot tą dariusi, stengiuosi vaikus informuoti, kad nors ir su- 
prantu jų norus, turiu priežastį jų netenkinti: „Nori pasilikti, 
bet mes turime eiti namo, nes tėvelis pamiršo raktus.“ Tyrimai 
rodo, kad aštuoniasdešimt penki procentai to, ką suaugusieji 
sako vaikams, yra neigiama: „ne“, „nustok“, „negalima“, tad to- 
kius pasakymus verta sumažinti iki minimalaus kiekio. Užuot 
sakiusi: „Ne, tik ne prieš pietus“, stengiuosi sakyti: „Taip, kai tik 


papietausime.“ 


Pamojuok stebuklų lazdele 
„Jei turėčiau stebuklų lazdelę, padaryčiau taip, kad lauke būtų 
šilta ir mums nereikėtų vilkėti paltų.“ „Jei būčiau Ozma, pada- 
ryčiau taip, kad dabar pat atsirastų Cheerios dribsnių.“ Tai paro- 
do, kad suprantu, ko nori mano vaikai, ir jei galėčiau, jiems tai 


suteikčiau. 

Pripažink, kad užduotis sunki 
Tyrimai rodo, kad žmonės yra linkę ilgiau pakęsti problemas, 
jei pasakoma, kad jos yra sunkios, o ne lengvos. Su Eleonora 
elgiausi priešingai. Manydama, kad ją paskatinsiu, sakydavau: 
„Visai nesunku nusimauti kojines, tiesiog pamėgink“ Dabar 
pradėjau sakyti kitaip: „Kojines nusimauti gali būti sudėtinga. 
Kartais padeda, kai mauni nuo viršaus kulno link, o ne pradedi 


traukti nuo pirštų.“ 


Susikūrusi šiuos „apgaulių“ principus, netrukus turėjau galimybę 
juos išmėginti. 

Vieną šeštadienį su Džeimiu kalbėjomės miegamajame, kai į 
kambarį verkdama įsiveržė Eliza. Žinojome, kad tai tikros, o ne ap- 
simestinės ašaros, mat kai Eliza tik vaidindavo, kad verkia, būdavo 
labai gerai matyti. Jei ji sugniaužia kumščius ir teatriškai laiko juos 
prie akių kaip kokia aktorė, tada vaidina. Šįkart Elizos rankos buvo 
nuleistos, todėl supratome, kad ji tikrai nusiminusi. 

Pasisodinau ją ant kelių, o ji kūkčiojo įsirėmusi man į petį: 

— Žmonės visada atkreipia dėmesį į Eleonorą, bet niekas niekada 
nekreipia dėmesio į mane. 

Mudu su Džeimiu sunerimę susižvalgėme. Džeimio žvilgsnis 
sakė: „Neturiu supratimo, ką daryti, gal gali kaip nors susidoroti?“ 

Pačiu laiku prisiminiau pasižadėjimą „pripažinti kito žmogaus 
jausmus“. Nors žinojau, kad netiesa, jog niekas niekada nekreipia 
dėmesio į Elizą, bet sugebėjau susilaikyti nuo pirminio impulso 
pradėti ginčytis ir pasakyti ką nors tokio: „O kaip dėl penkių Uno 
žaidimų, kuriuos žaidžiau su tavimi praėjusį vakarą?“ ar „Juk žimai, 
kad visi tave myli tiek pat, kiek ir Eleonorą.“ 


Pasakiau štai ką: 

— Oi, tikrai skaudu. Jautiesi ignoruojama. 

Atrodė, kad tai padėjo. Kelias minutes tylėdama ją pasupau ir 
pridūriau: 

— Tau atrodo, kad žmonės daugiau dėmesio skiria Eleonorai. 

— Taip, — tyliai atsakė ji. - Ir ką man daryti? 

Nepuoliau ieškoti kokio nors paviršutiniško sprendimo, bet pa- 
sakiau: 

— Tai sudėtingas klausimas. Tu, tėvelis ir aš apie tai rimtai pa- 
mąstysime. ' 

Kai atsistojome, Eliza apsivijo rankomis mano liemenį ir stipriai 
apkabino mane labiau iš poreikio, nei iš dėkingumo. Supratau, kad 
ji nori būti nuraminta. Apkabinau ją ir pasakiau: 

- Kad ir kas būtų, tu žinai, kad esi pati brangiausia, mieliausia 
mūsų Eliza, ir niekas niekada neturi tavęs pamiršti arba manyti, 
kad kas nors kitas yra už tave svarbesnis. 

— Nagi, Eliza, eime pažiūrėti, ar iškilo mano duonos tešla, — pa- 
sakė Džeimis. - Galėsi ją subadyti. 

Ji paėmė Džeimio ranką ir nustriksėjo! 

Specialistai sako, kad blogų jausmų neigimas juos sustiprina; jei 
blogi jausmai pripažįstami, tai padeda susigrąžinti gerus jausmus. 
Atrodo, kad būtent tai ir įvyko Elizai. Tai buvo tikras laimingasis 
lūžis: toks elgesys raminant Elizą buvo ne tik veiksmingesnis, bet ir 
man pačiai malonesnis — daug geriau jaučiausi elgdamasi meiliai, o 
ne pasiduodama impulsui ginčytis ar parodyti, kad tai nesvarbu. 

Džeimis vaikų auklėjimo „technikas“ vertina skeptiškai. Nuo 
tada, kai perskaitęs pirmąjį knygos „Ko laukti, kai laukiarės“ (War 
to Expect When You're Expecting) skyrių numetė ją į šalį, nė karto 
net nepažvelgė į jokią knygą apie auklėjimą, bet net ir jis pradėjo 


naudotis šia strategija. Vieną rytą mačiau, kaip Eleonora spardy- 

damasi ir šaukdama parkrito ant žemės, o Džeimis ją pakėlė ir ra- 
minamai ištarė: „Tu susierzinusi. Nenori autis batų, nes nori avėti 


raudonas šlepetes.“ Ir ji 2ust0j0 verkusi. 


SAUGOK LAIMINGUS PRISIMINIMUS 


Kartais kai kurių su laime susijusių tyrimų svarba ar patarimas ma- 
nęs nepaliečia tuo metu, kai juos skaitau; tik vėliau suvokiu, kad 
sužinojau kokį nors esminį dalyką. 

Į vieną išminties perliuką iš pradžių nekreipiau dėmesio: kaip 
svarbu išsaugoti ryškius laimingus prisiminimus. Ber ilgiau pamąs- 
čiusi apie šią taisyklę supratau, kokie vertingi yra atsiminimai, kurie 
primena teigiamus dalykus. Tyrimai rodo, kad laimingų akimirkų 
prisiminimai padeda pasijusti laimingesniam esamu momentu. Kai 
žmonės dalijasi prisiminimais, jų dėmesys nukrypsta į teigiamus da- 
lykus, dėl to praeities atkūrimas padidina teigiamus jausmus ir su- 
mažina neigiamus. Tačiau žmonės geriau prisimena tuos įvykius, ku- 
rie sutampa su dabartine nuotaika, todėl laimingieji geriau prisimena 
laimingus įvykius, o prislėgtieji - liūdnus. Prislėgti žmonės turi tiek 
pat gražių patirčių, kaip ir kiti, tiesiog jų neprisimena itin ryškiai. 

Turėdama tą galvoje, prisiekiau imtis priemonių, kad padėčiau 
kiekvienam šeimos nariui kuo vaizdžiau prisiminti laimingus lai- 
kus. Džeimiui labai patinka vartyti nuotraukų albumus ir jis turi 
slaptą sentimentalų potraukį išaugtiems kūdikių drabužėliams, bet 
Džeimis niekada neskirs laiko atmintiniems daiktams surinkti ir 
sudėti į vieną vietą. Jei norėjau išsaugoti laimingus šeimos prisimi- 
nimus, turėjau pati tą ir padaryti. 

Nustojau piktinusis, kad tiek varginančių valandų turiu skirti 


mūsų šeimos nuotraukų albumams sutvarkyti. Tuos albumus nau- 

doju kaip šeimos dienoraštį, kad įamžinčiau juokelius ar smagius 
nutikimus, o kartu ir paprastas gimtadienių šventes, Padėkos die- 
nos vakarienes ir atostogų vaizdelius. Nuotraukos padeda man pri- 
siminti laimingas akimirkas, kurios kadaise atrodė nepamirštamos: 
kaip Džeimis nuolat gamindavo ryžių pudingą, kaip atrodė ką tik 
gimusi mūsų mažytė Eliza, kai tesvėrė vos du kilogramus, ir kaip 
Eleonorai patinka rodyti savo bambą. Jei ne nuotraukos, ar prisi- 
mintume rudens popietę, kai vaikštinėjome Centriniame parke su 
„mielosios fėjos“ kostiumą vilkinčia Eliza, arba Eleonoros ekstazę, 
kai ją pirmą kartą pasodinome į sūpynes? 

Tikrai ne. 

Dar vienas būdas šiam tikslui pasiekti nefotografuojant — tai im- 
tis šeimos reporterės vaidmens ir išplatinti šeiminius džiaugsmus. 
Turime dvi poras labai užsiėmusių senelių: ir tie, kurie gyvena už 
kampo, ir tie, kurie gyvena Kanzase, nori kuo daugiau sužinoti. 
Taigi daugiau laiko skyriau išsiųsti informaciniams pranešimams 
su naujausiomis žiniomis apie vizitą pas pediatrą, ataskaitas apie 
įvykius mokykloje ar apie juokingus nutikimus. Dabar, kai pati esu 
mama, suprantu, kad tėvų laimė labai priklauso nuo jų vaikų ir 
anūkų laimės. Išsiųsdama trumpą juokingą laiškutį galiu visiems 
(taip pat ir sau: daryk gera, jauskis gerai) pakelti nuotaiką. Kaip 
sužinojau vasario mėnesį, net ir Džeimiui patinka dieną gauti laiš- 
kelius su įdomiomis šeimos naujienomis. 

Turėdama tą galvoje, paguldžiau Eleonorą nakčiai ir atėjusi į 
miegamąjį pasakiau Džeimiui: | 

— Turbūt nepasakojau tau apie naująjį Eleonoros labos nakties 
ritualą. Dabar, kai baigiu ją supti, nunešu prie lango ir ji sako: „La- 
banakt, pasauli“ 


- Tikrai? — paklausė jis švelniai. 

Jei ne maniškis pasižadėjimas, gal niekada nebūčiau varginusis 
tą paminėti. 

Apsisprendimas saugoti laimingus prisiminimus privertė mane 
susimąstyti ir apie šeimos tradicijų svarbą. Pastarosios suteikia pro- 
gų pasijusti ypatingai ir smagiai. Jos pažymi laiko tėkmę laimingais 
ženklais. Suteikia laukimo, saugumo ir tęstinumo jausmą. Tyrimai 
rodo, kad šeimos tradicijos padeda vaikų socialinei raidai ir stiprina 
šeimos bendrumo jausmą. Jos suteikia ryšį ir saugumo pojūtį, ku- 
rio taip reikia žmonėms, ypač vaikams. Žinau, kad atostogos man 
patinka labiau, jei tiksliai žinau, ką ir kada veiksime. 

Kita vertus, šeimos tradicijos paprastai reikalauja ypatingų deko- 
racijų, ypatingo maisto, ypatingos įvykių eigos ir tam tikrų žmonių 
dalyvavimo, tad didžiumai tradicijų (išskyrus picos užsakymo tra- 
dicijai per Didžiosios taurės rungtynes) palaikyti reikia tam tikrų 
rūpesčių, todėl jos gali būti kaltės, apmaudo, pykčio ir nusivylimo 
šaltinis. 

Tinkamai pasielgiau savo laimės projektą pradėdama nuo dė- 
mesio energijai. Kai jausdavausi energinga, man patikdavo puošti 
namus, išsitraukti filmavimo kamerą ir visa kita. Kai jausdavau- 
si pavargusi, viskas atrodydavo tikra našta. Praėjusiais metais vis 
atidėliojau ir nepirkau moliūgo Helovino šventei — viskas baigėsi 
tuo, kad mes išvis jo neturėjome. Neatrodė, kad Eliza ir Eleonora 
pernelyg dėl to nusivylė, bet aš pati save nuvyliau. Mano knygoje 
tai laikoma mamytės aplaidumu. 

Bet net ir nepasirūpinusi nupirkti moliūgo, aš vis tiek sugebėjau 
išlaikyti asmenines šeimos Helovino tradicijas. Mat per kiekvieną 
Heloviną nufotografuoju Elizą ir Eleonorą su jų kostiumais, įrėmi- 
nu nuotrauką į teminius rėmus ir įdedu į mūsų Helovino nuotrau- 


kų albumą. Nuotraukos kopijas gauna ir seneliai, kad ir jie turėtų 

savo rinkinį. Šiai tradicijai palaikyti reikia gana daug pastangų, bet 
kaip gera turėti šventinių nuotraukų rinkinį, kurį vartome tik vieną 
savaitę per metus. Tai suteikia šeimai tęstinumo pojūtį ir yra gera 
proga padovanoti dovaną seneliams - daug laimės už labai nedidelę 
kainą. 

Tačiau dėl manojo noro saugoti laimingus prisiminimus iškilo 
problema. Nežinojau, ką daryti su vaikų atminimo dovanėlėmis, 
kaip antai Helovino paveikslėliai. Norėjau, kad mergaitės turėtų 
ir savo kopijas. Kur jas padėti? Taip pat norėjau, kad mergaitės tu- 
rėtų kiekvienų metų kvietimus į gimtadienio šventę, šeimos šven- 
tojo Valentino dienos atvirukus, kuriuos kasmet siunčiame, vestu- 
vių kvietimus, klasės nuotraukas ir t. t. - bet kur visa tai laikyti? 
Anksčiau viską sudėdavau krūvelėmis į spintas ar adatėlėmis pri- 
smaigstydavau skelbimų lentelėje, bet tai nebuvo tinkamas ilgalai- 
kis sprendimas. 

Viena draugė pasakė, kad kiekvienam vaikui skyrė po iškarpų 
albumą, ir man apie tai pagalvojus suspaudė širdį. Man buvo sunku 
spėti tvarkyti šeimos nuotraukų albumą. Tada galvoje pradėjo blyk- 
sėti aštuntasis įsakymas — „nustatyk problemą“. Taigi kokia buvo 
problema? Norėjau išsaugoti visus tuos atminimus Elizai ir Eleono- 
rai, bet nežinojau, kur juos sudėti. Norėjau patogios, nebrangios ir 
patrauklios vietos, kur jie galėtų būti tvarkingai padėti ir neužimtų 
labai daug erdvės. 

Užuot pradėjusi stumdyti po kambarį įvairius daiktus, o tai pa- 
prastai darydavau susidūrusi su tokio tipo problema, prisiverčiau 
atsisėsti ir pamąstyti. Patogu. Nebrangu. Patrauklu. Tvarkinga. Su- 
taupau popieriaus. 

Ir taip sugalvojau sprendimą. Aplankų dėžutės. Jau kitą dieną 


nupirkau dvi. Užuot pirkusi bjaurias kartonines dėžes, paišlaidavau 

ir nupirkau šiek tiek prašmatnesnę versiją iš geresnės biuro reikme- 
nų parduotuvės. Dėžės buvo malonios rusvos spalvos, dengtos raš- 
tuotu audiniu, su tvirtomis medinėmis rankenomis. Paširūpinau 
įsigyti ir kabinamųjų aplankų. 

Pradėjau nuo Elizos. Surinkusi daug atmintinų daiktų iš viso 
buto, padariau po skyrelį kiekvieniems mokyklos metams, buvu- 
siems ir būsimiems, į kuriuos sudėjau jos gimtadienio kvietimus, 
mano darytas kiekvienų metų pirmosios mokslo dienos nuotrau- 
kas, mokyklos švenčių vakarėlių programas, įsimintinus darbelius, 
šeimos šventojo Valentino dienos atvirukus, stovyklų nuotraukas 
ir t. t. Tada tą patį padariau ir su keliais Eleonoros daiktais. 

Tokiose dėžutėse labai lengva tvarkingai laikyti atminimų daik- 
tus — jie bus puikios atminimų dovanos, kai mergaitės paaugs. Kaip 
smagu įsivaizduoti, kad jos, būdamos penkiasdešimtmetės, galės 
vartyti savo lopšelio laikų gimtadienio kvietimus! Man taip patiko 
ta sistema, kad skyriau vieną dėžutę ir mudviem su Džeimiu ir pa- 
dalijau ją pagal metus. 

Svarstant apie įvairias tradicijas, kurių laikėmės, kilo mintis, kad 
neturėtume laukti, jog tradicijos gimtų spontaniškai. Nauja tradi- 
cija gali būti šioks toks galvosūkis, bet neturėčiau savęs stabdyti — 
turiu sukurti tokią tradiciją, kokios pati norėčiau. 

Džeimis sugalvojo labai puikią idėją - Mandagumo vakarą. Jis 
pasiūlė, kad kiekvieną sekmadienio vakarą tinkamai paruoštume 
stalą, laikytumėmės gerų manierų ir skaniai visi kartu pavalgytu- 
me. Pavadinimas „Mandagumo vakaras“ buvo mano mintis. Tokie 
vakarai buvo labai naudingos pratybos, ir mes labai smagiai juos 
leisdavome. 

Kai Eliza buvo maža, pradėjau tradiciją, kad ji su močiute kartą 


per savaitę drauge lankytų muzikos pamokas, o pakankamai paau- 

gusi pamokas ėmė lankyti ir Eleonora. Džudė - didelė muzikos ir 
teatro gerbėja, o kiekvienos savaitės pasimatymai reiškė, kad mo- 
čiutė su anūkėmis matysis bent jau kartą per savaitę, be to, tokio- 
mis aplinkybėmis Džudė galės įskiepyti mergaitėms aistrą muzikai. 
Tada pagalvojau: o kaip dėl senelio? Jam irgi reikėjo kokios nors 
tradicijos, susijusios su anūkėmis, todėl sukūriau ir tokią. Pasiūliau, 
kad keletą kartų per metus per savo atostogas Eliza pietų laiku ap- 
lankytų senelį jo biure. Senelis sutiko, kad tai puiki mintis, ir tie 
pietūs sulaukė didelės sėkmės. 

Nežinau, iš kur mudviem su Džeimiu kilo tokia mintis, bet esa- 
me sugalvoję šeimos tradiciją sušukti: „Šeimos meilės sumuštinis!“ 
ir sugriebti mergaites į didelį stiprų glėbį. Tai mūsiška „slaptojo 
rankos paspaudimo“ versija. 

Norėjau sužinoti, kokių tradicijų turi kiti, todėl savo tinklaraš- 
tyje pasiteiravau skaitytojų, ką jie apie tai mano. Štai kelios man 
labiausiai patikusios mintys: 


i —--—--—- 


Kai buvau vaikas, norėjau, kad trys mano jaunesnės seserys padė- 
tų sutvarkyti namus, todėl sugalvojau žaidimą „Valymo kompani- 
ja“. (Neturėjau nė menkiausio supratimo, kad tokios kompanijos 
iš tikrųjų yra.) Rankoje laikydama įsivaizduojamą telefono ragelį 
vaidindavau, kad skamba telefonas: „Trrrrrrrr! Trrrrrrr! Sveiki, čia 
Valymo kompanija. Ką sakote? Norite, kad atvažiuotume dabar 
pat ir sutvarkytume jūsų namus šventei? Ponia, tuoj pat pas jus 
būsime“ Tada susijaudinusi suplodavau rankomis ir pranešdavau 
seserims: „Atrodo, kad Valymo kompanija turi dar vieną darbelį!" 
Mes apsimesdavome, kad sėdamės į įsivaizduojamą automobilį ir 
„važiuodavome“ į svetainę (pirmiausia „pasivažinėdavome“ po visą 
namą — dar buvome pradinukės, todėl žaisti tokį žaidimą buvo labai 


linksma). Tada pradėdavome spėriai tvarkyti priskirtą kambarį ir 

vis uždainuodavome: „Valymo kompanija! Valymo kompanija! Jė jėė 
" (| 
jėėė!“, sulig kiekvienu „jė jėė jėčė!“ pakeldamos rankas (o jeigu jos 


būdavo užimtos, — kojas). Gan beprotiška, ar ne? 


Esame mikrošeima — vieniša mama ir vienas vaikas, tad mažos tradi- 
cijos mums ypač svarbios, mat ir taip neturime daugelio „normalių“ 
dalykų. Mudvi su dukterimi reguliariai ieškome „nuotykių“ — tai pra- 
sidėjo dar tada, kai ji buvo visai maža, ir aš siekdavau įvilkti užduo- 
tis į patrauklų drabužį. Dabar viską suplanuojame: turime žemėlapį 
arba veiklos planą maršrutui pasirinkti, nepamirštame pasiimti fo- 
toaparato, „nuotykių“ drabužių (mano dukrai labai patinka kepurės) 
ir tokių užkandžių arba patiekalų, kurių niekada anksčiau nesame 


ragavusios. 


Kai mudu su vyru kur nors išvažiuojame be vaikų, mielai parveža- 
me namo nedidelių lauktuvių. Dovanas stengiuosi išrinkti kelionės 
pradžioje ir, užuot atidavusi jas vos grįžus, leidžiu vaikams pamėginti 
išsiaiškinti jas kaip paslaptį. Kiekvienas vaikas sužino apie dovanėlę 
po vieną detalę per dieną ir jiems labai patinka kurti klausimus, 
tarpusavy derintis dėl to, kas ko teirausis, sudaryti atskleistų detalių 
sąrašus, diskutuoti ir t. t. Pati dovana jiems suteikia toli gražu ne tiek 


džiaugsmo, kiek pats spėliojimas. 


Mano brolio šeima turi tokią tradiciją. Kartkartėmis jie surengia 
„Piratų vakarienę“. Pasitiesia ant stalo laikraščių ir valgo tik ranko- 
mis: nenaudoja lėkščių, servetėlių ar įrankių! Jis sako, kad jo vaikai 
nuolatos turi laikytis tam tikrų taisyklių ir stalo etiketo, tad kodėl gi 


retkarčiais nepadarius pertraukos? 


A ---O 
Negalėjau sulaukti, kada pasiūlysiu „Piratų vakarienę“ savo mergai- 


tėms. Kokia puiki mintis. 

SKIRK LAIKO PROJEKTAMS 


Dažnai tradicijoms puoselėti reikia atlikti įvairias užduotis. Kiek- 
vieno šeimos gimtadienio šventimas, šventojo Valentino dienos 
atvirukų siuntimas, prašmatnaus meduolių namelio dekoravimas 
(mes namelius darome iš kvietinių miltų sausainių ir Duncan Hi- 
nes tūtelių glaisto) — visa ši veikla labai smagi, bet jai reikia laiko, 
energijos, planavimo ir kantrybės. Neišvengiamai kyla ir „bume- 
ranginių“ užduočių. Nenorėdama apsisunkinti gyvenimo, kartais 
neprisiverčiu imtis didelių šeiminių projektų, bet kartu žinau, kad 
jie yra ryškūs tiek vaikystės, tiek suaugusiojo gyvenimo akcentai. 

Kai pasižadėjau „skirti laiko projektams“, nupirkau daiktą, 
apie kurį jau ilgą laiką mąsčiau. Užsakiau laminavimo mašiną. Tą 
akimirką, kai ji buvo pristatyta, supratau, kad pinigus išleidau ne 
veltui. Ja galima atlikti tiek daug užduočių! Pirmiausia Motinos 
dienos dovanos abiem močiutėms. Eliza, mano prižiūrima, suda- 
rė du sąrašus: „Dešimt priežasčių, dėl ko myliu Triušiuką“ (taip 
ji pravardžiuoja mano mamą) ir „Dešimt priežasčių, dėl ko myliu 
močiutę“. Ji diktavo, o aš surašiau jos sąrašus kompiuteriu, paskui 
kiekvienam punktui ji rinkosi skirtingą šriftą - viena mėgstamiau- 
sių jos veiklų yra žaisti su šriftais mano kompiuteryje. Paskui tuos 
du sąrašus atspausdinome ir leidome Eleonorai ant jų pakeverzoti, 
kad ir ji būtų asmeniškai prisidėjusi. O tada atėjo eilė laminuoti! 
Staiga tie kuklūs popieriaus lapeliai virto suasmenintais padėkliu- 
kais. Kas dar? Knygų viršeliai, žymekliai, kortelės su naudingais 
telefonų numeriais. 

Laminavimo mašinos sėkmės įkvėpta ėmiau eksperimentuoti su 
klijų pistoletu, kurį jau daug metų turėjau, bet niekada nenaudo- 


jau. Tokia galimybė atsirado vieną vakarą, kai Eleonorai atsigulus 

miegoti Eliza pranešė, kad turi sukurti „sudurstytąją kepuraitę“ ir 
atsinešti ją į mokyklą. 

— Kas ta sudurstytoji kepuraitė? — paklausiau jos. 

— Tai kepuraitė iš Džulės Endrius Edvards knygos „Paskutiny- 
sis iš tikrai didžių Vangdudlių“ (Julie Andrews Edwards, Zhe Last 
of the Really Great Whangdoodles), - paaiškino Eliza. — Vaizduotės 
kepurė. 

Puikiai žinojau, kad dabar, šioje situacijoje, kaip mama turėčiau 
leisti vaikui pačiam imtis iniciatyvos ir tik šiek tiek švelniai bei kuk- 
liai jai padėti vos patardama. 

Bet, užuot tą dariusi, pašokau ant kojų ir pasakiau: 

- Žinau, ką daryti! Greitai bėk ir atnešk beisbolo kepuraitę. 

Kol ji ieškojo kepuraitės, išnagrinėjau klijų pistoleto naudojimo 
instrukciją ir jį įjungiau. Tada išsitraukiau stiklainius, pridėtus įvai- 
riausių niekučių ir žaisliukų, kuriuos surinkau sausio mėnesį. 

— Ir kas dabar? — uždususi paklausė Eliza, kai grįžo su kepu- 
raite. 

- Išpilk stiklainius ir tarp tų daiktų ieškok to, kas atspindi ta- 
vo vaizduotę. Tada klijų pistoletu priklijuosime juos prie šitos ke- 
purės. 

— Oi, man labai patinka klijų pistoletai, - pasakė ji. — Juos nau- 
doja mano mokytoja. 

Eliza pradėjo knaisiotis po žaisliukų krūvas, kad išsirinktų 
mėgstamiausius daikčiukus. Mes juos vieną po kito atidžiai klija- 
vome prie kepurės. 

— Nesitikėjau, kad bus taip s22gu, — vienu metu laiminga pasa- 
kė Eliza. 

Procesas truko kelias valandas, mat ji norėjo ginčytis dėl kiek- 


vieno niekučio vertės, bet nieko tokio. Skirk /aiko projektams. 

Kartais šeiminiai projektai gimsta netikėtai. Pavyzdžiui, nesiti- 
kėjau, kad Elizos gimtadienio torto rinkimas virs „projektu“. Pagal- 
vojau, paklausiu, kaip klausdavau anksčiau: „Šokoladas ar vanilė? 
Gėlių papuošimai ar princesės?“ ir Eliza pasirinks. Tačiau artėjant 
gimtadieniui ji susirūpino vien tik tortu. Svečių sąrašas, dekoracijos, 
žaidimai — visi tie dalykai nublanko palyginti su torto kompozicijos 
ir papuošimų klausimu. Prieš laimės projektą, norėdama išbraukti 
šią užduotį iš savo užduočių sąrašo, būčiau pareikalavusi tučtuojau 
apsispręsti. Tačiau mano stebėjimai parodė, kad laimės pagrindas 
yra iš laimingo įvykio išgauti kuo daugiau laimės. 

Visi esame girdėję apie septynias pykčio pakopas, kurias aprašė 
daktarė Elizabeta Kubler-Ros (Elisabeth Kiibler-Ross): sukrėtimą, 
neigimą, pyktį, derybas, depresiją, išbandymą ir priėmimą. Supra- 
tau, kad laimė, priešingai, turi keturias pakopas. Kad koks nors 
patyrimas suteiktų kuo daugiau laimės, turime jo /zukri ir mėgau- 
tis, kai jis pasireiškia, žšreiksti laimę ir atgaminti laimingą prisimi- 
nimą. 

Ber kokia laiminga patirtis gali būti sustiprinta arba susilpnin- 
ta, priklausomai nuo to, kiek jai skirsime dėmesio. Pavyzdžiui, 
jei paskambinu tėvams papasakoti apie juokingą nutikimą, ku- 
ris įvyko tą dieną parke, pasakodama tą patirtį iš naujo išgyvenu. 
Nors ir tiesa, kad fotografavimas kartais neleidžia mėgautis esama 
akimirka, tačiau ateityje nuotraukos padės prisiminti laimingas 
minutes. 

Elizos gimtadienio tortas suteikė mums pakankamai galimybių 
pasimėgauti „laukimo“ būsena. Ji paprašė, kad namo parneščiau 
Baskin-Robbins brošiūrą, ir mes aptarėme kiekvieną ten parašytą 
žodį. Apsilankėme Baskin-Robbins tinklalapyje, kur Eliza apsvarstė 


kiekvieną ledų skonį. Nuvažiavome į Baskin-Robbins parduotuvę, 

kad ji galėtų išragauti visus skonius ir apžiūrėti knygą su galimais 
torto papuošimais. Galiausiai jau maniau, kad ji apsisprendė. Ne. 

— Mama, - paklausė Eliza po kelių dienų, - ar galime vėl nueiti į 
Baskin-Robbins parduotuvę dar kartą pasižiūrėti į tortų katalogą? 

— Eliza, mes jau praleidome ten ištisą valandą. Be to, tavo gim- 
tadienis dar tik po mėnesio. 

— Bet aš noriu pavartyti tą katalogą! 

Prieš laimės projektą būčiau prieštaravusi, bet dabar supratau, 
kad ši užduotis yra ne gimtadienio šventės trūkumas, bet smagu- 
mas savaime. Tai mano šeštasis įsakymas — „džiaukis procesu“. Eliza 
džiaugsis torto skoniu tik penkias minutes, bet planuodama, koks 
jis bus, ji gali tuo mėgautis ištisas valandas. Tai vadinama „rožine 
perspektyva“: laimės laukimas kartais yra didesnis nei patiriama 
laimė. Dar viena priežastis mėgautis laukimu. 

— Gerai, - nusileidau, — jei nori, galime sustoti ten penktadienį 
po pamokų. 

Tokio tipo projektai parodė man dar vieną būdą, kaip vaikai 
padeda jaustis laimingesniems: jų dėka iš naujo susiduriame su „ge- 
rųjų pojūčių“ šaltiniais, iš kurių jau išaugome. Pati viena namuose 
niekada negaminčiau dovanų Motinos dienos proga ir taip nuošir- 
džiai nesidomėčiau Baskin-Robbins tortų kompozicijomis, atminti- 
nai nesimokyčiau dainos „Ar tavo mama yra lama?“ žodžių, o se- 
kmadienio popietėmis neičiau prie Centrinio parko tvenkinio. Pa- 
kartotinai nežiūrėčiau „Šreko“ ir neklausyčiau Lori Berkner (Laurie 
Berkner) muzikos. Nevaikščiočiau į atrakcionų parkus, neičiau į 
Gamtos istorijos muziejų. Nenaudočiau maistinių dažų, norėdama 
pagaminti vaivorykštės spalvų jogurto siurprizą stiklainiukuose. 
Kita vertus, visa ši veikla su vaikais man tikrai nuoširdžiai patinka. 


Aš ne tik džiaugiuosi malonumu, kurį jie patiria, — nors tą darau, ir 

tai man suteikia daug laimės — bet ir pati patiriu nuoširdų džiaugs- 


mą darydama tai, ko kitu atveju niekada nebūčiau dariusi. 


Prieš pradėdama rengtis kito mėnesio pasižadėjimui, kaip ir kiek- 
vieno mėnesio pabaigoje, stabtelėjau įvertinti pažangą. Atrodė, 
kad sielą tyrinėti labiausiai tiktų miške, prie upelio ar bent jau ra- 
miame kambaryje, bet ši savęs įvertinimo sesija vyko tuo metu, 
kai metro traukiniu važiavau į senamiestį. Už lango lėtai mainėsi 
stotelės, ir aš savęs paklausiau: „Na, tai ar jaučiuosi laimingesnė? Ar 
tikrai?“ 

Tai nutiko ryte, kai buvau prastos nuotaikos. „Jei atvirai, - liūd- 
nai pagalvojau, — tiesą pasakius, niekuo nepasikeičiau. Esu ta pati 
senoji Grečen — nei geresnė, nei blogesnė, nieko naujo ir nieko ge- 
riau. Sakiau sau, kad esu laimingesnė, bet iš tiesų nė kiek nepasi- 
keičiau“ Tyrimai rodo, kad žmonės, kurie lankosi pas psichologą 
arba dalyvauja programose, kurios padeda mesti svorį, mesti rūky- 
ti, padeda mankštintis ar kt., paprastai tiki, kad labai pasikeitė, bet 
iš tikrųjų jie iš to gauna tik labai nedidelę naudą. Matyt, išleidę tiek 
daug pinigų, sunaudoję laiko ir pastangų, jie mano: „Oho, turėjau 
pasikeisti į gera“, net jei labai stipriai ir nepasikeitė. „Turbūt dėl to 
ir sakiau sau, kad esu laimingesnė, - pamaniau. — O iš tiesų mano 
projektas visiškai neveiksmingas“ Išlipusi iš metro negalėjau atsi- 
kratyti beprasmiškumo jausmo ir rūškanos nuotaikos. 

Po poros valandų trukusio susitikimo vėl sėdėjau metro trau- 
kinyje ir keliavau namo apimta daug geresnės nuotaikos (o tai pa- 
tvirtina laimės tyrimus, teigiančius, kad žmonių nuotaika pakyla 
pabendravus su kitais žmonėmis). Toliau tęsiau vidinį ginčą. „Ar aš 
laimingesnė?“ Šįkart atsakymas buvo kiek kitoks: „/Ve, bet kartu ir 


taip.“ Tiesa, mano prigimtis nepasikeitė. Buvo nerealu tikėtis, kad 

toks pokytis gali įvykti per keturis mėnesius ar net ir metų gale. 
Tačiau kažkas pasikeitė. Kas? 

Pagaliau supratau. Tomis akimirkomis, kai buvau „neutrali“, 
kaip kad važiuodama metro traukiniu, buvau ta pati gerai žinoma 
Grečen. Skirtumas tik tai, kad nors manoji prigimtis nepasikeitė, 
kasdieniame gyvenime jaučiausi laimingesnė; pasižadėjimai suteikė 
daugiau džiaugsmo, įsipareigojimų ir pasitenkinimo šaltinių bei pa- 
naikino kai kurias akivaizdžias blogų jausmų priežastis, kaip antai 
kaltės jausmą ir pyktį. Pasirelkdama įvairius veiksmus sėkmingai 
stūmiausi aukščiausios savo prigimtinės laimės ribos link. 

Be to, geresnė mano nuotaika darė įtaką ir nuotaikai namuo- 
se. Posakis „jei mama nelaiminga, tai visi nelaimingi“ sako tiesą, 
bet tiesa ir tai, kad „jei tėtis bus nelaimingas, tai niekas nebus lai- 
mingas“ ir kad „tu laimingas tik tiek, kiek laimingas tavo vaikas“. 
Kiekvienas šeimos narys užsikrečia kiekvieno kito emocijomis ir 
jas atspindi, tačiau, be abejo, tegalėjau keisti savo, o ne kieno nors 
kito elgesį. 

Tiesa, ne itin didingas pastebėjimas: nusprendžiau nebesinešioti 
žingsniamačio. Tai buvo naudinga, bet mane jau vargino kiekvieną 
rytą prisisegti jį prie liemens, o porą kartų prietaisas vos neįkrito į 
klozetą. Žingsniamatis pasitarnavo padėdamas man įvertinti ir pa- 


gerinti vaikščiojimo įpročius, o dabar atėjo metas jam pailsėti. 

Gegužės mėnuo — pavasario pradžia pasirodė tinkamas metas wž- 
stimti savo „žaidimais — laisvalaikio veikla, nes noriu tą daryti tie- 
siog sau, dėl savų priežasčių, o ne dėl pinigų ar ambicijų. Su ironija, 
kuri mane nuolat lydi, nusprendžiau atkakliai pasidarbuoti dėl ma- 
lonumų ir į džiaugsmą pažiūrėti rimtai. 

Rašytoja Džyn Staford (Jean Stafford) pasišaipė: „Laimingiems 
žmonėms nereikia linksmybių“, bet iš tikrųjų tyrimai rodo, kad jei 
nesijauti blogai, to dar nepakanka, kad jaustumeisi gerai; turi siekti 
atrasti tai, kas padeda jaustis gerai. Vienas iš būdų pasijusti gerai — 
skirti laiko žaidimams — tai tyrėjai apibūdina kaip didelį pasiten- 
kinimą teikiančią veiklą, kuri neturi ekonominės reikšmės, nedaro 
socialinės žalos ir nebūtinai teikia pagyrimus ar pripažinimą. Ty- 
rimai rodo, kad norint laimingai gyventi, labai svarbu reguliariai 
linksmintis ir džiaugtis. Džiugūs žmonės turi dvidešimt kartų dau- 
giau galimybių jaustis laimingi. 

Šiam mėnesiui užsibrėžiau du tikslus: norėjau daugiau links- 
mintis ir panaudoti laisvalaikį tam, kad padidinčiau kūrybingumą. 
Žaidimai nėra paprasčiausias tinginiavimas, tai galimybė išmėginti 


naujus interesus ir suartėti su kitais žmonėmis. 


IGI 

Man labai pasisekė, kad mano darbinė veikla yra tam tikra veik- 
los, kuria užsiimu malonumui, versija. Daug įtikinančių argumentų 
prieštarauja tam, kad per atostogas būtų užsiimama ta pačia veikla 
kaip ir dirbant, bet savaitgaliais aš visada norėdavau veikti tą patį, 
ką ir paprastomis savaitės dienomis. Puikiai supratau, ką fotografas 
Edvardas Vestonas (Edward Weston) turėjo galvoje savo dienoraš- 
tyje sakydamas, kad jis praleido dieną „darbinių atostogų - atlikda- 
mas darbą, kuris iš tikrųjų buvo žaidimas“. 

Kovo mėnesį pastebėjau, kad naujovės yra svarbus laimės šal- 
tinis, tai ir svarbus kūrybos elementas. Esu linkusi likti ištikima 
tam, kas man pažįstama, todėl norėjau paskatinti save atrasti naujų 
patyrimų ir idėjų, kurios mane traukia. 

Reikėjo rimtai pažvelgti į savo laisvalaikį. Visuomet maniau, 
kad smagūs ir džiugūs dalykai mano gyvenime atsiras natūraliai, 
savaime, kad man nereikia galvoti apie tai, kaip jį formuoti ar kaip 
iš jo pasiimti viską, ką galima, tačiau, nors linksmintis atrodė pa- 
prasta, iš tiesų buvo kitaip. Kai paklausiau savo tinklaraščio skaity- 
tojų, ką jie apie tai mano, keletas atsakė štai ką: 
A 

Man smagu, kai pats ką nors padarai. Esu didelė rankdarbių mė- 
gėja, bet pastebėjau, kad daug smagiau, kai juos darai kam nors 
kitam. Šių Kalėdų proga esu sugalvojusi gana ambicingą projektą 
savo draugui, žinau, kad jam tai patiks, ir šis iššūkis man suteikia tiek 
pat malonumo, kaip ir laukimas, kad jis tą įvertins. Idėjų kūrimas 
yra iššūkis intelektui, paskui seka kūrybinis darbinis iššūkis, kaip jas 
Įgyvendinti, o ši kombinacija suteikia labai daug pasitenkinimo ir 


džiaugsmo. 


Man labai patinka skaityti užsienio tinklaraščius, žinoma, tarp jų ir 


jūsų. Kiekvieną savaitės dieną skaitau juos gerdama kavą (aš gyve- 

nu Tolimuosiuose Rytuose, taigi tinklaraščiai atnaujinami tuo metu, 
kai miegu). Neverta net kalbėti apie tai, kaip tai padeda mokytis 
užsienio kalbos (mano atveju — anglų). Bet labiausiai džiugina tai, 
kad sutinku kitos kultūros žmonių, kurie turi panašų skonį, panašiai 


mąsto ir t. t. 


Knygos man suteikia daug džiaugsmo ir malonumo - aš jas renku, 
skaitau, ieškau jų internete. Man be galo malonu atsiversti „naują“ 
knygą, nesvarbu, ar ji buvo anksčiau naudota, ar pateko į mano 


rankas tiesiai iš leidyklos. 


Man didžiulį malonumą suteikia kassavaitinės lotynų kalbos pamo- 
kos. Jau ketverius metus susitinkame tam, kad paskaitytume lotyniš- 
kai, peržiūrėtume gramatiką ir apie ką nors pasikalbėtume. Susitin- 
kame nuostabiai restauruotuose namuose, ir ta atmosfera didina šį 
malonumą. Lotynų kalbą pamilau dar vidurinėje mokykloje, bet iki 
šiol neturėjau galimybės giliau jos studijuoti. Todėl man tai suteikia 


labai daug laimės. 


Kas man patinka? BET KAS, kas tik kūrybinga... bet kas! MALO- 
NIAUSIAS dalykas — tai kažkas panašaus į spalvinimo knygelę su 
labai sudėtingais paveikslėliais vienoje lapo pusėje... ir nauja smai- 
lių spalvotų pieštukų dėžutė. Kitas maloniausias dalykas... gabalėlis 
medžiagos su atspaudu ir spalvoti medvilniniai siūlai, kurių reikia 


siuviniui užbaigti. 


Štai sudėtinga situacija: man ne itin patinka sėdėti ant žemės ir žaisti 
su savo vaikais bei jų žaisliukais. Man patinka su jais gaminti valgį, 
jiems skaityti, su jais kalbėtis, kartu pasižiūrėti filmą, eiti pasivaikš- 
čioti ir nusivesti juos į kokias nors vietas, skirtas jų amžiui. Man labai 
patinka pasiimti savo penkiametį vaiką iš darželio ir nueiti kartu Už- 
kąsti. Bet aš nelabai mėgstu žaidimų „Polės kišenės“ (su vyresniąja) 
arba „Mažieji žmogučiai“ (su jaunesniuoju). Ir kartais dėl to jaučiu 


didelį kaltės jausmą. 

Man smagu... diskutuoti, krapštytis (pvz., po techninę ir programinę 
įrangą), kurti (techninę / programinę įrangą), skaityti tinklaraščius 


(įvairius), pasakoti vaikams savo jaunystės istorijas. 


Pasakysiu rimtai: supratau, kad nebeturiu malonios veiklos. Reikia 


ką nors daryti, kol netapau paniurėliu, nuoboda ir liūdnu žmogumi! 
NN L— LNT TTT TTT 
Kaip ir pastarasis komentuotojas, aš norėjau savo gyvenime patirti 


daugiau džiaugsmo. 


ATRASK DAUGIAU DŽIAUGSMO 


Kai pagalvojau apie džiaugsmą, didžiai savo nuostabai, supratau, 
kad nelabai žinau, kas mane džiugina. Tik visai neseniai perpratau 
vieną iš svarbiausių suaugusiojo paslapčių: „Tai, kas smagu kitiems, 
gali nepatikti tau, ir atvirkščiai.“ Yra daugybė dalykų, kurie kitiems 
žmonėms patinka, o man — ne. 

Man labai patinka mintis apie žaidimą šachmatais, apsilankymą 
paskaitoje apie tarptautines rinkas, apie kryžiažodžių sprendimą, 
vizitą pas pedikiūrininkę, vakarienę naujame populiariame resto- 
rane, apie abonementą į operą ar sezoninius bilietus į Knicks rung- 
tynes. Labai gerai suprantu, kodėl žmonėms šie dalykai patinka. 
Norėčiau, kad ir man jie patiktų. Bet taip nėra. Kai kuriems tinkla- 
raščio skaitytojams teko patirti panašią įtampą: 
A -- (O 


Per pastaruosius kelerius metus pradėjau aiškintis, kas man iš tikrų- 
jų malonu. Supratau, kad daugelis mano gyvenimo užsiėmimų ir pa- 
grindinė veikla man nepatinka. Tai dalykai, kurie patinka kitiems, bet 
ne man. Susitaikymas, kad tai, kas smagu kitiems, nebūtinai smagu 


man, buvo didžiulis lūžis. Jau ir taip sunku likti ištikimam tai veiklai, 

kuri tau patinka, negalvojant, kad tau turi patikti tai, kas patinka 
kitiems. Pavyzdžiui, man patinka filmai, bet yra pigesnių užsiėmimų, 
kurie patinka daug labiau. Taigi aš palaipsniui jų atsisakiau. Retkar- 
čiais nueinu pažiūrėti filmo su draugu, bet nebežiūriu jų tiek, kiek 


anksčiau, kai eidavau į kino teatrą po kelis kartus per savaitę. 


Mano vyras maždaug prieš metus uždavė klausimą: „Kas tau yra 
smagu?“ ir aš turėjau ilgai ir vargingai apie tai galvoti. Dauguma už- 
siėmimų, kurie man teikia malonumą, yra ramūs ir reikalauja vie- 
nišumo. Man labai patinka pasinerti į gerą knygą, patinka siuvinėti, 
patinka kurti papuošalus. Leidau sau tuos malonumus. Nors man 


patinka žaisti ir stalo žaidimus, ypač su vaikais. 


Tai, kas man smagu, tikrai skiriasi nuo to, kas smagu kitiems žmo- 
nėms. Man patinka vienatvė, rami veikla. Net ir sportas, kuris patin- 
ka, yra ramus. Patinka skaityti tiek knygas, tiek tinklaraščius. Patinka 
kompiuterio programavimas. Smagu nardyti ir lipti į kalnus. Patinka 
joga. Tačiau apsipirkti, o tai lyg ir turėtų patikti merginoms, man 
tikrai neatrodo smagi veikla. Vakarėliai paprastai irgi nėra smagus 


dalykas. 

O 
Buvau linkusi pervertinti veiklą, kuri man smagi ir maloni, bei ne- 
pakankamai įvertinti savo polinkius. Man atrodė, kad tai, ką mėgs- 
ta kiti žmonės, yra vertingiau ar kultūringiau... gal patikimiau. Bet 
dabar atėjo laikas „būti Grečen“. Turėjau prisipažinti, kas yra sma- 
gu man ir kurie užsiėmimai, morėčiau, man patiktų. Jei kažkas man 
iš tikrųjų patikdavo, tai turėjo praeiti tokį testą: aš to laukiu, man 
tai suteikia energijos, o ne sekina, ir vėliau nesijaučiu dėl to kalta. 

Pasidalijau su drauge savo samprotavimais ir ji pasakė: 

— Dieve, jei turėčiau kokią nors smagią veiklą, kuria norėčiau 
užsiimti, jausčiau nusivylimą, nes neturėčiau tam laiko. Mano die- 


notvarkė ir taip perpildyta. 

Man toks požiūris pasirodė liūdnokas, nors gali būti, kad anks- 
čiau ir aš būčiau pasakiusi tą patį. Laimės projektas parodė, kad 
geriau jaučiuosi sakydama: „Turiu pakankamai laiko užsiimti kuo 
nors smagiu!“ 

Bet kas konkrečiai man teikė džiaugsmo? Kuo aš norėjau užsi- 
imti? Nelabai galėjau sugalvoti. Na taip, buvo vienas dalykas. Man 
labai patiko skaityti vaikiškas knygas. Niekada gerai nesupratau, 
ką tokio jos suteikdavo, ko negaudavau iš suaugusiųjų literatūros, 
bet kažkas ten buvo. Romanai suaugusiesiems ir romanai vaikams 
skiriasi ne tik viršelio dizainu, vieta knygyne ar pagrindinio veikėjo 
amžiumi. Jie sukelia visai kitokį pojūtį. 

Vaikų literatūroje dažnai atvirai kalbama apie pačius transcen- 
dentiškiausius dalykus, kaip antai kovą tarp gėrio ir blogio, apie 
aukščiausią meilės galią. Šios knygos vengia temų apie siaubą ir gė- 
tėjimąsi blogiu, net patys tikroviškiausi romanai pasibaigia gėrio 
pergale. Suaugusiųjų rašytojai paprastai taip nerašo, galbūt bijo pa- 
sirodyti sentimentalūs, pernelyg savimi patenkinti ar pernelyg pa- 
prasti. Jie verčiau daug dėmesio skiria kaltės jausmui, veidmainys- 
tėms, nukrypimui nuo gerų ketinimų, žiauriai lemčiai, visuomenės 
kritikai, kalbos slidumui, mirties neišvengiamybei, seksualinei ais- 
trai, neteisingiems kaltinimams ir panašiems dalykams. Tai — di- 
džiosios literatūrinės temos. Tačiau man labai patinka matyti, kaip 
gėris nugali blogį, kaip ginama dorybė ir kaip blogis sulaukia atpil- 
do. Aš žaviuosi didaktiniu rašymo stiliumi, pavyzdžiui, L. Tolsto- 
jaus ar Madlen Lengl (Madeleine LEngle). 

Be to, vaikų literatūra, kuriai būdinga „gėrio-prieš-blogį“ pasau- 
lėžiūra, dažnai panardina skaitytoją į archetipų pasaulį. Kai kurie 
vaizdiniai turi keistą galią įaudrinti vaizduotę ir vaikų literatūroje 


jie naudojami labai veiksmingai. Tokios knygos kaip „Piteris Penas“ 

(Peter Pan), „Auksinis kompasas“ (Zbe Golden Compass) ir „Žydroji 
paukštė“ (Zbe Blue Bird) veikia simboliais ir yra kupinos reikšmių, 
kurių nepavyksta galutinai išsiaiškinti. Suaugusiųjų romanuose 
kartais irgi vyrauja tokia atmosfera, bet ne taip dažnai. Man labai 
patinka sugrįžti į absoliutaus gėrio ir blogio pasaulį, kur gyvūnai 
kalba ir kur pildosi pranašystės. 

Bet aistringas domėjimasis vaikų literatūra ne visai sutapo su 
įsivaizdavimu, kokia noriu būti, — tai nebuvo pakankamai suau- 
gėliška. Norėjau, kad mane domintų rimtoji literatūra ir konsti- 
tucinė teisė, ekonomika ir menas bei kitos suaugusiųjų temos. 
Mane jos domina, bet kažkodėl jaučiausi kiek nejaukiai dėl savo 
meilės J. R. R. Tolkinui (J. R. R. Tolkien), E. L. Konigsburg 
(E. L. Konigsburg) ir E. Enrait (E. Enright). Užgniaužiau šį po- 
traukį tiek, kad knygynuose pasirodžius vienai iš „Hario Poterio“ 
knygų, kelias dienas jos nepirkau. Taip save apgaudinėjau, kad pa- 
tikėjau, jog man ji nerūpi. | 

Jei jau rengiausi „į džiaugsmą žiūrėti rimtai“, turėjau susitaikyti 
su šia užslėpta aistra ir labiau ja džiaugtis. Bet kaip? Tuo metu, kai 
mėginau išsiaiškinti, kaip pasielgti geriausia, susitikau papietauti 
su viena pažįstama, kuri buvo rafinuota, kiek bauginanti, puikiai 
įsitvirtinusi literatūros agentė. Mes bendravome taip, tarsi „norė- 
tume susidraugauti, bet dar nesupratome, kaip tą padaryti“, ir po- 
kalbio viduryje aš užsiminiau, kad man labai patiko Stiveno Kingo 
knyga „Dvikova“ (Steven King, Zhe Stand). Tai atrodė šiek tiek 
rizikinga, nes bijojau, kad ji gali būti iš tų žmonių, kurie niekina 
S. Kingą. 

— Man labai patinka Stivenas Kingas ir labai patinka jo „Dviko- 
va“, - pasakė ji. O paskui pridūrė: - Ber ji ne tokia gera kaip „Haris 


Poteris“. 

— Oho, tau patinka „Haris Poteris“? 

— Mane tiesiog apsėdo „Haris Poteris“. 

Eureka, radau giminingą sielą. Visą likusią pietų dalį kalbėjo- 
mės tik apie „Harį Poterį“. Kalbantis man kilo mintis: pažinojau 
dar vieną žmogų, kuriam irgi patiko vaikų literatūra. Gal mes gali- 
me susiburti į knygų grupę? 

— Noriu pasiūlyti idėją, - nedrąsiai pasakiau, kai mokėjome sąs- 
kaitą. — Gal norėtum, kad susiburtume į vaikiškų knygų skaitymo 
grupę? 

— Vaikiškų knygų skaitymo grupę? Kokių knygų? 

— Kokių tik panorėtume, pavyzdžiui: „Siuntėjas“ (Zbe Give7), 
„Paslaptingasis sodas“ (7he Secret Garden), „Džeimsas ir milžiniš- 
kas persikas“ (James and the Giant Peach). Galėtume paeiliui vieni 
pas kitus susitikti vakarienės. 

— Žinoma, būtų smagu, — noriai pritarė ji. Laimei. Jeigu ji būtų 
atsisakiusi, nežinau, ar būčiau išdrįsusi tą pasiūlyti kam nors kitam. 

— Turiu draugę, kuri, manau, irgi norėtų prisidėti. 

Taigi išsiunčiau kelis laiškus ir pradėjau klausinėti kitų. Kai tik 
apie tai prabilau, nustebau pamačiusi, kad jau pažinojau daugelį 
žmonių, kurie man patiko ir turėjo tokią pat aistrą, kaip ir aš. Ka- 
dangi pati niekada apie tai neužsimindavau, niekada nežinojau ir 
apie jų pomėgius. 

Išsiunčiau kvietimus į pirmąjį susitikimą pas mane vakarienės, 
turėjome kalbėtis apie K. S. Luiso (C. S. Lewis) knygą „Liūtas, 
ragana ir drabužių spinta“ (The Lion, the Witch and the Wardro- 
be). Laiško gale įterpiau citatą iš nuostabios K. S. Luiso apybraižos 
„Apie tris būdus, kaip rašyti vaikams“ (On Three Ways of Writing 
for Children): 

Kai man buvo dešimt metų, paslapčia skaitydavau pasakas ir būčiau 
susigėdęs, jei kas nors būtų mane aptikęs tą darant. Dabar man 
penkiasdešimt ir aš tai darau atvirai. Kai tapau vyru, atsikračiau vai- 


kiškų dalykų, tarp jų ir vaikiškumo baimės bei noro suaugti. 


Šis pasiteisinimas niekam kitam iš grupės neturėjo didelės prasmės, 
nes jie niekada nesistengė slėpti domėjimosi vaikų literatūra. Kodėl 
aš tą dariau? Jau nebe. 

Nuo pat pirmojo susitikimo ši grupė man suteikė labai daug 
džiaugsmo. Man patiko žmonės, patiko knygos, diskusijos. Man 
labai patiko, kad daugelis grupės narių neturėjo vaikų, todėl ne- 
kilo klausimų, ar vaikiškas knygas tikrai skaitome sau. Man labai 
patiko tradicija, kad tas, kurio namuose vyksta susitikimas, ruošia 
maistą, susijusį su aptariama knyga. Viskas prasidėjo nuo to, kad 
per pirmąjį susitikimą, kuris vyko mano namuose, desertui paruo- 
šiau turkiškąjį skanėstą, nes turkiškasis skanėstas vaidina svarbų 
vaidmenį knygoje „Liūtas, ragana ir drabužių spinta“. Per kitą mūsų 
susitikimą gėrėme Tokajaus vyną, kuris lemiamą akimirką pasiro- 
do Filipo Pulmano (Philip Pullman) knygoje „Auksinis kompasas“ 
(nustebau sužinojusi, kad Tokajus tikrai egzistuoja, maniau, kad 
tai buvo Lyros pasaulio dalis). Susirinkę aptarti Luiso Kerolio (Le- 
wis Carroll) knygos „Alisa stebuklų šalyje“ (Alces Adventures in 
Wonderland) valgėme vėžlių sriubą ir vaisinį pyragą su sirupu, ap- 
tardami Bliu Belit (Blue Balliett) knygą „Vermejerio persekiojimas“ 
(Chasing Vermeer) valgėme mėlynus MM saldainius, nes tai buvo 
mėgstamiausi knygos veikėjų Petros ir Kalderio saldainiai, susitikę 
aptarti „Mažųjų moterų“ (Lir:/e Women) skanavome Megės drebu- 
čių, kuriuos Džo atneša Laurai, kai jiedu pirmą kartą susitinka. 
Luiso Zacharo „Skylių“ (Louis Sachar, Holes) aptarimo proga val- 
gėme Dunkin“ Donuts spurgų skyles... 

Tyrimai rodo, kad bet koks bendras žmonių interesas padidina 
galimybę užmegzti ilgalaikius santykius ir maždaug dviem procen- 
tais pakelia pasitenkinimą gyvenimu. Ši grupė man suteikė krūvą 
gerų draugų, ir mano pasitenkinimas gyvenimu padidėjo tikrai 
daugiau nei dviem procentais. Be to, buvo tiesiog smagu leisti laiką 
su naujais žmonėmis. Narystė kokioje nors grupėje suartina žmo- 
nes, akivaizdžiai pakelia pasitikėjimo savimi ir laimės jausmą. 

Maždaug tuo pat metu buvau atrinkta prisidėti prie Užsienio 
ryšių tarybos. Įdomi tema, įdomi grupė ir labai jau 7im2:2. Kuri 
grupė suteikė man daugiau pasitenkinimo? Kuri padėjo suformuoti 
naujus santykius? Vaikiškų knygų grupė. Aš aistringai domiuosi 
Vinstonu Čerčiliu bei Džonu Kenedžiu, bet, tiesą pasakius, nejau- 
čiu didelio susidomėjimo užsienio ryšiais — taigi toji grupė nesutei- 
kė tvirto pagrindo džiaugtis. 

Ir dar kartą vienas iš pasižadėjimų sugrąžino mane prie pirmojo 
įsakymo - „būk Grečen“. Turėjau žinoti ir siekti to, kas man iš tiesų 
teikia džiaugsmo. Tai buvo kelias, vedantis į laimę. Bet kuo gi dar, 
be vaikiškų knygų skaitymo grupės, galėjau užsiimti džiaugsmo 
dėlei? Jaučiausi suglumusi. Argi buvau tokia niūri ir nuobodi, kad 
negalėjau sugalvoti nieko kito? 

Gyvenant Niujorke ir gerai, ir blogai yra tai, kad čia daug vi- 
sokių veiklos galimybių: gali eiti į baletą, žiūrėti nedidelius teatro 
pastatymus, lankyti grafinio dizaino kursus, apsipirkti Viljamsbur- 
go rajone, valgyti „Astorijoje“. Bet aš veik niekada to nedarau, tad 
šios įdomios galimybės dabar skambėjo kaip priekaištas sau pačiai. 
Man ištisus metus nedavė ramybės socialinis plakatas, kurį kar- 
tą pamačiau metro traukinyje. Jame buvo pavaizduota ant dviejų 
vaizdo kasečių uždėta kirių maisto dėžutė, skirta išsinešti. Užrašas 


skelbė: „Jei taip leidi laiką, tai kodėl gyveni Niujorke?“ 

Niujorke apstu džiaugsmų ir malonumų, jei tik pajėgčiau visur 
suspėti. 

Kartą pasakiau draugei, kad mėginu atrasti daugiau džiaugsmo, 
oji, užuot nukreipusi mane į žurnalo New Yorker skyrelį „Kas vyks- 
ta mieste“, paklausė: 

— Kas tau patiko, kai buvai vaikas? Tai, kas patiko, kai buvai 
dešimties, turbūt patiks ir dabar. 

Ši mintis mane sudomino. Prisiminiau, kad K. Jungas būdamas 
trisdešimt aštuonerių nusprendė vėl pradėti žaisti su kaladėlėmis, 
jog iš naujo patirtų tokį pat entuziazmą, kokį jautė būdamas vie- 
nuolikos. Kokia veikla man pariko, kai buvau vaikas? Ne šachma- 
tai, ne pačiūžos, ne piešimas. Žaisdavau su tuščiosiomis knygomis. 
Dešimtojo gimtadienio proga dėdė man padovanojo įprastai atro- 
dančią knygą, kurioje tebuvo tušti lapai. Ji vadinosi „Tuščia kny- 
ga“. Dabar tokios knygos parduodamos visur, bet kai aš ją gavau, 
niekada anksčiau nebuvau tokios mačiusi. Greitai nusipirkau dar 
kelias. 

Į savo tuščiąsias knygas klijuodavau iškarpas, atsiminimus, 
mokslo draugų raštelius, karikatūras, sąrašus, mane dominusios in- 
formacijos nuotrupas. Iš savo senelių Rezder's Diges: katalogų kar- 
tais išsikirpdavau juokelius. Ypatinga mano tuščiųjų knygų serija 
buvo iliustruotosios citatų knygos. Kaskart perskaičiusi man pati- 
kusią citatą užrašydavau ją popierėlyje, o kai žurnale pamatydavau 
nuotrauką, kuri man patinka, ją iškirpdavau ir klijuodavau savo 
knygose taikydama citatas prie paveikslėlių. 

Tuščiųjų knygų pildymas buvo pagrindinė mano vaikystės lais- 
valaikio veikla: kiekvieną dieną, grįžusi iš mokyklos, sėdėdavau ant 
žemės, žiūrėdavau televizorių ir rūšiuodavau, karpydavau, taikyda- 


vau, kopijuodavau ir klijuodavau. 

Taigi susiruošiau atkartoti šią patirtį. Labai norėjau tą išbandyti, 
be to, pagalvojau apie kitą galimą naudą: pastebėjau, kad daugelis 
kūrybingiausių žmonių yra užkietėję iškarpų albumų, įkvėpimo 
lentų ir kitokių panašių dalykų kolekcininkai. Pavyzdžiui, Tvyla 
Tarp (Twyla Tharp) kiekvienam projektui skiria aplankų dėžę, ku- 
rioje kaupia medžiagą, įkvėpusią ją pastatyti šokį. Kai gali fiziškai 
išsaugoti informaciją, tai padeda išlaikyti gerų idėjų gyvumą ir lei- 
džia rastis netikėtiems sugretinimams. 

Nusipirkau didelį iškarpų albumą ir pradėjau ieškoti, ką ten su- 
dėti. Susidarė margas kratinys: princesės Dianos portretas, padary- 
tas iš mažyčių gėlių fotografijų, straipsnis iš „Niujorko knygų ap- 
žvalgos“ apie „Valandų knygą“, nuotrauka su Poršos Manson (Portia 
Munson) meno kūriniu, pavadintu „Rožinis projektas“ (1994 m.), 
kuriame stalas nukrautas rožiniais daiktais, žemėlapis su Angli- 
jos apygardomis, kuris man būtų pravertęs, kai rašiau V. Čerčilio 
biografiją, viena korta, kurią pasiėmiau iš savo senelių namų jiems 
mirus, kurioje panašiu į Tomo Kinkeido (Ihomas Kinkadėe) stilių 
nupieštas vandens malūnas. 

Darbas prie naujos tuščiosios knygos privertė mane kitaip pa- 
žvelgti į laikraščius ir žurnalus. Jei kas nors prikaustydavo dėmesį, 
pagalvodavau: „Kodėl žiūriu į tai antrą kartą? Ar verta šitai įtraukti 
į tuščiąją knygą?“ Ėmiau aktyviau priimti informaciją. Man labai 
patiko karpymo, atitaikymo ir klijavimo procesas, kuris buvo toks 
pažįstamas iš vaikystės laikų. 

Pradėjusi mąstyti apie džiaugsmus suvokiau, kad tam reikia 
skirti laiko. Aš pernelyg dažnai džiaugsmą aukodavau darbui. Daž- 
nai atrodydavo, kad užduotys mane tiesiog užvaldė, ir aš galvoda- 
vau: „Geriausiai jausčiausi, jei man pavyktų iš savo sąrašo išbraukti 


keletą dalykų. Jei pavyktų ką nors užbaigti, jausčiausi daug geriau“ 

Atrodydavo, kad elgiuosi tinkamai, kai, užuot klijavusi į iškarpų 
albumą paveikslėlius, rinkdavausi atsakyti į elektroninį laišką. 

Tiesą pasakius, nuo to, kad vieną užduotį keisdavau kita, jau- 
čiausi patekusi į spąstus, ir tai mane sekino. Kai skirdavau laiko 
užsiimti tikrai džiaugsmą teikiančia veikla — penkioliktą kartą per- 
skaityti knygą „Miesto kalėjimo fantomas“ (The Phantom Tollbooth) 
arba paskambinti seseriai — jausdavausi geriau, nei išbraukdama už- 
duotį iš užduočių sąrašo. Džiaugsmas teikia energijos. 

Bet turiu pripažinti — buvimas Grečen, tikrųjų savo pomėgių 
pripažinimas ir susitaikymas su jais bei tuo, kas man nepatinka, 
kelia šiokį tokį liūdesį. Aš niekada vidurnaktį neapsilankysiu džia- 
zo klube arba negyvensiu menininkų studijose, savaitgaliui neiš- 
skrisiu į Paryžių ar auštant pavasario rytui nesusikrausiu daiktų ir 
neišsiruošiu žvejoti. Manimi nesižavės dėl prašmatnių drabužių ir 
aš nebūsiu paskirta į aukštą vyriausybės postą. Niekada nestovėsiu 
eilėje, kad nusipirkčiau bilietus į R. Vagnerio operų ciklą „Nybe- 
lungų žiedas“. Man labai patinka laimės pyragaičiai ir aš vis dar 
atsisakau ragauti ančių kepenėlių pašteto. 

Liūdna dėl dviejų priežasčių. Pirmiausia dėl to, kad suvokiu savo 
tibas. Pasaulis siūlo tiek daug, - tiek daug grožio, tiek džiaugsmo, o 
aš nesugebu įvertinti didžiosios to dalies. Taip pat man liūdna dėl 
to, kad daugeliu atvejų norėčiau būti kitokia. Viena iš mano suaugu- 
siojo paslapčių sako: „Gali pasirinkti, kuo užsiimti, tačiau negali pa- 
sirinkti to, kuo tau patizka užsiimti.“ Turiu labai daug minčių apie 
tai, ką norėčiau daryti, apie dalykus ir užsiėmimus, kurie, norėčiau, 
mane domintų. Bet nesvarbu, kas norėčiau būti. Aš esu Grečen. 

Kai savo tinklaraštyje įrašiau apie „laimės projekto liūdesį“, 
mane apstulbino atsiliepimai. Maniau, kad mano sentimentai nie- 


kam kitam neparūps, bet atsakė labai daug žmonių. 

A —- 
Šis įrašas tikrai apie mane. Nes būtent tokios mintys pastaruoju 
metu sukasi mano galvoje. 

Šiuo metu išgyvenu dideles permainas ir, kaip visuomet, tokie 
dalykai priverčia susimąstyti. 

Ir aš suprantu, kad niekada nebūsiu astronautas. Niekada nesu- 
žinosiu, ką reiškia būti kuo nors kitu, gyventi kitokį gyvenimą. Kaip 
ir sakote — pasaulis toks didelis, o aš klausiu savęs, ar nieko jame ne- 
praleidžiu. Niekada nebūsiu „Formulės |“ lenktynininkas. Niekada 
netapsiu supermodeliu. Niekada nesužinosiu, ką reiškia kautis kare. 
Būti šokėju kruiziniame laive. Būti narkotikų prekeiviu Las Vegase. 

Ne todėl, kad tą pasiekti visiškai neįmanoma. Bet dėl to, kad ne- 
galiu šokti (jau mėginau). Negaliu pakelti laisvojo kritimo (negaliu net 
važiuoti atrakcionų traukinuku). Nesu aukštas ar pakankamai gražus. 
Nekenčiu fizikos ir matematikos, todėl negaliu būti astronautas. 

Kalba ne tiek apie tai, ar aš iš tiesų GALIU užsiimti vienu iš tų 
dalykų, o daugiau apie tai, ar aš iš tikrųjų noriu tuo užsiimti. Arba 
pakankamai tam atsidėti, kad galėčiau siekti šių dalykų. 

Aš niekada nebūsiu kitas žmogus. 


Man reikėjo ištisų dešimtmečių, kad susitaikyčiau, jog tokių šukuo- 
senų, kurios man patinka, negalima sukurti su mano tikraisiais plau- 


kais. 


Nepamenu tikslios datos, bet labai aiškiai prisimenu tokį nutikimą. 
Vieną dieną — buvau trisdešimt ketverių — suvokiau, kad galiu 
daryti BET KĄ, ką noriu, bet negaliu daryti VISKO, ko noriu. 


Tai keičia gyvenimą. 


Manau, kad daugelis jaučiasi taip pat. Esu koledžo studentė, mano 
pagrindinis pasirinktas dalykas — anglų kalba ir aš bandau suprasti, 
kuriuo keliu eiti. Anglų kalbą pasirinkau kaip pagrindinį dalyką, nes 
man patinka skaityti. Yra tiek daug su knygomis susijusios veiklos, 


kuria galiu užsiimti, bet aš nepajėgiu apsispręsti. Beveik kasdien mąs- 

tau ir išgyvenu dėl savo ribotumo (turbūt niekada neįkelsiu kojos į 
jokį klubą), bet mano aistros suteikia man tokį didelį džiaugsmą. 
Pasinaudojau jūsų pavyzdžiu — ir vienas iš mano įsakymų yra 
„būti Nataša“. Aš daug mieliau visą naktį skaitysiu knygą, nei eisiu 
šokti į klubą, man labai patinka vaikiškos knygos ir kaskart apsilan- 
kiusi bibliotekoje perverčiu jų bent tuziną. Manau, kad žinodami, 
kas esame kaip žmonės, ir būdami savimi galime pradėti kurti ge- 


resnį pasaulį. 


Prisimenu, kai man suėjo dvidešimt penkeri, supratau, kad niekada 
negausiu Rhodes stipendijos. Esmė ta, kad niekada ir nenorėjau jos 
gauti, niekada nesikreipiau dėl jos su prašymu ir niekada ja nesido- 
mėjau. Ta galimybė baigėsi. Dabar yra didelė tikimybė, kad niekada 
neturėsiu galimybės susilaukti vaikų. Visuomet maniau, kad pagal- 
vosiu / nuspręsiu apie tai, kai sutiksiu savo būsimą vyrą. Vis dar jo 
nesutikau (jeigu jis išvis kur nors yra!), o laikas nelaukia. 

Juk iš dalies tai ir reiškia būti žmogumi, ar ne? O kalbant konkre- 
čiau, pasaulyje, kuriame gyvename, taip dažnai žiūrime ir matome, 
ką daro kiti žmonės, ką jie turi, kas jie yra... Bet didžioji dalis žmo- 
nijos turi DAUG MAŽIAU, nei mes — mes esame turtingi, privile- 
gijuotieji Vakarai. Paprastai aš prablaivėju, kai pradedu lyginti savo 


materialinę padėtį su kitais, kurie gyvena žemiau skurdo ribos. 


Matau žmones, kurie dešimt metų už mane jaunesni, o dirbdami 
Įvairiose firmose uždirba šešiaženkles sumas, ir galvoju: „O, ir aš 
norėčiau dirbti tokį darbą.“ Bet širdyje esu menininkas ir mano ke- 
lias į finansinį saugumą kitoks. Daug metų kovojau ir buvau siaubin- 
gai nelaimingas. Dabar einu menininko keliu, visiškai neturiu pinigų, 
nuolatos dėl jų išgyvenu, bet esu beprotiškai laimingas (išskyrus tas 
akimirkas, kai pagalvoju apie tai, kad galėčiau palengvinti savo gyve- 


nimą ir sekti paskui minią). 


Tai tikra tiesa... ir aš kartais taip pat pagalvoju apie tuos dalykus, 


ypač sendamas. Nieko negali „perdaryti“, ir kai kurie dalykai tiesiog 


L 

niekada neįvyks. Kartais dėl to liūdna. Paprasčiausiai reikia susitai- 


kyti ir naudotis tuo, ką turiu. :) 


Tai, apie ką čia kalbate, man žinoma geriau, nei pati pajėgiu sau 
pripažinti. Norėčiau būti nuostabi, lengvai bendraujanti asmenybė, 
kuri su visais sutaria, bet aš ne tokia. Neįprastose situacijose jau- 
čiuosi nepatogiai, sunerimstu dėl ko nors daugiau, nei pati norėčiau, 
ir prireikia daug laiko, kad su kuo nors susidraugaučiau. NORIU 
būti kitokia ir man gana gerai sekasi apsimesti, bet kartais sunku 
paneigti, kad iš esmės esu drovi. Lygiai taip pat kartais norėčiau, kad 
pasikeistų mano vyras, bet iškart sau primenu, jog tai neteisinga ir 


nerealu. Be to, aš jį myliu tokį, koks jis yra. 


Tiesą pasakius, aš praradau draugę, nes nepajėgiau atskirti to, kas 
tik kartais norėjau būti, nuo to, kuo iš tiesų norėjau tapti. Visada 
švelniai pavydėjau moterims, kurios eina mieste nepriekaištingai 
stilingos, džiaugiasi savo kosmopolitiškumu ir diskutuoja apie aukš- 
tąją madą. Turėjau draugę, kuri tokia tapo, ir nusprendžiau, kad aš 
jos daugiau nebedominu, nes pati likau kokia buvusi. Iki šiol savęs 
klausiu, ar dėl to iš dalies nesu pati kalta, nes tikriausiai priverčiau ją 
patikėti, kad noriu eiti ta pačia linkme. 

Bet esmė ta, kad turėdama pasirinkimą mieliau renkuosi likti 
namuose. Tiesą pasakius, esu tikra namisėda ir man nepatinka di- 
deli susiėjimai, barai ir puošimasis. Ačiū Už šį įrašą... jis man padeda 
suvokti, kad gal ir galiu išmokti susitaikyti su tuo, jog esu tokia... 


kokia esu. 


Ech, ta nuolatinė kova tarp siekimo ir susitaikymo. Niekada jos ne- 
supratau, tik galiu pasakyti, kad man visa tai atrodo kaip būtinų 
priešybių pusiausvyra. Ir, be abejo, tai gali liūdinti; užsiėmusi reika- 
lais ir bėgdama bei stengdamasi išpildyti viską, kas yra mano sva- 
jonių / troškimų sąraše, paprasčiausiai nepriimu savęs tokios, kokia 
esu, ir neleidžiu sau būti tokia, kokia esu. Aš save verčiu. Ir pastebė- 


jau štai ką: jei savęs neversiu, galiu likti nepatenkinta savimi ir savo 

gyvenimu. Supratau, kad yra laikas siekti ir yra laikas pripažinti bei 


susitaikyti. 


Aš visada norėjau pradėti savo verslą. Mane vis persekiojo min- 
tis „būti verslininku“. Tačiau vos tik pradėjęs daryti tai, ką, mano 
manymu, verslininkai „turi“ daryti, pasijusdavau labai nelaimingas. 
Skaitydavau tam tikrus žurnalus ar užsiimdavau įvairia veikla. Dabar 
stengiuosi neplanuoti, kaip būti verslininku, o darau tai, kas man 
įdomu, patrauklu arba kas „atrodo“ teisingas kitas žingsnis. Paste- 
bėjau, kad vis dar noriu kurti savo verslą, tačiau kitaip, nei maniau 
turėsiąs tą daryti, ir kiekviename žingsnyje mane lydi geras jausmas. 
Žvelgdamas į praeitį regiu, kad ne tie dalykai, kuriais „reikėjo“ užsi- 
imti, atvedė mane prie tikslo, jie vedė mane tolyn nuo jo (ir atėmė 
labai daug laiko). 

Jūs kalbate ir apie gailėjimąsi, kad nevertinote to, kas, atrodė, 
turi teikti grožį, kurio nematote. Aš tą irgi suprantu, bet galbūt 
užuot kreipusi dėmesį į tokius dalykus, verčiau pažvelkite į tai, kas 
jums gražu dabar, ir žiūrėkite į tai vis daugiau ir daugiau. Visur yra 
grožio. Tiesiog kai kurie dalykai mus traukia labiau nei kitus. 


Mūsų gyvenimai yra tarp A. Berlino (I. Berlin) „mes pasmerkti rink- 
tis, ir kiekvienas pasirinkimas gali sukelti nepataisomą praradimą“ ir 
J. L. Borcheso (J. L. Borges) „Sodo išsišakojusiais takais“, kur kiekvie- 
nas pasirinkimas sukelia kvantinį kintančių ateičių sprogimą. Didžiąją 
laiko dalį buvau kaip A. Berlinas, kuriam sunku žiūrėti į nepataisomų 


praradimų praeitį. 


i AAA ------ 


Šis atsakymas mane paguodė. Supratau, kad lygiai taip pat, kaip 


nostalgiją keliančių ir „turinčių vilties būti panaudotais“ nerei- 


kalingų daiktų išmetimas sausio mėnesį suteikė daugiau erdvės 


daiktams, kuriuos dabar tikrai naudoju, išsivadavimas iš fantazijų 


apie tai, kas norėčiau, kad man patiktų, suteikė daugiau erdvės 


daryti tai, kas man iš tiesų patinka. Kodėl man turi rūpėti džiazo 

klubai, jei mano tikrasis noras yra kurti savąją „Valandų knygą“? 
Būk Grečen. 


SKIRK LAIKO PAKVAILIOTI 


Užsiėmusi savo darbais, išsiblaškiusi dėl galvoje besisukančio už- 
duočių sąrašo tapau daug rimtesnė, nei būdavau anksčiau. Dauge- 
lis pasižadėjimų buvo skirti ram, kad galėčiau geriau kontroliuoti 
savo būdą, bet to nepakako. Norint sukurti laimingą atmosferą, 
neužtenka nustoti priekaištauti bei šaukti, tam reikalingi ir juokai, 
žaidimai bei kvailiojimas. 

Vieną dieną, kai visus skubinau, kad kuo greičiau ir tinkamiau 
sudėliotume pirkinius, Džeimis paėmė tris apelsinus ir pradėjo de- 
monstruoti žongliravimo gebėjimus. Elizą ir Eleonorą tai pakerėjo. 
Aš susierzinau. 

— Nagi, komanda, — subariau juos. — Baikime tą, ką darome. 
Džeimi, padėk tuos apelsinus ir paduok kitą maišą. 

Bet mes niekur neskubėjome, tik vėliau supratau, kad mums 
reikėjo pasidžiaugti akimirka ir leisti, kad tas nemalonus darbas 
virstų smagia veikla. Ar iš tikrųjų buvau niurneklė, kuri gadina visą 
smagumą? Kai kitą kartą dėliojome pirkinius, aš paėmiau du man- 
darinus, prisidėjau juos kaip išverstas akis ir pažiūrėjau į mergaites. 
Jos sukrykštė iš pasitenkinimo, Džeimis nusijuokė, o visi pirkiniai 
ilgainiui atsidūrė savo vietose. 

Tyrimai rodo, kad vykstant reiškiniui, kuris vadinamas „emo- 
ciniu virusu“, mes nesąmoningai perimame kitų žmonių emocijas: 
tiek gerą nuotaiką, tiek blogą. Skirdami laiko pakvailioti užkrečia- 
me kitus gera nuotaika, be to, žmonės, kuriems patinka kvailioti, 


turi trečdaliu daugiau galimybių būti laimingi. 

Per visą dieną ieškojau galimybių pastebėti juokingąją daiktų 
pusę, įsijausti į žaismingą Elizos bei Eleonoros nuotaiką ir pakvai- 
lioti. Užuot ėmusi nekantrauti, kai Eleonora šimtąjį kartą nori žais- 
ti žaidimą „Kur Eleonora?“, stengiausi pajusti tiek pat džiaugsmo, 


kiek jaučia ji. 


IŠKLYSK IŠ KELIO 


Diana Vriland (Diana Vreeland) sakė: „Akys turi keliauti.“ Ypač 
žaviuosi viena iš savo mamos savybių — nuotykių ieškojimu: ji vi- 
suomet nori keliauti į naujas vietas ir patirti naujoves, jos nebaugina 
naujos situacijos, ji nuolatos tyrinėja naujas sritis vien dėl to, kad 
kuo nors susidomėjo. Norėjau būti nors kiek panaši į ją ir mano 
pasižadėjimas „išklysti iš kelio“ buvo skirtas tam, kad atkreipčiau 
dėmesį į netikėtas mintis, nežinomas situacijas, naujus žmones ir 
neįprastus sugretinimus, kurie yra pagrindiniai kūrybinės energi- 
jos — ir laimės — šaltiniai. Užuot nuolatos išgyvenusi dėl savo pro- 
duktyvumo, norėjau skirti laiko tyrinėjimams, eksperimentams, 
nukrypimams ir nesėkmingiems bandymams, kurie ne visuomet 
atrodo produktyvūs. Bet kaip tą padaryti? 

Šalia pagrindinių interesų, kurie tapo mano knygų temomis, 
turėjau ir smulkesnių interesų, kuriuos dažnai nustumdavau į šalį, 
kad galėčiau skirti dėmesį „oficialioms“ temoms. Pavyzdžiui, ka- 
dangi dirbau prie laimės projekto, leidau sau skaityti viską, kas susi- 
ję su laime, ir nekreipiau dėmesio į jokius pašalinius interesus. Tai- 
gi norėjau paskatinti save patyrinėti užmirštus antraeilius dalykus. 
Bet pastebėjau, kad taip stropiai juos ignoravau, jog sugalvojusi tais 
interesais užsiimti nepajėgiau nė vieno prisiminti. Pradėjau rašyti 


„interesų registrą“, kad galėčiau geriau pajusti, kas natūraliai trau- 

kia mano dėmesį. Jei labai susidomėjusi perskaitydavau laikraščio 
straipsnį, knygyne sustodavau apžiūrėti knygą ar labai įsitraukda- 
vau į pokalbį, užrašydavau apie tai registre. 

Pradėjo ryškėti štai toks kratinys: šventoji Teresė iš Lizjė, nu- 
tukimas, kognityvūs polinkiai, Frensis Geltonas (Francis Galton), 
organų donorystė, žiemos skaičiavimai, Džozefas Cornelis (Joseph 
Cornell), biografija, žmonių santykiai su daiktais, vaiko raida, fo- 
tografija, dzenbudistiniai pamąstymai, bet kokia charakterio ana- 
lizė, informacijos pristatymo metodai, knygos dizainas ir iliustra- 
cijos, aukso amžiaus dailininkai. Greitai „interesų registras“ man 
pabodo, bet aš skatinau save užsiimti viskuo ir skaityti viską, kas 
traukė dėmesį. Perskaičiau Kristoferio Aleksanderio „Šablonų kal- 
bą“ (Christopher Alexander, A Parterm Language, Edvardo Tuf 
to „Vizualinį kiekybinės informacijos pateikimą“ (Edward Tufte, 
The Visual Display of Ouantative Information), visas Džordžo Orvelo 
(George Orwell) apybraižas, Skoto Maklaudo „Komiksų sampratą“ 
(Scott McCloud, Understanding Comics), Flaneri O'Konor (Flan- 
nery O'Connor) laiškus, L. Tolstojaus biografijas ir visas iki vienos 
L. M. Montgomeri (L. M. Montgomery) knygas. 

Merju Arnoldas (Matthew Arnold) rašė: „Išmintingam žmogui 
įdomios visos žinios“, ir aš dažnai pagalvodavau: jei skirčiau laiko 
daugiau sužinoti apie politinę Vidurio Rytų situaciją, Luiso Sali- 
vano (Louis Sullivan) architektūrą ar Džono Maršalo (John Mar- 
shall) palikimą, pastebėčiau, kad šios temos man labai įdomios. 
Matyt, taip ir būtų. Bet tada susimąstydavau: na, norėčiau labiau 
nei dabar mėgti J. S. Bacho muziką, ir turbūt jei gerai pasisteng- 
čiau, prisiversčiau ją pamėgti labiau, bet man nepatinka versti save 
ką nors pamėgti. Noriu daugiau laiko skirti tiems dalykams, kurie 


man jau patinka. 

Be to, kad užsiėmiau savo „interesų kratiniu“, pradėjau ieškoti 
kitokių būdų, kaip „išklysti iš kelio“. Pradėjau skaityti tas laikraščių 
skiltis, kurias paprastai praleisdavau. Prisiverčiau stebėti parduotu- 
vių vitrinas, o ne žygiuoti pro jas nekreipdama dėmesio. Ėmiau vi- 
sur nešiotis fotoaparatą, kad pasidaryčiau kiek pastabesnė. 

Gegužės mėnesį kiekvieną pirmadienį nusipirkdavau po tris 
naujus žurnalus — tokius, kurių šiaip nebūčiau skaičiusi. Pirmąjį 
pirmadienį užsukau į žurnalų krautuvėlę prie savo sporto klubo: 
pro ją anksčiau praeidavau tūkstantį kartų, o dabar atradau ten 
tikrą žurnalų aukso gyslą. Pastarieji buvo išdėlioti nuo grindų iki 
pat lubų, o ant grindų stovėjo dar daugiau šūsnių. Užėjau į tris man 
nepažįstamų temų skyrius ir kiekviename užsimerkusi išsitraukiau 
po atsitiktinai pasitaikiusį žurnalą. Pasitikrinusi, ar netyčia neiš- 
traukiau pornografinio leidinio, nuėjau prie kasos. Taigi nusipirkau 
tokius žurnalus: Eguus (ypatingas leidimas apie „sveiką žirgą), „Po- 
pierinių rankdarbių gurmaną“ („lengvos idėjos maistui, atvirukams 
ir daugiau!“) bei „Naujovišką požiūrį“ („pagrindinis krikščionių 
žurnalas: dvasia, kūnas, gyvenimas, namai, verslas“). 

Tą vakarą perverčiau juos nuo pradžios iki galo. Niekada anks- 
čiau nebuvau susimąsčiusi apie išbandymus, su kuriais susiduriama 
vežant sergantį žirgą į arklių ligoninę, ar apie tai, kaip rūpintis ka- 
nopomis. Niekada nebuvau susimąsčiusi apie keistai žavų arklių pa- 
razitų gyvenimo ciklą. Tačiau likau suglumusi dėl to, kad žurnalų 
krautuvė Manhatano Midtouno rajone pardavinėja žurnalus, skir- 
tus žirgų savininkams. Mane suintrigavo „Popierinių rankdarbių 
gurmano“ žurnale išspausdintas kvietimo į nealkoholinių gėrimų 
vakarėlį teksto pavyzdys: „Kviečiame vakarienės ir į Karibų dvelks- 
mą primenančių nealkoholinių kokteilių vakarėlį mūsų 13-ųjų me- 


tinių proga.“ Be abejo, suprantu, kad kai kurie žmonės nevartoja 

alkoholio. O gal tai skirta tam atvejui, kai visuomeniniuose susi- 
būrimuose, kur dauguma žmonių negeria — tarkime, mormonai, — 
šeimininkas patiekia „nealkoholinių kokteilių“? „Naujoviškame po- 
žiūryje“ mano dėmesį prikaustė citata iš Biblijos. Visą dieną buvau 
suirzusi dėl vienos draugės elgesio. Labai norėjau ją už akių sukriti- 
kuoti. Žinojau, jei tą padarysiu, paskui mane grauš sąžinė, bet man 
niežėte niežėjo pasidalyti susierzinimu su kuo nors, kas galėtų su- 
pratingai išklausyti. Tada atsiverčiau žurnalo puslapį, kuriame veik 
nebuvo jokio kito teksto, todėl tie žodžiai ryškiai išsiskyrė: „Ten, 
kur nėra medžio, ugnis užgesta; o kur nėra liežuvautojo, nurimsta 
nesantaika“ (Patarlių knyga 26,20). Pamokymą supratau. 

Turiu pripažinti, kad kiekvieną pirmadienį labai baimindavau- 
si atsiversti nežinomus žurnalus. Tai priminė darbą ir laiko švais- 
tymą, o visai ne malonią veiklą. Bet kiekvieną savaitę jausdavausi 
laiminga, kad tą padariau. Kaskart atrasdavau ką nors naudinga, 
provokuojama ar įdomaus. Tai buvo neskausmingas (nors šiek tiek 
brangokas) būdas naujoms ir netikėtoms idėjoms atrasti. 

Taip pat rengiausi kiekvieną vakarą perskaityti po eilėraštį, bet 
šios veiklos taip ir nepradėjau. Esu tikra, kad būtų buvę vertinga, 
bet pasirodė, jog prireiks per daug pastangų. Galbūt tą padarysiu, 


jei kada nors imsiuosi antrojo laimės projekto. 


.PRADĖK KOLEKCIONUOTI 


Visada norėjau turėti kolekciją — nesu kolekcionavusi nieko kito, tik 
„niekučius“, kai man buvo aštuoneri. Kolekcija suteikia misiją, prie- 
žastį apsilankyti naujose vietose, ieškojimo jaudulį, kompetencijos 
sritį (kad ir labai nereikšmingą), o dažnai ir ryšį su kitais žmonė- 


mis. Atrodė, kad tai gali būti labai smagi veikla. 

Yra dvi kolekcininkų rūšys. Pirmieji sieka surinkti pilnus rinki- 
nius — pavyzdžiui, pašto ženklų, monetų ar Barbių, — ir turi nuo- 
seklią bei tvarkingą kolekciją. Antrosios rūšies kolekcininkus rinkti 
skatina paprasčiausias noras, trauka daiktams. Mano mama, antrojo 
tipo kolekcininkė, turi daug žinių ir jaučia didelę aistrą objektams 
bei medžiagoms, ji daug laiko praleidžia muziejuose ir vaikštinėda- 
ma po parduotuves. Taigi mama turi japoniškąją ikebanos krepšių 
kolekciją, škotiškojo audinio raštais išmargintų aksesuarų kolekciją, 
karališkuosius Beiruto porceliano pomidorus, o ypač didelį malo- 
numą jai teikia nuostabioji Kalėdų senelių kolekcija. 

Norėjau pradėti kolekcionuoti — bet ką? Nejaučiau tiek aistros, 
kad imčiausi brangios kolekcijos, o šlamšto kolekcionuoti neno- 
rėjau. Nusprendžiau rinkti žydrus paukštelius, nes jie yra laimės 
simbolis. Kiek žinau, ši mintis kilo iš Moriso Meterlinko (Maurice 
Maeterlinck) pjesės „Žydroji paukštė“. Fėja sako dviem vaikams: 
„Žydroji paukštė reiškia laimę.“ Ji liepia jiems keliauti ir surasti žy- 
drąją paukštę savo sergančiai dukrai. Patyrę daugelį nuotykių vai- 
kai grįžta namo tuščiomis ir pamato, kad žydroji paukštė jų laukia 
namuose. „Tai Žydroji paukštė, kurios ieškojome! Mes keliavome 
ištisas mylias, o ji visą laiką buvo čia!“ Šis aiškus moralas, žinoma, 
labai tiko mano laimės projektui. 

Vien tik dėl to, kad laikiausi pasižadėjimo „išklysti iš kelio“, vie- 
ną popietę užsukau į keistai didelį pasirinkimą turinčią parduo- 
tuvėlę mūsų rajone. Ji maža, bet ten galima rasti visko: elektros 
lempučių ir medinių dėlionių, dulkių siurblių ir prabangių žvakių. 
Atsidūriau prie daugybės realiai atrodančių raižytų baterijomis 
įkraunamų paukščiukų „linksmųjų giesmininkų“, kuriuose buvo 
įtaisyti judesio jutikliai, - kam nors praėjus pro šalį, jie pradėdavo 


judėti ir čiulbėti. Nebūčiau sugalvojusi nusipirkti tokį paukštelį, jei 

nebūčiau pastebėjusi, kad vienas yra žydros spalvos. Stovėjau kaip 
įbesta. Galėjau nusipirkti jį savo kolekcijai. Tą ir padariau. 

Kitą dieną vaikštinėjau su drauge po Gėlių rajoną. Mudvi klai- 
džiojome žiūrinėdamos dirbtines ir šviežias gėles bei viliojančius 
pigius dekoratyvius mažmožius. Mane žavi maži plastikiniai krep- 
šeliai nuo vaikiškų skulptūrėlių, dirbtinės gvaizdūnės galvos, dru- 
geliai iš blizgių žvynelių, o mano draugę - lygiai taip pat. 

- Ei, — paklausiau jos, - kaip manai, ar čia kas nors gali parda- 
vinėti kažką panašaus į žydrąsias paukštes? 

— Gal juokauji? — pasakė ji. — Čia pat prie kampo yra parduotu- 
vė, kurioje parduodami dirbtiniai paukščiai. 

(Neįsivaizduoju, iš kur ji tai žinojo.) Už du dolerius ir septynias- 
dešimt vieną centą nusipirkau tikrovišką žydrą paukštelį. 

Prieš metus nebūčiau sau leidusi pirkti tokius dalykus. Ir į darbo 
kambarį nesineščiau žydrų paukščiukų. Būčiau jautusis kalta, kad 
atsitraukiu nuo darbo ir „nieko“ neveikiu. Bet pasižadėjimai „skirk 
laiko projektams“ ir „išklysk iš kelio“ pakeitė mano nuomonę. Pama- 
čiau, kad visai verta skirti laiko žaidimams ir kad mažmožių rinki- 
mas gali suteikti ir šiokių tokių privalumų. Aš negailestingai valiau 
butą nuo visko, kas nereikalinga, o mano draugė pasakė štai ką: 

— Nepamiršk palikti šiek tiek netvarkos. 

— Tikrai? — nustebusi paklausiau. — Kodėl? 

— Kiekvienuose namuose turi būti keli nereikalingiems daiktams 
skirti stalčiai, kuriuose galima atrasti netikėtų dalykų. Palanku 
palikti šiokią tokią netvarką kurioje nors vietoje, kur būtų keletas 
daiktų, kurie lyg ir neturi vietos, bet juos nori pasilaikyti. Niekada 
nežinai, kada tokie daiktai pravers, be to, smagu, kad jie yra. 

Vos tik ji tą pasakė, supratau, kad yra teisi. Vienur reikia turėti 


tuščią lentyną, o kitur — nereikalingų daiktų stalčių. Galbūt žydrie- 

ji paukšteliai ir yra papildomas šlamštas, bet nieko tokio. Noriu, 
kad mano biure būtų keletas žaismingų elementų, kurie nebūtinai 
turi būti naudingi. 

Pritvirtinusi savo žydrąjį paukštelį prie šalia stalo stovinčios lem- 
pos, džiaugiausi, kad išklydau iš kelio. Buvo smagu. Be to, paska- 
tinta šio gero jausmo jaučiau norą atsisėsti ir išsiaiškinti tai, ką ilgai 
atidėliojau: kaip į savo tinklaraštį sukelti nuotraukas. Taigi nors ir 
atrodė, kad švaistau laiką, iš tikrųjų buvau pakankamai produkty- 
vi — ne tik tarškinau klaviatūra. 

Sudurstytoji Elizos kepuraitė paskatino imtis dar vienos kolek- 
cijos. Norėjau į „laimės dėžutę“ rinkti įvairiausius mažus niekučius, 
skirtus laimingoms mintims ir prisiminimams sužadinti. 

"Turėjau tobulai tinkančią dėžutę — dėžutę, kurią mėgau, bet 
niekada nežinojau, kam panaudoti. Ją man buvo padovanojusi 
koledžo kambariokė. Dėžutė buvo sena, dekoruota rožėmis, su 
aprūkusiu veidrodžiu. Mane erzino, kad ji visur mėtoma kaip ne- 
reikalinga; pagaliau turėjau ypatingą planą. Įdėjau į ją seną užrašų 
knygutę su šuneliu Snupiu, kuris priminė mano seserį, kai ši buvo 
maža. Įdėjau miniatiūrinį porcelianinį arbatos puodelį iš močiutės 
arbatos puodelių kolekcijos. Įdėjau Dorotės statulėlę, kad prisimin- 
čiau namus ir Elizos meilę savo rubino spalvos šlepetėms. („Tos 
rubino spalvos šlepetės visada galės sugrąžinti tave į Kanzasą, -— 
niūniuodavo ji vaidindama kulminacinę „Ozo miesto burtininko“ 
sceną. — Dorote, suduok kulnais tris kartus ir per dvi sekundes būsi 
namuose.“) Įdėjau savo akinius su kokakolos butelio storio stiklais, 
pastarieji buvo pagaminti iki išrandant plonų stiklų technologi- 
jas - dabar nebenešiojami jie man atrodo labai juokingi. Nedidelė 
medžiagos skiautė nuo Raudonkepuraitės lėlės priminė tuos lai- 


kus, kai Eleonorai skaitydavau „Mažąją Raudonkepuraitę“. Įdėjau 

nediduką kūgio formos lego medelį, kuris stovėdavo visų mano 
vaikystės Kalėdų proga. Įsidėjau Niujorko viešosios bibliotekos žy- 
meklį — jis priminė mėgstamą Niujorko įstaigą. Kaip tikimybės 
simbolį įdėjau porą senų apdilusių žaidimo kauliukų. Įdėjau ten ir 
miniatiūrinį atviruką su amerikiete mergaite, ant kurio buvo nu- 
piešta ir žydroji paukštė. 

„Laimės dėžutė“ buvo tokia pat naudinga, kaip ir žaislų stiklai- 
niai. Mat keisčiausiose kertelėse galėjai rasti įvairių mažų daikčiu- 
kų, kuriuos laikiau dėl sentimentalių priežasčių. Visur išmėtyti tie 
daiktai buvo tiesiog šlamštas, bet jie labai tiko kolekcijai. 

Savo tinklaraščio skaitytojų pasiteiravau apie jų kolekcijas. Ar 
kolekcionuoti jiems buvo smagu? Ką jiems patiko kolekcionuoti? 


i —————- 
Mano kolekcijos teikia man daug džiaugsmo. Savaitgaliais ar bet 
kada, kai keliauju, turiu priežastį užklysti į nedideles krautuvėles, 
„blusų“ turgų ir t. t. Jei nieko neieškai, tada ne taip smagu. Aš 
kolekcionuoju stiklinius gaublius su sniegu, juvelyrinius Bakelite dir- 
binius, šviečiančius gaublius ir senovinius mergaičių skaučių daik- 
tus. Tai man primena keliones ir gerus laikus su draugais, o mano 
butas, kaip ir aš (mano manymu), atrodo stilingai pernelyg neišlai- 


daujant. 
Man patinka kolekcionuoti senovines religines meno knygas. 


Taip, turiu kelias kolekcijas... senovinių pyrago kepimo formų, no- 
sinaičių su širdelėmis, senovinių žydrųjų paukščių... ir dar kai ką. )) 
Anksčiau kolekcionavau širdis, bet po kiek laiko žmonės man ėmė 
dovanoti TIK širdies formos daiktus. Tada jausdavausi įpareigota vis- 


ką rodyti. Ir tai jau nebebuvo taip smagu! 


Manau, kad svarbu nepamiršti, jog tai, kas tau patinka, gali keistis. 


Atsikračiau didžiosios dalies lėlių kolekcijos, nes man jos daugiau 

nebepatiko. Mama sakė: „Išsaugok jas savo dukrai!“ Bet aš esu tikra, 
kad dukrai bus smagiau susikurti savo pačios kolekciją, nei paveldėti 


30-40 lėlių, kurios jai nieko nereikš. Pasiliksiu tik kelias. 


Kalbant apie kolekcijas, tai pernelyg daug namuose eksponuojamų 
daiktų mane dusina. Man patinka stebėti, kaip žmonės puošia na- 
mus šventėms, bet visa tai atrodo kaip nemalonus darbas, o ne 
smagi veikla. Mes Kalėdoms puošiame namus paprastai ir naudoja- 


me tokias dekoracijas, kurios atrodo prasmingos. 


Kalbant apie kolekcionavimą, esu tikra, kad kitiems tas patinka, bet 
aš paprasčiausiai nenoriu laikyti, valyti ir prižiūrėti dar daugiau daik- 
tų. Daug mieliau laiką leidžiu skaitydama, puošdama namus arba 


išmėgindama naujus receptus. 


A 


Pradėjusi rinkti dvi savo kolekcijas, turiu prisipažinti - neturiu ko- 
lekcininkui būdingų asmenybės bruožų. Galbūt vieną dieną gims 
didelis susidomėjimas kuo nors, kad sukurčiau įdomią kolekciją, — 
bet kol kas to dar neatradau. Pasirodo, negali tiesiog imti ir nu- 
spręsti, kad „pradėsi kolekcionuoti!“ ir tapsi puikia kolekcininke. 
Deja, suaugusiojo paslaptis byloja tiesą: „Tai, kas smagu kitiems, 


gali nepatikti tau, ir atvirkščiai.“ 


Gegužės mėnesio pabaigoje supratau, kad sąvoka „džiaugsmas“ tel- 
pa į tris kategorijas: jėgų reikalaujantis džiaugsmas, prisitaikomasis 
džiaugsmas ir atpalaiduojamasis džiaugsmas. 

Jėgų reikalaujantis džiaugsmas veikia daugiausia malonumo, bet 
jis daugiausia ir reikalauja. Šis džiaugsmas gali sukelti susierzinimą, 
nerimą ir priversti sunkiai padirbėti. Jis dažnai „siuntinėja“. Toks 
džiaugsmas atima laiko ir energijos. Tačiau galiausiai jis atsiperka, 


nes suteikia daug pasitenkinimo. 

Paprastai ne toks sunkus, bet vis dėlto reikalaujantis šiek tiek 
pastangų yra prisiraikomasis džiaugsmas. Šeimos kelionė į žaidimų 
aikštelę yra būtent tokio pobūdžio džiaugsmas. Taip, tai smagu, 
bet iš tikrųjų ten einu dėl to, kad to nori mano vaikai. Ar ne Džeris 
Seinfeldas (Jerry Seinfeld) sakė: „Nėra tokio dalyko kaip „džiaugs- 
mas visai šeimai“? Šventiniai šeimos pietūs, net ir vakarienė ar fil- 
mas su draugais reikalauja prisitaikyti. Tai sustiprina santykius, 
kuria prisiminimus, yra smagu, bet čia prireikia daug pastangų, 
organizacijos, derinimosi prie kitų žmonių ir — prisitaikymo. 

Atpalaiduojamasis džiaugsmas yra paprastas. Nereikia tobulinti įgū- 
džių ar imtis kokių nors veiksmų. Nebūtina derintis prie kitų žmonių 
ar ruoštis. Televizoriaus žiūrėjimas — o tai, išskyrus miegą ir darbą, su- 
ryja daugiausia laiko pasaulyje — yra atpalaiduojamasis džiaugsmas. 

Tyrimai rodo, kad jėgų reikalaujantis ir prisitaikomasis džiaugs- 
mas ilgainiui suteikia daugiau laimės, mat tokiame džiaugsme glū- 
di tai, kas padaro žmones laimingiausius: stiprūs asmeniniai ryšiai, 
meistriškumas, tobulėjimo pojūtis. Atpalaiduojamasis džiaugsmas 
dažniausiai yra iš prigimties pasyvus. Tad jei atpalaiduojamasis 
džiaugsmas suteikia mažiausiai džiaugsmo, kodėl taip populiaru 
žiūrėti televizorių? Mat nors iš jėgų reikalaujančio ir prisitaikomojo 
džiaugsmo gauname daugiau, mes turime daugiau prisidėti ir prie jo 
kūrimo. Tam reikia energijos ir apmąstymų. 

Šio mėnesio pasižadėjimai reikalavo daugiau pastangų. Tikėjau- 
si, kad man patiks linksmintis, išklysti iš kelio, pradėti kurti kolek- 
ciją — taip, buvo smagu, bet tik po to, kai nuoširdžiai prisiverčiau 
tą daryti. Šiek tiek nusiminiau supratusi, kad esu prisirišusi prie 
rutinos, kad manęs nedomina nauji dalykai, kad man nepatinka 
keisti savo pačios nustatytą skaitymo ir rašymo tvarką. Ar tikrai esu 


tokia nuobodi įpročių vergė? 

Tada pagalvojau: palauk. Naujovės skatina ir tikrai kartkartėmis 
man buvo labai naudinga užsiimti kokia nors kitokia veikla. Bet tos 
pastangos pasitarnavo kiek netikėtu būdu = jos privertė suprasti, 
kaip man patinka manieji įpročiai ir įprastos dienos pauzės. Tai, 
kas mėgaujantis atliekama tokiu pat būdu, tuo pat metu, kiekvieną 
dieną, yra malonumas, į kurį verta atkreipti dėmesį. Kaip pastebė- 
jo Endis Varholas (Andy Warhol): „Arba sik kartą, arba kasdien. 
Smagu, jei kuo nors užsiimi vieną kartą arba jei tai darai kiekvieną 
dieną. Ber jeigu tą veiki, tarkime, du kartus ar beveik kasdien, tada 
jau negerai.“ Man labai patiko įeiti pro bibliotekos duris, kur daž- 
niausiai rašau ir kuri yra vos už vieno kvartalo nuo mūsų namų. 
Labai patiko trys mėgstamos kavinės, kuriose dirbu, kai neinu į 
biblioteką. Man patiko prie laimės temos knygų krūvos pridėti dar 
vieną knygą. Patiko mano darbo diena. Man tai teikė malonumą. 

Kai baigiau laisvalaikiui skirtą mėnesį, ir vėl dingtelėjo mintis, 
kad mano gyvenimas labai sėkmingas — nebuvau susidūrusi su jo- 
kia didžiule laimės kliūtimi. Vienas iš pagrindinių mano laimės 
projekto tikslų buvo pasirengti nelaimėms, išsiugdyti savidiscipli- 
ną ir įpročius, kad galėčiau susidoroti su blogais dalykais, kai šie 
nutiks, bet, kaip parašiau savo tinklaraštyje, mane jaudino tai, jog 
žmonės, kuriems teko susidurti su didžiuoju laimės išbandymu - 
rimta liga, darbo praradimu, skyrybomis, priklausomybe, depresi- 
ja - gali pasijusti nuošaly. Gal jie pamanys: „Kas ji tokia, kad kalba 
apie laimę, juk jos gyvenimas puikiai klostosi?“ Taigi uždaviau kelis 
klausimus, kad skaitytojai išsakytų nuomonę: 
HI pra „—————---— 


Ar jūs dažniau susimąstote apie laimę ir imatės veiksmų, kad ją su- 
kurtumėte, kai viskas gyvenime klostosi gerai, ar kai susiduriate su 


nelaime ar nesėkme? 

Jei susiduriate su nelaime arba nesėkme, ar jums padeda mąs- 
tymas apie nedidelius, paprastus žingsnelius, kurie padėtų pasijusti 
laimingesniems (papietauti su draugu(-e), ryte pasikloti lovą, išeiti 
trumpam pasivaikščioti)? Ar šias kuklias pastangas užgožia tai, su 
kuo susidūrėte? 

Viliuosi, kad Laimės projekte (knygoje ir tinklaraštyje) pateiktos 
idėjos gali padėti žmonėms, kurie stengiasi tapti laimingesni įprasta- 
me gyvenime, ir žmonėms, kurie stengiasi būti laimingesni susidūrę 
su dideliais laimės išbandymais. Kaip manote, ar tokių strategijų lai- 
kymasis padeda jaustis laimingam? 

i —-——-—-— 
Atsakė daug skaitytojų. Atrodo, jie sutiko, kad verta imtis veiksmų 
tapti laimingam — tiek įprasto gyvenimo kontekste, tiek nesėkmės 


ar nelaimės atveju. 

LLS — TTT TT 
Manau, svarbu jų metu pastebėti laimingas akimirkas. Kaip žmogus, 
kuriam tenka kentėti chronišką skausmą, aš manau, kad diena yra 
gera, jei galiu išeiti ir papietauti su draugu, spėti ką nors laiku atlikti 
ar pastebėti, kaip kyla saulė. Tai, kad patiriu laimingas akimirkas, 


Man padeda nepalūžti, kai skausmas pasidaro sunkiai pakeliamas. 


Man atrodo, kad žmogus nesupranta, kas yra laimė, tol, kol nelaimė 
ar nesėkmė nepriverčia jos ieškoti. Praėjusiais metais, išgyvenusi 
dvidešimt trejus santuokos metus, išsiskyriau. Tiek aš, tiek keturi 
mano vaikai jaučia neapsakomai didelį pyktį ir liūdesį. Vienam vaikui 
nepasisekė išlaikyti dviejų mokyklinių semestrų ir galiausiai kreipė- 
mės į psichologą dėl depresijos. Kitas du kartus pateko į kalėjimą 
dėl problemų, susijusių su alkoholiu. Mes taip skirtingai dorojamės 
su problemomis: aš labai stengiuosi su savo pykčiu ir liūdesiu susido- 
roti teigiamais būdais, o ne tiesiog malšinu skausmą... Svarbiausia — 
gyventi dabartyje ir vertinti pačius mažiausius dalykus. Stengtis, kad 


tave suptų tai, kas įkvepia, ir atitrūkti nuo įkyrių minčių, kurios nori 

apimti protą. Kartais tam prireikia kasdienės kovos ir sunkaus dar- 
bo, bet aš suprantu, kad laimė prasideda nuo mano pačios nusitei- 


kimo ir nuo to, kaip vertinu pasaulį... 


Mano manymu, nelaimės sustiprina tam tikrą elgesį. Esi linkęs per- 
daug kontroliuoti? Imsi dar labiau kontroliuoti. Linkęs valgyti, kad 
nusiramintum? Valgysi dar daugiau. Ir atvirkščiai — jei esi linkęs dau- 
giau dėmesio kreipti į sprendimus ir džiaugtis mažomis sėkmėmis, 
užklupus nelaimėms tą ir darysi. Ir taip galiausiai sulauksi atitinkamai 


didesnio pasisekimo. 


Maždaug prieš ketverius metus pradėjau savotišką asmeninį laimės 
projektą, tik tai gimė daugiau iš poreikio, o ne dėl mano pačios pa- 
sirinkimo. Kai mirė vyras, su kuriuo kartu pragyvenome trisdešimt 
metų, supratau štai ką: jei nesiimsiu aktyvių ir sąmoningų veiksmų, 
kad atrasčiau būdus, kaip būti laimingai, tai ir neįvyks. Aš pakankamai 
pagyvenusi, man penkiasdešimt septyneri, tokiame amžiuje turbūt 
kiekvienas bent šiek tiek susimąsto apie tai, kas yra laimė ir kaip ją 
pasiekti. Bet susitaikiusi su tokiu gyvenimu, koks yra dabar, supratau, 
kad net nebuvau visiškai tikra, kas per velnias „buvo“ ta laimė. 

Manau,-kad tikrai gyvenimą sukrečianti nelaimė gali suteikti to- 
kių laimės įžvalgų, kokių nebūtum patyręs jokiu kitu būdu, bet kuo 
geriau iki to nelaimingo įvykio žinai, ką tau iš tikrųjų reiškia laimė, 
tuo geriau esi pasirengęs ją pasitikti. Bet kokiu atveju stenkitės lai- 
mę suprasti DABAR. 


Pastarieji keleri metai buvo labai sunkus mano gyvenimo laikotar- 
pis, ir laimės man reikėjo kaip dykumai vandens. Aš sąmoningai 
peržvelgiau KIEKVIENĄ MAŽĄ DETALĘ, kuri gali pakelti man nuo- 
taiką, bet ką, kas tik gali padėti. Vienas iš dalykų, kurį atradau, tai 
tinklaraščiai. Taip pat kasdien atlieku jogos pratimus ir medituoju, o 
tai man suteikia daug ramybės. Auginu daržoves, rūpinuosi šeima ir 
gyvūnais, gaminu valgį ir ieškau man patinkančių knygų. Kuriu meną 


ir rašau dienoraštį. Saulėtomis dienomis galvoju: „nuostabu“, puiki 

diena eiti į lauką, o pilkomis dienomis — „nuostabu“, puiki diena likti 
namuose. Viskas priklauso nuo nusiteikimo. Aš renkuosi būti laimin- 


ga, nepaisydama tų dramų, kurios vyksta mano gyvenime. 


Labai ilgą laiką buvau ištekėjusi, ir visas mano gyvenimas sukosi aplink 
vyrą. Trumpai kalbant, jis mane paliko. Nežinau, gal tai įvyko dėl to, 
kad toks gyvenimas jam pasidarė nuobodus. Ne vienerius metus 
mane kamavo depresija. Kodėl?? Neturėjau savo gyvenimo, neturėjau 
supratimo, kas aš esu ir ko noriu. Per visus santuokos metus man iš 
tikrųjų niekada nekilo mintis turėti mažytę vietelę sau, turėti gyveni- 
me ir savų užsiėmimų. Iki nelaimės, o ne po jos! Paskui buvo per vėlu. 
Norėjau numirti, bet nenumiriau, Dievas nepasiėmė manęs, nes aš 
dar nepatyriau visko, kas man skirta. Dabar suprantu, kad tai panašu 
į pinigų taupymą: kai neturi pinigų, negali susitaupyti, kad turėtum pa- 
kankamai atsargai; taupyti reikia tada, kai turi darbą ir gauni pajamas. 
Gyvenimas yra toks — turi VEIKTI, kol gebi suvokti, ko nori, kas tau 
patinka, kokius poreikius tai patenkins, kaip praturtins tavo gyvenimą, 
kaip padės save išsaugoti, kad ištikus krizei turėtum atsargų. 


Kai man viskas sekasi gerai ir kai jaučiuosi laiminga, tada ne itin su- 
simąstau apie laimę. Tačiau kai pasijuntu nelaiminga arba nugrimztu 
Į depresiją, tada daugiau atkreipiu į tai dėmesį ir pradedu galvoti, 
kaip pagerinti padėtį. 

Per pastaruosius ketverius metus išgyvenau du rimtus depresi- 
jos priepuolius, buvau tą patyrusi ir anksčiau, tad labai gerai atpa- 
žįstu perspėjimo ženklus ir stengiuosi atkreipti į juos dėmesį, kol 
nepasidarė visiškai blogai. Pastebėjau, kad labai padeda, kai esi užsi- 
ėmęs, ypač kai bendrauji su kitais žmonėmis. Tai sunku, nes kartais 
visiškai nenori susitikti su kitais ar apskritai KĄ NORS daryti, bet 
jei pajėgi prisiversti, tai greičiausia baigiasi tuo, kad šauniai praleidi 
laiką ir jautiesi dėl to gerai. Kita strategija, kuri man tikrai padeda, 
nors gal ir yra sunkokai pritaikoma, — tai pastebėti vidinį monologą 
ir pradėti ginčytis su savimi, kai tas monologas pasidaro labai nei- 


giamas. Kai jaučiuosi prislėgta, pradedu galvoti apie tai, kokia nieko 

verta ir apgailėtina esu, kaip niekam nepatinku ir t. t. Pamačiau, kad 
ryžtingai nutraukusi šias mintis ir prisivertusi galvoti atvirkščiai arba 
užsiimti kuo nors, kas apsaugo nuo tokių minčių, pavyzdžiui, skaityti 
knygą arba žiūrėti filmą, tikrai pajėgiu išvengti kritimo žemyn. (Su- 
tinku, kad ginčytis su savo paties mintimis gali pasirodyti kvaila, bet 
tai tikrai padeda!) 


Kai gyvenime įvyksta sukrėtimas, tada sunku prisiminti džiaugsmą. 
Tai plati sąvoka, džiaugsmas atrodo visiškai neįtikėtinas tuo metu, 
kai esi nelaimės sūkuryje. Bet laimė... ją pasiekti lengviau. Galime 
jaustis nelaimingi, o vos po kelių sekundžių pratrūkti juoku. Tai dar 
kartą patvirtina norą gyventi, o nuo čia galime eiti toliau. Laimė ir 
tikėjimas ja yra išlikimo pagrindas. Kai išgyvenau didelį sukrėtimą, 
nedidelė laimės idėja išjudino mane didesnio džiaugsmo suvokimo 
link ir ilgainiui išvadavo iš sudėtingo potrauminio sindromo. Ir štai 
dabar kasdien jaučiuosi laimingas ir visuomet siekiu patirti džiaugs- 
mingą akimirką. Tai įmanoma! O jūsų projektas — ir bet kieno kito 
laimės projektas - gali būti ilgos kelionės išgijimo link pradžia. 


Manau, kad galima „kaupti“ laimę — tai yra sužinoti apie save ir apie 
tai, kas tave daro laimingą, kai ramiai plauki. Kai pakyla bangos ir 
prasideda sunkumai, tada prisimeni laikus, kai jauteisi laimingas. Tu 
ten buvai ir tai darei, todėl žinai, kad tą ir vėl gali pasiekti. Tereikia 
sėkmingai perplaukti per audras ir kursuoti savojo laimės tikslo link. 
Tai greičiausia nebus tas pats kelias, bet jis pasiekiamas. 
A ———--------—-—-—— 
Šie įrašai dar labiau sustiprino mano įsitikinimą, kad laimė nėra tai, 
apie ką turime susimąstyti tik tada, kai viskas klojasi gerai, ir ne 
tai, apie ką turėtume susimąstyti, kai viskas einasi blogai. Samuelis 
Džonsonas pasakė: „Išmintingo žmogaus reikalas yra būti laimin- 


gam“ Bet kokiomis gyvenimo sąlygomis. 


o šeštas skyrius « 


Bieietis 
ATRASK LAIKO DRAUGAMS 


Draugystė 


PRISIMINK GIMTADIENIUS. 
BŪK DOSNUS. 
DALYVAUK. 
NEAPKALBĖK. 

SUSIRASK TRIS NAUJUS DRAUGUS, 


Viena mano laimės tyrimo išvada buvo akivaizdi: visi — tiek šiuo- 
laikiniai mokslininkai, tiek senovės filosofai sutinka, kad stiprūs 
visuomeniniai ryšiai greičiausia yra pats reikšmingiausias laimės 
veiksnys. 

Pozityviosios psichologijos superžvaigždžių Edo Dinerio (Ed 
Diener) ir Martino Seligmano studijos rodo, kad „iš dvidešimt ke- 
turių charakterio stiprybių pasitenkinimą gyvenimu geriausiai už- 
tikrina tarpasmeninės“. Epikūras su tuo sutiko, tik apibūdino šiek 
tiek poetiškiau: „Iš viso to, ką suteikia išmintis, pats svarbiausias 
dalykas, norint visą gyvenimą gyventi laimingam, yra draugystė.“ 

Žmogui reikia artimų, ilgalaikių santykių, reikia pasitikėti ki- 
tais ir pritapti. Tyrimai rodo: jei turėsi penketą ar daugiau draugų, 
su kuriais galėsi diskutuoti apie svarbius dalykus, daug labiau ti- 
kėtina, kad save apibūdinsi kaip „labai laimingą“. Kai kurie tyrėjai 
tvirtina, kad per pastaruosius dvidešimt metų amerikiečių artimų 
draugų skaičius sumažėjo. Galbūt žmonės turi mažiau laiko san- 
tykiams kurti, mat jie dažniau juda iš vienos vietos į kitą ir ilgiau 


dirba. (Kita vertus, geroji šio reiškinio pusė yra tai, kad stiprėja šei- 

miniai ryšiai.) Tiesą pasakius, kai užklumpa amžiaus vidurio krizė, 
dažniausiai skundžiamasi tikrų draugų stoka. 

"Tuo par metu, kad ir kuo užsiimtų, žmonės linkę jaustis laimin- 
gesni, kai yra kartu su kitais. Vienas tyrimas parodė, kad mankš- 
tintis, kasdien važiuoti į darbą ar užsiimti namų ruoša smagiau, 
kai tai daroma su draugija. Kad ir kaip būtų keista, tai tinka ne tik 
ekstravertams, bet ir intravertams. Tyrėjai paskelbė, kad iš penkio- 
likos kasdienių užsiėmimų jie atrado tik vieną, kurio metu žmonės 
mieliau būna vieni, nei su kitais, tai - 22/42. Mano supratimu, tai 
visiškai ne išimtis. Kai žmogus meldžiasi, jis kalbasi ne su savimi. 

Stiprūs santykiai ne tik suteikia daugiau galimybių džiaugtis 
gyvenimu, bet, studijos rodo, tai dargi prailgina gyvenimo trukmę 
(neįtikėtina, bet daugiau nei metimas rūkyti), sustiprina imunitetą 
ir sumažina depresijos riziką. Kad atitolintum vienatvę, turi turėti 
bent vienus artimus santykius su kuo nors, kuo gali pasitikėti (ne- 
pakanka turėti draugelį, su kuriuo kalbiesi apie beasmenius daly- 
kus, kaip antai sportą, popkultūrą arba politiką). Taip pat reikalin- 
gas santykių tinklas, kuris suteikia tapatybės bei savigarbos jausmą 
ir padeda asmeniui tiek teikti palaikymą, tiek jį gauti. 

Birželio mėnesį dėmesį nukreipiau į savo santykius su draugais: 


senų draugysčių stiprinimą, dabartinių gilinimą ir naujus draugus. 


PRISIMINK GIMTADIENIUS 


Visi laimės specialistai pabrėžia ryšių su draugais stiprinimo svarbą, 
bet kaip konkrečiai tą daryti? 

Bent jau prisiminti gimtadienius. Aš niekada neprisimindavau 
draugų gimtadienių, tiksliau, niekada neprisimindavau nė vieno iš 


savo draugų gimtadienių (išskyrus vieną, kuris yra kitą dieną po 

manojo). Gimtadienio sveikinimai elektroniniu paštu padės bent 
jau kartą per metus palaikyti ryšį su draugais. Skamba skurdokai, 
bet, tiesą pasakius, daugeliu atvejų tai būtų buvęs didžiulis pagerė- 
jimas. 

Daugelis mano draugų yra užsiregistravę Facebook svetainėje, 
kuri seka gimtadienius, bet daugelio ten ir nebuvo, todėl turėjau 
išsiųsti daugybę laiškų, kad sužinočiau gimtadienių datas. Kol tą 
dariau, atnaujinau visą adresų knygelę ir nukopijavau informaciją į 
kompiuterį. Jau daugel metų vis ką nors įrašydavau ar išbraukdavau 
savo Filofax užrašų knygelės puslapiuose, tad dabar jie buvo veik 
neįskaitomi. 

Kai pradėjo plaukti atsakymai, atradau internetinį tinklalapį 
bappybirthbday.com, kuris atsiunčia priminimus, ir pradėjau ilgą bei 
varginantį gimimo datų surinkimo į tinklalapį ir adresų perrašymo 
į Word dokumentą procesą. Ši nuolat atidėliojama užduotis buvo 
nuobodi, bet, kaip ir numato laimės teorija, ją užbaigusi pajutau 
didžiulį energijos antplūdį bei pasitenkinimą. Kompiuterizuotas 
adresų sąrašas nesuartino manęs su tais žmonėmis, bet, manau, 
taip nutiks ateityje, nes dabar turiu įskaitomą ir visą duomenų rin- 
kinį, tad bus daug lengviau palaikyti su draugais santykius. 

Kai vienam pažįstamajam papasakojau apie pasižadėjimą siųsti 
gimtadienio laiškus, jis pasakė: 

— Bet juk turėtum paskambinti! Skambutis daug geriau. 

Pradėjusi siųsti žinutes „Su gimtadieniu!“ galvojau, kad žmogui, 
su kuriuo ilgą laiką nebendravau, turiu nusiųsti ilgą žinutę. Tada 
(Voltero dėka) prisiminiau vieną suaugusiojo paslaptį: „Neleisk, 
kad tobulumas taptų gerumo priešu.“ Teisybę pasakius, nemėgstu 
kalbėti telefonu ir žinojau, kad neskambinsiu. Gal ir reikėtų, bet to 


nedarysiu. Tačiau elektroninį laišką išsiųsiu. Ir nusprendžiau, kad 

bus gerai parašyti nors ir labai trumpus laiškus. Svarbu buvo palai- 
kyti ryšį, o jeigu ši užduotis pernelyg vargins, gali būti, kad man 
nepavyks jos laikytis. 

Tinklalapiu happybir:hday.com naudojausi tik gimtadieniams, 
bet vienas draugas pasakė, kad jis ten surinko ir svarbias savo vaikų 
gyvenimo datas: „Taip prisiminsiu, kada pirmą kartą mano vaikai 
pradėjo kalbėti, pamojavo atsisveikindami ir taip toliau. Tai daly- 
kai, kuriuos maloniai prisimenu ir būdamas darbe“ Man tai nu- 
skambėjo kaip ypač puiki mintis. 

Žiūrėdama į sudarytąjį adresų sąrašą šiek tiek nuliūdau pama- 
čiusi, kiek draugysčių išdilo. Adresų knygelėje buvo surašyti vardai 
žmonių, kurie kadaise buvo artimi draugai, bet tai praeitis. Ypač 
daug galvojau apie vieną draugę iš vidurinės mokyklos. Ji mokėsi 
metais aukštesnėje klasėje, ir mudvi buvome tipiška žavingos, pa- 
šėlusios vyresnės merginos ir stropios, taisykles gerbiančios bei ją 
garbinančios bičiulės pora. 

Nepamenu, kaip mūsų ryšys nutrūko, bet su ja nebendravome 
jau daugiau nei dešimt metų. Sąraše buvo tos draugės vardas, bet aš 
neturėjau jos dabartinio adreso. Mėginau surasti telefono numerį ar 
elektroninio pašto adresą mūsų vidurinės mokyklos auklėtinių biu- 
re, bet ten niekuo negalėjo padėti. Žinoma, jie neturėjo duomenų, 
juk tai suprantama. Draugės pavardė labai populiari, todėl nepa- 
vyko nieko rasti ir internete. Tačiau baigusi adresų sąrašą netikėtai 
susitikau mūsų bendrą pažįstamą iš Kanzaso, kuri pasakė, kad ji, 
regis, gyvena Naujajame Orleane. Tiek ir tereikėjo, kad pagaliau 
tą draugę surasčiau. Juokinga, po tiek metų prisiminiau, kad ji di- 
džiavosi savo neįprastu antruoju vardu, ir atradau ją įrašiusi tuos 
inicialus į paieškos laukelį. Tokios detalės mums vis dar padeda 


prisiminti, kokie buvome vaikystėje. 

Paskambinau jai į darbą. Draugė apstulbo išgirdusi mano balsą, 
bet buvo laiminga. 

Tą vakarą kalbėjomės dvi valandas. Jos balsas priminė daugybę 
dalykų, kuriuos buvau pamiršusi, — tai pažadino kažkurią snau- 
džiančią mano smegenų dalį. 

Prieš padėdama ragelį nepamiršau paklausti: 

— Kada tavo gimtadienis? 

Šį kartą dešimt metų nepracis be ryšio. 

Mes nelabai galėjome vėl tapti artimomis draugėmis: gyveno- 
me pernelyg toli viena nuo kitos, be to, praėjo per daug laiko. Bet 
daugelį metų mane trikdė „kabančių“ santykių jausmas, tad buvo 
be galo malonu vėl su ja pasikalbėti. Užsirašiau priminimą, kad vis 


paprašyčiau jos per atostogas atvykti į Kanzasą. 


BŪK DOSNUS 


Dosnumas stiprina draugystę, be to, tyrimai rodo, kad žmogus 
jaučiasi laimingesnis, kai palaiko kitus, o ne tada, kad kas nors 
palaiko jį. Aš tikrai daugiau pasitenkinimo jaučiu galvodama apie 
gerus darbus, kuriuos padariau kitiems, o ne mąstydama apie gerus 
darbus, kuriuos dėl manęs atliko kiti. Tai suaugusiojo paslaptis: 
„Daryk gera, jauskis gerai.“ 

Pavyzdžiui, pasijuntu labai gerai, kai prisimenu, kaip padėjau 
vienai vidurinės mokyklos moksleivei Natašai. Organizacija „Stu- 
dentas ir rėmėjas — partneriai“ mus suporavo kaip „rėmėją“ ir „stu- 
dentą“, kai mergina mokėsi devintoje klasėje, o būdama abiturientė 
Nataša susidūrė su sunkumais teikti paraiškas koledžui. Merginą 
tiesiog sukaustė nerimas, iš pradžių neturėjau nė menkiausio supra- 


timo, kaip padėti, bet pasiklausinėjusi gavau patarimą, kur kreiptis, 

ir vieną dieną mudvi nuėjome į Naująjį gyvenamųjų apartamentų 
koledžo centrą. Abi lengviau atsikvėpėme, kai pamatėme koledžo 
plakatus, knygų lentynas su daugybe katalogų, pasirengimo tes- 
tams vadovėlių ir užrašą su klausimu: „Reikia pagalbos rašant esė?“ 
Radome tinkamą vietą. Tad mergina laiku užpildė paraišką. 

Kad geriau sektųsi „būti dosniai“, turėjau pamąstyti apie dos- 
numo prigimtį. Dovanų teikimas buvo vienas iš būdų būti dosniai, 
bet šokoladinių saldainių dėžutė vakarienės proga nebuvo tas at- 
sakymas, kurio ieškojau. Man negaila leisti pinigų draugams, bet 
man nepatinka apsipirkti. Nenorėjau užsikrauti sau dar daugiau 
užduočių. Taigi gerai. Man nepatinka apsipirkti ar atlikti pavedi- 
mus, bet ką savo prigimties ribose galiu padaryti, kad būčiau dosni? 
Reikėjo skatinti dvasios dosnumą. 

Tad pradėjau ieškoti kitų būdų. Atradau keletą: padėti žmonėms 
plačiau mąstyti, padėti žmonėms susipažinti, prisidėti savaip ir būti 


atlaidžiam. 


Padėk žmonėms plačiau mąstyti 


Supratau, kad dosnumas geriausiai atsiskleidžia tada, kai padedi 
kam nors plačiau mąstyti. Draugo sakomi palaikymo ir pasitikė- 
jimo žodžiai gali įkvėpti pasiekti ambicingą tikslą: „Turėtum tai 
daryti!“, „Turėtum pradėti savo verslą!“, „Turėtum iškelti savo kan- 
didatūrą!“, „Turėtum kreiptis dėl stipendijos!“ 

Pati esu patyrusi, kaip nuostabu padėti žmonėms plačiau mąs- 
tyti. Elizai pradėjus lankyti darželį, jos lopšelis surengė visų iš jo 
išėjusių vaikų susitikimą. Kol vaikai žaidė su buvusiais grupės 
draugais, lopšelio direktorės Nensė ir Elen pradėjo su tėvais disku- 


siją apie perėjimą į darželį. Jų įžvalgos, kaip visuomet, buvo labai 

naudingos. Pakilusi išeiti pagalvojau: „Jos turėtų parašyti knygą.“ 
Buvau įsitikinusi, kad tai puiki mintis. Ir iškart joms tą pasiūliau. 

— Žinote, apie tai galvojome, — pasakė Elen, - bet niekada labai 
rimtai nesusimąstėme. 

Jų knygos idėja mane taip sujaudino, kad visą naktį negalėjau 
užmigti. Nelabai gerai pažinojau tas moteris, todėl nebuvau tikra, 
ar turėčiau rimčiau susirūpinti tuo klausimu. Kita vertus, buvau ti- 
kra, kad jos galėtų parašyti puikią knygą. Įtariau, kad nieko neišeis, 
jei neparaginsiu, todėl paklausiau, ar jos nenorėtų susitikti ir pasi- 
šnekėti apie tai prie kavos puodelio.. Mes susitikome, ir kalbantis jų 
entuziazmas vis didėjo. Supažindinau tas moteris su savo agente. 
Jos pasižymėjo kai kuriuos siūlymus. Akimirka, ir juodvi jau tu- 
rėjo knygos sutartį, vėliau parašė knygą ir dabar Nensės Šulman ir 
Elen Birnbaum leidinys „Praktinė tėvų išmintis: mitų apie ikimo- 
kyklinius metus atsikratymas“ (Nancy Schulman, Ellen Birnbaum, 
Practical Wisdom for Parents: Demystifying the Preschool Years) jau 
stovi mūsų knygų lentynose. Žinojimas, kad suvaidinau nedidelį 
vaidmenį prisidėdama prie jų laimėjimo, suteikė man labai daug 
laimės. 

Kol stengiausi ieškoti būdų, kaip „padėti žmonėms plačiau mąs- 
tyti“, patyriau didžiulį laimės proveržį: mano antra nuostabioji tie- 
sa. Nesu tikra, kodėl prireikė tiek laiko tam aiškiai suprasti, nes 
šiuos principus esu suvokusi jau seniai, bet mane trikdė tų idėjų 


nelogiškumas. Galiausiai vieną birželio rytą paaiškėjo: 


Vienas iš geriausių būdų pačiai tapti laimingai — tai padaryti 
laimingus kitus. 
Vienas iš geriausių būdų padaryti kitus laimingus — tai pačiai 


būti laimingai. 

"Tai buvo didžių didžiausia įžvalga. Akivaizdi ir didžiulė. Antra 
nuostabioji tiesa paaiškino daugybę dalykų, kurie man nebuvo ga- 
lutinai aiškūs. 

Pavyzdžiui, kuo skiriasi altruizmas nuo laimės? Kai kurie žmo- 
nės ginčijasi: geri darbai suteikia laimę, todėl joks veiksmas negali 
būti iš tiesų altruistiškas, mat ką nors darydami kitų naudai paten- 
kiname save. 

Antra nuostabioji tiesa (pirma dalis) pateikia atsakymą: taip, 
be abejo, ir ką? Dar geriau! Tas laimės jausmas nesumažina paties 
veiksmo „gerumo“. Faktas yra toks, kad matydama ką nors darant 
kokį dosnų ar gerą darbą, aš visada jaučiuosi laiminga. Ypač jei tai 
esu 29 Kai matai, kad daroma kas nors gera, jautiesi pakylėtas — 
vienas iš subtiliausių malonumų, kuriuos tik gali pasiūlyti pasaulis. 
Simona Veil (Simone Weil) pastebėjo: „Įsivaizduojamas blogis yra 
romantiškas ir įvairus — tikrasis blogis yra rūškanas, monotoniškas, 
bergždžias ir nuobodus. Įsivaizduojamas gėris yra nuobodus — tik- 
rasis gėris visuomet yra naujas, nuostabus, svaiginantis.“ Tai tiesa 
nepriklausomai nuo to, kas daro tą tikrąjį gėrį. 

Antra nuostabioji tiesa akcentuoja ir tai, kad laimės siekimas 
yra nesavanaudiškas veiksmas. Galiausia juk viena iš pagrindinių 
priežasčių, dėl ko iš pat pradžių susiruošiau būti laimingesnė, buvo 
tai, kad supratau, jog bus lengviau tinkamai elgtis, jei jausiu mažiau 
nerimo, susierzinimo, nebūsiu tokia įžeidi ir pikta; pagalvojusi apie 
pažįstamuosius supratau, kad laimingesni žmonės yra geresni, dos- 
nesni ir su jais smagiau. Pati būdama laiminga ir kitus padaryčiau 
laimingus. Ir atvirkščiai. „Daryk gera, jauskis gerai; jauskis gerai, 
daryk gera“ 


Arba paprasčiau kalbant: „Laimė nežino žodžio aš“ 

Padėk žmonėms susipažinti 


Vaikiškų knygų skaitymo grupė ir rašytojų strategijos grupė paro- 
dė, kad dar vienas būdas būti dosniai — tai padėti žmonėms susi- 
pažinti. Tyrimai rodo, kad tiek ekstravertai, tiek intravertai paben- 
dravę su kitais žmonėmis labai stipriai „pasikrauna“; be to, žmonės 
vieni kitiems yra informacijos ir išteklių šaltiniai, todėl padėdamas 
susipažinti suteiki jiems naujus palaikymo šaltinius. 

Ieškojau būdų, kaip supažindinti žmones. Padėjau surengti 
Aukščiausiojo Teismo tarnautojų, kurie dirbo tais pačiais metai 
kaip ir aš, susitikimą. (Teismai organizuoja tarnautojų susitikimus, 
bet mūsų grupė buvo vienintelė, kuri surengė tam tikru laikotar- 
piu dirbusių žmonių susitikimą.) Padėjau suburti Niujorko viešo- 
sios bibliotekos vaikų kambarių palaikymo grupę. Suorganizavau 
akląjį pasimatymą draugei, ir jis baigėsi staigia ir absoliučia meile. 
Padėjau surengti Kepsnių ragavimo šventę: daugybė žmonių iš vals- 
tijų, kurios didžiuojasi kepsnių tradicijomis, atsivežė vietos kepsnių, 
kad galėtume padiskutuoti apie jautienos pranašumą kiaulienos at- 
žvilgiu ir apie tai, kas tinkamiausia garnyrui: skrudinti kukurūzai, 
garintos žalios daržovės ar keptos pupelės. Draugus, kurie išsikėlė 
į Niujorko valstijos šiaurę, supažindinau su ten gyvenančiais pa- 
žįstamais žmonėmis, ir jie tapo draugais. Visais šiais atvejais, kad 
supažindinčiau žmones, turėjau įdėti šiokių tokių pastangų: paieš- 
koti elektroninio pašto adreso, suderinti laiką ir t. t. Bet ausyse 
vis skambėjo pasižadėjimai, todėl likau jiems ištikima, ir kiekvieną 
kartą tai buvo verta pastangų. Daryk gera, jauskis gerai. 

Norėjau išgirsti daugiau minčių, kaip padėti žmonėms susipa- 
žinti, todėl tinklaraštyje uždaviau klausimą. Kitus žmones, kaip ir 


mane, tai lygiai taip pat įkvėpė. 

Kai bažnyčiose, kuriose dirbau, rengdavome bendruomenės stipri- 
nimo susiėjimus, turėjome taisyklę: MAISTAS, MAISTAS, MAISTAS, 
MAISTAS. Pastebėjau, kad geri užkandžiai gali būti puikus būdas 
atrasti bendrą kalbą su žmonėmis. Ypač tam tinka neįprasti patieka- 
lai, kurių žmonės niekada nėra ragavę. Tai padeda užmegzti pokalbį 


apie jų pomėgius. 


Aš supažindinu žmones pagal jų pomėgius. Žinau, kad turiu gebė- 
jimą atrasti sąsajas ir pasinaudoju tuo kurdamas savo santykius su 
kitais. Taip pat turiu polinkį rinkti ir atmintyje išsaugoti informaciją 
apie žmones, kuri galbūt atrodo niekuo neypatinga. Neišvengiamai 
susidursiu su kuo nors, kam to prireiks, o turėdamas surinktą in- 
formaciją, žinau, su kuriuo žmogumi turiu jį ar ją supažindinti, kad 
jie gautų tai, ko ieško. Ironiška, mat aš nesu itin socialus žmogus, 
bet atrodo, kad man visuomet pavyksta supažindinti žmones tin- 
kamu laiku. 


Pastebėjau, kad rengiant draugų susiėjimus paprastas paskatinimas 
„atsivesk kitą draugą!“ padeda užtikrinti, kad bus naujų žmonių. 
Tai puikus būdas susitikti naujus žmones arba prisiminti tuos, kurių 
nebuvai sutikęs ištisą amžinybę, o kas nors juos netyčia sutiko ir 


pakvietė. 


Susitikimai ir pažintys su naujais žmonėmis man teikia energijos, bet 
mano žmoną vargina. Tačiau būdama „stropi“ ji puikiai kuria ir pa- 
laiko gilius ilgalaikius santykius, mat stengiasi su žmonėmis susitikti 
ir su jais susirašinėti. Norint rasti ryšį su kitais, reikia atrasti būdą, 
kuris tau tinkamiausias. 

Kad susitikčiau su žmonėmis ir sustiprinčiau santykius su jais, 
rengiu vakarienes. Paprastai tokiose vakarienėse dalyvauja tik ketu- 
ri-aštuoni žmonės, o tai leidžia pasinerti į gilesnius pokalbius. Mes 
labai gerai apgalvojame, kaip patenkinti visų svečių interesus ir pa- 


siekti, kad pokalbiai megztųsi natūraliai (pvz., praėjusį kartą vaka- 

rienėje dalyvavo poros, kurios labai myli gyvūnus, dar kitoje buvo 
keliautojai, paskui mezgėjai, Hario Poterio gerbėjai, filmų mėgėjai, 


arbatos gėrėjai ir t. t). 


A 


Prisidėk savaip 


Ieškant būdų, kaip „būti dosniai“, man kilo mintis pamėginti pri- 
taikyti savo pirmąjį įsakymą: „Būk Grečen.“ Ne, man nepatiko 
pirkti dovanas, bet kaip kitaip galėjau būti dosnesnė? 

Na, pamaniau, sausio mėnesį atradau naują aistrą — atsikratyti 
nereikalingų daiktų. Daugelį mano draugų irgi spaudė nereikalin- 
gi daiktai, ir aš galėjau jiems padėti. O padėti man /26ai patinka. 
Visiems, su kuo tik kalbėjau, pradėjau piršti savo paslaugas. „Nagi, 
leiskit pas jus ateiti! — kartodavau. — Pasiilgau spintos tvarkymo 
jaudulio! Patikėk, tą atlikę jausitės tikrai laimingi! Pamatysite, tai 
užkrečiama!“ Mano draugai jautėsi suintriguoti, bet gėdijosi. Jie 
nenorėjo, kad pamatyčiau netvarką. Tačiau pavykus ką nors įkal- 
bėti, ir aš, ir draugai likdavome labai patenkinti. 

Pavyzdžiui, vieną vakarą mudvi su drauge tris valandas darba- 
vomės prie vienos spintos. Ši buvo perpildyta ir draugė taip jos ne- 
kentė, kad niekada neatidarydavo. Užuot pradėjusi naudotis spinta, 
nuolat dėvėjo tuos pačius drabužius ir laikydavo juos darbo kamba- 
ryje arba pasvertus ant vonios krašto. 

— Kąturiu padaryti iki tau ateinant? - paklausė ji dieną prieš mums 
susitinkant. — Nupirkti dėžių, specialių pakabų ar dar ko nors? 

— Nepirk jokių saugojimo priemonių, — pasakiau. — Tereikia ke- 
lių šiukšlių maišų dėžučių. Ak, dar vienas dalykas — turi sugalvoti, 
kam atiteks visi tie daiktai, kuriuos ruošiesi atiduoti. 


- Ar galėsiu nuspręsti vėliau? 

— Ne, geriau tą žinoti iš anksto. Daug lengviau atiduosi daiktus, 
kai žinosi, kam jie pasitarnaus. 

— Gerai, sugalvosiu. Bet ar tikrai viskas? 

— Na, - pasakiau, - gali nupirkti dietinės kokakolos. 

Kitą dieną atėjau pas ją. 

— Neįsivaizduoju, nuo ko pradėti, — pasakė ji, kaip įprasta, atsi- 
prašiusi dėl netvarkos. 

— Nesijaudink! — pasakiau. — Keletą kartų viską peržiūrėsime ir 
kaskart pašalinsime naują nereikalingų daiktų eilę, kol teliks dra- 
bužiai, kuriuos nori pasilikti. 

— Gerai, - nepatikliai pasakė ji. 

— Pradėkime. 

Iš patirties žinojau, kad reikia pradėti lėtai. 

- Pirmiausia išimkime visas papildomas pakabas. 

Kaip visuomet, atlikus šį pirmąjį žingsnį iškildavo krūva nerei- 
kalingų pakabų ir atsilaisvindavo daug erdvės. Tai man ypač pra- 
skaidrindavo nuotaiką. 

— Gerai. Dabar apžiūrėsime kiekvieną daiktą. Didžiausią įtari- 
mą kelia tie drabužiai, kurie vis dar su etiketėmis, arba tai, kas buvo 
dovanota, bet kas, kas tau dabar netinka, ar drabužiai, kurie siejasi 
su nėštumu. 

Atsikratėme vienos eilės. Atiduoti skirtų drabužių krūva jau 
buvo pakankamai didelė. 

— Dabar ieškok to, kas kartojasi. Jei turi keturias poras juodų 
kelnių, ar tikrai kada nors dėvėsi mažiausiai mėgstamas? Ne. 

Atsisveikinome su keleriais šortais, keliais marškiniais, keliais 
megztiniais aukšta apykakle. 

Mano draugė įsikibo į vienus marškinėlius trumpomis ranko- 


vėmis. 

— Žinau, kad liepsi juos išmesti, bet aš negaliu. Niekada jų nedė- 
viu, bet tai mano mėgstamiausi koledžo marškinėliai. 

— Ne, pasilik juos! Būtinai pasilik daiktus, kuriems jauti sen- 
timentus, tik sudėk juos kur nors kitur. Juk jie neturi būti tavo 
pagrindinių drabužių spintoje. 

Mes pradėjome krauti į dėžę drabužius, kurie liks atminimui, ir 
padėjome ją aukštai, į nenaudojamą lentyną. 

— Oho, atrodo puikiai, — pasakė ji apžiūrėjusi atliktą darbą. 

— Dar nebaigėme, — perspėjau. — Dabar ieškosime būdų, kaip 
sukurti daugiau vietos. Ši spinta yra pagrindinis nekilnojamasis bal- 
das. Šildymo kilimėlį ir kelioninį krepšį padėkime kur nors kitur. 

Ji sukrovė tuos daiktus į prieškambario spintą. 

- Ar kada nors naudoji tas tuščias batų dėžes? 

— Ne! Neturiu supratimo, kodėl jas laikau. 

Ji sugrūdo dėžes į rūšiavimo atliekų krūvą. 

— Kas dabar? 

— Dabar jau apšilai. Mes vėl peržiūrėsime visą spintą, ir tu pama- 
tysi, kad dar yra daiktų, kurių nori atsikratyti. 

Iš lėto pradėjo matytis spintos užpakalinė dalis. Kai ji baigė, 
spintos vidus priminė nuotrauką iš žurnalo. Jai netgi pavyko pa- 
siekti didžiausią prabangą — ištuštinti vieną lentyną. Girdėjau, kad 
po kelių savaičių, kai pas ją svečiavosi draugai, ji nusivedė juos ir 
parodė spintą. 

Nepagražinu sakydama, kad nereikalingų daiktų atsikratymas 
man suteikė didžiulį malonumą. Toks dosnumas buvo daug leng- 
viau pasiekiamas nei gimtadienio dovana, be to, tai daug vertingiau 
žmogui, kuris jį patyrė. 

Ieškojau daugiau galimybių duoti. Praėjusį mėnesį, laikydamasi 


pasižadėjimo „išklysti iš kelio“, pradėjau visur nešiotis fotoaparatą, 

taigi daugiau fotografavau. Mano draugei buvo labai malonu gauti 
nuotrauką, kurią padariau vos kelios savaitės prieš jos gimdymą. 
Tai buvo vienintelė nuotrauka, kurioje ji nėščia su antruoju kūdi- 


kiu. Man teprireikė nedaug pastangų, o jai tai buvo reikšminga. 


Būk atlaidus 


Per draugystei skirtą mėnesį man teko perskaityti dvejus memu- 
arus, kurie priminė tai, ką labai lengva pamiršti: žmonių gyveni- 
mai yra daug sudėtingesni, nei gali pasirodyti. Todėl pasižadėjimas 
„būti dosniai“ apėmė ir atlaidumą. 

„Esminė charakterio klaida“ yra psichologinis reiškinys, kai esa- 
me linkę suvokti kitų žmonių elgesį kaip jų charakterio atspindį 
ir nepastebėti situacijos, kuri tokį elgesį lemia. O jei tai susiję su 
mumis, tuomet atsižvelgiame į įtampą, kurią sukelia aplinkybės. 
Pavyzdžiui, jei kino teatre žiūrint filmą suskamba kito žmogaus te- 
lefonas, pamanome, kad tas asmuo yra aplinkinių nepaisantis stuo- 
brys; bet jei tokiomis pat aplinkybėmis suskamba mūsų telefonas, 
taip nutinka dėl to, kad skambina vaikų auklė. 

Stengiausi atminti, kad neturėčiau griežtai teisti kitų žmonių, 
ypač jei susiduriu su jais pirmą kartą. Žmonių elgesys nebūtinai 
atspindi tikrąjį jų charakterį, o greičiau kokią nors situaciją, kurioje 
jie šiuo metu yra. Pakantumas yra tam tikra dosnumo forma. 

Prisiminiau šį pasižadėjimą, kai ištiesusi ranką ramiai stovėjau 
prie sankryžos ir laukiau taksi, o gatve paskubomis atbėgo kažkoks 
vyras, ištiesė ranką ir įšoko į automobilį, kuris, remiantis visomis 
Niujorko taksi tradicijomis, turėjo būti mano. Pradėjau piktintis 
tokiu neatleistinai šiurkščiu elgesiu, bet tada susimąsčiau apie prie- 


žastis, kodėl tam žmogui galėjo prireikti žūtbūt griebti pirmąjį tak- 

si, kurį jis pamatė. Gal skubėjo į ligoninę? O gal pamiršo pasiimti 
vaiką iš mokyklos? Aš niekur neskubėjau. Taigi turėjau tam vyru- 
kui acleisti. 

Flaneri O'Konor (Flannery O'Connor) laiške draugui taip apra- 
šo šį principą: „Būdami penkiolikos-aštuoniolikos metų, žmonės 
yra labai jautrūs kitų nuodėmėms, ir aš tą prisimenu iš savo pačios 
patirties. Tuo amžiaus tarpsniu neieškai užslėptų dalykų. Tai, kad 
neįsiveli į skandalus ir imiesi labdaringos veiklos, yra brandos po- 
žymis.“ „Imtis labdaringos veiklos“ — tai švelnesnis būdas pasakyti 


„būk atlaidesnis žmonėms“. 


DALYVAUK 


Režisierius Vudis Alenas (Woody Allen) pasakė, kad „aštuoniasde- 
šimt procentų sėkmės lemia tai, jog tu dalyvauji ir tave pamato“. 
Draugystės srityje lygiai taip pat — labai svarbu dalyvauti. Ji pa- 
smerkta žlugti, jei nededi nuolatinių pastangų. 

Tą suvokiau kalbėdamasi su drauge. Užsiminiau jai, kad vis ati- 
dėlioju ir niekaip nesusiruošiu aplankyti kelių draugų naujagimių. 
Man labai patinka lankyti kūdikius, bet tą padaryti dažnai vėluoju, 
nes vis atrodo, kad tuo metu turiu dirbti. 

— Turi aplankyti, - pasakė ji. - Tokie dalykai tikrai svarbūs. 

— Taip manai? — paklausiau. Norėjau įtikinti save, kad taip 
nėra. 

— Be abejo. Nenoriu priekaištauti, bet aš labai gerai prisimenu, 
kas mane aplankė gimus vaikui. O tu? 

Na, taip. Tokie dalykai stiprina draugystę ir paprastus draugus 
paverčia artimais bei užtikrina artimą ryšį su gerais draugais. Tad 


nedelsdama suplanavau, kada aplankysiu tuos jau paaugusius kūdi- 

kius. Maždaug tuo pat metu pasistengiau užsukti į artimos draugės 
naujos drabužių parduotuvės atidarymą. Atėjau ir buvau pirmoji 
pirkėja, įsigijusi iš jos pirkinį. Kiekvienu iš tų atvejų jaučiausi labai 
laiminga, kad įdėjau pastangų. Buvo smagu: tai man padėjo suar- 
tėti su draugais ir toks elgesys atrodė tinkamas (pirma nuostabioji 
tiesa veikia). 

Buvo svarbu susitikti ne tik su artimais žmonėmis, bet ir su tais, 
kurių labai gerai nepažinojau, pavyzdžiui, nueiti į vyro darbo va- 
karėlį arba dalyvauti tėvams skirtuose renginiuose dukters mokyk- 
loje. Pasirodo, bičiuliški santykiai skatina prieraišumą. „Papras- 
čiausio rodymosi efektas“ — tai reiškinys, kai pakartotinai matant 
tuos pačius veidus, girdint tą pačią muziką ar net nesąmoningus 
skiemenis, šie pradeda labiau patikti. Kuo dažniau matai žmogų, 
tuo protingesnis ir patrauklesnis jis atrodo. Tą pastebėjau pati. Net 
jei iš pat pradžių žmogus man nelabai patikdavo, kuo dažniau ma- 
tydavomės, tuo labiau jausdavau, kad pradedu jį ar ją mėgti. Be to, 
kuo dažniau buvau matoma pati, tuo labiau tam žmogui imdavau 
patikti. Žinoma, tai pasiteisina ne visada. Yra žmonių, kurie tiesiog 
nepatinka, ir gali būti, kad dažni susitikimai tik dar labiau pablo- 
gins padėtį. Bet tais atvejais, kai žmogus nei patinka, nei nepatin- 


ka, paprastas susitikimas gali sukelti šiltus jausmus. 


NEAPKALBĖK 


Neretai pasitaiko, kad ilgalaikė laimė reikalauja atsisakyti ko nors, 
kas suteikia greitą laimę. Čia tinkamas pavyzdys — apkalbos. Apkal- 
bėdami žmonės dažniausiai kritikuoja kitus dėl to, kad šie nesilaiko 
socialinių ar moralės normų. Nepaisant prasto požiūrio į apkalbas, 


jos vaidina svarbų socialinį vaidmenį, nes stiprina bendruomenės 

vertybes: padeda suartėti, suvienija žmones, kurie elgiasi pagal tam 
tikras taisykles, padeda pajusti bendruomenės vertybes ir demas- 
kuoja tuos, kurie apgaudinėja sutuoktinius ar nevertina kitų žmonių 
darbo. Įdomus dalykas: tiek vyrai, tiek moterys apkalbomis mieliau 
dalijasi su moterimis, nes moterys yra geresnės klausytojos. 

Ner jei apkalbos ir vaidina svarbų socialinį vaidmenį ir yra tik- 
rai smagi veikla, tuo užsiimti negražu: pasibaigus pokalbiui, per 
kurį ką nors apkalbėjome, aš visada jaučiuosi blogai, nors tuo metu 
man patiko jame dalyvauti. Norėjau nustoti pasakoti nemalonias 
istorijas, sakyti nemalonius pastebėjimus (nors gal jie ir teisingi) ar 
pernelyg daug klausinėti jautriomis temomis. Net ir susirūpinimo 
išraiška gali būti užslėpta apkalbų forma: „Aš labai dėl jos nerimau- 
ju, atrodo tokia nuliūdusi, ar manai, kad turi problemų darbe?“ Tai 
apkalbos. Negana to, aš norėjau nustoti A/ausytis apkalbų. 

Buvau susitikime, kai kažkas užsiminė apie bendrą pažįstamą: 

— Girdėjau, kad jų santuokai gresia pavojus. 

— Nieko nežinau, — pasakė kita. Jos balso tonas prašė: „Tai ap- 
šviesk must“ 

— Ak, nemanau, kad tai tiesa, — tariau pertraukdama. Mano 
balso tonas sakė: „Nekalbėkime apie tai.“ 

Net gėda prisipažinti, kaip buvo sunku atsispirti tokiam pokal- 
biui. Man taip patinka su įkvėpimu analizuoti kitų žmonių san- 
tuokas. 

Kol nepamėginau nustoti apkalbinėti, tol nesupratau, kiek iš 
tiesų apkalbėdavau. Nelaikau savęs pikta linkinčia, ir man buvo 
tikrai naudinga suvokti, kaip dažnai pasakydavau tai, ko sakyti ne- 
derėjo. Kartą mudu su Džeimiu dalyvavome vienoje vakarienėje ir 
aš atsisėdau šalia žmogaus, kuris man atrodė nepakenčiamas. („Pa- 


prasčiausias ignoravimas“ šiuo atveju tikrai nebūtų padėjęs.) Labai 

stengiausi per vakarienę elgtis mandagiai, bet kai grįžome namo 
ir Džeimis pasakė: „Džimis malonus vyrukas, ar ne?“ aš atsakiau: 
„Tau su juo neteko bendrauti. Mano manymu, jis tiesiog nepaken- 
čiamas, ir aš vos ištvėriau greta.“ Iškart pasijutau siaubingai, kad 
pasakiau taip apie žmogų, kuris atrodė pakankamai mielas vyrukas 
(nors ir nepakenčiamas). Be to, jei Džeimiui kas nors patinka, ne- 
turėčiau savo kritika nuodyti jo proto. Stengiausi save įtikinti, kad 
santuoka suteikia privilegiją apkalbėti, tad galėjau laisvai tą daryti 
su Džeimiu, bet priėjau išvadą, kad net jei apkalbėti tik su Džeimiu 
ir yra geriau, geriausia vis dėlto apskritai vengti apkalbų. 

Atradau dar vieną priežastį, dėl ko geriau nekritikuoti kitų, — 
tai „spontaniškasis savybių priskyrimas“. Tyrimai rodo, kad dėl šio 
psichologinio reiškinio savybes, kurias priskiriu kitiems, žmonės 
nesąmoningai pritaiko man. Taigi jei pasakysiu Žanui, kad Petė 
arogantiška, Žanas nesąmoningai priskirs tas savybes man. Kita 
vertus, jei pasakysiu, kad Petė yra nuostabi ar linksma, man bus 
priskirtos ir tos savybės. Tai, ką kalbu apie kitus žmones, lieka su 
manimi, net kai kalbu su tuo, kas mane jau pažįsta. Todėl geriau 


pasistengti kalbėti tik gerus dalykus. 


SUSIRASK TRIS NAUJUS DRAUGUS 


Lengva pasakyti: „Neturiu laiko susitikti su naujais žmonėmis ar 
susirasti naujų draugų.“ Bet paprastai tai netiesa, tad jei pavyksta 
atrasti laiko, nauji draugai ne alina, o kaip tik suteikia labai daug 
energijos. Jie praplečia tavo pasaulį: atskleidžia naujus pomėgius, 
atveria naujas galimybes ir suteikia naujos veiklos, jie gali būti ne- 
pamainomas palaikymo ir informacijos šaltinis, o tu pats irgi gali 


suvaidinti tokį pat vaidmenį jiems. 

Viena strategija, kurią pritaikiau norėdama susirasti draugų, gali 
pasirodyti šalta ir apskaičiuota, bet ji labai veiksminga. Užsibrė- 
žiau tokį tikslą: susitikusi su naujais žmonėmis, turiu susirasti tris 
naujus draugus, pavyzdžiui, iš Elizos klasės tėvų. Naujas darbas, 
kursai ar persikėlimas į naują rajoną yra akivaizdžios galimybės 
susirasti naujų draugų. Skaičiumi pagrįstas tikslas iš pradžių at- 
rodė dirbtinis, bet aš pakeičiau savo nusiteikimą ir, užuot klaususi 
savęs: „Ar jis man patinka? Ar turiu laiko sų juo artimiau susipa- 
žinti?“, klausdavau: „Ar jis yra vienas iš trijų mano būsimų drau- 
gų?“ Kažkodėl toks pokytis privertė elgtis kitaip, padėjo atviriau 
bendrauti su žmonėmis ir paskatino pasistengti pasakyti daugiau 
nei mechanišką bei paviršutinišką „labas“. Žinoma, „būti draugais“ 
skirtingais gyvenimo tarpsniais reiškia skirtingus dalykus. Koledže 
kasdien ištisas valandas praleisdavau su draugais, šiuo metu tiek 
laiko nepraleidžiu net su Džeimiu. Turiu kelias drauges, kurių vyrų 
niekada nesu mačiusi. Nieko tokio. 

Mėgindama pasiekti užsibrėžtą draugų skaičių, dažnai turėda- 
vau versti save elgtis draugiškiau, nei jaučiausi. Tačiau dar kartą 
supratau trečiojo įsakymo naudą: „Elkis taip, kaip nori jaustis.“ 
Elgdamasi draugiškiau pradėjau jaustis draugiškesnė. Tyrimai taip 
pat rodo, kad elgdamasis draugiškiau, daugiau kalbi, esi atkaklesnis 
ar drąsesnis, tad net ir būdamas intravertas jautiesi laimingesnis. 
Nustebau, nes maniau, kad intravertai jaučiasi laimingesni, kai yra 
vieni ir kai juos palieka ramybėje. Tiesą pasakius, kai intravertai 
prisiverčia elgtis draugiškiau, paprastai jiems tai patinka ir jie pra- 
linksmėja. Ryšys su kitais pakelia žmonėms nuotaiką. 

Stengdamasi susirasti draugų, pradėjau mąstyti, kaip padaryti 
gerą pirmąjį įspūdį, tai yra kaip elgtis, kad kiti norėtų su tavimi su- 


sidraugauti. Pirmasis įspūdis svarbus, mat žmonėms vertinant vie- 

niems kitus pirminė informacija yra daug svarbesnė už vėlesniąją. 
Sutikus naują žmogų, per pirmąsias dešimt minučių nusprendžia- 
ma, kokio tipo santykių iš jo tikimasi. Taigi pasidariau kontrolinį 


sąrašą pirmiesiems susitikimams. 


Daugiau šypsokis. 
Tyrimai rodo, kad mums labiau patinka tie žmonės, kuriems, 
mūsų manymu, ir mes patinkame, ir tai, kiek laiko šypsomės 
kalbėdamiesi, tiesiogiai lemia, ar mus vertina kaip draugišką 
žmogų. (Tiesą pasakius, žmonės, kurie dėl veido paralyžiaus ne- 


gali šypsotis, susiduria su santykių problemomis.) 


Aktyviai kviesk žmones įsitraukti į pokalbį. 
Tai mandagu ir tą visi vertina. Pokalbyje nedalyvaujančiam žmo- 
gui palengvėja, kai jis įsitraukia, o žmogus, kuris jau dalyvauja 


pokalbyje, dėl šio malonaus poelgio pasijunta geriau. 


Skleisk geranoriškumą. 
Nesutelk dėmesio į negatyvius dalykus, pavyzdžiui, į ilgą eilę 
prie baro ar nemalonų nutikimą metro traukinyje. Samuelis 
Džonsonas pasakė: „Klausytis skundų įkyri tiek nelaimingiems, 
tiek laimingiems žmonėms.“ Dar viena priežastis, dėl ko tai 
svarbu: per vieną didelį pobūvį mudu su Džeimiu stovėjome 
koridoriuje šalia pagrindinio kambario. Vaikinas, kurio beveik 
nepažinojome, priėjo prie mūsų ir paklausė: 
— Kodėl neužeinate? 
— Ten labai šalta ir labai garsiai groja muzika, - pasakiau. 
Kaip manote, kas jis buvo? Ogi vienas iš pagrindinių pobūvio 


organizatorių. 

Pradėk pokalbį. 
Geriausia kalbėtis apie dabartines aplinkybes: renginio priežas- 
tį, kambario apipavidalinimą ar net apie seną kaštoną arba orą. 
Vienas mano draugas, prieš eidamas į bet kokį visuomeninį ren- 
ginį, peržvelgia Google, kad rastų naujienų, kurios jam padėtų 


užmegzti pokalbį: „Ar matei, kad..?“ 


Stenkis atrodyti pasiekiama ir šilta. 
Linktelėk ir pasakyk „taip“, pasilenk į priekį išreikšdama susi- 
domėjimą, stenkis išgirsti kiekvieną žodį, žiūrėk į akis, kalbėk 
entuziastingu ir energingu balsu, stenkis atitikti kito žmogaus 
kalbėsenos tempą. Pasistenk nesidairyti po kambarį, nesėdėk 
ištiesusi kojų ar nusisukusi nuo pašnekovo — tokios pozos rodo 


susidomėjimo stoką. 
Parodyk savo silpnąsias vietas ir pasijuok iš savęs. 


Parodyk, kad esi pasirengusi būti maloniai nustebinta. 
Dauguma žmonių mieliau prajuokina kitus, nei patys juokiasi, 
mieliau pamoko kitus, nei patys būna pamokomi. Labai svar- 
bu leisti, kad tave sudomintų ir pralinksmintų. Juk galiausiai 
vienas iš pačių didžiausių malonumų yra maloniai nustebinti 


kirą. 


Sek pokalbio temą. 
Man dažnai kyla bjaurus noras sutrukdyti žmogui, kuris mėgina 
pakreipti pokalbį tam tikra linkme. Prisimenu, kadaise kalbėjau 
su vienu vaikinu, kuris akivaizdžiai norėjo papasakoti apie tai, 


kad gyveno Vietname, — jis keletą kartų lyg šiaip sau ir visiškai 

netinkamoje vietoje apie tai užsiminė. Taigi turėčiau padėti, jei 


matau, kad kas nors nori pakalbėti tam tikra tema. 


Užduok klausimus. 
Tai būdas parodyti susidomėjimą ir įsitraukimą į pokalbį, o 


daugeliui žmonių patinka kalbėti apie save. 


Atlikdama tyrimą atkreipiau dėmesį į vieną reiškinį iš savo patirties: 
lengviau susidraugauti su draugo draugu. „Trijulės saitas“ padeda 
paaiškinti, kodėl man taip patinka vaikiškos literatūros ir rašytojų 
strategijos grupės. Draugystė klesti dėl tarpusavio ryšių, o kai jauti, 
kad kuri ne tik draugystę, bet ir socialinį tinklą, tai suteikia ener- 


gijos ir nuramina. 


Birželio mėnesio pabaiga buvo laimės projekto pusiaukelė, tad, 
kaip įprasta, įvertinau praėjusį mėnesį, be to, skyriau laiko pažan- 
gai apmąstyti. Esu giliai įsitikinusi, kad labai svarbių įvykių aki- 
mirkas reikia panaudoti kaip priminimus, įvertinti ir apsvarstyti. 
Ir mano gyvenimas, ir daugelio tinklaraščio skaitytojų komentarai 
rodė, kad tokie svarbūs įvykiai kaip gimtadienis, vedybos, vieno iš 
tėvų mirtis, vaiko gimimas, darbo praradimas, svarbus susitikimas 
ar karjeros laimėjimas, pavyzdžiui, įsidarbinimas etatiniame darbe 
ar darbo partnerio atsiradimas, dažnai pasitarnauja kaip teigiamų 
pokyčių rodiklis. 

Įvertinau šešių mėnesių laimės projekto gaires ir sau patvirti- 
nau: taip, jaučiausi laimingesnė. Kai paklausiau savęs, kokie pa- 
sižadėjimai labiausiai prisidėjo prie mano laimės, vėl supratau, 
kad pagrindinis laimės projekto elementas buvo visa Pasižadėjimų 


lentelė, o ne koks nors vienas konkretus įsipareigojimas. Tuos pa- 

sižadėjimus nuolat peržiūrėdavau, todėl jų nepamiršdavau ir vis 
sau kartodavau. Pamačiusi netvarkingą darbo stalą pagalvodavau: 
„Išspręsk nuolatos atidėliojamą užduotį.“ Jaučiau pagundą atidėti 
popieriaus užsakymą spausdintuvui, bet pagalvodavau: „Nusipirk 
to, ko reikia.“ 
Kai savo kasdieniame tinklaraštyje įrašiau tokią žinutę, pama- 
čiau, kad Pasižadėjimų lentelės idėja patinka daugeliui žmonių: 
Norite pradėti savąjį laimės projektą? Jei įkvėpimui norėtumėte pa- 


matyti mano asmeninę Pasižadėjimų lentelę, atsiųskite laišką. 


Per kelis ateinančius mėnesius mano lentelės kopijos paprašė šimtai 
skaitytojų. 
LiL ————- TT 


Esu koledžo pirmakursė ir manau, kad jūsų lentelė padės man būti 
laimingesnei, o gal ir spėti laiku atlikti visus darbus. 


Be to, kad pati noriu išbandyti ką nors panašaus, mudu su vyru 
nusprendėme drauge sukurti pasižadėjimų mėnesį, kurio metu skir- 


sime dėmesį savo santuokai. 


Prašau man atsiųsti savo pasižadėjimų sąrašą. Esu lygtinai nuteistų 
asmenų inspektorius iš Ylingo, Londono, turiu pasikabinti tą sąrašą 


ant sienos, įsidėti sau į galvą ir prisiminti, kad yra KITAS KELIAS! 
T ——— ar ra I TTT 
Prašydami manęs atsiųsti lentelę, daugelis žmonių užsiminė, kad 
pradeda savo laimės projektus, o keletas atsiuntė man savąsias dvy- 
likos įsakymų versijas. Tie asmeninių įsakymų sąrašai mane sužavė- 
jo, nes padėjo labai gerai suprasti, kad žmonių patirtis labai įvairi: 

Pamiršk praeitį. 

Užsiimk. 


Kalbėkis su nepažįstamais žmonėmis. 

Nustok lieti pagiežą ir skųstis. 

Išeik į lauką. 

Skleisk džiaugsmą. 

Nepradėk jokių reikalų su žmonėmis, kurių nekenti. 
Nesitikėk, kad tai truks amžinai. Viskas baigiasi, ir nieko čia tokio. 
Nustok pirkti nereikalingus ir nenaudingus daiktus. 
Daryk klaidas. 

Padėkok: už įprasta ir už neįprasta. 

Sukurk ką nors, ko dar nebuvo. 

Atkreipk dėmesį į purpurinę spalvą. 

Palik pėdsaką: „Aš čia buvau.“ 

Kvailiok. Būk nerūpestingas. 

Būk tokia moteris, kokios nori, kad būtų tavo dukterys. 
Visko nutinka — nepamiršk to. 

Draugai yra svarbiau nei seksas. 

Stenkis nepriimti visko asmeniškai. 

Mylėk, ir meilė tave suras, 

Perprask. 

Ir tai praeis. 

„Būk ramus ir žinok, kad aš esu Dievas.“ 

Prisimink, kad visi nuolat daro geriausia, ką gali. 
Meredit, susiimk! 

Prisimink panegiriką: kaip norėčiau, kad mane prisimintų. 
Lauk stebuklo. 

Užtenka ir manęs. 

Žmogau, paleisk. 

Uždek žvakutę arba užsičiaupk. 

Atpažink savo vaiduoklius. 

Ko aš tikrai, tikrai, tikrai noriu? 

Pagalba yra visur. 

Ką daryčiau, jei nebijočiau? 

Jei negali ko nors išvengti, imkis to. 


Nekomplikuok. 

Dalykis neribotai, dalykis nieko nesitikėdama. 
Reaguok į situaciją. 

Jausk pavojų (daugelis pavojų — prisotintieji riebalai, vairavimas išgė- 
rus, vėlavimas, teisės mokykla — neatrodo pavojingi). 
Pradėk ten, kur esi. 

Žmonės duoda tai, ką turi ir gali duoti. 

Konkretink savo poreikius. 

Atiduok, leisk Dievui. 

Jei esi ne čia ir ne dabar, tavęs nėra niekur. 

Tuo, kas duota, pasinaudok geriausiai. 

Turėk mažiau, mylėk daugiau. 

Vienas yra per daug, šimtas —- nepakankamai. 

Nieko per daug. 

Visada užmegzk ryšį. 

Būk prieglobstis. 


Buvo nuostabu matyti, kaip vienų žmonių įsakymai tiesiogiai prieš- 
taravo kitų žmonių įsakymams, bet galėjau įsivaizduoti, kaip skir- 


tingai tie priešingi patarimai gali pasitarnauti žmonėms: 


Tiesiog sakyk „taip“. 

Tiesiog sakyk „ne“. 

Daryk dabar. 

Palauk. 

Vienas dalykas vienu metu. 

Viską daryk vienu metu. 

Visuomet siek daryti geriausia, ką gali. 


Prisimink taisyklę „,mneišnaudoti visų pastangų“. 


Praėjus šešiems projekto mėnesiams, o tai supratau jau balandžio 
mėnesį, galėjau pasakyti, kad įprastas mano temperamentas nepa- 
sikeitė, tačiau kiekvieną dieną jaučiau daugiau džiaugsmo ir mažiau 


kaltės, daugiau linksminausi ir jaučiau mažiau nerimo. Mano gy- 

venimas su švaresnėmis spintomis ir švaresne sąmone buvo malo- 
nesnis. 

Vienas dalykas, kuris stebino atliekant projektą, tai fizinės bū- 
senos svarba. Didelę įtaką darė tai, kad pakankamai išsimiegu, re- 
guliarai mankštinuosi, neleidžiu sau išalkti ir stengiuosi nesušalti. 
Išmokau daugiau dėmesio skirti tam, kad jausčiausi energingai ir 
patogiai. Kita vertus, nenustebau, kad didžiausią laimės antplūdį 
pajutau, kai įdėjau pastangų į visuomeninių ryšių kūrimą. Džeimis, 
Eliza ir Eleonora, mano šeima, mano draugai — stengiausi stiprinti 
tuos santykius, kurie teikė daugiausia pasitenkinimo. Be to, paste- 
bėjau, kad mano laimė padėjo būti kantresnei, linksmesnei, geres- 
nei, dosnesnei ir jos padedama galėjau lengviau ugdyti visas kitas 
norimas savybes. Pamačiau, kad man lengviau laikytis pasižadėji- 
mų, pasijuokti iš savo susierzinimo ir turėti energijos linksmintis. 

Bet tos sritys, kurios iš pradžių atrodė sunkiausios, vis dar liko 
sunkiausios. Pažvelgusi į Pasižadėjimų lentelę mačiau akivaizdžius 
įpročius. Paukščiukai ir X ženklai atskleidė, kad ir toliau sunkiai 
sekėsi kovoti su savo būdu, išklysti iš kelio, o šalia daugelio kitų da- 
lykų - dar ir sunku būti dosniai. Tiesą pasakius, tam tikrais atvejais 
jaučiausi mažiau laiminga, daug labiau įsisąmoninau savo trūku- 
mus, o suklydusi jausdavau daugiau nepasitenkinimo savimi. Po- 
pieriaus lape į mane priekaištingai spoksojo manosios ydos. Viena 
iš suaugusiojo paslapčių sako, kad „laimė ne visuomet leidžia jaustis 
laimingam“, ir nors buvo naudinga geriau žinoti savo silpnybes, tai 
nesuteikė laimės per trumpą laiką, bet buvau įsitikinusi, kad elgda- 
masi geriau, ilgainiui jausiuosi laimingesnė. Mane guodė Bendža- 
mino Franklino, kurį laikiau sau pavyzdžiu, žodžiai, atspindintys 
jo paties lentelę: „Bendrai paėmus, nors niekada nepasiekiau tobu- 


lybės, kurią taip ambicingai buvau užsibrėžęs pasiekti, ir likau toli 


222 


«e BIRŽELIS. ATRASK LAIKO DRAUGAMS e 


nuo jos, tačiau dėl pastangų tapau geresnis ir laimingesnis žmogus 
nei būčiau buvęs, jei nebūčiau to bandęs.“ 

Ironiška, bet įtariau, kad dėl laimės projekto paaukojau šiek 
tiek laisvalaikiui skirto laiko. Tiesa, pasižadėjimai leido pasijusti 
laimingesnei ir linksmesnei, bet atrodė, kad turiu mažiau papras- 
to laisvalaikio. Vakarinis tvarkymasis, draugų gimtadienių prisi- 
minimas, visuomeninė veikla, projektams skirtas laikas ir visa kita 
reiškė, kad turiu mažiau laiko tam, jog gulėdama lovoje dar kartą 
perskaityčiau apie Deividą Koperfildą (David Copperfeld). Nors, 


žinoma, galėjau sukurti pasižadėjimą ir šiai veiklai. 


e septintas skyrius e 


Liepa 
NUSIPIRK LAIMĖS 


Pinigai 


NEBIJOK KUKLIAI PAIŠLAIDAUTI, 
PIRK TAI, KAS REIKALINGA. 
NETAUSOK. 

KO NORS ATSISAKYK. 


Santykis tarp pinigų ir laimės buvo vienas įdomiausių, sudėtingiau- 
sių ir jautriausių klausimų mano laimės studijose. Žmonės, tarp jų 
ir specialistai, atrodė labai sutrikę. 

Atliekant tyrimą dažnai prisimindavau Gertrūdos Stain (Ger- 
trude Stein) pastebėjimą: „Visi turi apsispręsti, ar pinigai yra pi- 
nigai, ar pinigai nėra pinigai, o anksčiau ar vėliau žmonės visada 
nusprendžia, kad pinigai yra pinigai.“ Pinigai patenkina pagrindi- 
nius materialinius poreikius. Jie yra ir priemonė, ir tikslas. Pinigai 
padeda išmatuoti rezultatus, jaustis saugiam, būti dosniam ir įgyti 
pripažinimą. Jie gali ugdyti meistriškumą arba diletantizmą. Sim- 
bolizuoja prestižą ir sėkmę. Jie nuperka laiko — kurį galima leisti 
betiksliam dreifavimui arba tikslingai veiklai. Jie kuria galią san- 
tykiuose ir pasaulyje. Dažnai pinigai reiškia dalykus, kurių, mūsų 
manymu, mums trūksta: jei turėtume pinigų, būtume linkę rizi- 
kuoti, būtume liekni, kultūringi, gerbiami arba dosnūs. 

Prieš išsiaiškindama šio mėnesio pasižadėjimus turėjau išnagri- 
nėti, ką manau apie pinigus. Daugumą perskaitytų dalykų vertinau 
skeptiškai. Ypač dažnai rasdavau argumentą, kad „laimės nenupirk- 


si“, bet mačiau ir tai, kad žmonės pakankamai tvirtai įsitikinę, jog 

pinigai yra svarbus jų laimės veiksnys. Pinigai nėra beverčiai, o 
priešingi tvirtinimai, nors ir dažnai kartojami, niekada neatrodė 
labai įtikinami. Ir, tiesą pasakius, tyrimai rodo, kad žmonės tur- 
tingesnėse šalyse sakosi esą laimingesni už žmones, kurie gyvena 
mažiau turtingose šalyse, o daugiau pinigų turintys šalies gyven- 
tojai dažniau yra laimingesni už tuos, kurie jų turi mažiau. Be to, 
šalims tapus turtingesnėms, jų piliečiai pradeda mažiau galvoti apie 
fizinį bei ekonominį saugumą ir ima labiau rūpintis tokiais tikslais 
kaip laimė ir savirealizacija. Gerovė leidžia nukreipti dėmesį į labiau 
transcendentinius dalykus — siekti ne tik materialinio patogumo, 
bet ir prasmės, vidinės pusiausvyros bei džiaugsmo. 

Pew Research Center 2006 metais atliktas tyrimas rodo, kad 49 
procentai JAV piliečių, kurių metinės šeimos pajamos yra didesnės 
nei 100 tūkstančių JAV dolerių, sakė, kad jie yra „labai laimingi“, 
priešingai nei 24 procentai tų, kurių metinės šeimos pajamos yra 
mažesnės nei 30 tūkstančių JAV dolerių. Kylant pajamoms laimės 
procentas didėja: iš tų, kurie uždirba iki 30 tūkstančių JAV dolerių, 
laimingi jautėsi 24 procentai žmonių; iš tų, kurie uždirba nuo 30 
iki 75 tūkstančių JAV dolerių, laimingi jautėsi 33 procentai žmo- 
nių; iš tų, kurie uždirba nuo 75 iki 100 tūkstančių JAV dolerių, 
laimingi jautėsi 38 procentai žmonių ir iš tų, kurie uždirba dau- 
giau nei 100 tūkstančių JAV dolerių, laimingi jautėsi 49 procentai. 
(Teisybė ir tai, kad santykis gali būti atvirkštinis: laimingi žmonės 
greičiau tampa turtingi, nes jie patrauklesni kitiems, be to, laimė 
padeda jų sėkmei.) 

Taip pat atsiskleidžia tokia tiesa: nors 2bsoliutusis turto lygis yra 
svarbus veiksnys, santykinis dydis irgi svarbus. Vienas iš reikšmingų 
būdų žmonėms įvertinti savo aplinkybes — tai lyginti save su ap- 


linkiniais ir su ankstesne savo pačių patirtimi. Pavyzdžiui, žmonės 

lygina save su bendraamžiais ir jeigu pastarieji uždirba mažiau, tada 
jaučiasi laimingesni. Be to, tyrimai rodo, kad žmonės, kurie gyvena 
viename rajone su turtingesniais žmonėmis, nesijaučia tokie laimin- 
gi kaip tie, kurie gyvena tokiame rajone, kur kaimynai uždirba maž- 
daug tiek pat, kiek ir jie. Įvairių pramonės šakų darbininkų studijos 
parodė, kad jų pasitenkinimas darbu buvo susijęs ne tiek su atlygini- 
mu, kiek su tuo, kokie yra jų atlyginimai palyginti su bendradarbių 
atlyginimais. Žmonės supranta šio principo svarbą: viename tyrime 
dauguma žmonių, užuot uždirbę 100 tūkstančių JAV dolerių ten, 
kur kiti uždirba 250 tūkstančių JAV dolerių, verčiau pasirinko už- 
dirbti so tūkstančių JAV dolerių ten, kur kiti uždirba 25 tūkstančius 
JAV dolerių. Mano mama augo gimtajame Šiaurės Pleito miestelyje 
Nebraskoje ir vaikystėje jautėsi pakankamai pasiturinti, nes jos tėtis 
turėjo labai geidžiamą sąjungos darbą — jis buvo Union Pacific ge- 
ležinkelio inžinierius. Ir atvirkščiai, mano draugas sakė, kad jautėsi 
neturtingas augdamas Niujorke, nes gyveno Penktojoje aveniu prie 
96-osios gatvės — ne itin madingoje labai madingos gatvės dalyje. 

Argumento „laimės nenupirksi“ šalininkai akcentuoja tyrimus, 
kurie rodo, kad Jungtinių Amerikos Valstijų žmonės savo gyveni- 
mo kokybės nevertina daug aukščiau už tuos, kurie gyvena skur- 
de Kalkutoje, — nors, žinoma, pirmųjų gyvenimo sąlygos gerokai 
patogesnės. Visame pasaulyje dauguma žmonių save vertina kaip 
vidutiniškai laimingus. 

Nuostabu, kad skurdžiose sąlygose žmonės gali atrasti laimę 
taip pat, kaip ir gyvendami pasiturimai. Tai žmogaus dvasios gebė- 
jimas. Bet aš nemanau, kad koks nors žmogus nepastebės skirtumų 
tarp Kalkutos gatvių ir sodybų Atlantoje. Esmė ta, kad druska ir 
cinamonas (kurie kadaise buvo labai vertingi), elektra ar oro kon- 


dicionavimo sistema, mobilieji telefonai arba internetas nepaverčia 

žmonių beprotiškai laimingais, nes šie kadaise buvę prabangos da- 
lykai vertinami kaip įprasta egzistencijos dalis. Tačiau tas nereiškia, 
kad žmonėms įpratus švarų vandenį vertinti kaip savaime supran- 
tamą dalyką, tai jau nebevaidina svarbaus vaidmens jų gyvenimo 
kokybei. Jei tai būtų tiesa, tuomet nebūtų prasmės stengtis gerinti 
materialines gyvenimo sąlygas Kalkutos žmonėms. 

Bet kuo daugiau gilinausi į pinigų paslaptį, tuo labiau mane 
traukė link tyrinėjimų ir analizės, kurie tiktų visai kitokiai knygai, 
ir tolino „puo to, kas mane domina labiausiai. Žinoma, norėjau šiek 
tiek „išklysti iš kelio“ ir galbūt vieną dieną skirsiu šiai temai visą 
knygą, bet kol kas nenorėjau imtis pinigų mįslės. Tiesiog norėjau 
išsiaiškinti, kaip laimė ir pinigai dera kartu. 

Taigi, ar aš ginčijausi, kad „laimės nenupirksi“? Atsakau: ne. 
Akivaizdu. Vien pinigai laimės nupirkti negali. 

Bet tęsdama toliau savęs klausiau: „Ar pinigai gali padėti nu- 
sipirkti laimę“? Atsakau: taip, gali, jei yra išmintingai naudojami. 
Nesvarbu, ar turtingi, ar vargšai - žmonės renkasi, kaip jiems išleis- 
ti pinigus, ir tie pasirinkimai gali padėti jiems pasijusti laiminges- 
niems arba atvirkščiai — nelaimingesniems. Būtų klaidinga manyti, 
kad pinigų poveikis visiems vienodas. Joks statistinis vidurkis nega- 
li pasakyti, kokį poveikį konkrečiam asmeniui darys pinigai, — tai 
priklausys nuo to žmogaus būdo ir aplinkybių, kuriose jis yra. Ilgai 
apmąsčiusi išskyriau tris veiksnius, kurie formuoja pinigų reikšmę 


žmonėms: 


Priklausymas nuo žmogaus tipo. 
Skirtingiems žmonėms pinigai turi skirtingą vertę. Gal tau pa- 
tinka kolekcionuoti šiuolaikinį meną, o gal patinka nuomotis 


senus filmus. Gali turėti šešis vaikus ir pasiligojusius tėvus, o 

gali neturėti vaikų, bet turėti energingus ir sveikus tėvus. Gal- 
būt mėgsti keliauti, o gal tau labiau patinka sukiotis namuose. 
Galbūt nori valgyti tik organinės kilmės maistą, o gal tave ten- 


kina pigiausias maisto parduotuvės pasirinkimas. 


Priklausymas nuo to, kaip leidi pinigus. 
Kai kurie pirkiniai padidina laimės pojūtį daug labiau, nei kiti. 
Gali pirkti kokainą arba pirkti šunį. Gali išlaidauti pirkdamas 


plačiaekranį televizorių arba išlaidauti pirkdamas naują dviratį. 


Priklausymas nuo to, kiek pinigų turi palyginti su aplinkiniais 
žmonėmis, ir priklausymas nuo asmeninės patirties. 


Vieno žmogaus laimė yra kito žmogaus nelaimė. 


Tobulindama ir taikydama trijų veiksnių testą, mielai prisimi- 
niau tuos laikus, kai studijavau teisę, ir tie rėmai man padėjo, bet 
juos taikyti buvo sudėtinga. Norėjau įtikinamiau perteikti santykį 
tarp pinigų ir laimės. 

Kol apie tai svarsčiau, vieną popietę netinkamai pasilenkusi pa- 
kėliau Eleonorą iš vežimėlio ir kitą rytą pabudau jausdama kanki- 
nantį nugaros skausmą. Beveik visą mėnesį negalėjau ilgai sėdėti, 
buvo sunku spausdinti, prastai miegojau ir, žinoma, negalėjau ne- 
imti Eleonoros ant rankų, todėl vis iš naujo pagilindavau traumą. 

— Tau reikia nueiti pas mano fizioterapeutą, - kartojo Džeimio tė- 
vas, kuris daug metų kentė nugaros skausmus. - Jis gali labai padėti. 

— Esu tikra, kad praeis savaime, - įnirtingai laikiausi savo. 

Vieną naktį, kai kankindamasi mėginau persiversti ant kito 
šono, pagalvojau: „Paprašyk pagalbos! Bobas sako, kad fizioterapija 


padeda, tai kodėl priešiniesi?“ 

Paskambinau Bobui į darbą, sužinojau informaciją, užsirašiau 
pas fizioterapeutą ir po dviejų vizitų jaučiausi akivaizdžiai geriau. 
Atrodė kaip stebuklas. Ir praėjus vos dienai po to, kai nugaros 
skausmas dingo, aš dar kartą palaikiau savo sveikatą savaime su- 
prantamu dalyku ir patyriau nugaros skausmo priepuolio kulmina- 
ciją. Laimės nenupirksi, jos negarantuos nė gera sveikata. 

Kai pinigai arba sveikata kelia problemas, tada nedaug galvoji 
apie ką nors kita, kai jie problemų nekelia, per daug apie tai nesu- 
simąstai. Tiek pinigai, tiek sveikata paprastai kelia pavojų laimei: 
šių dalykų trūkumas verčia jaustis daug nelaimingesniam, nei juos 
turėdamas jaustumeisi laimingas. 

Tai, kad būsi sveikas, negarantuoja, jog būsi laimingas. Dau- 
gybė sveikų žmonių jaučiasi nelaimingi. Daugelis švaisto sveikatą 
arba laiko ją savaime suprantamu dalyku. Tiesą pasakius, kai kurie 
žmonės jaučiasi geriau fiziškai apriboti, mat tai neleidžia jiems da- 
ryti pragaištingų pasirinkimų. (Kartą atostogavau su grupe žmo- 
nių, kurioje buvo toks pasiutęs ir neatsargus vaikinas, kokio dar 
niekada nebuvau sutikusi, ir man tikrai palengvėjo, kai jis savo 
išdaigų pradžioje susilaužė pėdą, nes tas nelaimingas atsitikimas 
apsaugojo jį nuo dar daugiau bėdų.) Taip pat ir su pinigais. Bet 
tai, kad gera sveikata zegzrantuoja laimės, dar nereiškia, jog gera 
sveikata nevaidina svarbaus vaidmens. Panašiai ir su pinigais. Iš- 
mintingai panaudojami tiek sveikata, tiek pinigai gali labai padėti 
jaustis laimingesniam. 

Pirma nuostabioji tiesa apie laimę skelbia, 444 tobulėjimą lemia 
suvokimas, kada aš jaučiuosi gerai, kada — blogai ir kada — teisi. Pi- 
nigai yra pats svarbiausias dalykas „blogos savijautos“ kategorijoje. 
Didžiausias žmonių galvos skausmas yra nerimas dėl finansų, rū- 


pestis dėl sveikatos, nesaugumas dėl darbo ir varginantis bei nuo- 

bodus darbas. Tinkamai išleisti pinigai gali padėti išspręsti šias 
problemas. Man labai pasisekė, kad pinigai niekada nebuvo blogos 
savijautos šaltinis. Jų turėjome pakankamai, kad galėtume daryti 
tai, ką norime, netgi pakankamai, kad jaustumėmės saugūs, — sun- 
kiausias ir vertingiausias dalykas, kokį tik gali nusipirkti. Prisiža- 
dėjau pasistengti geriau leisti pinigus, kad tai palaikytų kitus tris 


laimės elementus ir dėl to jausčiausi laimingesnė. 


NEBIJOK KUKLIAI PAIŠLAIDAUTI 


Nepakankamai ilgai mąsčiau apie tai, kaip galima nusipirkti laimės. 

Visuomet maniau, kad pinigų leidimas yra nuolaidžiavimas 
savo silpnybėms ir, jei tik galiu, turiu vengti išlaidauti. Kadaise 
puikiai praleidau šešis mėnesius San Fransiske, išleisdama vos po 
penkis dolerius per dieną (išskyrus tada, kai turėdavau pasinaudoti 
drabužių skalbyklė). Tačiau dabar nusprendžiau atrasti būdų, kaip 
leisti pinigus, kad praplėsčiau savo laimės tikslus. Tyrimai rodo, 
jog tarp pagrindinių psichologinių žmogaus poreikių yra poreikis 
jaustis saugiam, poreikis gerai jaustis dirbant savo darbą, poreikis 
būti mylimam, poreikis jausti ryšį su kitais ir poreikis patirti stiprų 
kontrolės jausmą. Pinigai nepatenkina šių poreikių szvaime, bet 
jie tikrai gali padėti. Ber kokias pajamas gaunantys žmonės gali 
pasirinkti leisti pinigus taip, kad tai juos paverstų laimingesniais, 
arba ne. 

Aš norėjau leisti pinigus taip, kad išlaikyčiau artimesnį santykį 
su šeima ir draugais, kad suteikčiau sau daugiau energijos ir page- 
rinčiau sveikatą, kad pašalinčiau nuobodulio, susierzinimo ir šei- 
minių konfliktų šaltinius, kad paremčiau tai, kas, mano manymu, 


svarbu, ir kad įgyčiau patirties, kuri mane papildytų ir praplėstų 

akiratį. Taigi žingsnis po žingsnio ėmiau ieškoti būdų, kaip išleisti 
pinigus, kad tai padėtų siekti manųjų laimės tikslų — aišku, neper- 
žengiant proto ribų. 

Dėl sveikatos ir energijos: sausio mėnesį jau atradau būdą, kaip 
išleisti pinigus, kad geriau mankštinčiausi. Treniruotės buvo bran- 
gios, bet jaučiausi laiminga žinodama, kad tai svarbu ilgalaikei 
mano sveikatai. 

Taip pat pradėjau daugiau pinigų skirti maistui, kai tekdavo 
pietauti ne namuose. Anksčiau džiaugdavausi, kai nusipirkdavau 
riestainį ar javainių batonėlį, nes tai buvo pigu, bet nustojau taip 
elgtis. Dabar, priešingai, nusipirkusi didelę porciją salotų arba sriu- 
bos ir vaisių, mintyse sau įteikdavau „auksinę žvaigždę“, nors tokie 
pasirinkimai atsieidavo daug brangiau. 

Dėl santykių: savo sesers vestuvėms surengsiu šventę. Tai kai- 
nuos labai daug, bet suteiks ir labai daug laimės. Santykiai su seseri- 
mi — o dabar ir su jos sužadėtiniu — buvo vieni svarbiausių santykių 
mano gyvenime, bet tai, kad jie gyveno Los Andžele, buvo tikras 
išbandymas. Surengdama šventę galėsiu prisidėti prie vestuvinio jų 
savaitgalio. 

Dėl darbo: nusipirkau rašiklių. Paprastai naudodavausi vienkar- 
tiniais tušinukais — pasitenkinimo neteikiančiomis rašymo priemo- 
nėmis, kurios kažkokiu būdu materializuodavosi mano krepšyje 
arba stalčiuje. Bet vieną dieną, kai stovėjau eilėje nusipirkti vokų, 
žvilgsnis užkliuvo už Deluxe Uniball Micro rašiklių, kurie man la- 
bai patiko. 

„2,99 dolerio už vieną rašiklį! - pamaniau. - Absurdas“ Bet po 
ganėtinai ilgų vidinių ginčų nusipirkau keturis. 

Koks malonumas rašyti geru rašikliu, o ne prastai rašančiu re- 


klaminiu vaistinės tušinuku iš gydytojo kabineto. Naujieji rašikliai 

buvo nepigūs, bet kai pagalvoju apie tai, kaip dažnai juos naudoju 
ir kaip vertinu gerą rašiklį, suprantu, kad pinigai buvo išleisti ne 
veltui. Geri įrankiai padeda darbą paversti malonumu. 

Dėl kitų: skyriau pinigų Niujorko viešosios bibliotekos Jaunuo- 
menės programai. Jau buvau skyrusi laiko ir įdėjusi pastangų, kad 
suformuočiau grupę, kuri remtų vaikų kambarius bibliotekos filia- 
luose. Bibliotekai padėjo mano laikas ir energija, tačiau pinigai irgi 
pravertė. 

Dėl laimingų prisiminimų: balandžio mėnesį nupirkau mi- 
nėtąsias aplankų dėžes — ir tai buvo puikus kuklus išlaidavimas. 
Taip pat visada turėjau galvoje vieno brandaus amžiaus draugo 
pastebėjimą: „Prisimindamas savo vaikų vaikystę, gailiuosi viena, 
kad nepadarėme daugiau profesionalių nuotraukų.“ Taip jau nuti- 
ko, kad pažinojau vieną puikų fotografą. Tad suorganizavau, kad 
jis nufotografuotų mano vaikus, ir likau sužavėta rezultato. Tos 
nuotraukos buvo daug geresnės už paskubomis darytas manąsias, 
taigi užsakiau kelias kopijas mums ir seneliams. Laimingų laikų 
prisiminimas labai padeda pasijusti laimingesniam, o kai vartai 
laimingų laikų fotografijas, tai padeda vaizdingai viską prisimin- 
ti. Pinigai, kuriuos išleidau nuotraukoms, sutvirtins šeiminius ry- 
šius, sustiprins laimingus prisiminimus ir užfiksuos prabėgančios 
vaikystės akimirkas. Tai pakankamai geras atlygis už laimės in- 
vesticiją. 

Priverčiau ir draugę „nusipirkti“ laimės, kai užsukau pas ją ap- 
lankyti naujagimio (laikydamasi birželio mėnesio pasižadėjimo 
„dalyvauti“). 

— Mane jaudina vienas dalykas, - pasakė ji. - Kai buvau vaikas, 
labai artimai bendravau su savo seneliais, bet mano vyro tėvų, kurie 


gyvena visai netoliese, vaikas beveik nedomina. Jie jau prisižiūrėjo 

anūkų. Mano mamai visada patinka pabūti su kūdikiais, bet ji gy- 
vena Klivlande ir į Niujorką užsuka tik kartą per metus. 

— Nagi, — pasiūliau jai, - kodėl tau kas porą mėnesių nenuvykus 
į Klivlandą bent jau tol, kol sūnus pradės lankyti mokyklą? 

— Tai pernelyg brangu, - nusijuokė ji. 

— Kainuoja daug, bet juk tau svarbu. Argi negali sau to leisti? — 
žinojau, kad ji gali. 

— Na, gal ir galiu, - pripažino ji, - bet būtų tokia kankynė skristi 
su kūdikiu. 

- Galėtum pasakyti mamai, kad nupirksi jai lėktuvo bilietus, jei 
ji dažniau atvažiuotų į Niujorką. Ar ji sutiktų atvažiuoti? 

- Žinai... esu tikra, kad sutiktų! — pasakė draugė. 

Šis sprendimas rodo, kad svarbu pagalvoti apie tai, kaip pinigai 
gali nupirkti laimę, be to, koks svarbus mano aštuntasis įsakymas: 
„Nustatyk problemą.“ Taigi kokia čia buvo problema? Rasti būdą, 
kaip močiutė ir anūkas galėtų daugiau laiko praleisti kartu. 

Išmintingai išleisti pinigai gali padėti tokiems laimės tikslams 
kaip santykių stiprinimas, sveikatos gerinimas, pasilinksminimas 
ir visa kita. Be to, emocijos, kurios užplūsta ką nors nusipirkus ar 
įsigijus, irgi yra stiprios. Laimės teorija teigia: jei persikelsiu į naują 
būstą arba nusipirksiu naujų batų porą, greitai priprasiu prie savo 
naujojo daikto ir nebūsiu laimingesnė, nei pirmiau. Nepaisant to, 
daugelis žmonių įsigyja ką nors dėl trumpalaikio laimės blyksnio, 
kuris žybteli vien dėl to, kad jie ką nors įsigijo. 

Galite pasakyti: tai nėra tikroji laimė, pastaroji gimsta tada, kai 
darai ką nors gera kitiems, kai esi su draugais ir šeima, kai atrandi 
savo ritmą, medituoji ir t. t. Bet apsidairiusi tikrai matau, kad dau- 
gelis žmonių atrodo laimingi, kai ką nors perka. Tai, kad laimės 


antplūdis, kurį pajunta žmogus, kai stovi prie kasos aparato, nėra 

ypač žavus dalykas, dar nereiškia, jog jis netikras arba kad nefor- 
muoja žmonių elgesio. Tyrimai ir kasdienė patirtis rodo, kad neti- 
kėtos dovanos gavimas arba nuostaba dėl netikėtos sėkmės suteikia 
žmonėms tikrą pakylėjimą; tiesą pasakius, viename tyrime, kai ty- 
rėjai norėjo tiriamiesiems sukelti gerą nuotaiką, kad išsiaiškintų jos 
poveikį, jie tą pasiekė suorganizavę, kad žmonės telefono būdelėje 
rastų monetų, arba padovanoję pilnus krepšius šokolado. Kai ku- 
riuos žmones taip gundo laimės antplūdis, kuris apima ką nors įsi- 
gijus, kad jie išleidžia daugiau pinigų, nei gali, o kai parsineša tuos 
pirkinius namo, juos apima sąžinės graužatis ir nerimas. Greitos 
laimės dozė virsta ilgiau trunkančiu nelaimingumo pojūčiu. 
Laimės jausmo, kurį žmonės patiria įsigydami daiktus, negali- 
ma priskirti tik vartotojiškam pasimėgavimui. Bet koks įsigijimas 
suteikia bent trumpalaikį tobulėjimo pojūtį ir yra daugybė priežas- 
čių, dėl ko žmonėms taip patinka ką nors pirkti: kad namai būtų 
tvarkingi, patrauklūs ir viskuo aprūpinti, kad galėtų suteikti ką nors 
mylimiesiems arba nepažįstamiesiems, kad sukonstruotų ką nors 
nauja (pavyzdžiui, naujausios technologijos prietaisą), kad turėtų 
daiktą, kuriuo žavimasi, kad išmokytų savo vaikus, kad gyventų 
taip, kaip gyvena bendraamžiai, kad gyventų kitaip, nei bendraam- 
žiai, kad pasipuoštų, kad surinktų kolekciją, kad sektų madą, kad 
mestų iššūkį madai, kad paremtų pomėgį arba profesionalią veiklą, 
kad pasitarnautų kitiems, kad pateisintų apsipirkimo keliamą ma- 
lonumą kaip veiklą, kad būtų svetingi ir atsakytų į svetingumą, kad 
ką nors dovanotų ir suteiktų palaikymą, kad laimėtų arba išlaikytų 
padėtį, kad dominuotų ir kontroliuotų, kad išreikštų savo asme- 
nybę, kad švęstų, kad išlaikytų tradicijas, kad sulaužytų tradicijas, 
kad padarytų gyvenimą patogesnį, sveikesnį arba saugesnį, kad gy- 


venime būtų daugiau išbandymų, nuotykių arba rizikos. 

Aš pati retai kada jaučiu „kasos aparato“ laimę. Greičiau atvirkš- 
čiai. Paprastai, kai išleidžiu pinigus, mane užplūsta pirkėjo sąžinės 
graužatis, jausmas, kurį vadinu „parduotuviniu šoku“. Galbūt dėl 
to taip gerai pastebiu kitų žmonių entuziazmą. Nepaisant to, net 
ir man „kuklus išlaidavimas“ gali suteikti daug laimės, jei perku 
išmintingai. 

Kai tinklaraštyje įrašiau pasižadėjimą „nebijoti kukliai paišlai- 
dauti“ ir kai žmonės parašė kuklaus išlaidavimo pavyzdžių, mane 
apstulbino nepaprasta skonių įvairovė. 
o 

Daug metų virtuvėje turėjau prastus pigius įrankius. Bet praėjusiais 
metais paišlaidavau ir nusipirkau kelis gerus peilius. Sumokėjau du 
šimtus dolerių už tris peilius (universalųjį, skutimo ir duonos raiky- 


mo). Jie tikraaaai buvo verti tų pinigų ir tarnaus man amžinai. 


Gėda prisipažinti, bet aš pasamdžiau žmogų, kad jis sutvarkytų 
mūsų rūsį. Pamačiau skelbimą parduotuvės skelbimų lentoje. Nuo 
to laiko, kai prieš trejus metus persikraustėme, žmona nuolat man 
primindavo, kad sutvarkyčiau rūsyje esantį šlamštą. Niekada gyve- 
Nime nesijaučiau toks laimingas išrašydamas čekį. Tai netgi buvo ne 


itin brangu, ypač pardavus keletą rūsyje buvusių daiktų. 


Kalėdų proga šiais metais pasidovanojau kelias pagalves :-). Žinojau, 
kad man nepatinka senosios, be to, grandininė reakcija nuo jų po- 
veikio mano patogumui -> miego valandoms ir kokybei -> kasdie- 


nei nuotaikai -> darbo produktyvumui — labai įkvėpė. 


Įsigijau šunį. Augintinis reikalauja daug daugiau išlaidų, nei tikėjau- 
si (maistas, skiepai, sumokėti kaimynui, kad pasirūpintų juo man 
išvykus ir taip toliau), bet ir suteikia daug daugiau džiaugsmo, nei 
tikėjausi. Aš gyvenu viena ir tai, kad turiu šunį, suteikia labai daug 
laimės. 


A 

Grįžtant prie tos pačios temos, vienas iš man labiausiai patikusių 
„kuklių paišlaidavimų“ buvo tai, kas daugumai žmonių turbūt visai 
neatrodytų patrauklu, o man — daugel metų geisto daikto įsigiji- 
mas. Paskambinau į žinomą Manhatano vaikiškų knygų parduotu- 
vę „Stebuklų knygos“ ir užsisakiau visą penkiolikos L. Franko Bau- 
mo (L. Frank Baum) „Ozo“ knygų rinkinį „Ypatingasis burtininko 
rinkinys“ (Wizards Super Special). Kai po dviejų savaičių atidariau 
dėžę su knygomis, mane užplūdo didžiulis džiaugsmas. Knygos 
buvo vienodo dizaino, kietai įrištos, vienodomis nugarėlėmis, nuos- 
tabiais viršeliais ir originaliomis spalvotomis iliustracijomis. 

Pozityvieji psichologai pradėtų ginčytis ir sakyti, kad prie savo 
pirkinio priprasiu. Greitai priprasiu prie to, kad turiu šias knygas, 
jos stovės mano knygų lentynoje ir kaups dulkes, o man nuo to 
nebus nė kiek ne geriau nei anksčiau. Nesutinku. Jaučiu didelę ais- 
trą vaikiškai literatūrai, tad žinau, kad šios knygos pakels nuotaiką 
kaskart, kai jas pamatysiu. Juk laikau ir didžiulę krūvą senų sudė- 
vėtų Cricket žurnalų, kuriuos turėjau būdama vaikas, ir vien tik dėl 
to, kad pamatau juos lentynoje, pasijuntu laiminga. 

Kaip visuomet, reikėjo „būti Grečen“ ir rinktis išmintingai. Aš 
pasijuntu laiminga, kai leidžiu pinigus daiktams, kurie 72227 patin- 
ka, o kad atrasčiau tai, ko iš tikrųjų noriu as, o ne kopijuočiau kitų 
žmonių norus, reikia save pažinti ir laikytis disciplinos. Vienas iš 
pirkinių, kuris labiausiai pradžiugino mano tėtį, buvo kinų biliar- 
das. Vaikystėje jis ištisas valandas žaisdavo biliardą ir viena iš jo 
svajonių buvo nuosavas biliardas, kad būtų galima žaisti kada tik 
panorėjus ir už dyką. Dėl tokio pirkinio ne visi pasijustų laiminges- 
ni, bet jis pasijuto. 

Tuo metu, kai intensyviai mąsčiau apie pinigų ir laimės santy- 


kį, draugės mergvakaryje užmezgiau pokalbį su viena iš viešnių. 

Pasakiau jai, kad mėginu išsiaiškinti, kaip „nusipirkti laimės“. (Kol 
jai aiškinau apie visą šį reikalą, man po truputį ėmė rodytis, kad 
pamažu darausi tikra laimės nuoboda.) 

Bet ją gerokai papiktino mano pasiūlymas. 

— Taip neteisinga! — pasakė ji. - Laimės nenupirksi! 

— Nesutinki? 

— Aš esu puikus pavyzdys. Neuždirbu labai daug. Prieš kele- 
tą metų paėmiau visas santaupas ir nusipirkau arklį. Mama ir visi 
aplinkiniai kartojo, kad aš išprotėjau. Bet dėl to arklio jaučiuosi 
nepaprastai laiminga, nors ir išleidau visus sutaupytus pinigus jam 
įsigyti. 

— Bet, - sutrikusi pasakiau, - pinigai padarė tave laimingą. Juk 
esi laiminga, kad nusipirkai arklį! 

— Ber aš nebeturiu pinigų, — pasakė ji. — Aš juos visus išleidau. 

— Taip, nes išleidai juos tam, kad nusipirktum arklį. 

Ji papurtė galvą ir neteko vilties, kad ką nors suprasiu. 

Tačiau kartais, kai mėgindavau „nusipirkti laimės“, man nepa- 
vykdavo. Bergždžiai sumokėjusi už narystę sporto klube — „Vajė, 
tai kainuoja tiek daug, dabar jau būsiu priversta vaikščioti į sporto 
salę“ — tą pavadinčiau „brangaus sporto klubo narystės efektu“. 

Brangaus sporto klubo narystės efektas pasireiškia tada, kai už 
ką nors sumoku, kad paskatinčiau save daugiau laiko skirti tam, 
kas man patinka ir yra smagu. Pavyzdžiui, norėdama nusipirkti 
Mod Podge dekupažo priemonių, nuėjau į didžiulį prekybos centrą. 
Aš tikrai norėjau išbandyti dekupažo techniką. Bet tas priemones 
pirkau labai seniai ir dar niekada jų nepanaudojau. Noriu skirti 
laiko kūrybiniams projektams, bet vien tai, kad išleisiu pinigų rei- 
kiamoms priemonėms, nesuteiks tai veiklai pirmenybės. Turiu nu- 


spręsti skirti laiko, tačiau akivaizdu, kad jo nerandu. (Dekupažo 

priemonių panaudojimas gali būti vienas iš mano antrojo laimės 
projekto pasižadėjimų.) Lygiai taip pat ir vienas mano darbuose 
paskendęs draugas nusipirko teniso raketę, nes nori dažniau žaisti 
tenisą, bet vis dar jos nepanaudojo. Teniso raketė išreiškia troškimą 
ką nors gyvenime pakeisti, bet vien tik jos įsigijimas to nepadarys. 
Tas draugas pirmiausia turėjo pakoreguoti darbotvarkę, o ne ieško- 


ti geros raketės. 


Akivaizdu, „laimės pirkimas“ turi ribas. Žinojau, kad geriau ne- 
pražiopsoti hedonizmo rutinos poveikio, kuris žavingą prabangą 
greitai permaino į nuobodžią būtinybę. Kuklus išlaidavimas suteiks 
laimės tik tada, jei tą darysiu retai. Pavyzdžiui, viešbučio kambarių 
aptarnavimas. Iki savo medaus mėnesio viešbučiuose niekada nesi- 
naudojau kambarių aptarnavimo paslaugomis ir tą išmėginti buvo 
labai smagu. Bet jei keliaučiau verslo reikalais ir dažnai naudočiausi 
kambarių aptarnavimo paslaugomis, tai jau nebebūtų toks didelis 
malonumas. 

Pinigai leidžia jausti nuolatinę prabangą ir turėti privilegijas, dėl 
to gali nublankti šių dalykų reikšmė, be to, pinigai suteikia galimy- 
bę patirti greitą pasitenkinimą, dėl to patiriama mažiau laukimo 
laimės. Taupymas, kaupimas, įsivaizdavimas, planavimas, tikėji- 
masis — šie etapai padeda jaustis laimingesniems. 

Net ir menkiausias malonumas gali pasidaryti prabanga, jei pasi- 
taiko pakankamai retai, pavyzdžiui, malonumas užsisakyti restora- 
ne kavos, nusipirkti knygą arba pažiūrėti televizorių — būtent dėl to 
trūkumas, nors ir nelabai mėgstamas, yra vienas iš veiksmingiausių 
vaistų nuo hedonizmo rutinos. Mano draugė pasakojo, kad 1990 
metais jai gyvenant Rusijoje ten nuolat prapuldavo karštas vanduo, 


kartais net ištisoms savaitėms. Ji sakė, kad per visą gyvenimą ne- 

daug kas prilygo laimės jausmui, kuris užplūsdavo tomis dienomis, 
kai vėl atsirasdavo karštas vanduo. Bet dabar ji gyvena Jungtinėse 
Amerikos Valstijose, kur karštas vanduo niekada nedingsta, ir ji 
apie tai nebesusimąsto. 

Hedonizmo rutina reiškia, kad išlaidavimas dažniausiai nėra 
tenkinantis kelias laimės link, bet, nepaisant to, pinigai gali padėti. 
Mano tėtis iki šiol prisimena dieną, kai suvokė, kad gali sau leisti 
pasisamdyti žmogų, kuris nupjautų pievelę. Kai kurie geriausi da- 
lykai gyvenime neatsiranda už dyką. 

Apie pinigų poveikį, turint galvoje pirmąją nuostabiąją tiesą, ga- 
lima mąstyti ir kaip apie „tobulėjimo pojūtį“, kuris vaidina svarbų 
vaidmenį laimei. Mums reikalingas dvasinis augimas, bet kad ir 
kaip žmonės tą neigtų, materialinė raida irgi suteikia labai daug 
pasitenkinimo. 

Esame labai jautrūs pokyčiams. Dabartį matuojame lygindami 
ją su praeitimi ir pasijuntame laimingi, kai matome, kad kas nors 
pasikeitė į gera. Viename tyrime žmonių buvo klausiama, ar jie 
dirbtų darbą, už kurį pirmaisiais metais gautų 30 tūkstančių JAV 
dolerių atlyginimą, antraisiais — 40 tūkstančių, o trečiaisiais — 50 
tūkstančių JAV dolerių, ar darbą, už kurį pirmaisiais metais gautų 
60 tūkstančių JAV dolerių, antraisiais — 50 tūkstančių, o trečiai- 
siais — 40 tūkstančių JAV dolerių. Paprastai žmonės geriau rink- 
davosi pirmąjį variantą, kur atlyginimas kyla, nepaisant to, kad po 
trejų metų, užuot uždirbę 150 tūkstančių JAV dolerių, jie tebūtų 
pelnę 120 tūkstančių. Jų sprendimas galbūt atrodo neracionalus, 
bet iš tikrųjų žmonės, kurie pasirinko pirmąjį variantą, suprato, 
kad norint jaustis laimingam, labai svarbu jausti robulėjimą. Žmo- 
nės yra labai jautrūs santykiniams sąlygų pokyčiams, nesvarbu, ar 


pastarieji geresni, ar blogesni. 

Tobulėjimo pojūtis daro tokią didelę įraką laimės jausmui, kad 
dažnai tikslo siekimo procesas vertinamas labiau nei pats tikslas. 
Ne mokslininkas ir ne filosofas, o rašytoja Liza Griunvald (Lisa 
Grunwald) sugalvojo puikiausią šio laimės principo apibendrini- 


mą: „Geriausia yra gerai, geriau yra geriausia.“ 


Vienas iš motinystės srities iššūkių, kurio nepavyko įveikti balan- 
džio mėnesį, nors galbūt tą padaryti reikėjo, — tai nustatyti ribas 
perkant dovanas vaikams. Pavyzdžiui, kaip siurprizą nupirkau Eli- 
zai didelę optinių apgaulių knygą. Kaip ir tikėjausi, jai ta knyga 
labai patiko — Eliza įniko ją skaityti, vartė su draugais, laikė pasidė- 
jusi ant savo stalo. Buvau labai patenkinta, kad išrinkau Elizai tokią 
knygą. Paskui, neilgai trukus, užsukau į vaistinę, kur stovėjo eilė 
pigių vaikiškų knygelių. Pamačiau knygą su optinėmis apgaulėmis 
ir vos nenupirkau — Elizai taip patiko anoji knyga. Bet susilaikiau. 
Ji jau turėjo knygą su trimis šimtais optinių apgaulių, šioje knygoje 
tikriausiai nebuvo nieko nauja. Be to, dar pagalvojau: ar tai, kad 
Eliza gaus antrą optinių apgaulių knygą, nesumažins jos džiaugsmo 
pirmąja. Pastaroji nebeatrodys tokia stebuklinga ir pati geriausia. 

Elizos lopšelio auklėtoja papasakojo istoriją apie vieną keturmetį 
berniuką: jis turėjo mėlyną mašinėlę, kurią labai mėgo. Ją visur ne- 
šiodavosi ir nuolat su ja žaisdavo. Po kiek laiko jį aplankė močiutė 
ir nupirko dešimt žaislinių mašinėlių, bet vaikas liovėsi žaidęs su 
visomis. 

— Kodėl nebežaidi su mašinėlėmis? — paklausė ji. — Juk taip mė- 
gai tą mėlynąją. 

— Negaliu mėgti tiek daug mašinėlių, — atsakė jis. 

Labai nesunku padaryti tokią klaidą: manyti, kad jausiesi laimin- 


gesnis, jei turėsi daugiau to, kas tau patinka arba ko trokšti turėti. 

PIRK TAI, KAS REIKALINGA 


Atkreipusi dėmesį į žmonių požiūrį į pinigus, pastebėjau du skir- 
tingus pirkimo būdus: „pirkti nepakankamai“ ir „pirkti pernelyg 
daug“. Aš perku nepakankamai. 

Mano nepakankamo pirkimo esmė ta, kad vis atidėlioju ką 
nors pirkti arba perku kuo mažiau. Druskos tirpalo, kurį nau- 
doju dukart per dieną, perku po vieną buteliuką. Tokių dalykų 
kaip žieminis paltas ar maudymosi kostiumėlis neperku tol, kol 
nebūnu priversta to padaryti. Labai įtartinai vertinu ypatingo- 
sios paskirties daiktų pirkimą, kaip antai lagamino, rankų kre- 
mo, plaukų kondicionieriaus, guminių batų, K/eenex servetėlių. 
Dažnai nutinka taip, kad ruošiuosi pirkti kokį nors daiktą, o 
paskui nusprendžiu: „Nusipirksiu jį kitą kartą“ arba „Mums tai 
nėra būtina“. Kadangi esu ta, kuri perka nepakankamai, dažnai 
susierzinu, mat ko nors pristingu. Labai dažnai vėlų vakarą tenka 
bėgti į vaistinę. Mane supa aptriušę, nelabai veikiantys ar nelabai 
tinkami daiktai. 

Su nuostaba žvelgiu į įvairenybes, kurias matau pas savo per 
daug pirkti linkusius draugus. Paprastai jų namuose galima rasti 
labai daug lėtai sunaudojamų daiktų atsargų, kaip antai šampūno 
arba vaistų nuo kosulio. Jie perka tokius daiktus kaip įrankiai ar 
techninės priemonės ir mano, kad „gali būti, jog vieną gražią die- 
-ną to prireiks“. Prieš išvykdami į kelionę arba atostogauti jie visko 
prisiperka. O paskui daug ką išmeta — pieną, vaistus, net muilo 
buteliukus — mat jų galiojimo laikas jau būna pasibaigęs. Jie perka 
vildamiesi, kad „tai bus puiki dovana“, nors nežino, kam konkrečiai 
tą daiktą būtų galima dovanoti. Tie, kurie perka per daug, jaučia 


tokią pat įtampą, kaip ir aš. Juos slegia daugybė pavedimų, kuriuos 

jaučiasi įsipareigoję atlikti, ir nereikalingi daiktai bei atliekos, kurie 
paprastai atsiranda pernelyg daug visko perkant. 

Kai tinklaraštyje parašiau apie šias dvi kategorijas, daug žmo- 
nių, kurie perka nepakankamai, ir tų, kurie perka pernelyg daug, 
parašė savo pastebėjimus. Mano aprašymuose žmionės nesunkiai 
atpažino save. 
i AAA -----—- 

Esu linkusi pirkti daugiau, nes kai perku mažiau, būnu susierzinusi ir 
jaučiuosi sutrikusi. Man patinka, kai mano mergaitės turi daugiau nei 
po vieną porą pėdkelnių, kai namuose turime popierinių rankšluos- 
čių, kurių užteks dviem savaitėms, kai turiu naują buteliuką šampū- 
no, kad būčiau pasirengusi, kai baigsis senasis. Jei namuose baigiasi 
servetėlės, pienas ar sauskelnės, mano manymu, mama tokiais atve- 
jais negali pasiteisinti. Man labai patinka jausmas, kai grįžusi iš Costco 
prekybos centro viską sudėlioju ir jaučiuosi visiškai apsirūpinusi. 


Aš perku nepakankamai, ir ta penkiolikos metų senumo LL Bean 
pižama buvo gera tol, kol vieną dieną tiesiog rankose suplyšo į sku- 


telius... 


Esu iš tų, kurie perka per mažai, anksčiau dėl to labai didžiuoda- 
vausi. Tačiau vieną dieną supratau, kad tai labiau panašu į apsėdimą, 
o ne; pasirinkimą. Retai kada turėdavau atsarginių priemonių, kaip 
antai dantų pastos ar muilo. Paprastai atsarginių dalykų einu pirkti 
likus vos kelioms valandoms iki tol, kol jie pasibaigs. Anksčiau buvau 
menininkė ir manau, kad manasis įprotis taupyti išsiugdytas dar tais 
laikais. Bet dabar jį sunku sulaužyti. Tačiau džiaugiuosi, kad nese- 
niai, užuot pirkusi du įprastinius ritinėlius popierinių rankšluosčių, 
nusipirkau šešis ir įsigijau tris naujas staltieses. Ir staiga pasijutau 
neįtikėtinai turtinga. Nustebau pamačiusi, kaip nudžiugau dėl tokių 
paprastų dalykų. 

Ls LLA ——————————— 

Žinojau, kad būčiau laimingesnė, jei sąmoningai pasipriešinčiau 
impulsui pirkti nepakankamai ir pasistengčiau pirkti tai, ko man 
reikia. Pavyzdžiui, atsikračiau įpročio paskutinę minutę pildyti tu- 
aletinio popieriaus atsargas. Viena iš mano suaugusiojo paslapčių 
skelbia: „Visada turėk atsarginį ritinėlį tualetinio popieriaus“, kad 
jis niekada nepasibaigtų ir kad prireikus būtų galima išsisukti iš 
liūdnos padėties. 

Užsiminiau apie šią problemą Džeimiui. 

— Mes panašūs į W2/marr, - pasakė jis. - Užuot kaupę atsargas, 
leidžiame, kad visas uždarbis mums dirbtų. 

— Ką gi, — pasakiau, — dabar investuosime į tai, kad turėtume 
atsargų. 

Išmintingiems žmonėms patinka nuosaikumas, bet tualetinio 
popieriaus tikrai noriu turėti pakankamai. Toks nedidelis susier- 
zinimas gali būti stebėtinai didelis trukdis laimei. Samuelis Džon- 
sonas pastebėjo: „Gyventi ir nepaliaujamai trokšti nedidelių dalykų 
yra galbūt ne visiškos kančios, bet nuolatinio susierzinimo būse- 
na. 

Kitas dalykas, kurio man tikrai reikėjo, tai baltų marškinėlių, 
mat dėviu juos beveik kiekvieną dieną. Pirkti tuos marškinėlius 
man patinka tik su mama, todėl palaukiau, kol ji atvažiavo iš Kan- 
zaso. Norėjau marškinėlių, kurie būtų minkšti, tamprūs, ne per 
ploni, „V“ kaklo formos, ilgomis rankovėmis, o man pačiai tokius 
susirasti ir nusipirkti atrodė neįveikiama užduotis. Mamos tai ne- 
išgąsdino. 

- Eisime į B/oomingdale parduotuvę, - nusprendė ji. 

Tą pačią minutę, kai įžengiau į parduotuvę, pasijutau apsvaigu- 
si, o mama ryžtingai keliavo iš vieno skyriaus į kitą. Kai ji pradėjo 


savo metodišką „patikrą“, sekiau iš paskos ir nešiau marškinėlius, 

kuriuos ji buvo ištraukusi. Kai mama išrinko visus baltus marški- 
nėlius, kurie tik buvo tame aukšte, aš juos visus pasimatavau — kuk- 
liai skaičiuojant, dvidešimt vienetų. Nusipirkau aštuonis. 

Mama labai uoliai prisidėjo prie tobulų baltų marškinėlių paieš- 
kos, bet prie kasos aparato pamačiusi vienspalvės medvilnės krūvą, 
paklausė: 

— Ar tu tikrai nenori jokių kitų spalvų? Čia tikrai labai daug 
baltos spalvos. 

— Na... - suabejojau aš. 

Ar aš tikrai norėjau tiek daug baltų marškinėlių? Tada prisimi- 
niau tyrimą, kuris rodė, kad žmonės mano, jog įvairovė jiems pa- 
tinka labiau, nei yra iš tikrųjų. Kai žmonių buvo prašoma išsirinkti 
užkandžių valgiaraštį kelioms savaitėms į priekį, jie rinkosi įvairų 
maistą, bet jų paprašius rinktis valgį kas savaitę, tiriamieji pasirink- 
davo vis tą patį mėgstamą užkandį. 

Parduotuvėje pamaniau, kad spalvų įvairovė gal ir visai neblogai. 
Bet žinojau, kad atsistojusi prie savo spintos vėl norėsiu išsitraukti 
tuos pačius dalykus: baltus „V“ kaklo formos marškinėlius, juodas 
jogos kelnes ir sportbačius. 

Pirk tai, kas reikalinga. 

— Taip, noriu tik baltų, — tvirtai atsakiau. 

Pasisekimo su marškinėliais įkvėpta pakeičiau suskilusį kokteilių 
plaktuvą. Nusipirkau asmeninį pašto antspaudą su siuntėjo adresu. 
Supratau, kokie paradoksalūs buvo nepakankamo pirkimo padari- 
niai — reikėjo dažniau eiti apsipirkti, o papildomų daiktų pirkimas 
reiškė, kad reikės dažniau stovėti eilėje prie kasos. Nupirkau bate- 
rijų, pleistrų, lempučių, sauskelnių — dalykų, kurių, žinojau, ilgai- 
niui prireiks. Galiausiai užsakiau vizitines korteles, o tai atidėliojau 


daugel metrų. Mat pasijutau įkvėpta, kai viename susitikime kažkas 

padavė geriausiai atrodančią vizitinę kortelę, kokią kada nors esu 
mačiusi. Išsiaiškinau visą informaciją, kad galėčiau užsisakyti tokią 
pat sau. 

Tai, kad apsisprendžiau dėl vizitinių kortelių, parodė, jog pri- 
klausau ne tik nepakankamai perkančiųjų, bet ir „pasitenkinan- 
čiųjų“ tipui, pastarųjų priešybė - „maksimalistai“. Pasitenkinantieji 
(taip, būtent pasitenkinantieji) yra tie, kurie nusprendžia arba imasi 
veiksmų, kai tik kas nors atitinka visus jų reikalavimus. Tai nereiš- 
kia, kad juos patenkins vidutiniški dalykai, jų reikalavimai gali būti 
labai aukšti, bet, pavyzdžiui, vos tik suradę viešbutį, kuris atitinka 
jų pageidavimus, makaronų padažą arba vizitinę kortelę, jie yra pa- 
tenkinti. Maksimalistai nori priimti optimaliausią sprendimą. Net 
ir tada, kai pamato, pavyzdžiui, dviratį arba kuprinę, kurie atitinka 
jų reikalavimus, jie negali priimti sprendimo tol, kol neišnagrinėja 
visų įmanomų variantų, kad išsirinktų patį geriausią. 

Tyrimai rodo, kad pasitenkinantieji paprastai yra laimingesni 
nei maksimalistai. Maksimalistai turi skirti daug daugiau laiko ir 
energijos, kad priimtų sprendimą, ir dažnai jie labiau nerimauja 
dėl to, ar iš tikrųjų pasirinko geriausiai. Kaip pirkėja, mano mama 
yra geriausias vadinamojo „laimingo riboto maksimalisto“ pavyz- 
dys. Tam tikrose srityse ji yra maksimalistė, mat jai patinka pats 
kiekvienos galimybės aiškinimosi procesas. Štai dabar, kai Eliza ir 
Eleonora turėjo barstyti žiedlapius per mano sesers vestuves, žino- 
jau, kad mamai be galo patiks apžiūrėti visas įmanomas sukneles. 
Maksimalistus labai dažnai vargina ieškojimo procesas, bet jie vis 
tiek negali apsistoti ties tuo, kas nėra geriausias variantas. Skirtu- 
mas tarp minėtųjų kategorijų lemia vieną iš priežasčių, dėl ko toks 
didelis miestas kaip Niujorkas kai kuriems žmonėms gali atrodyti 


varginantis. Mat maksimalistui Niujorke gali tekti ištisus mėnesius 

rinktis miegamojo baldus ar medines pakabas. Kanzase net ir pats 
aistringiausias maksimalistas gana greitai susidarys nuomonę apie 
esamą asortimentą. 

Daugumai žmonių būdingi abiejų šių kategorijų ypatumai. Be- 
veik visose srityse aš save laikiau pasitenkinančiųjų tipo atstove ir, 
tiesą pasakius, dažnai jausdavausi kalta, kad prieš priimdama spren- 
dimą nepaieškau daugiau variantų. Teisės mokykloje viena draugė 
prieš nuspręsdama, kur atlikti vasaros praktiką, ėjo į pokalbius su 
penkiasdešimčia teisės firmų, aš kalbėjausi su šešiomis. Galiausiai 
abi pasirinkome tą pačią firmą. Kai priskyriau save „pasitenkinan- 
čiųjų“ tipui, pasijutau labiau patenkinta dėl požiūrio į sprendimų 
priėmimą, užuot jautusis tingi ir nedora, galėjau vadinti save apdai- 


ria. Puikus pavyzdys, kaip galima pažiūrėti į save iš kitos pusės. 


NETAUSOK 


Esu linkusi prisirišti: prie daiktų, prie idėjų. Skustuvus naudoju 
tol, kol jie visai atšimpa, dantų šepetėlius laikau tol, kol jie pagels- 
ta ir nudyla. Aš turiu ir tvarkingų dalykiškų drabužių, ir minkš- 
tų, nublukusių šortų bei medvilninių marškinėlių, bet kai aplink 
tave dėmėti ar sudėvėti daiktai, tai per daug malonumo neteikia. 
Pastebėjau, kad dažnai taupau daiktus visai be pagrindo. Kaip ir 
tie balti marškinėliai, kuriuos nusipirkau. Kai pagaliau įveikiau tą 
iššūkį ir juos nusipirkau, atėjo eilė kitam išbandymui — juos dė- 
vėti. Kai išėmiau marškinėlius iš parduotuvės maišelio ir sudėjau 
ant lentynos — pardavėja buvo juos tobulai sulanksčiusi, o to aš 
niekada neišmokau — pajutau, kad noriu juos „išsaugoti“ naujus ir 
nepaliestus. Bet nedėvėti drabužių yra toks pat švaistymas kaip ir 


juos išmesti. 


249 


» LAIMĖS PROJEKTAS e 


Vienas iš mano laimės projekto tikslų buvo nustoti kaupti ir 
visiškai savimi pasitikėti, kad galėčiau sunaudoti daiktus, atiduoti 
juos arba išmesti. Ir ne tik tai — aš norėjau nustoti jaudintis dėl to, 
kiek pinigų prarandu ir kiek gaunu. Norėjau netausoti ateičiai. 

Prieš keletą metų sesuo gimtadienio proga padovanojo man gra- 
žią raštinės reikmenų dėžutę. Ši man labai patiko, bet reikmenimis 
niekada nesinaudojau. Pavyzdžiui, siųsdama nuotraukas seneliams 
susilaikydavau ir jų neliesdavau, nes norėjau „pataupyti“, bet ar ga- 
lėjo būti dar tinkamesnė situacija jiems panaudori? Žinoma, kad 
turiu naudoti visa tai dabar. Netausoti. 

Taigi apžiūrėjau butą norėdama atrasti, ką būtų galima sunau- 
doti. Sunkiausia buvo apsispręsti dėl daiktų, kurie pusiau veikė: dėl 
vaizdo kameros, kurios priartinimo ir atitolinimo funkcija nevei- 
kė, dėl blogai veikiančio etikečių spausdintuvo. Aš labai nemėgstu 
eikvoti, bet pataisyti tuos daiktus turbūt kainuotų daug daugiau 
pinigų (ir daug daugiau laiko), nei juos pakeisti, o naudotis sugedu- 
siais daiktais man tikrai nepatiko. Tad pakeičiau juos naujais. 

Mano tikslas neapsiribojo vien tuo, kaip elgiuosi su daiktais, 
jis apėmė ir idėjas. Pavyzdžiui, sugalvojusi puikią temą tinklaraš- 
čiui, dažnai pagaudavau save mąstant: „Tai puiki idėja, pasilaikyk 
ją kitai dienai.“ Kodėl? Kodėl reikia atidėlioti? Turėjau pasitikėti, 
kad tai ne viskas, kad ateityje kils naujų minčių, todėl geriausiais 
dalykais reikia naudotis 42627. Kūrybingumui geriau idėjas išlieti, 
o ne dalyti arbatiniu šaukšteliu. 

„Netausoti“ reiškė ir tai, kad neturiu būti labai jau produkty- 
vi. Kažkurį vakarą mudu su Džeimiu išsinuomojome „Jonvabalį“ 
Uunebug) - nepaprastą filmą apie meilės ir laimės prigimtį. Jį pa- 
žiūrėjusi labai norėjau dar kartą peržiūrėti kelias man labai patiku- 


sias scenas, bet nusprendžiau, kad tai bus laiko švaistymas. Tada 

prisiminiau pasižadėjimą, kuriame buvo ir priesakas paišlaidauti. 
Juk žinau, kad kartais tai, kuo užsiimu švaistydama laiką, ilgainiui 
pasirodo ganėtinai vertinga. Nuėjau į „Scenų parinkties“ meniu, 
kad dar kartą peržiūrėčiau sceną apie bažnyčios bendruomenės su- 
siėjimą. 

Tačiau pati svarbiausia pasižadėjimo „netausoti“ prasmė buvo 
ne pinigų skaičiavimas, ne meilė ir ne dosnumas. Ji buvo susijusi su 
manuoju vasario mėnesio pasižadėjimu „nesitikėti pagyrų ar įverti- 
nimo“. Norėjau nustoti reikalauti pagyrų ar atlygio. Šventoji Teresė 
iš Lizjė rašė: „Kai myli, neskaičiuoji.“ Aš labai daug skaičiuoju ir 
visuomet laukiu atlygio, ypač iš Džeimio. 

„Praėjusį vakarą maudžiau Eleonorą, todėl tu...“ 

„Leidau tau numigti, todėl tu...“ 

„Rezervavau lėktuvo bilietus, todėl tu...“ 

Ne! Tiesiog atiduok. Negalvok apie atlygį. Aktorė Sara Bernard 
(Sarah Bernhardt) pastebėjo: „Žmogus tampa turtingas, kai ati- 
duoda save.“ Negana to, vienas intriguojantis tyrimas parodė, kad 
Saros Bernard posakis yra teisingas tiesiogine prasme: žmonės, kurie 
aukoja pinigus labdarai, tampa turtingesni nei tie, kurie neaukoja. 
Išnagrinėjęs painius skaičius, kad sukontroliuotų skirtingus kinta- 
muosius, tyrėjas priėjo išvadą, kad aukojimas labdarai nėra susijęs 
vien su didesnėmis pajamomis, iš tikrųjų labdara yrz didesnių pa- 
jamų priežastis. Šį stebinantį reiškinį galima paaiškinti tuo, kad 
labdaringa veikla skatina smegenų stimuliaciją, be to, žmonės, ku- 
rie užsiima labdara, turi daugiau galimybių pakilti į vadovaujančią 
poziciją. 

Tikra tiesa, kad mano namuose tas „netausojimas“ suteikia la- 
bai daug meilės ir švelnumo, o skaičiavimai ir išskaičiavimai kelia 


apmaudą. 

Kad šis svarbus, bet sunkiai įsimenamas pasižadėjimas išliktų 
mano galvoje kaip svarbiausias dalykas, susiradau sau suvenyrą. Kai 
vieną iš paskutinių kartų lankiausi pas senelę prieš jos mirtį, pasiė- 
miau My Sin kvepalų buteliuką, kuris nuo senų senovės stovėjo jos 
darbo kambaryje. Buteliukas vis dar buvo dėžutėje ir šią atidariusi 
pamačiau, kad jis pilnas. Nepaklausiau senelės apie tą buteliuką, bet 
esu tikra, kad prieš daug metų kas nors tuos kvepalus jai padovano- 
jo ir ji juos „taupė“. Kam? Po močiutės mirties pasiėmiau tą dėžutę 
ir laikau ją savo biure, kad prisiminčiau, jog reikia „netausoti“. 

Parašiau tinklaraštyje apie tą kvepalų buteliuką ir keletas skaity- 
tojų papasakojo apie savo „netausojimo“ patirtis. 
I 

Jūsų istorija man primena gražias linines servetėles, kurias radau 
mamos namuose jai mirus. Tuose namuose gyvenau ILGĄ laiką ir 
tų servetėlių NIEKADA nepastebėjau. Pasirodo, mama jas „taupė“. 
Kam? — neturiu nė menkiausio supratimo. Bet niekada jų taip ir 
nepanaudojo. Dabar jos mano ir esu tikra, kad panaudosiu tas ser- 
vetėles, kai tik kas nors apsilankys pas mane vakarienės, o tai įvyks 
rytoj vakare! Gyvenimas per trumpas, kad saugotume „geruosius“ 
indus, „geruosius“ apatinius arba „geruosius“ BET KĄ vėlesniam lai- 


kui, nes „vėliau“ gali ir neįvykti. 


Negaliu patikėti, kad yra žmonių, kurie elgiasi taip pat! Ištisus metus 
su tuo kovojau. Supratau, kad tas dalykas tikrai gadina nuotaiką! 
Maniau, kad turiu tausoti naujesnius, geresnius daiktus „blogesniems 
laikams“ (tai skamba pesimistiškai!). Labai liūdna, bet pamačiau, kad 
perteikiau šį įprotį ir dukrai (pvz., neišnaudok visų žaislo baterijų!). 
Manau, tada tą ir supratau. Dabar pradėjau viską naudoti šiandien... 


nes niekas nežino, kas bus rytoj! 


Ši pamoka man buvo skausminga. Kai buvau vaikas, seneliai Hanu- 


kos šventės proga padovanojo man prabangią meno reikmenų dė- 

žutę: labai gražius teptukus, dažus, kreideles, popieriaus ir t. t. Aš tą 
dėžutę „tausojau“ planuodama, kad panaudosiu reikmenis tada, kai 
tapsiu geresnė dailininkė, nes nenorėjau viso to iššvaistyti. (Kai esi 
vaikas, nuoširdžiai tiki, kad kada nors įgysi daugiau įgūdžių, todėl ši 
mintis nebuvo visiška beprotybė.) Vieną dieną pradėjau ieškoti tos 
dėžutės ir niekaip negalėjau rasti. Mama pasakė: „Niekada nepalie- 
tei to rinkinio, tad pamaniau, kad tau jis neįdomus.“ Ji buvo nunešusi 
dėžutę į padėvėtų daiktų krautuvę! Jaučiausi visiškai sugniuždyta. 


Bet niekada to nepamiršau. Kartais „vėliau“ tampa „niekada“. 


R--——— rr r 
KO NORS ATSISAKYK 


Kartais tai, nuo ko pasijunti laimingas, kartu daro tave ir nelaimin- 
gą, pavyzdžiui, rūkymas, dar vienas kekso gabalėlis, penktą kar- 
tą iki trečios valandos nakties žiūrimas filmas „Krikštatėvis“ (Zhe 
Godfatber) ir — vienas iš pačių populiariausių laimės suteikiančių / 
nelaimingą darančių užsiėmimų — apsipirkimas. Daugeliui žmonių 
labai patinka pirkti, bet jiems grįžus namo „kasos aparato laimė“ 
pavirsta į sąžinės graužatį ir kaltės jausmą. 

Nors paprastai perku nepakankamai, retkarčiais pereinu į „pirk- 
ti“ režimą, draugė kartą tai pavadino „pravažiuojamojo pirkimo 
režimu“. Tas nutiko, kai persikėlėme į dabartinį būstą. Pirmą kar- 
tą gyvenime namuose turėjau mažą darbo kambarį ir krausčiausi 
iš proto jį įrengdama. Nusipirkau sudėtingą darbo kėdę, medinį 
stalo dėklą, specialias dėžes darbo priemonėms, įvairiausių vokų ir 
įmantrių užrašų knygelių bei lipnių lapelių, prašmatnių raštuotų 
gumelių, ausines telefonui, papildomą bateriją nešiojamajam kom- 
piuteriui — pirkau viską, kas tik atėjo į galvą. 

Ir tik įsigijusi mažą magnetinį čirškiančio paukštelio formos po- 


pieriaus laikiklį pradėjau jaustis kalta, kad kaupiu tiek daug daiktų. 

Nusprendžiau „ko nors atsisakyti“. Turėjau viską, ko man tikrai 
reikėjo, tad nustačiau taisyklę: daugiau darbo kambariui nieko ne- 
pirksiu. Visiškai atsisakiau išlaidavimo šioje srityje — ir buvo gera 
pasakyti sau „ne“ bei nustoti pirkti. Pakaks. 

Kai tinklaraštyje parašiau apie savo patirtį laikytis pasižadėjimo 
„ko nors atsisakyti“, vienas žmogus parašė: „Geriau dėmesį kreipti 
į teigiamus dalykus. Užuot sakius sau „ne“ arba „niekada“, galvok 
apie tai, ko nori, ir elkis saikingai. Antraip tik pasmerki save pulti į 
kraštutinumus ir nesėkmes.“ 

"Tai gera mintis, kurią verta prisiminti, bet nesutinku, kad ji vi- 
suomet teisinga. Pirmiausia, kai bandau ko nors atsisakyti, man 
lengviau to atsisakyti visiškai, o ne toliau tą daryti, bet saikingai. Be 
to, kartais gera pasakyti: „Aš to nebedarysiu!“ „Pakaks!“ „Gal rytoj, 
bet ne šiandien“. Laimės specialistai pabrėžia, kad paprasčiausias 
sprendimo priėmimas ir jo laikymasis yra laimės šaltinis, nes tai 
suteikia kontrolės, veiksmingumo ir atsakomybės pojūtį. Ypač jei 
patiriant finansinę įtampą pavyksta sukontroliuoti finansus — nors 
ir simboliškai — tai gali pakelti nuotaiką, mat imiesi priemonių savo 
padėčiai stabilizuoti ir pagerinti. Tuo metu, kai nerimavau dėl išlai- 
dų, susijusių su naujuoju mūsų butu, labai guodė tai, kad atsisakau 
išlaidauti tam tikroje srityje. (Ekonomiškai vertinant, tai nebuvo 
itin racionalu, nes vienai virtuvės kėdei prireikė visų vielasiūlės san- 
taupų, tačiau, nepaisant to, tai buvo psichologiškai veiksminga.) 

Tinklaraščio skaitytojų pasiteiravau, ar kas nors iš jų, visiškai at- 
sisakęs tam tikros kategorijos pirkinių, pasijuto laimingesnis, ir daug 
žmonių parašė apie tai, ko jie atsisakė: „cinamono bandelių pirkinė- 
jimo oro uostuose — brangu ir nesveika“, „automobilio“, „loterijos bi- 
lietų“, „spaudos — dabar laikraščius ir žurnalus skaitau tik internete“ 


bei „nuolat keisti mobilųjį telefoną į paskutinės laidos aparatą“. 

Kai prieš pusantrų metų persikėliau į dabartinę gyvenamąją vietą, 
neužsisakiau kabelinės televizijos. Tai reiškė, kad neturėsiu jokios 
transliuojamos televizijos. Nuo tada žiūrėti televizorių reiškia „,Net- 
flix kanalą arba nieko“. 

Tokį pasirinkimą lėmė ekonominiai tikslai, tačiau tai turėjo ir fi- 
losofinį atspalvį. Kai ateis laikas, kuomet norint pasiekti savo tikslus 
nebereikės taip taupyti, pagalvosiu iš naujo, bet esu įsitikinęs, kad 


net ir užsisakęs kabelinę televiziją, vis tiek žiūrėsiu mažiau. 


Atsisakėme: 

— vandens buteliukuose, 

— saldžiųjų užkandžių darbe, 

- valgyti ne namuose bet kuriuo kitu metu, išskyrus penktadie- 
nio ar šeštadienio vakarais. 

Dėl to krinta mudviejų su Žmona svoris ir taip taupome pini- 


gus. 


Daugiau nebepirksiu daiktų eBay tinklalapyje. Iš pradžių tas patiko, 
bet po kiek laiko ėmė darytis nebekontroliuojama. Baigdavosi tuo, 
kad įsigydavau daiktų, kurių man iš tikrųjų nereikėjo ir kurių no- 
rėjau vien dėl to, kad man patiko apžiūrinėti ir ką nors atrasti. Tai 
sekino piniginę. Vieną dieną atsidariau tą tinklalapį ir pasakiau sau: 
„Užteks!“ Jaučiau tikrą palengvėjimą. Be to, nė neįsivaizdavau, kiek 


tam išeikvoju laiko. 


I ———-——---—- 


Skaitytojai taip pat užsiminė apie tai, kad su džiaugsmu atsisakė 


kitų dalykų, kurie nesusiję su išlaidavimu, pavyzdžiui, „miegoti iki 


vidurdienio savaitgaliais“, „tikrinti TMZ.com“, „valgyti dribsnius“ 


ar „degintis“. 


I 


Noriu papasakoti apie tai, kokia laimė mane užplūdo, kai aš kai ko 


atsisakiau. 

Maždaug prieš penkerius metus gavau darbą gyvūnų prieglau- 
doje (ten dirbu iki šiol). Pradėjusi dirbti buvau visiška mėsėdė. Ta- 
čiau ilgiau padirbusi prieglaudoje ėmiau nejaukiai jaustis dėl to, kad 
VIENUS gyvūnus gelbsčiu, o KITUS valgau. Tai atrodė neracionalu. 
Dar svarbiau - atrodė nežmoniška. 

Keli mano bendradarbiai buvo veganai, ir greitai aš prie jų pri- 
sidėjau. Nevalgau mėsos, pieno produktų ir kiaušinių. Neperku 
kailinių, odinių ir vilnonių drabužių. Niekada neskaičiau Gario Tob- 
so (Gary Taubes) knygos „Geros kalorijos, blogos kalorijos“ (Good 
Calories, Bad Calories), todėl nesu tikra, ar mano dieta suteikia ko- 
kią nors reikšmingą naudą sveikatai. Bet žinau, kad toks elgesys 
dabar labiau atitinka mano moralės kodeksą. Taip pat žinau, kad 
nesvarbu, kokia buvo diena, mažiausiai, ką galiu padaryti, tai eiti 
miegoti žinodama, jog neprisidėjau prie padarų, kurie turi pojūčius, 


išnaudojimo. 


Atsisakiau perdirbto cukraus. Buvo sunku, bet ne visai dėl tų prie- 
žasčių, apie kurias galvojau. Esu priklausomas nuo saldainių. Ma- 
niau, kaip pašėlęs ilgėsiuosi Skittles, Starburst, Life Savers, Twizzlers ir 
Rainbow gum! Bet mečiau juos valgyti vienu ypu ir apie savo planą 
PAPASAKOJAU KITIEMS, todėl tai nebuvo labai sunku. Jokių dery- 
bų, jokių užkandžiavimų - tiesiog NE. Nors vis dar bandau priprasti 
prie juodos kavos skonio. Ji gerokai kitokia nei su penkiais-septy- 
niais sacharino gabalėliais! Taigi praėjus trisdešimt keturioms die- 
noms užduodu sau klausimą — ar verta tą daryti? TAIP! Gyvenu tik 
kartą! 

AA --—-—-—-— 


Akivaizdu, kad žmonių pasirinkimai skirsis. Vien dėl to, kad jau- 
čiuosi laimingesnė nepirkdama raštinės reikmenų, nereiškia, jog 
žmonės turi nustoti pirkti žymiklius. Bet net jei pasižadėjimas „ko 
nors atsisakyti“ skamba rūsčiai ir spartietiškai, nusprendęs tą pada- 


ryti gali pasijusti gerai. 

Samuelis Barleris (Samuel Butler) rašė: „Laimė ir kančia yra ėjimo 
blogyn arba geryn padarinys, tai nepriklauso nuo to, ar esi aukštai 
pakilęs ar žemai kritęs, bet nuo krypties, į kurią linksti.“ Tai, regis, 
pagrindinis dalykas norint suprasti santykį tarp pinigų ir laimės. 

Tačiau žmonės labai skiriasi pagal tai, kaip reaguoja į pinigus ir 
daiktus, kuriuos gali už juos nusipirkti, todėl praktiškai neįmano- 
ma apibendrinti. Pavyzdžiui, mūsų kokteilių plaktuvas. Kai sugal- 
vojau pakeisti suskilusįjį, leidau sau paišlaidauti ir nupirkau labai 
brangų ir galingą plaktuvą. Kadangi kiekvieną dieną plaku kok- 
teilius, man šis plaktuvas kasdien teikia džiaugsmą. Žmogui, ku- 
ris niekada negamina valgio, prabangus plaktuvas bus ne kas kita, 
kaip akis badanti vartojimo priemonė, ir jį nusipirkęs asmuo tuoj 
pat apie tai pamirš, taigi tas daiktas nepadės jam jaustis laiminges- 
niam. Jei pinigai skirti tam, kad jaustumeisi laimingesnis, jie turi 
būti naudojami tam, kad padėtų tose gyvenimo srityse, kurios raw 
teikia laimę. 

Pinigai. Tai geras tarnas, bet prastas šeimininkas. 

Per šį mėnesį, kai gilinausi į pinigų paslaptis, mane užplūdo ne- 
viltis dėl laimės projekto. 

Kartą išaušo siaubingas sekmadienio rytas. Visi buvome prastos 
nuotaikos. Džeimis leido man ilgiau pamiegoti ir tai buvo miela, 
bet gera rytinė nuotaika nuėjo šuniui ant uodegos tą pat akimirką, 
kai išlindau iš miegamojo. Kai išgėriau puodelį kavos jis paklausė, 
ar gali eiti į sporto klubą, ir aš atsakiau, kad taip, tačiau viduje virte 
virė apmaudas. Kai Džeimis išėjo, Eliza su Eleonora gražiai drau- 
ge žaidė kokias penkias minutes, o tada pradėjo stumdytis, erzinti 
viena kitą ir šaukti. 

Galiausiai Eleonora pratrūko — atsigulė ant žemės, pradėjo spar- 


dyti kojomis, daužyti kumščiais į grindis ir spiegti. Kodėl? „Eliza į 

mane pažiūrėjo!“ Eliza prisidėjo prie jos pasikūkčiodama: „Tai ne 
mano kaltė! Nekenčiu, kai ji verkia!“ 

Man į galvą pradėjo lįsti visi laimės projekto pasižadėjimai, bet 
nejaučiau noro nei „dainuoti ryte“, nei „skirti laiko pakvailioti“, 
nei „rodyti meilės ženklų“. Norėjau, kad kas nors kitas pasistengtų 
padėti 222 pasijusti geriau. Dėjau tiek pastangų tiems pasižadėji- 
mams vykdyti, bet ar tai pasiteisino? Ne. Aš visiškai nepasikeičiau. 
Bet jei numočiau ranka į savo pažadus, kokį turėčiau pasirinkimą? 
Atsisėsti ant žemės ir pradėti staugti? Palikti mergaites, atsigulti į 
lovą ir skaityti knygą? Bet ar taip pasielgusi jausčiausi laiminges- 
nė? Ne. 

Ėjo minutės ir atrodė, kad mes užstrigome tose būsenose. Siutau 
ant Džeimio, kad jis išėjo sportuoti. Eleonora ir toliau verkė, Eliza 
irgi verkė, o aš tiesiog stovėjau tarpdury. 

— Tai kvaila! — užrikau. — Liaukitės, abidvi! Verkiate dėl nieko! 

— Nešauk ant manęs, - suklykė Eliza. — Aš nekalta! 

Eleonora persivertė, kad galėtų vietoj grindų spardyti sienas. 

Reikėjo kažką daryti. Prireikė visų įmanomų moralinių pastan- 
gų, kad pasakyčiau: 

— Ašaros troškina žmogų. Einu atnešiu jums abiem po stiklinę 
vandens. 

(Abi mergaitės labai mėgsta vandenį.) 

Nuėjau į virtuvę. Pirmiausia atsidariau dietinės kokakolos bute- 
liuką sau, o paskui pripyliau dvi stiklines vandens. Giliai įkvėpiau 
ir pasistengiau, kad mano balsas skambėtų linksmai: 

— Kas nori gerti? Ar kas nors nori migdolų? — ir sukryžiavau 
pirštus. 

Eliza su Eleonora atsvirduliavo į virtuvę teatrališkai šniurkščio- 


damos. Abi gurkštelėjo ir paėmė po porą migdolų. Tada atsisėdo, 

išgėrė daugiau vandens ir suvalgė daugiau migdolų. Nuotaika stai- 
ga šiek tiek pagerėjo. 

- Ei, — pasakiau Elizai, - ar daug valgei pusryčiams? 

— Ne, — atsakė ji. - Mes pradėjome žaisti su mažaisiais arkliu- 
kais. 

„Prisimink, — pasakiau sau, — neleisk joms per daug išalkti.“ 

Pradėjau isteriškai juoktis, o mergaitės įsistebeilijusios į mane 
žiaumodamos išėjo iš virtuvės. 

Ta bloga akimirka praėjo, bet likusi diena buvo neką geresnė. 
Eliza su Eleonora nesiliovė kivirčijusios. Mudu su Džeimiu barė- 
mės. Visi mane nervino. 

Tą popietę, kai mėginau raginti mergaites susitvarkyti ant vir- 
tuvės grindų išmėtytas kreideles, staiga pastebėjau, kad Džeimis 
kažkur dingo. Kelis kartus sušukau: „Džeimi!“, o tada nuėjau 
jo ieškoti. Siutau įsivaizduodama, kaip rasiu jį miegantį lovoje 
skraidančio supermeno poza. Galvoje sukosi taškų skaičiavimo 
ruletė: aš vėlai atsiguliau miegoti, o jis nuėjo į sporto klubą, tai 
kodėl ir jam prireikė numigti? Ką turėčiau už tai gauti? Sąžinė 
šnibždėjo: „Prisimink neskaičiuoti.“ Ber aš į ją nekreipiau dė- 
mesio. 

Laimės projektas vertė mane jaustis blogiau, o ne geriau. Pui- 
kiai suvokiau visas klaidas, kurias darau, ir veiksmus, kurių g2/ė- 
jau imtis, bet nepajėgiau nieko pakeisti. Nesiėmiau. Velniop visus 
tuos pasižadėjimus. Kam išvis dėl jų kvaršinu galvą? Tiesą pasakius, 
daugelis iš jų buvo skirti padaryti laimingus kitus, bet niekas ne- 
vertino mano pastangų, niekas jų nė nepastebėjo. Ypač siutau ant 
Džeimio. Ar jis manęs paklausė apie mano tyrimus? Ar jis išstenėjo 
nors vieną padėkos žodį už švarias spintas, už mielus laiškus, už tai, 


kad mažiau priekaištauju? Ne. 

Girdėjau, kaip kitame kambaryje mergaitės šūkauja: „Mano!“, 
„Ne, mano!“, „Aš su juo žaidžiau!“, „Nesistumdyk!“, „Man skauda 
ranką!“ ir t. t. 

Užsipuoliau Džeimį. 

- Kelkis! Ar ruošiesi tiesiog klausytis ir nieko nedaryti? Gal tau 
patinka tas spiegimas ir muštynės? 

Džeimis apsivertė ir patrynė akis. Jis įsmeigė į mane žvilgsnį, 
kuris bylojo: „Laukiu, kol susiimsi.“ 

— Negulėk kaip stuobrys, čia ir tavo problema, - atšoviau jam. 

— Kas? 

- Paklausyk Elizos ir Eleonoros! Jos visą dieną taip elgiasi. Eik 
ir nuramink jas! 

— Atsiprašau, kad nepadedu, — pasakė jis. — Tiesiog nežinau, ką 
daryti. 

— Tai nusprendei palaukti, kol 2š jas nuraminsiu. 

— Žinoma, - pasakė jis šypsodamasis. 

Ir ištiesė į mane rankas. (Iš vasario mėnesį atliktų tyrimų žino- 
jau, kad tai buvo „mėginimas gerinti padėtį.) 

— Ar duodi man „auksinę įvertinimo žvaigždę“? — atsiguliau ša- 
lia jo ant lovos. 

— Taip, - pasakė jis. Mergaičių šūksniai garsėjo, o paskui viskas 
grėsmingai nutilo. 

— Ak, tie laimingų namų garsai. 

Abu pradėjome juoktis. 

— Ar jau susitaikėme? — paklausė jis. - Net jei esu vyras tinginys 
ir miegalius? 

— Atrodo, - pasakiau. Ir padėjau galvą jam ant krūtinės. 

— Žinai ką, eime į parką. Reikia išeiti į lauką. 


Jis atsisėdo ir sušuko: 


260 


» LIEPA. NUSIPIRK LAIMĖS e 


— Ei, judvi, apsiaukite batus! Eisime į parką. 

Šis pranešimas buvo sutiktas pasipiktinimo šūksniais: 

— Nenoriu autis batų! Nenoriu eiti į parką! 

- Bet mes eisime. Padėsiu judviem susiruošti. 

Tai buvo viena iš „tų“ dienų - ir jų bus daugiau. Laimės projek- 
tas nebuvo kažkokie stebuklingi burtai. Bet tą vakarą vis dėlto pa- 
jėgiau įvykdyti vieną pasižadėjimą — „eiti anksčiau miegoti“ ir ryte 
viskas atrodė kiek geriau. Nors nuotaika visiškai pakilo tik po kelių 


dienų, bent jau buvau pasirengusi toliau laikytis pasižadėjimų. 


o aštuntas skyrius «e 


Kugpjetis 
SUSIMĄSTYK APIE DANGŲ 


Amžinybė 


SKAITYK ATSIMINIMUS APIE NELAIMINGUS ĮVYKIUS. 
RAŠYK DĖKINGUMO DIENORAŠTĮ. 
SEK DVASINIO MOKYTOJO PAVYZDŽIU. 


Tvirtai įsitikinau, kad pinigai gali padėti nusipirkti laimės. Vis dėl- 
to per daug mąstyti apie pinigus buvo ne itin malonu, tai vertė 
jaustis godžia ir smulkmeniška. Liepos mėnesio pabaigoje, kai atėjo 
metas pereiti nuo pasaulietiškos pinigų temos į dvasinę sritį, man 
palengvėjo. 

Pagalvojau, kad rugpjūčio mėnuo yra labai tinkamas metas su- 
simąstyti apie amžinuosius dalykus, mat ruošėmės šeimos atosto- 
goms. Pakeitusi įprastą rutiną galėsiu aiškiau pamatyti savo dvasi- 
nes vertybes, kurios sudaro kasdienio gyvenimo pagrindą. Tačiau 
pirmiausia turėjau įsisąmoninti, ką tiksliai noriu pasiekti mąstyda- 
ma apie amžinybę. 

Manęs neauklėjo religiškai. Lankiau sskmadieninę mokyklą, 
kai būdavau pas senelius Nebraskoje, o per Kalėdas ir Velykas na- 
mai būdavo gausiai išpuošiami, bet tai ir viskas, kas buvo susiję su 
religija. Tada ištekėjau už Džeimio, kuris yra žydas. Jis buvo au- 
klėjamas panašiai kaip aš, be to, dabar buvome „mišri“ šeima, tad 
mūsų namuose religijos buvo dar mažiau. Krikščioniškąsias šventes 
švęsdavome su mano tėvais, o žydiškąsias — su jo (dėl to abiejų tėvai 
labai džiaugėsi, mat būdavome su jais per visas šventes) ir visų šven- 


tinių tradicijų laikėmės labai pasaulietiškai. 


265 


»* LAIMĖS PROJEKTAS 8 


Nepaisant to, mane visuomet domino kitos religijos ir dievobai- 
mingų žmonių patirtis. Save pavadinčiau pagarbia agnostike. Mane 
traukia tikėjimas ir skaitant apima tikėjimo dvasia. Niekada nelai- 
kiau savęs ypač dvasingu žmogumi, ber pastebėjau, kad dvasinės 
būsenos, kaip antai pakylėjimas, pagarba, dėkingumas, atidumas 
ir apmąstymai apie mirtį, yra labai svarbus dalykas norint jaustis 
laimingam. 

Kai užsiminiau Džeimiui, kad rugpjūčio mėnesį mano dėmesys 
bus nukreiptas į „amžinybę“, jis įtariai paklausė: 

- Tikiuosi, nesirengi pernelyg pasinerti į kokią nors liguistą vei- 
klą? 

Tiesą pasakius, tai mane suintrigavo. 

— Nemanau, - atsakiau. - Į kokią, pavyzdžiui? 

— Neturiu supratimo, — pasakė jis. - Bet apmąstymai apie amži- 
nybę skamba taip, lyg galėtų varginti visą šeimą. 

— Ne, - užtikrinau jį. - Pažadu, ant mūsų kavos staliuko kau- 
kolių nebus. 

Bet reikėjo rasti būdą, kaip nukreipti savo protą nuo skubių ir 
tuščių dalykų į dvasinius ir amžinus. Norėjau jaustis patenkinta ir 
išsiugdyti dėkingumo jausmą. Norėjau vertinti dabarties grožį ir 
savo paprastą gyvenimą. Norėjau labiau rūpintis kitų laime. Tos 
amžinosios vertybės pernelyg dažnai pasimesdavo kasdienės ruti- 
nos triukšme ir savanaudiškuose rūpesčiuose. 

Ar susitelkęs į dvasinius dalykus pasijusi laimingesnis? Tyrimai 
sako, kad taip. Studijos rodo, kad dvasingi žmonės yra laimingesni. 
Jie psichiškai sveikesni, geriau susidoroja su įtampa, jų santuokos 


sėkmingesnės, jie sveikesni ir ilgiau gyvena. 

SKAITYK ATSIMINIMUS APIE NELAIMINGUS ĮVYKIUS 


$24 m. filosofas Boetijus kalėjime laukdamas mirties bausmės 
rašė: „Mąstyk apie dangaus platybes ir jo patvarumą, o tada pa- 
galiau nustok žavėtis beverčiais dalykais.“ Žinoma, mano iššūkiai 
dėl ramybės buvo nereikšmingi palyginti su mirties bausme, bet aš 
norėjau išsiugdyti tokį patį perspektyvos pojūtį, kad susidūrusi su 
nereikšmingais nemalonumais ir trukdžiais gebėčiau išlikti rami. 
Norėjau sustiprėti, kad pajėgčiau išlikti pakankamai tvirta, jei (t. y. 
kai) teks susidurti su blogiausia. Norint tą pasiekti, didieji religijos 
atstovai ir filosofai skatina mąstyti apie mirtį. Buda patarė: „Iš visų 
dėmesingumo meditacijų pati svarbiausia — meditacija apie mirtį.“ 

Bet aš nežinojau, kaip pradėti medituoti apie mirtį. 

Viduramžių vienuolių celėse kabėdavo paveikslai su griaučiais 
kaip memento mori priminimas. Šešioliktojo amžiaus dailininkai 
natiurmortuose piešdavo gyvenimo trapumo bei mirties realumo 
simbolius, kaip antai tirpstančią žvakę, smėlio laikrodžius, supuvu- 
sius vaisius ir burbulus. Ką turėjau daryti, kad nelaikydama kau- 
kolės ant kavos stalelio pasiekčiau tokį išaukštintą sąmoningumą, 
kurį kartais suteikia arba gali suteikti mirtis ir nelaimės. 

Radau sau tinkamą memento mori būdą. Skaičiau žmonių, ku- 
riems teko susidurti su mirtimi, atsiminimus. 

Nuėjau į biblioteką ir peržiūrėjau didžiulę krūvą knygų. Pradėjau 
nuo pasakojimų apie tai, kaip žmonės grumiasi su rimta liga ar mir- 
timi, bet ilgainiui praplėčiau paiešką, kad apimčiau visas įmanomas 
nelaimes: skyrybas, paralyžių, priklausomybę ir visa kita. Tikėjausi, 
kad tų žmonių patirtis suteiks naudos, ir man nereikės išgyventi 
tiek pat skausmo ir pereiti tiek pat išbandymų. Yra tam tikra gili 


išmintis, kurios, tikiuosi, nereikės įgyti savo pačios patirtimi. 

Rugpjūtis buvo saulės ir atostogų metas, šis laikas stipriai skyrėsi 
nuo liūdnų mano pasirinktų knygų išpažinimų, todėl tokia aplinka 
buvo tinkamiausia. Ramino tai, kad buvau su savo šeima, dėl to 
galėjau lengviau skaityti apie daugybę nelaimių ir praradimų. 

Kai krovėmės daiktus kelionei prie jūros, Džeimis pažvelgė į 
kelias knygas, kurias įkišau į mūsų veltos vilnos krepšį. 

— Ar tu tikrai išvažiavusi norėsi tą skaityti? — dvejodamas pa- 
klausė jis apžiūrinėdamas knygas. - Steno Mako (Stan Mack) kny- 
ga apie vėžį, Džinos O'Keli (Gene O'Kelly) — apie galvos auglius 
ir Martos Bek (Martha Beck) — apie kūdikius, turinčius Dauno 
sindromą? 

— Žinau, atrodo, kad tokios knygos slegia, bet taip nėra. Be abe- 
jo, liūdna, bet kartu jos, nors ir nemėgstu taip sakyti, pakelia dva- 
sią. 

— Gerai, - Džeimis gūžtelėjo pečiais. — Kaip nori. Aš pasiimu 
„Šviesų spindintį melą“ (A Bright Sbining Lie) ir „Provincijos gyve- 
nimo vaizdus“ (Middlemarch). 

Iki kelionės galo baigiau skaityti visas pasiimtas knygas. Ne- 
sutikau su L. Tolstojaus pastebėjimu, kad „visos laimingos šeimos 
yra panašios“, bet galbūt buvo tiesa, kad „kiekviena nelaiminga šei- 
ma - nelaiminga savaip“. Nors daugumoje iš tų prisiminimų buvo 
rašoma apie panašias aplinkybes — grumtynes su gyvybei gresiančia 
liga, kiekvienas pasakojimas buvo įsimintinas dėl išskirtinės kan- 
čios istorijos. 

Perskaičiusi šiuos atsiminimus pajutau, kad pradėjau pakylėtai 
vertinti savo paprastą egzistenciją. Kasdienis gyvenimas gali atro- 
dyti nesibaigiantis ir nepajudinamas, bet, kaip priminė šie rašyto- 
jai, visa gali sugriūti po vieno telefono skambučio. Visi atsiminimai 


buvo pradedami akimirka, po kurios įprastas žmogaus gyvenimas 

amžiams baigiasi. Džilda Radner (Gilda Radner) rašė: „1986 metų 
spalio 21 dieną man buvo diagnozuotas kiaušidžių vėžys. <...> 
19 val. suskambo telefonas: auglys piktybinis ir neoperuojamas.“ 
Kornelijus Rajenas (Cornelius Ryan) prisiminė 1970 metų liepos 
23 dieną: „Tą ramų rytą turėjau imti taikytis su realybe, kad aš 
mirštu... Diagnozė pakeičia viską.“ 

Perskaičius šiuos pasakojimus mane užplūdo naujas ir stiprus 
dėkingumo jausmas už tai, kad turiu paklusnų kūną, — tiesiog už 
tai, kad galiu valgyti, vaikščioti ar net šlapintis įprastu būdu. Atos- 
togos sugriovė mano valgymo įpročius ir aš staiga leidau sau mė- 
gautis bulvių traškučiais, pieno kokteiliais, kepintais sumuštiniais 
su sūriu ir kitokiais užkandžiais, kurių paprastai nevalgau. Vieną 
rytą nusiminiau pamačiusi, kad priaugau kelis kilogramus. Bet tai, 
kad tik ką perskaičiau prostatos vėžį išgyvenusio žmogaus pasakoji- 
mą, privertė mane su savo kūnu elgtis daug švelniau. Užuot nuolat 
buvusi nepatenkinta dėl svorio, turėčiau džiaugtis, kad esu gyvy- 
binga, sveika, gyvenu nepatirdama skausmo ir baimės. 

Bendra religijos ir filosofijos, taip pat ir atsiminimų apie nelai- 
mes tema yra patarimas visiškai ir jaučiant dėkingumą gyventi da- 
bartimi. Dažnai nutinka, kad vertinti tai, ką turėjome, pradedame 
tik užpulti negandų. Viljamas Edvardas Hartpolas Leckis (William 
Edward Hartpole Lecky) pastebėjo: „Daugumos iš mūsų gyvenime 
ateina laikas, kai viską pasaulyje galėtume atiduoti už tai, kad bū- 
tume tokie, kokie buvome vakar, nors tos vakarykštės dienos never- 
tinome ir ja nesidžiaugėme.“ 

Kai labiau įsisgmoninau paprasto gyvenimo vertę, mane užplū- 
do noras užfiksuoti akimirkas, kurios praeidavo veik nepastebėtos. 
Niekada per daug nesusimąstydavau apie praeitį, bet tai, kad turė- 


jau vaikų, privertė galvoti apie praeinantį laiką. Šiandien stumdau 

vežimėlį su Eleonora, o vieną dieną ji stums mane, sėdinčią kėdėje 
su ratukais. Ar tada prisiminsiu dabartinį gyvenimą? Iš galvos nie- 
kaip neišėjo Horacijaus posakis: „Praeinantys metai vagia iš mūsų 
vieną dalyką po kito.“ 

Nusprendžiau pradėti rašyti vieno sakinio dienoraštį. Žinojau, 
kad nepajėgsiu kiekvieną rytą keturiasdešimt penkias minutes ra- 
šyti lyriškos prozos gražioje užrašų knygelėje (be to, mano rašysena 
tokia baisi, kad net ir parašiusi nepajėgčiau įskaityti), bet kompiu- 
teryje galėjau kas vakarą įrašyti po vieną ar du sakinius. 

Dienoraštyje ėmiau amžinti tas praeinančias akimirkas, kurios 
saldina gyvenimą, bet kartu taip nepastebimai išgaruoja iš atmin- 
ties. Jis taip pat padėjo stiprinti laimingų patirčių poveikį, mat toks 
dienoraštis suteikia galimybę įgyvendinti trečią ir ketvirtą keturių 
laimės pakopų atšakas - išreikšti ir prisiminti jausmus. Net vasarai 
pasibaigus turėsiu priemonę, kuri padės atminti tas neįsimenan- 
čias, bet mielas akimirkas: vakarą, kai Džeimis išrado naujos rū- 
šies pyragą, arba kaip Eliza pirmąkart nuėjo į parduotuvę viena. 
Nemaniau, jog kada nors pamiršiu, kaip Eleonora parodė į savo 
makaronus ir mandagiai pasakė: „Prašau da pižamos“, kai norėjo 
pasakyti „parmezano“. Bet iš tikrųjų pamiršiu. 

Paskutinę dieną prie jūros, kai susikrovę daiktus ir pasirengę 
išvykti laukėme kelto, mudu su Džeimiu sėdėjome ir skaitėme lai- 
kraštį. Eleonora nutipeno mokytis lipti laiptais ant trijų neaukštų 
laiptelių, o aš nuėjau padėti jai laipioti aukštyn žemyn, aukštyn 
žemyn. Kol stovėjau su ja, mintyse pamaniau, kad reikia nueiti pa- 
siimti vieną laikraščio dalį pasiskaityti, ir staiga suvokiau, kad š:a4 
EAS MOMentas. 

Tai buvo vertingas praeinantis laikas su maža, nuostabia, links- 


ma ir atkaklia Eleonora, laipiojančia aukštyn žemyn tais mediniais 

laipteliais. Švietė saulė, žydėjo gėlės, su savo rožine vasarine suknute 
ji atrodė tokia miela, tai kodėl turėčiau nuo tos akimirkos atsitrauk- 
ti ir skaityti laikraštį. Ji jau tiek užaugo, juk daugiau niekada netu- 
rėsime mažo kūdikėlio. 

Jau pirmiau buvo kilusi tokia mintis, bet staiga supratau, kad 
tai mano trečia nuostabioji tiesa: „Dienos ilgos, bet metai trumpi.“ 
Skambėjo kaip citata iš laimės pyragėlio, bet tai buvo tiesa. Kiek- 
viena diena, kiekvienas gyvenimo tarpsnis atrodo ilgas, bet metai 
praeina greitai, tad norėjau vertinti dabartį, metų laikus, šį gyve- 
nimo laiką. Jau tiek daug dalykų, kurie nutiko Elizai, yra praeitis: 
vaikų muzikos grupė Zbe Wiggles, „Triušiuko glostymas“, fantazijų 
žaidimai, kuriuos žaisdavome drauge. Vieną dieną, kuri netruks 
ateiti, ilgėdamasi prisiminsiu Eleonoros kūdikystę. Ši priešlaikinės 
nostalgijos akimirka buvo karčiai saldi. Tą suvokus mane apėmė di- 
desnis praradimo ir mirties neišvengiamybės įsisąmoninimas, kuris 
niekada daugiau neapleido. 

Užrašiau tą tiesą savo vieno sakinio dienoraštyje ir dabar galėsiu 
amžinai prisiminti: „Jau susikrovę daiktus išvykti laukiame kelto, 
iš visos vasaros patirčių Eleonorai labiausiai patiko laipioti pakran- 
tės laipteliais: aukštyn žemyn, aukštyn žemyn. Tiesiog širdį veria 
matant, kokia ji nuostabi su savo balta kepuraite, kurią nupirko 
Džeimis, ir, žinoma, įsikandusi mėgstamą dantų šepetėlį. Bet vis- 
kas keičiasi, viskas praeina“ (Kartais apsigaunu ir parašau daugiau 
nei vieną sakinį.) 

Kai apie vieno sakinio dienoraščio idėją parašiau tinklaraštyje, 
mane nustebino entuziastingi atsakymai. Akivaizdu, kad kiti žmo- 
nės irgi kenčia nuo trikdančio impulso rašyti dienoraštį. Juos, kaip 
ir mane, dienoraščio idėja vilioja, bet kartu ir baugina. Mintis ra- 


šyti ribotąjį dienoraštį — tokį, kuriame savo patirtis ir pastebėjimus 

galima užrašyti su džiaugsmu ir be kaltės ar prievolės jausmo, kad 
kas vakarą tam turi skirti po keturiasdešimt penkias minutes, — su- 
laukė pritarimo. 

Keli žmonės pasidalijo asmeninėmis vieno sakinio dienoraščio 
versijomis. Vienas skaitytojas rašė dienoraštį, kurį planavo atiduoti 
savo trims vaikams. Jis daug keliauja darbo reikalais, todėl lagami- 
ne visada turi mažą užrašų knygelę ir kaskart atsisėdęs į lėktuvą — 
tik tol, kol kiti keleiviai susėda į vietas, — kelis puslapius prirašo apie 
tai, kas vyksta šeimoje. Manau, tai ypač geras sprendimas, nes tokiu 
būdu švaistomas laikas (įsodinimo laikas) paverčiamas smagiu, kū- 
rybingu ir produktyviu. Kita skaitytoja parašė, kad per Opros laidą 
matytas interviu su rašytoja Elizabet Gilbert (Elizabeth Gilbert) 
ją įkvėpė sekti pastarosios pavyzdžiu — rašyti laimės dienoraštį, 
kuriame kasdien būtų užrašomos laimingiausios akimirkos. Kitas 
skaitytojas verslininkas rašo darbo dienoraštį, kuriame pažymi vi- 
sus svarbius su darbu susijusius įvykius, problemas ar atradimus. Jis 
rašo, kad tai nepamainomas šaltinis, mat kai nori prisiminti, kaip 
elgėsi tam tikroje situacijoje, dienoraštis pasufleruoja ir parodo, ko 
buvo pasimokyta: „Aš dirbu vienas ir jei neturėčiau darbo dieno- 
raščio, turbūt kartočiau tas pačias kvailas klaidas. Jis man padeda 
įžvelgti savo pažangą, primindamas, kaip toli nuėjau nuo tada, kai 
įkūriau savo įmonę.“ 

Vieno sakinio dienoraštis ir nelaimingų įvykių atsiminimai 
buvo postūmis atlikti dar vieną, ne tokį malonų dalyką. Mudu su 
Džeimiu turėjome sutvarkyti vieną reikalą. Visuose perskaitytuose 
atsiminimuose buvo kalbama apie tai, kaip išsaugoti šaltakraujišku- 
mą skausmo akimirką. 

- Žinai, — pasakiau Džeimiui, — mums būtinai reikia atnaujinti 


savo testamentus. 

— Gerai, taip ir padarykime, — atsakė jis. 

— Mes jau daug metų kalbame apie tai, kad reikia tą padaryti, bet 
turėtume vieną kartą iš tikrųjų imti ir padaryti. 

— Gerai. 

— Niekada nebus tinkamos nuotaikos tuo užsiimti, todėl turime 
tiesiog ryžtis ir arlikti. 

— Taip, tu teisi! — pasakė jis. — Sutinku. Įtraukime į darbotvarkę. 

Ir mes tą atlikome. Ak, niekas taip neprimena apie memento mori 
kaip žodžiai PASKUTINĖ VALIA IR TESTAMENTAS, kuriuos 
pamatai užrašytus senoviniu mašinraščio Cou77er šriftu. Ir nors tai 
skamba visiškai neromantiškai, retai kada esu jautusi tokią stiprią 
meilę Džeimiui, kaip tada, teisininko biure. Buvau tokia dėkinga 
už tai, kad jis gyvas ir stiprus ir kad testamentai atrodė kaip netikri 
popieriai, kurių niekada neprireiks. 

Artėjant mūsų vestuvių metinėms rugsėjo ketvirtąją, man kilo 
mintis (kiek liūdnoka) pažymėti tą progą kasmetiniu paraginimu 
„apžvelgti padėtį“. Ar mūsų testamentai atnaujinti? Ar Džeimis ir 
aš prieiname prie reguliariai tvarkomos vienas kito finansinės infor- 
macijos? Jau žinojau, kad Džeimis nė nenutuokia, kur laikau mūsų 
mokesčių ir draudimo informaciją arba mergaičių gimimo liudiji- 
mus. Reikėtų jam apie tai pasakyti. Jei tokią parengties apžvalgą 
kartotume kasmet per mūsų vestuvių metines, galėtume išvengti 
procedūros nemalonumo — tai būtų įprastinė šeiminės atsakomybės 
išraiška. 

Be to, vieną vakarą, Džeimiui užmigus, gulėdama lovoje bai- 
giau skaityti Džoanos Didion knygą „Stebuklingų minčių metai“ 
(Joan Didion, The Year of. Magical Thinking) apie pirmuosius metus 
po jos vyro mirties. Užvertus knygą mane užplūdo dėkingumas, 


kad Džeimis, kuris švelniai snaudė šalia, kol kas buvo saugus. Ko- 

dėl aš taip susierzinau, kai jis laukė, kol pakeisiu Eleonorai sauskel- 
nes? Kodėl priekaištaudavau, kad neatsako į mano laiškus? Pamiršk 
apie tai! 

Jaučiau nedidelį kaltės jausmą dėl to, kaip reagavau į tuos nelai- 
mingų įvykių atsiminimus: ar buvo teisinga, kad perskaičiusi apie 
tas skaudžias nelaimes nusiramindavau? Viena vertus, buvo šlykš- 
tu, kad jaučiu pasitenkinimą lygindama save su aprašoma situaci- 
ja, — nors ir nepiktybinis, tačiau vis dėlto tai buvo pasinaudojimas 
kito žmogaus kančiomis. Bet šis palaimingo palengvėjimo jausmas, 
apimantis suvokus, kaip tau sekasi (bent jau kol kas), ir buvo tai, 
ko siekė dauguma tokių rašytojų. Jie vis pabrėždavo, kaip svarbu 
vertinti sveikatą ir įprastą gyvenimą. (Kitos temos: apsilankyk pas 
gydytoją paskirtu metu, atkreipk dėmesį į savo kūno pokyčius, tu- 
rėk sveikatos draudimą.) 

Noriu pasakyti, kad nemanau, jog tie atsiminimai būtų mane 
pradžiuginę, jei būčiau artimiau susidūrusi su rimta liga, manau, 
kad tada išvis negalėčiau jų skaityti. Tačiau Džeimis ir taip nieka- 
da neskaitytų tokių knygų. Jis turėjo pernelyg daug nemalonių su 
ligoninėmis susijusių patirčių, kad savo noru vėl ten sugrįžtų, nors 


ir pasitelkdamas kitų žmonių gyvenimą. 


RAŠYK DĖKINGUMO DIENORAŠTĮ 


Skaitydama atsiminimus apie nelaimingus įvykius pasijutau be 
galo dėkinga už tai, kad man neteko išgyventi nelaimės. Tyrimai 
rodo, kad save vertiname pagal kitus, dėl to mūsų laimę lemia tai, 
ar save lyginame su geriau gyvenančiais ar su prasčiau gyvenan- 
čiais žmonėmis. Viename tyrime žmonių pasitenkinimo gyveni- 


mu jausmas akivaizdžiai keitėsi priklausomai nuo to, ar jie sakinį 

pradėdavo žodžiais „Džiaugiuosi, kad...“ ar „Norėčiau, kad...“ Po 
200I m. rugsėjo II d. įvykių žmonės dažniausiai, po užuojautos, 
jautė dėkingumą. 

Dėkingumas yra svarbus laimei. Tyrimai rodo, kad nuolatos 
dėkingi žmonės yra laimingesni ir labiau patenkinti gyvenimu, jie 
net fiziškai jaučiasi sveikesni ir daugiau laiko skiria mankštai. Dė- 
kingumas išvaduoja nuo pavydo. Kai esi dėkingas už tai, ką turi, 
tavęs nekamuoja noras turėti ką nors daugiau ar turėti ką nors kita. 
"Tai savo ruožtu palengvina gyvenimą susiklosčiusiomis sąlygomis 
ir padeda dosniau elgtis su kitais. Dėkingumas ugdo pakantumą: 
sunkiau nusivilti žmogumi, kai jam ar jai jauti dėkingumą. Dė- 
kingumas priartina prie gamtos, nes vienas iš dalykų, kuriam leng- 
viausia pajusti dėkingumą, yra gamtos grožis. 

Bet man gana sunku išlaikyti dėkingumo nuotaiką — aš daug 
ką priimu kaip savaime suprantamą dalyką, pamirštu, ką kiti žmo- 
nės dėl manęs yra padarę, puoselėju didelius lūkesčius. Kad išsiva- 
duočiau nuo to, pasinaudojau daugelio laimės specialistų siūlomu 
patarimu — pradėjau rašyti dėkingumo dienoraštį. Kiekvieną dieną 
užrašydavau tris dalykus, dėl ko jaučiuosi dėkinga. Paprastai tą da- 
rydavau tuo pat metu, kai rašydavau savo vieno sakinio dienoraštį. 
(Dėl tų įvairių užduočių jaučiausi laimingesnė, bet kartu dėl jų bu- 
vau ir labiau užsiėmusi.) 

Praėjus savaitei šį tą pastebėjau: niekada nekilo mintis dieno- 
raštyje paminėti kai kurių pačių svarbiausių mano laimės aspek- 
tų. Kad gyvenu demokratinėje visuomenėje, kad visada galiu pasi- 
kliauti savo tėvų meile, palaikymu ir apskritai, kad jie sveiko proto, 
kad myliu savo darbą, kad turiu sveikus vaikus, kad patogu gyventi 
visai šalia vyro tėvų — jau nekalbant apie tai, kad man labai patinka 


gyventi taip arti jų, o to daugelis žmonių nenorėtų — visa tai verti- 

nau kaip savaime suprantamą dalyką. Man patiko gyventi bute, o 
ne name: nereikėjo tvarkyti aplinkos, kasti sniego, eiti į lauką paim- 
ti laikraščių, išnešti šiukšlių. Buvau dėkinga, kad niekada daugiau 
nereikės mokytis ir rengtis egzaminams ar bendriesiems testams. 
Stengiausi skatinti save labiau vertinti pagrindinius gyvenimo ele- 
mentus, taip pat ir tai, kad neturiu tam tikrų problemų. 

Pavyzdžiui, vieną rytą Džeimis, grįžęs iš įprasto susitikimo su 
gydytoju dėl kepenų, iki pat pietų man nepaskambino. Galiausiai 
pati jam paskambinau. 

— Tai ką sakė gydytojas? 

- Pakitimų nėra, — pasakė jis išsiblaškęs. 

— Ką reiškia „pakitimų nėra“? 

— Na, niekas nepasikeitė. 

Paprastai apie tai nesusimąstyčiau, bet mintys apie dėkingumą 
ir atsiminimų skaitymas privertė mane suvokti, kokia laiminga ši 
diena. Jokių naujienų — geriausia naujiena. Ta proga dėkingumo 
knygelėje įrašiau žvaigždutėmis nusėtą sakinį. Buvau dėkinga ir už 
susidūrimą su nelaime, kuri mane per plauką aplenkė, mat nespėjau 
sustabdyti užsisvajojusios Elizos, o ši išėjo į judrią slidžią gatvę ant 
tilto ir jos vos nekliudė pro šalį važiuojantis automobilis. 

Tinklaraščio skaitytojai pasidalijo savo patirtimi, susijusia su 
laimės užrašais. 
(O 


Prieš kelis mėnesius asmeninio tinklaraščio forma kompiuteryje 
pradėjau rašyti dienoraštį. Ilgai rašiau apie tai, kas mane erzina, 
arba apie tai, kas gyvenime nepavyko, ir daug mažiau laiko skyriau 


užrašyti tam, už ką turėčiau būti dėkingas. 


Iš savo patirties galiu pasakyti, kad dėkingumo dienoraštis yra pui- 


kus dalykas, ir tai nebūtinai turi būti užrašoma. Kelias savaites mė- 

ginau rašyti, bet man tai pasirodė dirbtina. Dabar kiekvieną vakarą 
atsisėdusi medituoti skiriu laiko tam, kad iš tiesų įsisąmoninčiau, už 
ką esu dėkinga, ir pagilinčiau tą emociją. Nuostabus jausmas, kai 
pereini nuo rašymo, už ką esi dėkinga, prie nuoširdaus dėkingumo 
pajautos. Labai daug išmokau kelionėje po Tailandą, kur daugybė 
žmonių yra įpratę lankytis šventyklose ir melstis. Pirmus kelis kar- 
tus, kai ėjau drauge su jais, nuolat klausinėjau, ką turiu daryti ir kaip 
elgtis, o jie atsakė, kad turiu tiesiog labai nuoširdžiai melstis ir širdyje 
dėkoti už viską, ką patyriau. Ir iš tiesų pamačiau labai didelį skirtumą 
tarp „dirbtinio paviršutiniško dėkingumo“ ir tikros, praturtinančios 


patirties. 


Išgyvenau siaubingą laikotarpį, per kurį viskas, absoliučiai viskas, 
ėjosi blogai. Neturėjau savigarbos, pasitikėjimo savimi. Taigi pra- 
dėjau rašyti dėkingumo dienoraštį, kur pažymėdavau tai, už ką esu 
dėkingas SAU. Buvau dėkingas, kad turėjau valios mankštintis net 
ir tada, kai to nenorėjau. Buvau dėkingas, kad prieš dvejus metus 
lioviausi rūkęs. Buvau dėkingas, kad sugebėjau surengti gimtadienio 
šventę tėčiui. Gal visa tai skamba taip, tarsi būčiau pernelyg geros 
nuomonės apie save, bet tas dienoraštis man padėjo išsivaduoti iš 
kaustančio pasibjaurėjimo savimi. 
—————————— — 
Bet po dviejų savaičių dėkingumo dienoraščio rašymo supratau, 
kad nors dėkingumas ir padeda jaustis laimingesnei, pats dienoraš- 
tis jau nebėra toks veiksmingas. Jis ėmė rodytis priverstinis bei dirb- 
tinis ir, užuot padėjęs man išlaikyti dėkingumo nuotaiką, pradėjo 
erzinti. Vėliau perskaičiau tyrimą, kuris teigė, kad daugiau naudos 
gaunama tada, kai dėkingumo dienoraštis rašomas ne kasdien, o 
du kartus per savaitę. Pasirodo, rečiau išreiškiamas dėkingumas yra 
prasmingesnis. Bet tuo metu man ši veikla jau buvo apkartusi. Tad 


jos atsisakiau. 

Kadangi dėkingumo dienoraščio rašyti nepavyko, turėjau atrasti 
kitų būdų dėkingumo jausmui ugdyti. Su dėkingumu susiejau slap- 
tažodžio įrašymą kompiuteryje: kol laukdavau, kada kompiuteris 
„pabus“, galvodavau apie dėkingumą. Tokia meditacija turėjo tokį 
pat poveikį kaip ir dėkingumo dienoraštis, bet ji manęs neerzino. 
(Kalbant apie „dėkingumo meditaciją“, pastebėjau, kad žodį „medi- 
tacija“ vartojant su bet kokia veikla, pastaroji staiga pasidaro daug 
labiau išaukštinta ir dvasingesnė: laukdama autobuso sakydavau 
sau, kad užsiimu „autobuso laukimo meditacija“, stovėdama lėtai 
judančioje eilėje vaistinėje, užsiimdavau „stovėjimo eilėje meditaci- 
ja“) Labiau stengiausi branginti kiekvieną paprastą dieną. Ši min- 
tis natūraliausiai kyla tada, kai guldau mergaites miegoti. Įduodu 
Eleonorai čiulpiamąjį puodelį su pienu, tada apkamšau ją sau ant 
kelių ir supu, kol užmiega. Ateinu „pasiglaustyti“ su Eliza po to, 
kai Džeimis jau būna pusę valandos jai skaitęs „Harį Porerį“. Eliza 
padeda galvą man ant peties ir mudvi apie penkiolika minučių kar- 
tu gulime jos lovoje ir kalbamės. Stengiausi labiau branginti metų 
laikus, taip pat tarp betono ir taksi automobilių pastebėti dangaus 
spalvą, šviesos kokybę ir gėles vitrinose. Samuelis Džonsonas rašė: 
„Tikra tiesa, kad kasmetiniame pasaulio atsinaujinime ir atsinau- 
jinusiame gamtos turtų paveiksle yra tai, kas suteikia neapsakomą 
malonumą.“ 

Kai jausdavau akivaizdžią dėkingumo s:044, stengdavausi tą 
išguiti pritaikydama savo trečiąjį įsakymą — „elkis taip, kaip nori 
jaustis“. Ar galėčiau skundus pakeisti į dėkingumą? Jei jausdavau 
susierzinimą dėl to, kad reikia nuvesti Eleonorą pas pediatrą, sa- 
kydavau sau: „Jaučiuosi dėkinga, kad vedu Eleonorą pas gydy- 
toją.“ Kad ir kaip beprotiškai tas skambėtų, bet tai pasiteisino! 


Visai nenorėčiau, kad ją ten vestų kas nors kitas. Vieną bemiegį 

rytą pabudau trečią valandą, o ketvirtą, užuot varčiusis ir pikti- 
nusis, pasakiau sau: „Jaučiuosi dėkinga, kad pabudau trečią va- 
landą ryto.“ Atsikėliau, įsipyliau arbatos ir nuėjau į savo tamsų ir 
ramų darbo kambarį. Užsidegiau apelsino žiedų kvapo žvakę ir 
įsitaisiau — žinojau, kad mažiausiai porą valandų manęs niekas ne- 
trukdys. Užuot pradėjusi dieną susierzinusi ir nuvargusi, pradėjau 
ją lydima ramybės ir laimėjimo pojūčio. Štai taip! Skundas virto 
dėkingumu. 

Daug laiko praleidau svarstydama apie tai, kaip jausti daugiau 
dėkingumo. Ir vieną karštą sekmadienio popietę, kai mes su Džei- 
mio tėvais buvome prie baseino, Eliza man pasakė: 

- Žinai, ką aš galvoju? Aš baseine, dabar vasara, man septyne- 
ri, aš vilkiu savo gražųjį maudymosi kostiumėlį ir močiutė manęs 
klausia, ar nenorėčiau ko nors atsigerti. 

"Tuo ji norėjo pasakyti: geriau nė negali būti. 


— Puikiai suprantu, ką turi galvoje, — atsakiau jai. 


SEK DVASINIO MOKYTOJO PAVYZDŽIU 


Viena iš labiausiai paplitusių dvasinių praktikų, norint įgyti suvoki- 
mą ir discipliną, yra sekti dvasinio mokytojo pavyzdžiu. Štai krikš- 
čionys studijuoja Tomo Kempiečio knygą „Sekimas Kristumi“ ir 
klausia: „Ką darytų Jėzus?“ Manau, kad pasaulietiškame gyvenime 
Žmonės skaito biografijas dėl dvasinių priežasčių: jie nori studijuo- 
ti ir mokytis iš didžių gyvenimo pavyzdžių. Toks troškimas buvo 
viena iš priežasčių, dėl ko aš pati norėjau rašyti biografijas. Dabar 
nusprendžiau studijuoti ir sekti nauju dvasiniu mokytoju - bet ku- 
riuo? Paklausiau tinklaraščio skaitytojų, kuriais dvasiniais mokyto- 


jais seka jie. 

Labai žaviuosi ir daug išmokau iš dviejų dzenbudizmo mokytojų 
(nors tai nėra mano praktikuojama konfesija). Tai Normanas Fišeris 
(Norman Fischer) — išminties, kantrybės ir sveiko proto pavyzdys. 
Ir mano mėgstama dzenbudizmo senelė žydė (ne manoji) — Silvija 
Burstein (Sylvia Boorstein), ji be galo išmintinga, iškalbinga ir šviesi 
moteris. Ir galiausia iš manosios konfesijos — rabinas Čarlzas Krolo- 
vas (Charles Kroloff). 


Vincentas Van Gogas (Vincent Van Gogh). Žinau, žinau: kaip tas, 
kuris nusipjovė sau ausį, gali būti dvasinis mokytojas? (Na, pirmiau- 
sia tai jis nenusipjovė ausies...) Tereikia perskaityti rinktinius Van 
Gogo laiškus BRANGUSIS TEO, kad pamatytume, koks jis buvo 
dvasingas, taip pat kad gautume įkvėpimo iš šio žmogaus gyvenimo, 
minčių, idėjų, filosofijų ir atkaklumo. Jis buvo nepaprastai talentin- 
gas tapytojas, pasižymintis ypatingu dvasingumu, brandumu ir ge- 
bėjimu tikėti savimi. 


Čarlzas Darvinas (Charles Darwin). Fantastiškai atsidavęs tam, kad 
išsiaiškintų, kodėl gamtos pasaulis yra toks, koks yra. Jis ne mokė, jis 
rodė. Jo įžvalgos kilo iš ilgų ir gilių apmąstymų bei didelio ir sunkaus 
darbo. Yra kelios labai geros biografijos, pasakojančios apie išskirti- 
nę jo vaikystę, kelionę su „Bigliu“ ir tai, kaip jis sąmoningai siekė įgyti 
mokslinį autoritetą dar prieš publikuodamas pasaulį sukrečiančias 
idėjas, patvirtintas daugybe pavyzdžių. Pasirodo, kad jis buvo dar ir 
pakankamai malonus bei švelnus žmogus. Bet kas, taip aiškiai žvel- 


giantis į pasaulį, nusipelno didelės pagarbos. 


Ana Lamot (Anne Lamott), nes ji tokia nuoširdi, ir rabinas Veinas 


Dosikas (Wayne Dosick), nors aš ir ne žydė. 


Galvoju apie du žmones: gydytoją Endriu Veilą (Andrew Well) — in- 
tegratyviosios medicinos praktiką ir daugelio knygų ta tema autorių. 


Jis kalba apie tai, kaip padėti žmonėms geriau jaustis psichiškai, fiziš- 

kai bei dvasiškai. Jo patarimai niekuomet nepalieka manęs abejingo. 
Kitas žmogus — Natali Goldberg (Natalie Goldberg), populiarios 
knygos apie kūrybinį rašymą (Natalie Goldberg, Writing Down the 
Bones) autorė. Tai dzenbudistinis požiūris į rašymą, bet, kaip ji pa- 
brėžia, tie patarimai gali būti pritaikomi daugelyje sričių. Man svar- 


biausia jos idėja — atleidimas sau. 


Tiesą pasakius, dvasiniu mokytoju pavadinčiau visą pasaulį. Vaka- 
rietiškoji kultūra skelbia, kad tik žmogus gali mokyti dvasiškai, bet 
pagal čiabuvių pasaulėžiūrą bet koks sutvėrimas, bet koks natūralus 
elementas gali būti mokytojas. Galime daug išmokti, jei gebėsime 


įsiklausyti į natūralų Gamtos pasaulį ir jį stebėti. 
Viktoras Franklis. 


Nesu tikra, ar suradau savo dvasinį mokytoją, nors šventojo Pau- 
liaus poezija ir aistra mane sužavėjo. Mano vyrą įkvepia Džordžo 
Orvelo (George Orwell) gyvenimas. 


Dalai Lama. Pakanka pažiūrėti į jo nuotrauką ir pasijuntu laimingas. 
Nors niekada nesusimąsčiau sekti jo pavyzdžiu. Verta pagalvoti. 


Išsirinkau vieną ir planuoju daugiau sužinoti apie nuostabų jo gyve- 
nimą. Tai ne kas kitas, kaip vienas iš mūsų valstybės įkūrėjų — Be- 
nas Franklinas. Ką tik apie jį perskaičiau „Vikipedijoje“, ten rašoma: 
„Žinomas eruditas B. Franklinas buvo žymus rašytojas ir leidėjas, 
satyrikas, politikos teoretikas, politikas, mokslininkas, išradėjas, vi- 
suomenės aktyvistas, valstybės veikėjas ir diplomatas." Prisimenu, 
skaičiau, kad jis užsiėmė visa ta veikla, bet iki šiol negaliu suprasti, 


kaip jam tai pavyko. Reikės paskaityti daugiau. 


Lama Norla Rinpočė (Lama Norlha Rinpoche) (jei smalsu apie jį 
sužinoti daugiau, paskaitykite tinklalapyje www.kagyu.com. Tibeto 
budistas, kaip ir Dalai Lama!). Jis jau daugiau nei dvidešimt penkerius 


metus yra mano meditacijos mokytojas. Tam tikra prasme jis moko 

nesekti jo pavyzdžiu, nors pats yra labai įkvepianti asmenybė. Jis 


labai teigiama, giliąja prasme stengiasi išlaisvinti mane būti savimi. 


Žinau, kad tai pasirodys keista, bet aš seku Deno Sevidžo (Dan 
Savage) (sekso patarimų skyrelio autoriaus) pavyzdžiu. Jis man ne 
tiek dvasinis, kiek moralės mokytojas. Taip, jis prisipažįsta esąs kei- 
kūnas, bet kartu skatina nuoširdumą, meilę ir pagarbą. Ir jis toks 
cituotinas, pvz., „tai santykiai, o ne parodymai". Kaip jūs visuomet 
sakote, kad negalime pasirinkti to, kuo mums patinka užsiimti, tega- 
lime pasirinkti tai, kuo užsiimame... Gal ir nebūčiau pasirinkęs Deno 


šiai kategorijai, bet aš nuoširdžiai taip apie jį galvoju. 


Man į galvą iškart atėjo Henris Deividas Toro (Henry David Tho- 
reau). Taip pat Gamta. Tą puikiai atskleidžia Šventojo Bernardo 
mintis: „Daugiau atrasi medžiuose, nei knygose. Medžiai ir akmenys 
išmokys tave to, ko niekada negalėsi išmokti iš mokytojų." Gal man 


vertėtų pasigilinti į šventąjį Bernardą... 


Hermanas Hesė (Hermann Hesse). Nors niekada negalvojau apie įį 
kaip apie dvasinį vadovą, bet manau, kad jis toks yra, mat turiu visą 
rinkinį jo knygų, prisiminimų ir poezijos. Manau, kad jo citata jums 
pasirodys įdomi: „Laimė yra kaip, o ne ką. Talentas, o ne objektas.“ 


Motina Teresė ir Glorija Steinem (Gloria Steinem)! 


Šventasis Pranciškus Asyžietis labai padėjo išmokti palankiai ver- 
tinti tai, kas man gali atrodyti kaip priešas. Užuot nekentusi, galiu 
pažvelgti į situaciją iš kitos pusės. Pavyzdžiui, užuot nekentusi uodų, 
primenu sau, kad jie maitina paukščius ir turi savo paskirtį. Man 
jie vis dar nepatinka, bet nebejaučiu jiems tokios neapykantos kaip 
anksčiau. Man patinka daugelis dalykų apie šventąjį Pranciškų, ir aš 


stengiuosi sekti jo pavyzdžiu. 


Aš dirbu su žmonėmis, kurie, be kitų dalykų, ieško laimės. Tačiau 


užuot skatinusi juos būti panašius į ką nors — į kokią nors dvasi- 

nę asmenybę, liepiu susirasti kelis savo lyties asmenis, kuriais jie 
žavisi. Tai gali būti istorinė, literatūros, kino asmenybė arba koks 
nors pažįstamas, politikas, mokytojas, šeimos narys, garsenybė. 
Nėra skirtumo, kas tai, tereikia, kad tais dviem ar trim žmonėmis 
jie žavėtųsi. 

Kai jie vardija tuos žmones, paprašau, kad tiksliai pasakytų, ku- 
rios savybės juos žavi (tik prašau, kad ne išvaizda!). 

Tada pasakau jiems (tai labai jungistiška, bet labai naudinga): kad 
ir kas tai būtų, tos pasirinktų asmenų savybės, kurios juos Žavi (pa- 
prastai susižavima tomis pačiomis skirtingų pasirinktų asmenų savy- 
bėmis), yra tai, ką jie ir patys turi, tik kol kas dar neatvėrė. 

Tai, kad šios savybės vis dar yra embriono, kitaip tariant, ne- 
atpažįstamoje raidos pakopoje, iš tiesų ir yra tikroji jų žavėjimosi 
priežastis. Kai asmenys pradės tas savybes patys atskleisti, tada juos 
patrauks kokios nors kitos kitų žmonių savybės, ir taip jie toliau tęs 
savo raidos ciklą vidinio išsilaisvinimo ir laimės link. 

Žinojimas, kokios kitų Žmonių savybės tave žavi, yra puikus gi- 
liausių, tik dar neatsivėrusių savo klodų atspindys. 


AA 


Šie patarimai mane sudomino ir aš puoliau skaityti krūvas kny- 
gų apie pačias įvairiausias asmenybes, bet nepajutau jokio ypatingo 
artumo nė vienai iš jų, kol neaptikau šventosios Teresės iš Lizjė. 
Ja susidomėjau pamačiusi, kaip šventąją Teresę atsiminimų kny- 
goje „Septynaukštis kalnas“ (Zhe Seven Storey Mountain) aukština 
Tomas Mertonas (Thomas Merton). Nustebau, kad kaprizingas, 
vienuoliškasis T. Mertonas su tokia pagarba rašo apie vadinamąją 
Mažąją gėlelę, ir man pasidarė taip smalsu, kad perskaičiau jos dva- 
sinius prisiminimus „Vienos sielos istorija“ (Story of a Sou/). Knyga 
mane taip sužavėjo, kad nejučia apėmė šventosios Teresės manija. 
Nusipirkau apie ją vieną knygą, paskui kitą, paskui dar kirą. „Vie- 


nos sielos istoriją“ perskaičiau keletą kartų. 

Vieną dieną, kai Džeimis pamatė, kaip į lentyną dedu paskuti- 
niąją šventosios Teresės biografiją (tarp knygų „Paslėptasis švento- 
sios Teresės veidas“ (The Hidden Face of St. Tčrėse) ir „Du šventosios 
Teresės portretai“ (Two Portražts of St. Terėse), nepatikliu balsu pa- 
klausė: 

— Kiek knygų apie šventąją Teresę ruošiesi pirkti? 

Vargu ar buvo dar kokių temų, kurios Džeimį domintų mažiau 
nei katalikų šventosios gyvenimas. 

Nustebusi pažiūrėjau į lentyną ir suskaičiavau šventosios Tere- 
sės biografijas, istorijas ir analizes. Nusipirkau septyniolika ir per- 
skaičiau visas iki vienos. Taip pat turėjau vaizdajuostę ir nenaują 
knygą, kurioje buvo tik šventosios Teresės nuotraukos — už ją su- 
mokėjau septyniasdešimt penkis dolerius („leisk sau kukliai paiš- 
laidauti“). Staiga suvokiau. Taigi aš turėjau dvasinį mokytoją. Tai 
buvo šventoji Teresė. Bet kodėl mane traukė ši katalikų šventoji, 
prancūzė moteris, kuri mirė būdama dvidešimt ketverių, o prieš 
tai devynerius metus praleido vienuolyne su maždaug dvidešimčia 
vienuolių — šventoji Teresė, Mažoji gėlelė, žinoma dėl savo „mažojo 
kelelio“. 

Kelias sekundes pagalvojau, ir viskas paaiškėjo. 

Savo laimės projektą pradėjau tam, kad išbandyčiau prielaidą, 
jog galiu tapti laimingesnė, jei po truputį keisiu kasdienį gyveni- 
mą. Nenorėjau atsisakyti įprastos gyvenimo tvarkos — išsikelti prie 
Voldeno tvenkinio arba, pavyzdžiui, į Antarktidą, ar laikytis šabo, 
atsižvelgdama į vyrą. Nesirengiau atsisakyti tualetinio popieriaus 
ar parduotuvių arba imti eksperimentuoti su haliucinogenais. Jau 
pakeičiau savo karjerą. Taip, tikėjausi, kad galiu pakeisti savo gy- 
venimą jo nekeisdama, bet atrasdama daugiau laimės savo pačios 


virtuvėje. 

Kiekvieno laimės projektas yra skirtingas. Kai kurie žmonės gali 
jausti poreikį pasikeisti iš esmės. Tokie kvapą gniaužiantys nuo- 
tykiai man patinka, bet žinojau, kad tai ne mano laimės kelias. 
Norėjau žengti mažais žingsneliais ir tapti laimingesne gyvendama 
įprastą gyvenimą, o tai buvo labai panašu į šventosios Teresės pa- 
vyzdį. 

Teresė Martin gimė 1873 m. Alansono mieste Prancūzijoje. Iki 
vedybų abu jos tėvai mėgino tapti vienuoliais, bet religinis ordinas 
jiems to neleido. Visos penkios išgyvenusios Teresės seserys tapo 
vienuolėmis, o ji pati - šventąja. Teresė mėgino įstoti į karmelitų 
vienuolyną Lizjė mieste, kai buvo penkiolikos (dvi jos seserys jau 
ten tarnavo), bet vyskupas neleido dėl to, kad buvo per jauna. Tada 
Teresė nuvyko į Romą, kad asmeniškai paprašytų Popiežiaus Leono 
XIII leidimo, bet Popiežius laikėsi vyskupo sprendimo. Tada vys- 
kupas apsigalvojo. Kai Teresė buvo vienuolyne, jos „mama“ buvo 
vyresnioji sesuo Paulina, kuri ir liepė jai parašyti savo vaikystės is- 
toriją, ši vėliau tapo knygos „Vienos sielos istorija“ pagrindu. 1897 
m., būdama dvidešimt ketverių, Teresė mirė skausminga mirtimi 
nuo tuberkuliozės. 

Kol ji buvo gyva, niekas, be šeimos ir vienuolyno, apie Teresę 
nebuvo girdėjęs. Teresei mirus, redaguota jos autobiografijos versi- 
ja buvo nusiųsta karmelitų vienuolynams ir bažnyčios hierarchams 
kartu su pranešimu apie jos mirtį. Iš pradžių buvo atspausdinta 
tik du tūkstančiai kopijų, bet „Vienos sielos istorijos“ populiarumas 
pasklido neįtikėtinu greičiu. Praėjus vos porai metų po šventosios 
Teresės mirties prie jos kapo buvo pastatyta sargyba, kad apsaugo- 
tų jį nuo relikvijų ieškančių piligrimų. (Sunku suvokti, kaip toks 
trumpas ir kuklus vaikystės bei jaunystės aprašymas galėjo perteikti 


tokią dvasinę jėgą — ir vis dėlto aš pati tą jaučiu.) 

Todėl, nepaisant įprastų reikalavimų, 1925 m. Teresė skubos 
tvarka buvo paskelbta šventąja ir praėjus vos dvidešimt aštuone- 
riems metams po mirties tapo šventąja Terese. Minint jos mirties 
šimtmetį 1997 m. Popiežius Jonas Paulius II paskelbė ją Bažnyčios 
Gydytoja — tai elitinė kategorija, kuriai priklauso trisdešimt trys 
ypatingi šventieji, tarp jų šventasis Augustinas ir šventasis Tomas 
Akvinietis. 

Mane šventosios Teresės istorijoje žavėjo jos šventumo pasie- 
kimas tobulinant mažus veiksmus ir kasdienį elgesį. Tai buvo jos 
„mažasis kelelis“ — šventumas, kurį pasiekia mažos sielos, eidamos 
mažuoju keliu, o ne didelės sielos, atlikdamos didelius žygius. „Mei- 
lė įrodoma žygdarbiais, tai kaip man parodyti savo meilę? Dideli 
žygdarbiai man uždrausti. Vienintelis būdas meilei įrodyti, tai... 
kiekvienas nedidelis pasiaukojimas, kiekvienas žvilgsnis ir žodis bei 
menkiausias veiksmas, atliekamas dėl meilės.“ 

Nei Teresės gyvenimas, nei mirtis neturėjo nieko išoriškai su- 
krečiamo. Jos gyvenimas nebuvo ryškus, o didžiąją jo dalį mergi- 
na neiškėlė kojos iš vienuolyno ir, nors gimė vos metais anksčiau 
už V. Čerčilį (W. Churchill) (kai ji merdėjo vienuolyno ligoninėje, 
V. Čerčilis kariavo Malakando lauko pajėgose britų Indijoje), atro- 
do kaip tolimos ir miglotos praeities figūra. Teresei neteko patirti 
prastų šeimos santykių ar didelių sunkumų, ji turėjo mylinčius tė- 
vus ir buvo švelniai bei atlaidžiai auklėjama, gyveno pasiturimomis 
sąlygomis. Ir nors „Vienos sielos istorijoje“ "Teresė prisipažįsta: „no- 
riu būti karys, kunigas, apaštalas, Bažnyčios gydytoja, kankinė... 
Norėčiau mirti mūšio lauke gindama Bažnyčią, vis dėlto ji neatliko 
jokių ypatingų žygdarbių ir nesiėmė drąsių žygių. Tiesą pasakius, 
išskyrus kelionę su prašymu pas Popiežių, ji visą gyvenimą praleido 


savo apylinkėse su artimiausiais šeimos nariais. Ji norėjo kentėti ir 

pralieti kraują dėl Jėzaus ir tą padarė, bet eidama mažuoju keliu — 
ne šlovingai kaudamasi kare ar styrodama ant baslio, bet mirda- 
ma agonijoje, spjaudydama krauju kaip apgailėtina tuberkuliozės 
auka. 

Kaip per kanonizacijos procedūrą pabrėžė Popiežius Pijus XI, 
Teresė pasiekė didvyriškų nuopelnų „neperžengdama įprastos tvar- 
kos“. (Skaitydama apie šventąją Teresę labai daug sužinojau apie 
kanonizaciją ir apie tapimą šventuoju.) Ne man siekti Teresės šven- 
tumo, bet galėjau ja sekti stengdamasi ieškoti tobulumo įprastame 
gyvenime. Mes tikimės, kad didvyriški nuopelnai atrodys įspūdin- 
gai - išvykimas į Ugandą dirbti su AIDS aukomis ar pagalba bena- 
miams Detroite. Šventosios Teresės pavyzdys rodo, kad paprastame 
gyvenime irgi pilna galimybių gal ir ne itin pastebimiems, bet ver- 
tingiems nuopelnams. 

Vienas iš mano mėgstamų pavyzdžių yra toks: Teresei labai ne- 
patiko viena vienuolė, vardu Teresė, iš šventojo Augustino, kurią 
Teresė, jos neįvardydama, apibūdino kaip „seserį, kuri savo elgesiu, 
žodžiais ir būdu geba visur mane suerzinti“. Užuot jos vengusi, Te- 
resė kiekviename žingsnyje ieškojo šios vienuolės ir elgėsi su ja taip, 
tarsi „mylėtų labiau už visus“, ir tą darė taip sėkmingai, kad sesuo 
kartą paklausė Teresės: „Ar nepasakytum man... kodėl tave taip 
traukiu? Tu nuolat nusišypsai, vos mane pamačiusi.“ 

Teresei mirus, kai ši sunkiai sugyvenama vienuolė liudijo per 
Teresės paskelbimo palaimintąja procesą, ji pasipūtusi pasakė: „Aš 
galiu pasakyti tik tiek: Teresės gyvenimo metu aš ją tikrai pada- 
riau laimingą“ Teresė iš šventojo Augustino niekada nežinojo, kad 
ji buvo toji nemėgstama sesuo, apie kurią buvo užsiminta „Vienos 
sielos istorijoje“, kol kartą, praėjus trisdešimčiai metų, per vieną 


pykčio protrūkį kapelionas nepasakė jai tiesos. Žinoma, tai nedi- 

delis dalykas, tačiau bet kas, kam yra tekę susidurti su bambančiu 
kolega, savimyla kambarioku ar ramybės neduodančiais uošviais, 
įvertins tas nežemiškas savybes, kurių prireiktų draugystei su tokiu 
žmogumi. 

Mano laimės tyrimui viena įspūdingiausių „Vienos sielos isto- 
rijos“ ištraukų buvo toks Teresės pastebėjimas: „Dėl Dievo ir se- 
serų (kurios man tokios maloningos) meilės aš stengiuosi atrodyti 
laiminga, o ypač tokia ir būti.“ Teresei taip gerai sekėsi atrodyti 
nuoširdžiai laimingai ir ji taip lengvai imdavo juoktis, kad daugelis 
seserų vienuolių nesuprato jos nuopelnų. Viena sesuo sakė: „Sesuo 
Teresė niekuo nenusipelnė skleisdama dorybę, jai niekada dėl to 
nereikėjo kovoti.“ Artėjant Teresės gyvenimo pabaigai viena sesuo 
matė, kaip ji prajuokindavo ligoninės lankytojus, ir sakė: „Ji tokia 
laiminga, jog aš tikiu, kad mirs juokdamasi“, nors tuo metu Teresė 
kentė slaptas dvasines kančias ir sunkų fizinį skausmą. 

Budistai kalba apie „meistriškas“ ir „nemeistriškas“ emocijas — 
tai turi papildomą tinkamų pastangų ir gebėjimų reikšmės atspalvį. 
Žmonės mano, kad tas, kuris elgiasi taip, tarsi būtų laimingas, turi 
ir jaustis laimingas, bet nors pati laimės prigimtis, atrodo, nereika- 
lauja pastangų ir yra spontaniška, tam dažnai prireikia gerų įgū- 
džių. 

Žinodama, kad man būnant laimingai dėl to kas nors kitas irgi 
pasijus laimingas, nusprendžiau sekti šventosios Teresės pavyzdžiu 
ir geriau vaidinti, jog esu laiminga. Nenorėjau, kad tai būtų dirbti- 
na, bet galėjau pasistengti tiesiog būti mielesnė. Galėjau pasistengti 
būti geranoriškesnė — dėl maisto, kurio galbūt nelabai mėgstu, dėl 
veiklos, kuria galbūt ne visai mielai užsiimu, arba dėl filmų, knygų 
ir spektaklių, kai matau jų trūkumus. Paprastai visada galėjau at- 


rasti, ką pagirti. 

Taip pat supratau, kad turiu akivaizdžiau parodyti, jog jaučiuo- 
si laiminga. Pavyzdžiui, kai buvo išleista paskutinioji knyga, šei- 
mos nariai uždavė man klausimų, kuriais, dabar suprantu, buvo 
siekiama išgirsti, kaip atsakau: „Ak, aš tokia sujaudinta! Taip gera 
ją matyti lentynose! Viskas taip puiku! Aš tokia laiminga!“ Bet aš 
iš prigimties esu perfekcionistė, nepatenkinta, irzli, nerimaujanti 
ir mane sujaudinti nėra lengva. Žvelgdama argal suprantu, kad iš 
meilės buvo galima parodyti, jog esu laiminga, ne tik dėl savęs, 
bet ir dė! jų. Žinau, kokia laiminga jaučiuosi, kai kas nors iš jų 
yra laimingas. Kokia laiminga pasijutau, kai išgirdau, kaip Eliza, 
su mano mama rengdama prašmatnią arbatos šventę, susijaudinusi 
sako jai: „Triušiuk, tai :247 smagu!“, o mano mama atsako: „Taip, iš 
tikrųjų!“ 

Vykdant laimės projektą taip nutikdavo dažnai: kai tik daviau 
sau žodį liautis kritikuoti ir ieškoti priekabių, iškart supratau, koks 
stiprus mano įprotis kritikuoti ir ieškoti priekabių. Bet dėl savo šei- 
mos ir draugų meilės, kurie mane labai myli, stengiausi atrodyti 
laiminga, o ypač tokia ir būti. 

Geras pavyzdys, artimesnis nei šventoji Teresė, yra mano tėtis. 
Sesers draugai pravardžiuoja jį „Šypsniu Džeku Išmaniuoju“. Vie- 
na iš patraukliausių tėčio savybių — tai, kad jis yra — arba, geriau 
sakyti, atrodo — nuolat linksmas ir entuziastingas, o tai labai stip- 
riai lemia ir aplinkinių laimės pojūtį. Ne taip seniai, kai lankėmės 
Kanzase, vieną dieną tėtis grįžo namo po darbo ir mama jam pasa- 
kė: „Šiandien vakarienei valgysime picą.“ Tėtis atsakė: „Nuostabu! 
Nuostabu! Nori, kad ją parneščiau?“ Pakankamai gerai pažinojau 
tėtį, todėl supratau, kad jis taip atsakytų net ir tada, kai nenori 
picos vakarienei, ir netgi tada, kai labiausiai už viską pasaulyje ne- 


benori niekur eiti iš namų. Toks neslopstantis entuziazmas atrodo 

paprastas dalykas, bet kai pamėginau taip elgtis pati, supratau, kaip 
sudėtinga. Lengva būti sunkiam, sunku būti lengvam. 

Kad atrodytum laimingas, dar daugiau - kad būtum laimingas, 
reikia įdėti pastangų. Be to, reikėjo gana daug laiko, kad susitaiky- 
čiau su klaidingu faktu, jog daugelis žmonių nenori būti laimingi 
arba bent jau nenori atrodyti laimingi (o jeigu jie elgiasi taip, tarsi 
būtų nelaimingi, tada ir nesijaučia laimingi). Į šią kategoriją ne- 
įtraukiu tų, kurie kenčia nuo depresijos. Depresija yra sudėtinga 
būsena, kurios neapibrėši sąvokomis „laimingas“ / „nelaimingas“. Ji 
gali kilti dėl tam tikros situacijos, pavyzdžiui, darbo praradimo ar 
sutuoktinio mirties, dėl sutrikusios smegenų cheminių medžiagų 
pusiausvyros ar kokios nors kitos situacijos — kad ir kaip būtų, tai 
visai kitokia būsena. Bet daugelis žmonių, kurie neserga depresija, 
yra nelaimingi, o kai kurie iš jų, atrodo, tokie yra savo noru. 

Kodėl? Pasirodo, yra daug priežasčių. 

Kai kurie žmonės mano, kad laimė nėra deramas tikslas, — tai ne- 
reikšmingas, nuolatinis amerikiečių rūpestis, tuo užsiima žmonės, 
kurie turi per daug pinigų ir per daug žiūri televizorių. Jie mano, 
kad laimingumas rodo vertybių trūkumą, o nelaimingumas — žen- 
klas, jog esi gilus. 

Viename vakarėlyje kažkoks vyrukas man pasakė: 

— Visi taip stengiasi būti patenkinti, taip nuolaidžiauja savo silp- 
nybėms ir viską daro tik dėl pasitenkinimo. Taip parašyta Nepri- 
klausomybės deklaracijoje, ir žmonės mano, kad jie turi būti /ai- 
mingi. Laimė nėra tikslas. 

— Gerai, — pasakiau, — dabar, kai mūsų šalis pasiekė tam tikrą 
gerovės standartą, žmonės užsibrėžia aukštesnius tikslus. Argi ne 
puiku, kad jie nori būti laimingi? Jei laimė nėra tikslas, tai kas tuo- 


met yra? 

— Dirbti dėl tokių tikslų kaip visuomeninis teisingumas, taika 
arba aplinka yra svarbiau nei laimė. 

— Bet, — surizikavau, — manai, kad reikšminga padėti kitiems 
žmonėms, dirbti jų labui ir tai neabejotinai svarbu — kodėl? Kodėl 
reikia rūpintis Afrikos vaikais, kurie patiria skurdą ar serga malia- 
rija, jei ne dėl to, kad nori, jog žmonės būtų sveiki, saugūs bei sė- 
kmingi — ir dėl to laimingi? Jei jų laimė svarbi, tai argi tavo nesvar- 
bi? Bet kokiu atveju, — pridūriau, — tyrimai rodo, kad laimingesni 
žmonės dažniau padeda kitiems. Juos labiau domina socialinės pro- 
blemos. Jie dažniau dirba savanoriais ir daugiau užsiima labdara. 
Be to, kaip tu sakai, jie mažiau panirę į asmenines problemas. Todėl 
pats būdamas laimingas greičiausiai stengsiesi dirbti dėl aplinkos ar 
dar ko nors. 

Jis pašaipiai nusijuokė ir aš nusprendžiau, kad laimės projekto 
kontekste tinkamas elgesys būtų keisti temą, o ne veltis į ginčą. 
Nepaisant to, jis palietė patį rimčiausią laimės kritikos klausimą: 
neteisinga būti laimingam, kai pasaulyje tiek daug kančios. 

Tačiau jei atsisakai būti laimingas dėl to, kad kas nors kitas yra 
nelaimingas, elgiesi panašiai kaip nustodamas valgyti todėl, jog In- 
dijoje badauja kūdikiai. Dėl to, kad esi nelaimingas, niekas kitas 
laimingesnis nepasidarys, be to, yra atvirkščiai, mat būtent laimin- 
gi žmonės dažniau elgiasi altruistiškai. Štai antros nuostabiosios 


tiesos „ratas“: 


Vienas iš geriausių būdų pačiam tapti laimingam — tai padaryti 
laimingus kitus. 
Vienas iš geriausių būdų padaryti laimingus kitus — tai pačiam 


būti laimingam. 

Kai kuriems žmonėms atrodo, kad buvimas laimingu susijęs su 
skvarbaus proto trūkumu, kaip tas vyras, kuris pasakė Samueliui 
Džonsonui: „Jūs esate filosofas, gydytojau Džonsonai. Kadaise ir 
aš mėginau tapti filosofu, bet kažin kokiu būdu gyvenimo džiaugs- 
mas man visada sutrukdydavo“ Kai kurie žmonės tvirtina, kad 
kūrybingumas, autentiškumas arba įžvalgumas yra nesuderinami 
su pasitenkinimo kupina miesčioniškąja laime. Bet nors niūrūs ir 
pesimistiškai nusiteikę žmonės gali atrodyti protingesni, tyrimai 
rodo, kad tarp laimės ir protinių gebėjimų tarpusavio priklauso- 
mybės nėra. 

Žinoma, Ąiečiau atrodo, kai esi nelaimingas. Laimė siejasi su 
kvailiojimu, nekaltumu ir pasirengimu pasitenkinti. Užsidegimui 
ir entuziazmui reikia energijos, nuolankumo ir atsidavimo, o prisi- 
dengimas ironija, destruktyvi kritika arba filosofiškojo nuobodulio 
kaukė eikvoja mažiau jėgų. Be to, ironija ir pasaulio sukeltas nuo- 
vargis leidžia žmonėms atsižadėti tam tikrų pasirinkimų: greitojo 
maisto, klubo narystės, godžiai benziną ryjančio visureigio, televi- 
zijos realybės šou. Sutikau moterį, kuri nesiliaudama kalbėjo apie 
kvailumą garsenybių ir tų žmonių, kurie skaito apie juos gandus, bet 
niekinančios tos moters užuominos išdavė, kad ji pati labai atidžiai 
visa tai seka. Turėjau prikąsti liežuvį, kad nepacituočiau Samue- 
lio Džonsono pastebėjimo apie Aleksandrą Popą (Alexander Pope): 
„Popas pernelyg dažnai užsimena apie panieką didybei, todėl tai 
negali būti tikra, — nė vienas žmogus negaiš tiek laiko galvodamas 
apie dalyką, kurį jis niekina.“ Toji moteris laidė ironiškas pastabas — 
tokia buvo jos strategija domėtis apkalbomis apie garsenybes ir tuo 
pat metu to neprisipažinti. 

Kiti žmonės būna nelaimingi tam, kad galėtų kontroliuoti kitus. 


Jie įsikimba į savo nelaimingumą, nes be jo nesulaukia gailesčio ir 

dėmesio, kurį užtikrina tokia būsena. Žinau, kad kartais apsimes- 
davau nelaiminga, norėdama pelnyti „taškų“. Pavyzdžiui, jei Džei- 
mis paprašydavo manęs nueiti su juo į verslo vakarienę, atvirai jam 
pasakydavau: „Aš nenoriu eiti, žžkraž nenoriu, bet nueisiu, jei labai 
nori.“ Man atrodo, kad jei nueisiu, jis mane labiau įvertins nei tuo 
atveju, jei meluočiau: „Mielai eisiu, nekantrauju.“ Jei nesiskųsčiau, 
neišreikščiau nepasitenkinimo, gali būti, kad Džeimis mano nuo- 
laidumą priimtų kaip savaime suprantamą dalyką. 

Kai kurie žmonės ištisus dešimtmečius naudojasi tuo, kad jau- 
čiasi nelaimingi ir nepatenkinti. „Mano mama visada pabrėždavo, 
kad ji paaukojo savo daktaro laipsnį tam, kad liktų namuose su ma- 
nimi ir broliu, - pasakė viena draugė. — Ji būdavo susierzinusi, pikta 
ir nuolatos apie tai užsimindavo. Ji naudojosi savo nepasitenkinimu, 
kad galėtų kontroliuoti mus ir tėtį. Mes visi jausdavomės kalti.“ 

Įsitikinimas, kad jaustis nelaimingam yra nesavanaudiška, o 
jaustis laimingam — savanaudiška, yra klaidingas. Daug nesavanau- 
diškiau atrodyti laimingam. Norint nuolatos atrodyti linksmam, 
reikia energijos, dosnumo ir disciplinos, tačiau laimingą žmogų visi 
vertina kaip savaime suprantamą dalyką. Niekas nesigilina į jo jaus- 
mus ir nesistengia pakelti jam nuotaikos. Atrodo, kad jam nieko 
daugiau nereikia, jis tampa pagalvėle kitiems. Be to, kadangi laimė 
atrodo natūrali, tas žmogus paprastai nebūna įvertintas. Šventosios 
Teresės už jos didžiules pastangas neįvertino net ir seserys vienuo- 
lės. Ji atrodė tokia laiminga, kad seserys manė, jog tokiam elge- 
siui nereikia pastangų. Pažįstu kelis laimingus žmones, tokius kaip 
mano tėtis, kurie atrodo natūraliai linksmi. Dabar susimąsčiau, ar 
tam tikrai nereikia pastangų. 

Tačiau yra kita grupė žmonių, kurie jaučia prietaringą baimę 


pripažinti, kad yra laimingi, nes bijo pritraukti nelaimę. Pasirodo, 

tai beveik visuotinis žmonių instinktas, šis reiškinys sutinkamas 
beveik visose kultūrose —- baimė sukelti kosminį pyktį, jei parody- 
si, kad esi laimingas. Šis jausmas mane persekiojo, kai dirbau prie 
savojo laimės projekto. Ar tik kuo nors nerizikuoju nukreipdama 
dėmesį į savo laimę? 

Yra panašus prietaras, kad bijodamas nelaimės ar tragedijos, 
gali ją prisišaukti. Baimė ir susirūpinimas gali būti naudingi, mat 
svarstymas apie nemalonius padarinius gali paskatinti išmintingai 
pasielgti, pavyzdžiui, prisisegti saugos diržą arba pradėti mankš- 
tintis. Bet daugeliui žmonių baimė to, kas ga/; nutikti, yra didelio 
nelaimingumo šaltinis, tačiau jie vis tiek jaučia, kad nerimavimas 
teikia moralinio teisumo. Pavyzdžiui, aš jaučiuosi šiek tiek kalta, 
kad pernelyg nesijaudinu dėl Džeimio hepatito C. Seku visą infor- 
maciją, kurią gauname, einu į daugelį Džeimio susitikimų su gydy- 
toju, daug sužinojau apie hepatitą C. Bet tai nėra didžiausia mūsų 
gyvenimo problema, todėl labai daug apie tai negalvoju ir kartais 
mano abejingumas atrodo... neatsakingas. Ar neturėčiau tuo labiau 
rūpintis? Bet mano nerimas nepakeis Džeimio kepenų padėties. 
Tačiau jei nepaprastai jaudinsiuosi ir bijosiu, tiek Džeimis, tiek aš - 
abu jausimės nelaimingi. (Kita vertus, kai kurie tiki, kad leisdamas 
sau jaustis 2e/2imingam prisišauksi baisių dalykų - greičiausiai vėžį. 
Toks įsitikinimas ne naujiena. 1665 m. Londone per didįjį marą 
žmonės tikėjo, kad linksmumas gali apsaugoti nuo infekcijos.) 

Ir galiausiai kai kurie žmonės yra nelaimingi, nes jie nesistengia 
būti laimingi. Laimei reikia energijos ir disciplinos. Lengva būti sun- 
kiam ir t. t. Žmonės, kurie užstrigę nepasitenkinimo būsenoje, yra 
verti užuojautos. Aišku, jie jaučiasi patekę į spąstus, nes nesupranta, 
kad turi pasirinkimą, kaip jaustis. Ir nors jų nepasitenkinimas yra 


našta visiems aplinkiniams žmonėms — deja, bet neigiamos emoci- 

jos yra daug lengviau užkrečiamos nei teigiamos — jie irgi kenčia. 
Filosofai, mokslininkai, šventieji ir šarlatanai moko, kaip būti 
laimingiems, bet tai nieko nereiškia, jei žmogus nenori jaustis lai- 
mingas. Jei netiki, kad esi laimingas, tuomet ir nesi. Publilijus Si- 
ras pastebėjo štai ką: „Tas, kuris mano, kad yra nelaimingas, ir yra 
nelaimingas.“ Jei manai, kad esi laimingas, tai reiškia, kad toks ir 
esi. Todėl šventoji Teresė pasakė: „Aš stengiuosi atrodyti laiminga, 


o ypač tokia ir būti“ 


Vienas iš pagrindinių šio mėnesio pasižadėjimų ir viso mano laimės 
projekto tikslų buvo gebėti išlaikyti stiprybę, kai suskambės telefo- 
nas ir bus pranešta blogų naujienų, o tai neišvengiamai įvyks. 

Blogos naujienos pasibeldė šio mėnesio pabaigoje. 

Paskambino mano mama. 

- Ar kalbėjai su Elžbieta? — paklausė ji. 

— Ne, jau savaitę kaip nekalbėjau, - atsakiau. — Kas nutiko? 

— Na, ji serga diabetu. 

— Diabetu? 

- Taip, gydytojai mano, kad antrojo tipo, bet dar nėra įsitikinę. 
Gerai, kad jį nustatė dabar — jos cukraus kiekis kraujyje buvo pa- 
vojingai didelis. 

— Kaip ji suprato? Kas dabar bus? Kodėl ji susirgo? 

Į galvą pradėjo plūsti viskas, ką žinojau apie diabetą: antrasis 
tipas — jautrumas dietos ir elgesio pokyčiams; įtampa, kuri kilo dia- 
betu sergančiųjų bendruomenėje tarp pirmojo ir antrojo tipo ša- 
lininkų dėl pinigų paskirstymo tyrimams; prisiminimai iš šeštos 
klasės, kai mačiau, kaip draugė leidžiasi sau į pilvą insuliną. Mama 
pasakė viską, ką žinojo. Tada paskambinau sesei, kad dar kartą vis- 


ką išgirsčiau iš jos lūpų. 

Per kelias ateinančias savaites naujienos vis keitėsi. Iš pradžių 
gydytojai manė, kad Elžbietai antrojo tipo diabetas, nors ji ir nea- 
titinka įprastų simptomų, — yra jauna, liekna, stipri. Ta diagnozė 
buvo tikras smūgis, bet ją palengvino du dalykai. Pirmiausia tai, 
kad ji jautėsi prastai, o subalansavus cukraus kiekį kraujyje pasi- 
juto daug geriau. Mums irgi palengvėjo, kad jai ne pirmojo tipo 
diabetas, kai reikia kasdien leistis insuliną ir kurio neįmanoma 
palengvinti dieta ar mankšta. Na, bet pasirodo, tai vis dėlto 5wvo 
pirmasis tipas. 

Kai žmonės susiduria su rimtomis kliūtimis, įsijungia psicholo- 
ginis mechanizmas, kad padėtų jiems pamatyti teigiamus padėties 
aspektus, ir aš jaučiau, kaip pradedu ieškoti „potrauminės raidos“ 
galimybių. Ausyse skambėjo įvairūs sprendimai, o aš stengiausi ne- 
prarasti perspektyvos ir jausti dėkingumą. 

-— Gerai, kad atrado dabar, - pasakiau Elžbietai. - Gerai maitin- 
siesi ir reguliariai mankštinsiesi. Tu susitvarkysi, priprasi prie to ir 
tau puikiai seksis. 

Elžbieta išdėstė lyginimu grįstą strategiją. 

— Taip, — pasakė ji. — Tik pamanyk apie visa kita, kas galėjo 
nutikti. Diagnozė galėjo būti dar blogesnė. Diabetas tikrai yra pa- 
kankamai sureguliuojama liga. 

Nei ji, nei aš nepasakėme, kad taip, galėjo būti daug blogiau, bet 
kartu ir to — kad galėjo ir nieko nebūti. 

Baigusi koledžą mano kambariokė pateko į kraupią automobilio 
avariją ir aš nuskridau į Havajus jos aplankyti. Ant moters galvos 
buvo ratilo formos sąvarža su į kaukolę įsuktais varžtais. 

— Ar jautiesi laiminga, kad likai gyva? — paklausiau. 

-— Tiesą pasakius, — ištarė ji, — tai tikrai būčiau norėjusi nepatekti 


į tą prakeiktą avariją. 

Nelengva susitelkti vien į teigiamus dalykus. Bet manau, kad 
mano pasižadėjimai padėjo šių naujienų akivaizdoje išlikti tvirtai. 
O jeigu man būtų diagnozuotas diabetas? Manau, kad jie būtų 
padėję dar labiau. Dažnas aštruonioliktojo amžiaus antkapio įrašas 
byloja: 

Atminkite, draugai, praeidami, 
Kadais buvau kaip jūs. 
O jūs gi būsite kaip aš. 


Tad pasiruoškit sekt paskui mane. 


Tikra laimės projekto nuotaika. Vis primindavau sau, kad 4a6a7 


yra laikas laikytis pasižadėjimų. Nes telefonas ir vėl suskambės. 


e evintas skyrius «e 


Kugsėjis 
ĮGYVENDINK SAVO AISTRĄ 


Knygos 


PARAŠYK ROMANĄ. 
ATRASK LAIKO. 
NEGALVOK APIE REZULTATUS. 
ĮVALDYK NAUJĄ TECHNOLOGIJĄ. 


Grįžusi po atostogų ėmiau iš naujo vertinti savo mėgstamą biblio- 
teką. Ši biblioteka, kuri yra tik už vieno kvartalo nuo mūsų būsto, 
tiesiog tobula: naujas pastatas, atviros lentynos, internetas, puikus 
vaikiškos literatūros skyrius ir ramus kambarys, kuriame galiu ra- 
šyti, — ir, dievaži, tas kambarys tikrai ramus. Iki šiol prisimenu 
žvilgsnius, kurių sulaukiau vieną rytą, kai pamiršau įjungti begarsį 
savo nešiojamojo kompiuterio paleidimo režimą. Nebuvo lengva 
negalvoti apie biblioteką kaip apie savaime suprantamą dalyką — 
septynerius metus vaikštau į ją po kelis kartus per savaitę — bet 
trumpas išvykimas priminė, kaip ji man patinka. (Tai patvirtino 
patarimus tų laimės specialistų, kurie pasisako už trumpus nepritek- 
liaus periodus malonumui padidinti.) 

Kadangi man nusišypsojo laimė ir vėl sugrįžti į biblioteką, be 
to, rugsėjis siejosi su mokslo metų pradžia, jis labai tiko knygoms. 
Pagrindinis rugsėjo mėnesio pasižadėjimas buvo „įgyvendinti savo 
aistrą — mano atveju tai reiškė viską, kas susiję su knygomis. Man 
labai patinka skaityti ir rašyti, ir mano darbas susijęs su skaitymu 
ir rašymu, tačiau nepaisant to, šiai veiklai vis tiek neskiriu pakan- 


kamai daug laiko. 


301 


e LAIMĖS PROJEKTAS 8 


Kadaise buvau perskaičiusi rašytojos Dorotėjos Brand (Dorot- 
hea Brande) perspėjimą, kad rašytojai yra pernelyg linkę užsiim- 
ti verbaliniais užsiėmimais, kaip antai skaitymas, kalbėjimas ir 
televizoriaus žiūrėjimas, filmai ir spektakliai. Vietoj to ji pasiūlė 
rašytojams naujai pasikrauti užsiimant tokia veikla, kurios metu 
nereikia kalbėti, pavyzdžiui, klausytis muzikos, lankytis muzie- 
juose, žaisti pasiansą arba išeiti ilgam pasivaikščioti vienam. Aš su 
tuo sutikau ir kartkartėmis stengiausi laikytis šio patarimo. Bet 
tuo metu, kai ruošiausi savo laimės projektui, knygyne vartydama 
knygas labai aiškiai suvokiau: gerai tai ar blogai, bet labiausiai man 
patinka skaityti, rašyti ir kurti knygas. Jei kalbėti visiškai atvirai, 
tai palyginti su bet kuria kita veikla tai —- mėgstamiausias mano 
užsiėmimas. 

Kadaise mano draugė, kuri turi tris vaikus, pasakė: 

— Man patinka savaitgaliai, kai visi kartu praleidžiame bent jau 
dvi valandas ryte ir dvi valandas po pietų žaisdami lauke. 

— Savaitgaliai, — atsakiau aš, —- man patinka, kai visi gulinėjame 
su pižamomis iki popietės ir skaitome. 

Tokia yra tiesa, bet dėl to jaučiausi blogai. Kodėl? Kodėl ma- 
niau, kad jos polinkiai geresni? Kodėl jaučiausi kalta, kad gulinėju 
ir „tiesiog skaitau“? Turbūt dėl to, kad tai man išeina natūraliau- 
siai. Norėčiau būti kitokia ir turėti platesnį interesų ratą. Bet nesu. 
Vis dėlto dabar buvo laikas daugiau susimąstyti apie tai, kaip įgy- 
vendinti skaitymo ir rašymo aistrą. Man tai atrodė daug smagesnė 
veikla nei žaisti lauke. (Žinoma, kol Eleonora nepaaugo, tegalima 
pasvajoti apie skaitymą rytais, bet mes jau esame taip leidę rytus 
anksčiau, tikiu, kad toks metas ir vėl ateis.) 

Norint laikytis šio mėnesio pasižadėjimo — „įgyvendinti savo 


aistrą, pirmiausia reikėjo savąją aistrą atrasti. Tas jau padaryta. Ki- 

tas žingsnis — atrasti laiko ir būdų, kaip tą aistrą įterpti į kasdienybę 
ir nustoti taikyti sau kažkokius nereikšmingus veiksmingumo stan- 
dartus. Taip pat norėjau įvaldyti kelerą naujų technologijų, kurios 
padeda lengviau kurti knygas. 

Žinoma, ne visi turi tokią pat aistrą, kaip aš, vietoj knygų tai gali 
būti koledžo futbolas arba bendruomenės teatras, politika ar sezo- 
niniai išpardavimai. Tačiau kad ir kokia ta jūsų aistra, laimės tyri- 
mai rodo, jog skirdami laiko pomėgiui ir jį vertindami kaip tikrą, 
o ne kaip pripuolamąjį dalyką, kurį galima atlikti laisvą minutę (o 
to žmonėms praktiškai nepavyksta padaryti), gerokai pagausinsite 
laimės akimirkų. 

Tačiau mano tinklaraštis atskleidė vieną dalyką — žmones pri- 
bloškia klausimas: „Kokia tavo aistra?“ Jis atrodo toks sudėtingas 
ir neatsakomas, kad žmonės pasijunta tarsi suparalyžiuoti. Jei jau 
taip, tuomet geras būdas atrasti pomėgį darbo ar žaidimų srityje 
yra „daryti tai, ką darai“. Tai, kas tau patiko, kai buvai dešimties, 
arba tai, kuo renkiesi užsiimti laisvą sekmadienio popietę, yra puiki 
tavo aistros nuoroda. (Vienas tinklaraščio skaitytojas nusakė dar 
paprastesnį rodiklį: „Labai panašų patarimą davė mano fizikos pro- 
fesorius, jis sakė: „Apie ką galvoji sėdėdamas tualete? Šitai yra tai, 
apie ką tu „nori“ galvoti.“) Nuoroda „daryti tai, ką darai“ padeda, 
nes priverčia nagrinėti savo elgesį, o ne tai, kaip save įsivaizduoji, ir 


todėl aiškiau atskleidžia tavo pirmenybes. 


PARAŠYK ROMANĄ 


Pats ambicingiausias šio mėnesio projektas buvo parašyti romaną. 
Per trisdešimt dienų. Niekada nejaučiau poreikio bėgti maratoną ar 


laipioti po kalnus, bet nuo minties, kad per trisdešimt dienų para- 

šysiu romaną, pajutau tokią pat aistrą, kokią sukelia įdėrų pastangų 
virpulys. Norėjau patikrinti, ar pajėgčiau tą padaryti. 

Kadaise gatvėje sutikau pažįstamąją ir ji užsiminė, kad per mė- 
nesį rengiasi parašyti romaną. 

- Tikrai? — iškart susidomėjusi paklausiau. — Kaip? 

— Gavau Kriso Beito knygą „Neturi siužeto? Jokių problemų!“ 
(Chris Baty, No Plo:? No Problem!). Pradedi rašyti nepasirengusi, 
pati neredaguoji ir per dieną parašai tūkstantį šešis šimtus šešias- 
dešimt septynis žodžius, o per trisdešimt dienų — penkiasdešimt 
tūkstančių žodžių. 

— Penkiasdešimt tūkstančių žodžių? — paklausiau. — Ar to pa- 
kanka tikram romanui? 

— Tokios apimties yra „Rugiuose prie bedugnės“ (The Catcher in 
the Rye) arba „Didysis Getsbis“ (The Great Gatsby). 

— Tikrai? Žinai, — pasakiau iš lėto, — gal ir aš pamėginsiu. 

- Jis dar paskelbė nacionalinį romanų rašymo mėnesį, kuris vyks 
lapkritį. Dalyvaus labai daug žmonių iš visos šalies. 

Mes stovėjome gatvių sankryžoje, vos už vieno kvartalo nuo 
Vienybės aikštėje esančio Barnes 6“ Noble knygyno. 

- Einu ir dabar pat nusipirksiu tą knygą, — ryžtingai pasakiau. — 
Aš tikrai apie tai pagalvosiu. 

Nusipirkau knygą ir sugalvojau tokią mintį: dviejų žmonių meilės 
istorija Manhatane. Buvau skaičiusi Lorės Kolvin (Laurie Colwin) 
ir Roksanos Robinson (Roxana Robinson) bei kitus romanus apie 
santuokos vidurio problemas ir apie tuos laimės bei nelaimės jausmų 
padarinius, kurie pasireiškia įpusėjus santuokai, taigi norėjau pa- 
nagrinėti meilės ryšį. Dar pamaniau, kad bus smagu sugalvoti me- 
chanizmą, kaip du žmonės iš to paties socialinio sluoksnio stengiasi 


išlaikyti savo meilės ryšį paslaptyje, taip pat parašyti apie Niujorką. 

Rugsėjo pirmąją pirmame puslapyje užrašiau LAIMĖ ir para- 
šiau pirmąjį sakinį: „Vėliau apie tai pagalvojusi Emilė suprato, kad 
ji tiksliai žinojo, kada prasidėjo jos romanas su Maiklu Harmonu: 
rugsėjo 18 dieną, apie 20.00 valandą kokteilių vakarėlyje Lizos ir 
Endriu Keselių bute.“ Ir taip toliau dar tūkstantį šešis šimtus šešias- 
dešimt septynis žodžius. 

Rašyti romaną buvo sunkus darbas, bet daug lengviau įterpiau 
jį į savo dienotvarkę, nei tikėjausi. Žinoma, man buvo paprasčiau, 
nei visiems kitiems žmonėms, mat aš ir taip buvau rašytoja, bet vis 
tiek turėjau sutrumpinti tą laiką, kurį būčiau skyrusi laikraščiams 
ir žurnalams skaityti, susitikti su žmonėmis, skaityti dėl pramogos 
arba tiesiog palengva darbuotis. 

Po pirmųjų dešimties dienų susidūriau su problema - išseko siu- 
žetas. Neprigalvojau itin daug veiksmo: Emilė ir Maiklas pietau- 
ja, jų meilės istorija užsimezga, nutrūksta — tad didžiąją istorijos 
dalį užbaigiau nepasiekusi nė dvidešimt penkių tūkstančių žodžių. 
Kriso Beito knyga žadėjo, kad istoriją sukurti bus nesunku, ir aš 
kažkokiu būdu ją tęsiau. Ir tęsiau. Kiekvieną dieną vienaip ar kitaip 
įstengdavau parašyti mažiausią žodžių kiekį, kol pagaliau rugsėjo 
30 dieną parašiau paskutinį sakinį: „Nuo šiol ji pirks kitoje vais- 
tinėje. PABAIGA.“ Suskaičiavau penkiasdešimt tūkstančių šimtą 
šešiasdešimt tris žodžius. Pabaigiau rašyti romaną, kuris buvo pa- 
kankamai ilgas, kad taptų tikra knyga — tokios pat apimties kaip 
mano mėgstami romanai, pavyzdžiui, Flanri O'Konor „Išmintin- 
gasis kraujas“ (Flanry O'Connor, Wise B/o0d) arba Čako Palaniuko 
„Kovos klubas“ (Chuck Palahniuk, Fžgbr Cn). 

Tai buvo didelis darbas, kuris užgriuvo šalia viso to, ką ir taip 
turėjau atlikti per tą mėnesį. Ar tai man suteikė laimės? Tikrai taip. 


Tiesa, romano „Laimė“ rašymas užėmė daug laiko ir pareikalavo 

daug energijos, bet aš kartu jaučiau akivaizdžiai stipresnį laimės 
pojūtį. Tai, kad susidorojau su tokia didele užduotimi ir ją acli- 
kau iki galo per vieną mėnesį, labai sustiprino tobulėjimo pojūtį 
mano gyvenime. Buvo labai gera pamatyti, ką galiu iki galo atlikti 
per tokį trumpą laiką, jei tam atsidedu. Be to, nuolat ieškojau me- 
džiagos istorijai praturtinti, tad į pasaulį ėmiau žvelgti kiek naujai. 
Vieną popietę, kai ėjau namo iš bibliotekos, pamačiau didelę minią 
žmonių, kurie būriavosi prie žymiosios Franko E. Kambelo (Frank 
E. Campbell) laidotuvių koplyčios. „Būtų puiki scena mano roma- 
nui“, - pagalvojau. 

Bet turbūt pats stipriausias laimės šaltinis rašant buvo tai, kad 
jaučiausi laiminga stengdamasi perteikti labai sudėtingą idėją — to- 
kią, kuriai užfiksuoti reikėtų kelių šimtų lapų. Tiksliai prisimenu 
akimirką, kai ši mintis atėjo man į galvą. Vakarieniavome su ke- 
liomis kaimynystėje gyvenančiomis poromis. Žiūrėjau į du savo 
draugus, kurie buvo įsitraukę į įtemptą ir tikrai nekaltą pokalbį, 
ir pamaniau: „O jei tarp jų užsimegztų meilės istorija? Kaip jiems 
sektųsi? Kas nutiktų?“ 

Pirmiau man nuolat prireikdavo ne vienerių metų sugalvotoms 
knygoms parašyti. Šis romanas gal ir nebus toks geras, bet aš jį 
parašiau per mėnesį. Kaip pamačiau vasario — ypatingojo meilu- 
mo mėnesį, sustiprinto režimo metodas turi labai daug privalumų. 
Puikusis Skotas Maklaudas knygoje „Komikso kūrimas“ (Scott 
McCloud, Making Comic) siūlo panašų pratimą — „dvidešimt ke- 
turių valandų komiksą“: „Nupieškite visą dvidešimt keturių pusla- 
pių komiksų knygelę per dvidešimt keturias valandas. Neturėdami 
scenarijaus. Nepasirengę... Puiki šoko terapija tiems, kurie išgyvena 
kūrybinę krizę.“ Sustiprinto režimo metodas man suteikė ir kūry- 


binės laisvės, mat supratau, kad pajutusi nekontroliuojamą norą ra- 


* RUGSĖJIS. ĮGYVENDINK SAVO AISTRĄ e 


šyti romaną — mažai aprašytą, bet gan dažną būseną, kuri aplanko 
daugelį rašytojų, — galėjau tiesiog sėstis ir tą darysi. 

Ir, mano didžiam nustebimui, rašyti romaną „Laimė“ buvo 
smagu. Paprastai, kai rašau, kyla daug visokių dvejonių. Tą mėnesį, 
kai rašiau romaną, tam tiesiog nebuvo laiko ir jaučiau palengvėji- 
mą, kad manęs netramdo vidinė kritika. Kaip pasakė viena draugė: 
„Pripažink, romanas turbūt baisus, bet nieko tokio!“ Šis projektas 
padėjo man laikytis kovo mėnesio pasižadėjimo „džiaugtis nesėk- 
mių teikiamais džiaugsmais“. Parašiusi penkiasdešimt tūkstančių 
šimtas šešiasdešimt trečiąjį žodį, iškart norėjau grįžti į pradžią ir 
imti redaguoti, bet susilaikiau. Aš net neperskaičiau antrąkart. 
Kada nors tą padarysiu. 

Romano rašymas suteikė tobulėjimo pojūtį, kuris, vis labiau įsi- 
tikinau, yra esminis laimės veiksnys; įtraukiau šį elementą į savo 
pirmą nuostabiąją tiesą, bet jis buvo reikšmingesnis, nei iš pradžių 
maniau. Kai įvykdai kokį nors didelį sumanymą, užplūsta labai 
didelis pasitenkinimas. Kai tinklaraščio skaitytojų paklausiau, ar ir 
jiems didelio tikslo įgyvendinimas suteikia laimės, daugelis norėjo 
pasidalyti patirtimi: 
o 


Ėmiausi didelės užduoties ir pats nustebau, kai ją užbaigiau. Prisi- 
dėjau prie Youtube tinklalapio grupės, kuri vadinasi „Šimto dienų 
realybės išbandymas“. Šimtą dienų kasdien į tinklalapį įdėdavau 
po vieną vaizdo tinklaraštį. Niekada prieš tai nebuvau filmavęs 
Youtube tinklalapiui, bet turėjau kamerą, kuria galėjau filmuoti. 
Nusprendžiau kiekvieną dieną atkreipti dėmesį į ką nors teigia- 
ma ir kiekvieną dieną tuo pasidalyti. Kasdien nufilmuoti po filmu- 
ką turbūt pasidarė lengviau nei tą daryti vos kartą per savaitę, 
mat tai tapo kasdieniu įpročiu. Ir nors man nepavyko sukurti 


kažko labai išskirtinio, tiek pats filmų kūrimo procesas, tiek nauji 

draugai, su kuriais susipažinau dėl komentarų, suteikė nemažai 


laimės. 


Nusprendžiau šiais metais rengtis bėgimo triatlonui. Prisidėjau 
prie komandos — mes treniravomės kasdien aštuonias savaites, 
pabaigęs triatloną nusprendžiau dalyvauti antrajame. Paprastai 
esu iš tų, kurie guli lovoje ir skaito, bet visuomet galvojau, kad 
būtų gerai dalyvauti triatlone iki keturiasdešimties metų (tai įvyks 
po dvejų metų). Treniruotės buvo tikrai puikios, tad jei kada nors 
apie tai susimąstote, labai rekomenduoju visiems dalyvauti tria- 


tlone. 


Mokausi italų kalbos „per mažiau nei septynis mėnesius“. Atsirado 
tokia galimybė ir aš jos ėmiausi. Prieš pradėdama visiškai nežinojau 
kalbos, o mažiau nei po septynių mėnesių laisvai ja kalbėsiu. Kol 
kas dar tik įpusėjau, bet jau galiu susikalbėti su italais. Tai didelis 
įsipareigojimas ir aš jau daug kartų norėjau viską mesti, bet kartu tai 
nuostabu ir linksma. 


Kai išsivadavau iš depresijos, maždaug per šešias savaites pastačiau 
medinę valtį. To ėmiausi kaip pergalės simbolio ir dėl paties proce- 
so. Buvau labai laimingas, kai ją užbaigiau, ir tie keli kartai, kai nulei- 
dau valtį į vandenį, buvo tikrai nepamirštami. Be to, turėdamas valtį 
Įstojau į plaukimo klubą ir dabar galiu pabūti gražioje bei ramioje 
vietovėje ir susipažinti su įdomiais žmonėmis. Dėl to jaučiuosi daug 


laimingesnis. 


Rašau prisiminimus. Pradėjau pusę etato dirbti sesele, kad galėčiau 
daugiau laiko skirti rašymui, dėl to esu labai laiminga. Jau beveik 
įpusėjau savo rankraštį. Šios svajonės išpildymas man yra tarsi plau- 
kimas „ant bangos“ (metus gyvenau Havajuose ir ten plaukiojau 
banglente). To imtis mane paskatino liga, kuria persirgau ir kuri pa- 
keitė mano gyvenimą. Aštuonis mėnesius praleidau su ramentais 


ir nežinojau, ar kada nors vaikščiosiu. Buvo visiškai realu, kad liksiu 

neįgali visam gyvenimui. Kai tenka išgyventi ką nors panašaus, kai 
perbrendi per nevilties liūną, tada daug ko atsisakai. Ir iš savo patir- 
ties supranti, kad gyvenimas yra per trumpas, jog neįgyvendintum 
savo aistros. Taigi tą dabar ir darau. Jaučiuosi taip, tarsi būčiau „pa- 


sigavusi'" bangą. 


Bręsdama suprantu, kad norint būti laimingai, labai svarbu užsiimti 
tuo, kas tau patinka. Mano DIDYSIS tikslas yra atrasti, kaip užsidirb- 
ti pinigų iš to, kas man patinka. Man dvidešimt dveji ir aš jau dvejus 
metus dirbu verslo pasaulyje, bet tikroji mano aistra yra kurti ir ga- 
minti papuošalus. Pradėjau kurti savo šeimai ir draugams, o neseniai 
atidariau internetinę parduotuvę etsy.com. Kurti papuošalus man 
patiko jau kurį laiką, bet tik neseniai išdrįsau iš tikrųjų atsiduoti šiai 
aistrai. Nors man dar labai toli iki perspektyvaus verslo, tikiuosi, kad 
vieną dieną tą pasieksiu! Kartais erzina, kai matau, kad manasis tiks- 
las kol kas tėra maža sėklelė. Bet tai, kad turiu viziją, kuo norėčiau 
tapti, padeda išlaikyti motyvaciją ir to siekti nepasiduodant! Sunkus 
darbas dėl to, kam jauti aistrą, teikia DIDŽIULĮ pasitenkinimą ir 
suteikia gyvenime labai daug tikros laimės. 


O A 


Galima eksperimentuoti su naujais receptais, iškeliauti į penkio- 


liktąjį savo valstijos parką, suplanuoti šešiasdešimtojo gimtadienio 


šventę arba stebėti mėgstamos komandos pažangą Didžiosios tau- 


rės varžybose. Man patiko rašyti romaną. 


ATRASK LAIKO 


Nors skaitymas buvo vienas iš pagrindinių mano prioritetų ir tik- 


rai vienas iš didžiausių malonumų, niekada daug apie tai nesusi- 


mąsčiau. Norėjau atrasti daugiau laiko skaityti — skaityti daugiau 


knygų ir su didesniu džiaugsmu. Kad tą pasiekčiau, leidau sau 

skaityti kada tik panorėjusi. Samuelis Džonsonas pastebėjo: „Jei 
skaitome nejausdami polinkio, tuomet pusė mūsų proto yra su- 
telkta į tai, kad išlaikytų dėmesį, taigi tik pusė jo gilinasi į tai, kas 
skaitoma.“ Mokslas tą patvirtina. Kai tyrėjai pabandė išsiaiškinti, 
kas padeda trečių ir ketvirtų klasių mokiniams prisiminti tai, ką 
jie skaito, pastebėjo, kad mokinių susidomėjimas tekstu — daug 
svarbesnis dalykas nei teksto „skaitomumas“ — įrisdešimt kartų 
svarbesnis. 

Taigi tarp knygų, kurias skaitau laimės studijoms, kaip antai 
Džonatano Haidto „Laimės hipotezė“ (Jonathan Haidt, Zbe Hap- 
piness Hypothesis,, Anos Lamot „Planas B“ (Anne Lamott, P/an B) 
ir kai kurių L. Tolstojaus biografijų, įterpiau ir Leslio Luiso kny- 
gą „Kaimo sodybos gyvenimas 1912-1939 m.“ (Lesley Lewis, The 
Private Life of a Country House 1912-1939). Be to, kai apima noras 
skaityti, dar kartą perskaitau Viljamo Tekerėjaus „Tuštybių mugę“ 
(William Thackerey, Vanity Fai7), Šarlotės Jong „Redklifo įpėdinį“ 
(Charlotte Yonge, The Heir of Redclyffe) arba ką nors iš Lauros In- 
gals Vailder (Laura Ingalls Wilder) kūrybos, užuot skaičiusi kokią 
nors naują knygą. Visada maniau, kad geriausias skaitymas — skai- 
tyti dar kartą. Prašydavau žmonių rekomenduoti (šalutinis tokio 
elgesio poveikis, pasirodo, yra santykių stiprinimas — žmonės labai 
šiltai sureaguodavo, kai pasižymėdavau jų skaityti patartas knygas). 
Paklausiusi vaikiškos literatūros grupės kolegų patarimo, užsipre- 
numeravau žurnalą S/ight/y Foxed — žavų, kas ketvirtį leidžiamą 
britų leidinį, kuriame spausdinami žmonių atsiliepimai apie jų 
mėgstamas knygas, ir pasižymėjau žurnalo 7be Week knygų sąrašo 
skyrelio patarimus. 

Pagrindinė kliūtis, kuri neleido man skaityti, buvo ne tai, kad 


neturėjau ko skaityti, bet daugiau tai, kad reikėjo atrasti pakan- 

kamai /aiko skaityti. Nesvarbu, kiek laiko skirdavau skaitymui, jo 
buvo maža. Žinoma, jei kas nors skundžiasi neturįs pakankamai 
laiko, pirmasis patarimas visuomet yra „mažiau žiūrėti televizorių“. 
Ir tai teisingas pastebėjimas, mat amerikiečiai vidutiniškai kasdien 
nuo keturių iki penkių valandų praleidžia žiūrėdami televizorių. 

— Ar nemanai, kad per daug žiūrime televizorių? — paklausiau 
Džeimį. 

— Kad mes jo beveik nežiūrime, - atsakė jis. 

— Na, šiek tiek vis tiek žiūrime. Kaip manai: penkias ar šešias va- 
landas per savaitę? Nors žiūrime tik tai, ką įsirašėme, arba DVD. 

— Nemanau, kad turėtume visiškai atsisakyti televizoriaus, — pa- 
sakė jis. — Televizorius yra puikus dalykas, jei žiūri protingai. 

Džeimis buvo teisus. Kai mergaitės užmigdavo, būdavo smagu 
pažiūrėti kokią nors laidą. Žiūrėti televizorių atrodė draugiškiau, 
nei abiem tame pačiame kambaryje skaityti knygą. Galbūt tai atro- 
dė jaukiau, mat abu dalijomės ta pačia patirtimi. 

Tačiau prisiekiau nebeskaityti knygų, kurios man nepatinka. 
Anksčiau didžiavausi tuo, kad užbaigdavau kiekvieną pradėtą kny- 
gą. Jau nebe. Be to, kiekvieną nusipirktą knygą laikydavau namuo- 
se, todėl visur styrojo netvarkingos knygų krūvos. Negailestingai jas 
atrinkau ir keletą sunkių maišų su knygomis išgabenome į naudotų 
daiktų krautuvę. Taip pat susitaikiau su ypatingu nenoru skaityti 
tas knygas (arba žiūrėti spektaklius ar filmus), kuriose pasakojama 
apie neteisingą apkaltinimą. Jei galėsiu, niekada daugiau nebeskai- 
tysiu „Oliverio Tvisto“ (Oliver Twist), „Otelo“ (Orbello), „Strazdo 
nužudymo“ (76 Ki/! a Mockingbird), „Išpirkimo“ (Atonemen:), „Ke- 
lionės į Indiją“ (A Passage to India), „Birmos dienų“ (Burmese Days), 
„Nusikaltimo ir bausmės“ (Crime and Punishment) ar „Artūro ir 


Džordžo“ (Arthur and George) — ir čia nėra nieko bloga. 

NEGALVOK APIE REZULTATUS 


Skaitant man labai patinka dažnai ir be ypatingos priežasties už- 
sirašyti pastabas. Aš nuolatos ką nors pasižymiu knygose, sudarau 
keistus sąrašus, renku pavyzdžius pagal keistas kategorijas, kopi- 
juoju pastraipas. Man kažkodėl patinka dirbti prie kokio nors nuo- 
latinio neapibrėžto tyrimo projekto. Mėgstu rinkti užsienio kalbos 
žodžius, apibūdinančius idėjas, kurių anglų kalba perteikti nega- 
li (ldneur, darshan, eudaimonia, Ruinensehnsucht, amae, nostalgie 
de la boue), ar idėjų paaiškinimus, kurie atrodo keistai reikšmingi 
(karalius žvejys, vakarinis kelias, kroatoanas, Eleusinos paslaptys, 
pirmųjų vaisių aukojimas, karietaitės medžioklė, grūdų dvasia, Di- 
oniso kulto aukojimai, Netvarkos valdovas, turto kultas, graikų 
herma, potlačas, auksinis santykis), ir šimtus kitų dalykų. 

Pastaboms rašyti prireikia daug energijos bei laiko, ir aš sten- 
giausi atsikratyti šio impulso. Tai atrodė beprasmiška ir kaip patai- 
kavimas sau. Bet laikydamasi šio mėnesio pasižadėjimų ir savo pir- 
mojo įsakymo „būti Grečen“ leidau sau „negalvoti apie rezultatus“ 
ir nekaltindama savęs rašyti pastabas. 

Keista, bet kai tik pamaniau: „Gerai, Grečen, užsirašyk visas 
pastabas, kokias tik nori, ir nesvarbu kodėl“, iškart supratau, kad 
tos pastabos buvo labai naudingos. Mano pirmoji knyga „Galia, pi- 
nigai, šlovė, seksas“ gimė iš didžiulės pastabų ir užrašų šūsnies. Kai 
rašiau knygą „Šventvagiškas eikvojimas“ — apie tai, kodėl žmonės 
nusprendžia naikinti turimą turtą, ten panaudojau stulbinamai tin- 
kamus pavyzdžius, kuriuos radau tarp daugelį metų rinktų pastabų 
(pastarąsias pasižymėdavau be jokios ypatingos priežasties). Kadan- 
gi pastabų rašymo nelaikiau „tikru darbu“, todėl jo ir nevertinau, 


nors tai vis dėlto buvo tikras darbas. 

Kai tau nereikia rūpintis rezultatais, tada aistra pasidaro maloni. 
Gali siekti pergalės arba dykinėti, krapštytis ir tyrinėti nesirūpin- 
damas produktyvumu arba padariniais. Kiti žmonės gali stebėtis, 
kodėl esi toks laimingas jau daugel metų triūsdamas prie to paties 
seno automobilio, nors jis vis tiek nevažiuoja, bet tau tas nesvarbu. 
Tobulėjimo pojūtis suteikia labai daug laimės, bet laimė gali užplūs- 
ti ir tada, kai tavęs niekas neverčia tikėtis ir siekti didelės raidos. Ne- 


nuostabu. Dažnai tai, kas prieštarauja didžiai tiesai, irgi teisinga. 


ĮVALDYK NAUJĄ TECHNOLOGIJĄ 


Kurti knygas man atrodė smagu. Būdama vaikas nesuskaičiuoja- 
mą daugybę valandų praleidau dirbdama prie savo tuščiųjų knygų. 
Prieš tapdama profesionalia rašytoja parašiau du siaubingus roma- 
nus. Visą gyvenimą kurdavau mažąsias knygas, kurias dovanoda- 
vau šeimai ir draugams. Visi projektai, kuriuos man labai patiko 
kurti drauge su Eliza, irgi buvo susiję su knygomis. 

Pavyzdžiui, mudvi sukūrėme knygą panaudodamos kai kuriuos 
spalvingus ir sudėtingus jos piešinius. Eliza diktuodavo man kiek- 
vieno piešinio paaiškinimus, aš surinkdavau tai kompiuteriu, tada 
komentarus iškirpdavome, klijuodavome prie piešinių, padaryda- 
vome spalvotas kopijas ir susegusios lapus spiralėmis sukurdavome 
knygą. Tai buvo linksma veikla, kuri man patiko. Iš to išeidavo 
nuostabios atminimo dovanėlės, Kalėdų ir Hanukos dovanos se- 
neliams, tos knygelės saugodavo prisiminimus apie tai, kaip augo 
Eliza, 7 padėdavo man nejaučiant kaltės išmesti didžiules šūsnis 
piešinių. (Nors turiu prisipažinti, kad man parašius apie šį projektą 
tinklaraštyje, viena skaitytoja buvo labai sukrėsta: „Negaliu pati- 


kėti, kad jūs išmetėte originalius dukters piešinius. Aš, kaip ir jūs, 

būčiau padariusi kopijas, bet originalus susegčiau į kokį nors iškar- 
pų albumą. Originalų NIEKADA neįmanoma nukopijuoti. Turiu 
prisipažinti, kad iš tikrųjų aiktelėjau, kai tą perskaičiau.“) 

Neseniai susidomėjau tinklalapiu /v/x.com, kur siūloma pačiam 
išsileisti knygą. Ten teigiama, kad gali pats išleisti knygą kietais 
viršeliais su aplanku už mažiau nei trisdešimt dolerių. Pasakiau apie 
tai Džeimiui ir jis purkštelėjo: 

— Kuriems galams kas nors tuo naudotųsi? 

— Nori pasakyti, kad niekas neturi tiek palaidų dokumentų, kad 
iš jų būtų galima sukurti knygą? 

— Taip. 

— Gal juokauji? Aš turiu! - pasakiau. - Jei taip yra iš tikrųjų, aš 
išleisiu kokį tuziną knygų. 

Pagaliau bus galima kur nors sudėti visas pastabas, kurias rašau 
šiaip sau. Pradžiai pamėginau sukurti knygą iš dienoraščio, kurį 
rašiau pirmuosius aštuoniolika Elizos gyvenimo mėnesių (dar vie- 
na knyga, kurią parašiau pati to nepastebėdama). Atsisėdau prie 
kompiuterio pasirengusi „sėsti į kalėjimą“, kad įveikčiau nusivy- 
limą ir norą skubėti. Tačiau visas procesas tetruko apie dvidešimt 
minučių. 

Kai po poros savaičių toji savos leidybos knyga pas mane atkelia- 
vo, ji pranoko didžiausius lūkesčius. Tai buvo mano kūdikio dieno- 
raštis! Kaip tikra Anyga! Kas toliau? Sukūriau savo mėgstamų citatų 
apie biografijos prigimtį knygą, man labiausiai patinkančių citatų 
knygą ir fantazavau apie knygas, kurias „išleisiu“ ateityje. Kai už- 
baigsiu laimės tyrimą, išleisiu knygą su man patikusiomis citatomis 
apie laimę, galbūt net galėčiau ten sudėti nuotraukas. Sukursiu kny- 
gą iš savo tinklaraščio įrašų. Išleisiu savo romaną „Laimė“. Išleisiu 


vieno sakinio dienoraštį — galėsiu netgi užsakyti egzempliorius mer- 

gaitėms! Be to, man buvo kilę labai daug minčių dėl knygų apie lai- 
mę. Jei nepavyks jų išleisti tikroje leidykloje, tuomet išleisiu pati... 

Taip pat sužinojau, kad pasinaudodama internetinių fotopaslau- 
gų tinklalapiu S4uzzerfly galėčiau išleisti nuotraukų albumą kietais 
viršeliais. Visa tai surengti buvo pakankamai sudėtinga, bet galiau- 
siai su ta užduotimi susidorojau ir baigusi užsakiau egzempliorius 
mums ir seneliams — visi gavo po dailią, tvarkingą nuotraukų kny- 
gą. Nors buvo brangu, priminiau sau, kad vykdau ne tik pasižadėji- 
mą „įvaldyti naują technologiją“, bet ir kitus: „pirkti tai, kas praplės 
mano tikslus“, „leisti sau kukliai paišlaidauti“ ir „saugoti laimingus 
prisiminimus“. 

Kai praėjau skausmingą mokymosi etapą, pasidarė smagu. Nau- 
jovės ir iššūkiai, su kuriais susidurdavau mėgindama įvaldyti kokią 
nors technologiją, nors neviltis kartais varė iš proto, suteikė labai 
didelį pasitenkinimą ir parodė naują būdą, kaip įgyvendinti aistrą 
knygoms. 


Kol kas rugsėjo mėnesio pasižadėjimai buvo patys maloniausi ir 
palyginti su kitais mėnesiais jų laikytis - lengviausia. Tai dar kartą 
parodė, kad jaučiuosi laimingesnė, kai susitaikau su tuo, kas man 
pačiai patinka ar nepatinka, ir nesistengiu įsiteigti, kas man turė- 
tų patikti. Jaučiausi laimingesnė, kai užuot slopinusi polinkius žy- 
mėtis pastabas ir kurti knygas, kuriuos turėjau nuo vaikystės, juos 
pripažinau. Mišelis de Montenis (Michel de Montaigne) pastebėjo: 
„Tie sielos keliai, kurie kelia mažiausiai įtampos ir yra natūraliau- 
si, — patys gražiausi. Geriausia veikla yra ta, kuriai imtis reikia ma- 
žiausiai prievartos.“ 

Reikėjo susitaikyti su savo prigimtimi, bet kartu reikėjo save 


versti. Tai atrodė kaip prieštaravimas, bet širdyje suvokiau skirtu- 

mą tarp susidomėjimo stokos ir nepasisekimo baimės. Tą pastebėjau 
kovo mėnesį kurdama tinklaraštį. Nors ir jaudinausi jį pradėda- 
ma, vis tiek supratau, kad tinklaraščio rašymas yra tai, ką norėčiau 
daryti. Tiesą pasakius, supratau, jog tai, kaip vaikystėje dirbdavau 
prie savo tuščiųjų knygų, į kurias rinkdavau įdomią informaciją, 
kopijuodavau citatas ir taikydavau tekstą prie atitinkamų paveiks- 
lėlių, atrodė nepaprastai panašu į... tinklaraščio kūrimą. Ššš. Kai 
tą supratau, nusprendžiau atsisakyti dar vienos tuščiosios knygos. 
Man labai patiko prie jos darbuotis nuo gegužės mėnesio, mat pa- 
jutau nostalgišką pasitenkinimą darydama tai, kas teikė tiek daug 
malonumo vaikystėje, bet dabar nuo to pavargau. Juk tinklaraštyje 
galėjau išsisakyti ir dalytis įvairenybėmis, kurias kaupiau. 

Pačią paskutinę mėnesio dieną man nušvito svarbus suvoki- 
mas — ketvirta nuostabioji tiesa. Mudu su Džeimiu vakarieniavo- 
me vieno vaikino, kurį menkai pažinojome, draugijoje. Jis paklausė 
manęs, ką dabar veikiu, ir kai jam papasakojau apie laimės pro- 
jektą, jis mandagiai nesutikdamas pasakė, kad pats laikosi Džono 
Milio (John Mill) požiūrio, ir tiksliai pacitavo, o tai mane sužavėjo: 
„Paklausk savęs, ar esi laimingas, ir liausiesi toks būti.“ 

Viena iš problemų, su kuria susidūriau nuolat mąstydama apie 
laimę, yra tai, kad išsiugdžiau gan ryžtingą nuomonę. Norėjau 
trenkti kumščiu į stalą ir sušukti: „Ne, ne, NE!“ Tačiau susitvar- 
džiusi linktelėjau ir ramiu balsu pasakiau: 

— Taip, daugelis žmonių su tokiu požiūriu sutinka ir galvodami 
apie laimę ties juo ir apsistoja. Negaliu pasakyti, kad su tuo sutinku. 

To vaikino veide mačiau: Džonas Stiuartas Milis prieš Grečen 
Rubin. Hmm... Kas teisesnis? Tačiau bent jau iš savo patirties Ži- 
nojau, kad mąstydama apie laimę jaučiausi daug laimingesnė nei 


pernelyg apie ją nesusimąstydama. D. Milis galbūt kalbėjo apie 

„buvimo tėkmėje“ būseną, kurią įvardijo psichologas tyrėjas Mi- 
chailas Čikšentmihalis (Mikhail Csikszenrmihalyi). Tikra tiesa, 
kad „būdami tėkmėje“ žmonės visiškai įsitraukia į savo užduotis 
ir taip ties jomis susikaupia, kad nebemato savęs ir pasiekia tobulą 
pusiausvyrą tarp iššūkio ir gebėjimo. Tačiau manau, kad D. Milis 
turėjo galvoje štai ką: žmonės paprastai tiki, jog apmąstymai apie 
savo laimę padaro juos savanaudžius, mat tuomet negalvoji apie ki- 
tus žmones, apie darbą ar apie ką kita, o tik apie asmeninį pasiten- 
kinimą. O gal Dž. Milis norėjo pasakyti, kad laimė ateina kaip kitų 
tikslų (kaip antai meilės ir darbo) siekimo padarinys ir todėl ji pati 
neturėtų būti tikslas. 

Žinoma, nepakanka tiesiog sėdėti ir norėti tapti laimingam. 
Turi dėti pastangų, kad eitum laimės link, — elgtumeisi su didesne 
meile, rastum darbą, kuris tau patinka, ir taip toliau. Tačiau man 
klausimas, ar aš esu laiminga, buvo pagrindinis žingsnis link to, 
kad išmintingiau didinčiau savo laimės pojūtį pasitelkdama veiks- 
mus ir poelgius. Be to, tik a:pažinusi savo laimę aš ją iš tikrųjų 
vertinau. Laimė iš dalies priklauso nuo išorinių aplinkybių, tačiau 
ji priklauso ir nuo to, kaip tas aplinkybes vertini. 

Per šiuos metus tą klausimą daug svarsčiau ir galiausiai supra- 
tau, kad :2/ yra mano ketvirta nuostabioji tiesa: būsi nelaimingas, 
jei negalvosi, kad esi laimingas. Tada šovė mintis, kad iš ketvirtos 
nuostabiosios tiesos išplaukia išvada: esi /aimingas, jei manai, kad 
esi laimingas. 

O tai reiškia, kad reikia mąstyti apie laimę nepaisant to, ką sako 


Džonas Stiuartas Milis. 


e Zešimtas skyrius « 


Spalis 
BŪK DĖMESINGA 


Atidumas 


MEDITUOK KOANUS“. 
NAGRINĖK „TIKRĄSIAS“ TAISYKLES. 
RASK NAUJŲ PROTO STIMULIACIJOS BŪDŲ. 
RAŠYK MITYBOS DIENORAŠTĮ. 


Kai pasakydavau žmonėms, kad rašau knygą apie laimę, vienas daž- 
niausių komentarų būdavo toks: „Turėtum labiau pasigilinti į bu- 
dizmą.“ (Antrasis pagal dažnumą atsakymas būdavo toks: „Tai kiek- 
vieną vakarą išgeri po butelį vyno?“) Dažniausiai rekomenduojama 
buvo Dalai Lamos knyga „Laimės menas“ (7he Art of Happiness). 

Mane visuomet domino budizmas, todėl labai norėjau daugiau 
sužinoti tiek apie šią religiją, tiek apie Budos gyvenimą. Tačiau nors 
ir žavėjausi didžiąja dalimi budizmo mokymų, su pačia religija gi- 
luminio ryšio nejutau, mat iš esmės siekiant sumažinti kančias ji 
skatina atsiskirti. Nors meilė ir įsipareigojimas irgi užima tam tikrą 
vietą, šie saitai laikomi pančiais, kurie verčia kentėti, — o tą jie, be 
abejo, ir daro. Aš vis dėlto esu Vakarų tradicijos, kuri skatina puo- 
selėti gilias aistras ir gilius saitus, šalininkė. Nenorėjau atsiskirti — 
norėjau pasinerti, nenorėjau paleisti — norėjau gilinti. Vakarų tradi- 
cija pabrėžia kiekvienos unikalios ir individualios sielos išraišką bei 
tobulumą, Rytų tradicijoje šito nėra. 

Nepaisant to, budizmo studijos padėjo man suprasti kai kurių 
idėjų prasmę, kurios iki tol nepastebėjau. Pati svarbiausia min- 


* Japonų k. žodis „koanas“ - viešas pastebėjimas. (- Vert. past.) 

tis buvo dėmesingumas — sąmoningo, neteisiančio suvokimo ug- 
dymas. 

Turiu kelis polinkius, kurie yra priešingi dėmesingumui. Labai 
dažnai vienu metu darau kelis darbus, dėl to atitolstu nuo dabarti- 
nės, esamosios patirties. Dažnai „įjungiu autopilotą“: pareinu namo 
ir nesugebu atsekti, kaip iš taško A atsiradau taške B. (Kartais tai 
mane gąsdina, kai vairuoju, mat nepamenu, kad būčiau žiūrėjusi 
į kelią.) Užuot visiškai įsisąmoninusi dabartį, turiu polinkį dau- 
giau dėmesio skirti nerimui arba viltims dėl ateities. Dažnai ką nors 
sudaužau arba išlieju, nes nekreipiu dėmesio. Kai kokiame nors 
susiėjime mane kas nors supažindina su nauju žmogumi, dažnai 
pamirštu jo vardą tą pačią minutę, kai išgirstu. Kartais valgydama 
nė nepajuntu maisto skonio. 

Prieš kelias savaites viena nemaloni patirtis man priminė apie 
tai, kaip svarbu būti dėmesingai. Po jaukaus šeimos savaitgalio, 
kurio didžiąją dalį praleidome lankydamiesi vaikų gimtadieniuose 
(trijuose per dvi dienas), paguldžiusi mergaites ėjau koridoriumi. 
Staiga eidama savo darbo stalo link pasitikrinti pašto, pajutau, kad 
grįžtu atgal į kūną. Jaučiausi taip, tarsi tik ką grįžau po dviejų savai- 
čių kelionės iš savęs. Koridorius, kuriame stovėjau, pasirodė visiškai 
nepažįstamas, nors visą laiką gyvenau įprastą gyvenimą. Buvo labai 
baugu. 

Tik dabar grįžau namo — kur aš buvau? Reikėjo įdėti daugiau 
pastangų, kad išlikčiau dabartyje. 

Dėmesingumas yra pravartus: mokslininkai tvirtina, kad jis 
nuramina protą ir pagerina smegenų funkcijas, leidžia aiškiau ir 
ryškiau pamatyti dabartinę padėtį, gali padėti žmonėms išsivaduoti 
iš nesveikų įpročių, nuraminti sunerimusias sielas ir pakelti nuotai- 


ką. Jis sumažina įtampą ir nuolatinį skausmą. Būdami dėmesingi 

žmonės jaučiasi laimingesni, dėmesingumas skatina labiau domėtis 
kitais ir mažiau teisintis. 

Norint išsiugdyti dėmesingumą, labai veiksminga medituoti — 
tai budistai ir įvairiausi laimės ekspertai rekomenduoja kaip dvasi- 
nę praktiką. Nepaisant to, tiesiog negalėjau prisiversti jos išmėginti. 
(Du kartus per savaitę lankiau jogos treniruotes, bet čia nebuvo 
akcentuojami psichiniai jogos aspektai.) 

— Negaliu patikėti, kad nemedituoji, — papriekaištavo viena 
draugė. - Jei analizuoji laimę, būtinai turi tą išbandyti. 

Ji pati jau ilgą laiką praktikavo dešimties dienų atsiskyrimo me- 
ditacijas, per kurias laikomasi tylos įžado. 

— O iš tikrųjų jei nenori pamėginti medituoti, vadinasi, tau to 
būtinai reikia. 

— Matyt, esi teisi, — atsidusau. — Bet aš tiesiog negaliu prisiversti 
to padaryti. Man nė kiek nesinori. 

Kiekvieno laimės projektas — unikalus. Man patiko šešias dienas 
per savaitę rašyti savo tinklaraštyje — tai užduotis, kurios kai kurie 
žmonės nė nesvajotų imtis, bet, kaip ragino mano draugė, kiekvie- 
ną dieną po penkiolika minučių sėdėti tyloje? Negalėjau prisiversti 
to padaryti. Kita draugė iškalbingai paaiškino, kodėl turėčiau dau- 
giau laiko praleisti gamtoje. Abu argumentai manęs nesujaudino. 
Kai pradėjau planuoti laimės projektą, pasakiau sau, kad išbandysiu 
viską, bet greitai supratau, kad tokio tikslo laikytis neįmanoma, 
ir aš to nenoriu. Galbūt pamėginsiu medituoti antrajame laimės 
projekte, bet kol kas ieškosiu laimės taip, kaip man atrodo natūra- 
liausia. 

Be meditacijos, yra ir kitų būdų dėmesiui pažaboti. Aš jau nau- 
dojausi Pasižadėjimų lentele, ir sąmoninga veiksmų bei minčių 


peržiūra padėjo man būti dėmesingesnei. Dienos gale, kai viskas 

nurimdavo, niekas neblaškydavo dėmesio ir likdavau viena, pildy- 
davau savo lentelę, tačiau, žinant mano prigimtį, tas savianalizės 
laikas labiau panėšėjo į pokalbį su komiku Džimiu Kriketu (Jimmy 
Cricket) nei į bendravimą su Visata. Šį mėnesį siekiau atrasti kitų 
būdų, kurie padėtų išlikti dėmesingai ir būti dabartyje. Taip pat 
vyliausi paskatinti savo smegenis naujai mąstyti — išsivaduoti iš au- 


tomatiško elgesio ir išbudinti snaudžiančias proto dalis. 


MEDITUOK KOANUS 


Nors ir nepraktikavau meditacijos, vis dėlto kai kurie budizmo as- 
pektai mane žavėjo. Stulbino budizmo simbolizmas: Buda kartais 
buvo vaizduojamas kaip tuščia vieta atsisėsti, pėdų įspaudai, medis 
arba ugnies stulpas, reiškiantis, kad jis yra anapus formos. Man 
labai patiko skaitiniai sąrašai, kurie sutinkami visame budizme: 
trigubas prieglobstis, kilnus aštuonpakopis kelias, keturios kilnio- 
sios tiesos, aštuoni palankūs simboliai (skėtis, auksinė žuvis, bran- 
genybių vaza, lotosas, kriauklė, neišnarpliojamas mazgas, pergalės 
vėliava ir dharmos ratas). 

Labiausiai sudomino dzenbudistų koanų studijavimas. Koa- 
nas yra klausimas arba teiginys, kurio negali suprasti pasitelkda- 
mas vien logiką. Dzenbudistai vienuoliai medituoja koanus tam, 
kad kelyje į nušvitimą išsivaduotų iš priklausomybės nuo proto. 
Populiariausias koanas: „Žinome garsą, kai ploja dvi rankos. Kaip 
skamba viena plojanti ranka?“ Kitas: „Jei sutiksi Budą, nužudyk jį.“ 
Arba: „Koks buvo tavo veidas prieš gimstant tavo tėvams?“ Koano 
neįmanoma suvokti protu ar paaiškinti žodžiais. Koanų meditacija 
skatina įtemptai mąstyti, nes jų prasmės neįmanoma suvokti pasi- 


telkus tradicinę logiką. 

Kai sužinojau apie koanus, nustebau supratusi, kad jau turiu as- 
meninių koanų sąrašą — tiesiog jų taip nevadinau. Dar vienas iš 
pirmo žvilgsnio beprasmiško pastabų rašymo pavyzdys — daugelį 
metų užsirašydavau mįslingas eilutes ir neįprastomis akimirkomis 
apie jas galvodavau. Nustebau pamačiusi, kiek daug tokių surin- 


kau. Stai mėgstamiausios: 


ROBERTAS FROSTAS (Robert Frost): „Geriausia išeitis visuomet 
yra pro ką nors.“ 

DŽ. M. BERIS (J. M. Barrie): „Išsiruošėme nuvargti.“ 

ŠV. TERESĖ iš Lizjė: „Aš renkuosi viską.“ 

FRENSIS BEKONAS (Francis Bacon) / Herakleitas: „Sausa šviesa 
pati geriausia.“ 

MORKAUS 4,25: „Nes kas turi, tam bus duodama, o kas netu- 
ri, iš to net tai, ką turi, bus atimama.“ 

GERTRŪDA STAIN: „Man patinka kambarys su vaizdu, bet aš 
mėgstu sėdėti nugara į jį.“ 

ELIJAS KANETIS (Elias Canetti): „Kantas užsidega.“ 

T. S. ELIOTAS: „Ak, neklausk: „Kas tai?“ / Eime, apsilankysime.“ 
VIRDŽINIJA VULE (Virginia Woolf): „Ji visuomet jautė, kad gy- 


venti net ir vieną dieną yra labai labai pavojinga“ 


Šios citatos mane persekiojo. Jos ateidavo į galvą labai keistomis 
aplinkybėmis — belaukiant metro traukinio arba žiūrint į kompiu- 
terio ekraną — ir keistai tikdavo labai skirtingoms situacijoms. 
Asmeninis koanas, apie kurį galvojau dažniausiai, buvo ispanų 
patarlė, kurią pacitavo Samuelis Džonsonas D. Boswello knygoje 
„Džonsono gyvenimas“ (Life of Johnson): „Tas, kuris nori parsinešti 
į namus Indijos turtus, turi juos nešiotis širdyje.“ Perskaičiau tai 


prieš daugel metų ir dažnai pastebėdavau, kad ši mintis sukasi man 

galvoje. Jau daug vėliau atradau užuominą H. D. Toro „Dienoraš- 
tyje“ Uournal), kuri skambėjo panašiai kaip S. Džonsono: „Tuščias 
reikalas svajoti apie laukinį gyvenimą, nesiejant to su savimi... Lab- 
radoro tyruose nerasiu labiau laukinio gyvenimo nei kokiame nors 
Konkordo užkampyje, t. y. nerasiu nieko daugiau, nei tai, kas yra 
manyje.“ 

Ilgainiui pradėjau suprasti šių dviejų koanų prasmę, kuri buvo 
labai reikšminga mano laimės projektui. Kartą sunkiai lipau aukš- 
tyn bibliotekos laiptais ir pagalvojau: „Ta, kuri nori surasti Indijos 
laimę, turi Indijos laimę nešiotis širdyje“ Laimės negalėjau ieškoti 
anapus savęs. Paslaptis buvo ne Indijoje ar Labradore, o mano pa- 
čios pastogėje: jei troškau laimės, turėjau ją nešiotis širdyje. 

Apmąstymai apie savo koanus nepriartino manęs prie satori — 
galutinio nušvitimo, kurį žada dzenbudizmas (bent jau man taip 
atrodė), bet sužadino mano vaizduotę. Koanai privertė mane kelti 
iššūkį įprastiems, tiesmukiškiems prasmės rėmams, tad jie privertė 
susimąstyti apie galvojimą. Tai savo ruožtu suteikė nuostabų intelek- 
tinį pasitenkinimą, kuris užplūsta susigrūmus su didele ir sudėtin- 


ga užduotimi. 


NAGRINĖK „TIKRĄSIAS“ TAISYKLES 


Viena iš užduočių siekiant ugdyti dėmesingumą buvo suvaldyti 
mechaniškas mintis ir veiksmus. Užuot gyvenusi „įsijungusi au- 
topilotą, norėjau galvoti apie prielaidas, kurias darydavau pati to 
nepastebėdama. 

Pažinimo mokslo nagrinėjimai atvedė mane prie euristikos 
idėjos. Euristika yra nerašytos mąstymo taisyklės, greiti, savaime 


suprantami principai, kurie taikomi sprendžiant problemą arba 

priimant sprendimą. Pavyzdžiui, atpažinimo euristika teigia: jei su- 
siduri su dviem objektais ir atpažįsti vieną, o kito neatpažįsti, tavo 
prielaida bus tokia, kad objektas, kurį atpažinai, yra vertingesnis. 
Taigi jei esi girdėjęs apie Miuncheną, bet negirdėjai apie Mindeną, 
manai, kad Miunchenas yra didesnis Vokietijos miestas; jei esi gir- 
dėjęs apie Rice Krispies avižinius dribsnius, bet negirdėjai apie Wž/Z 
Oats, manai, kad Rice Krispies yra populiaresnė avižinių dribsnių 
rūšis. 

Paprastai euristika padeda, bet kai kuriose situacijose pažini- 
mo instinktai mus suklaidina. Pavyzdžiui, tinkamumo euristika: 
žmonės numato įvykio tikimybę remdamiesi tuo, kaip lengvai gali 
sugalvoti pavyzdį. Paprastai tai yra naudinga (ar panašu, kad torna- 
das užklups Manhataną?), bet kartais žmonių nuomonė nukrypsta 
į šalį, nes dėl pavyzdžių vaizdingumo tas įvykis ima atrodyti dides- 
nis, nei yra iš tikrųjų. Pavyzdžiui, mano draugė labai akylai stebi, 
kad nesuvalgytų jokio maisto, kurio sudėtyje yra žalių kiaušinių. Ji 
vos nepuolė isterijon sužinojusi, kad anyta leido vaikams paragauti 
žalios sausainių tešlos. Kodėl? Mat jos teta prieš dvidešimt pen- 
kerius metus užsikrėtė salmonelioze. Beje, ta pati draugė niekada 
neprisisega saugos diržo. 

Sprendimams priimti ir pirmenybėms nustatyti turėjau išskirti- 
nių principų rinkinį, kurį pavadinau Tikrosiomis taisyklėmis, nors 
tie principai gal ir ne visai telpa į „euristikos“ apibrėžimą. Mano 
tėtis dažnai kalba apie „tikrąsias taisykles“. Pavyzdžiui, kai baigusi 
koledžą pradėjau dirbti, jis pasakė: „Prisimink, tai viena iš tikrų- 
jų taisyklių: jei esi pasirengusi pripažinti kaltę, žmonės patikės tau 
atsakomybę.“ Savo tikrąsias taisykles taikydavau priimdama spren- 
dimus ir paprastai pati nesuprasdavau, kad jas naudoju. Jos šmėste- 


li mano galvoje taip greitai, kad norėdama atpažinti turiu gerokai 

pasistengti, bet aš nustačiau daug taisyklių, kuriomis naudojuosi 


dažniausiai: 


Mano vaikai — didžiausia pirmenybė. 

Kiekvieną dieną mankštinkis. 

Džeimis yra svarbiausias tiek atliekant didelius, tiek mažus rei- 
kalus. 

Visada imkis, niekada neatsisakyk. 

Kiekvieną dieną atlik kiek nors darbo. 

Kai tik įmanoma, rinkis daržoves. 

Žinau tiek, kiek ir dauguma žmonių. 

Aš skubu. 

Pasistenk dalyvauti kiekvienoje šventėje ar pobūvyje, į kuriuos 
esi pakviesta. 

Mano tėvai beveik visuomet teisūs. 

Buvimas visur yra naujas išskirtinumas. 

Jei nesi tikra, ar įterpti kokį nors tekstą, išmesk jį. 

Niekada neužkandžiauk ir niekada nieko nevalgyk per vaikų 
šventes. 


Jei turi pasirinkimą ką veikti, rinkis darbą. 


Peržvelgusi savo tikrąsias taisykles kai ką pastebėjau. Kelios iš jų 
buvo sunkiai suderinamos. Kaip mano vaikai, Džeimis ir darbas — 
visi kartu gali būti svarbiausi? Taip pat buvau veik tikra, kad Džei- 
mis laikėsi taisyklės „stengtis išvengti kuo daugiau visuomeninių 
renginių.“ Dėl to nuolat kildavo tam tikrų vedybinių nesutarimų. 
Kelios tikrosios taisyklės buvo labai naudingos, pavyzdžiui, tai- 
syklė, kurią išmokau iš savo mamos: „Tai, kas įvyksta ne taip, kaip 
suplanuota, paprastai palieka geriausius prisiminimus.“ Tai iš tie- 


sų guodžia — tikra tiesa. Pavyzdžiui, mano mama įdėjo nepaprastai 

daug pastangų planuodama mudviejų su Džeimiu vestuves - ji viską 
organizavo, net parengė ir atspaudė mūsų vestuvinio savaitgalio pro- 
gramėlę, kurią puošė karvės ir raudonos šlepetės, simbolizuojančios 
Kanzasą. Mūsų vestuvės buvo nuostabios ir tiesiog tobulos, išskyrus 
vieną mažytę detalę: programoje buvo neteisingai užrašyta kompo- 
zitoriaus Haidno pavardė (buvo užrašyta „Haidenas“). Taigi dabar 
man labai smagu prisiminti tą nereikalingąją „e“. Kažkodėl ji prime- 
na tą laiką, kurį mudvi su mama praleidome drauge planuodamos 
vestuves (ji atliko didžiąją darbo dalį) — vienas trūkumas staiga pri- 
mena visą vestuvių žavesį. Pamenu, skaičiau, kad šeikeriai sąmonin- 
gai darydavo klaidas, kad parodytų, jog žmogus negali būti tobulas 
kaip Dievas. Mat trūkumas gali būti tobulesnis už tobulumą. 

Kita vertus, kai kurios tikrosios taisyklės man nepadėjo. Kas- 
dien po daugybę kartų pagalvodavau: „Aš skubu“ - o tai ne visada 
veiksminga mintis. Pasistengiau tą taisyklę pakeisti kita: „Turiu pa- 
kankamai laiko svarbiems dalykams atlikti“ Tik keldama klausi- 
mus ir apsvarstydama savo tikrąsias taisykles, o ne aklai jų laikyda- 
masi galėjau būti tikra, kad jų taikymas padės priimti svarbiausius 
sprendimus. 

Ar buvau vienintelė, kuri taip galvoja? Kai pasiteiravau draugų, 
ar turi savo „tikrąsias taisykles“, jie puikiai suprato, apie ką kalbu, ir 


pateikė tokių pavyzdžių: 


Visada pasisveikink. 

Ką darytų mano mama? 

Nesikelk penktą arba neik miegoti aštuntą (tiek ryto, tiek va- 
karo). 

Sakyk „ne“ nuoboduliui. 


Permainos — gerai. 

Pirmiausia tai, kas svarbiausia (pavyzdys: prieš eidamas į pokal- 
bį dėl darbo, pavalgyk). 

Gyvenk plačiau. 

Maisto parduotuvėje pirk bet ką, ko nori, — gaminti namuose 
visuomet pigiau, nei valgyti mieste. 

Viskas tik į gera. 


Sunaudok, sunešiok, išsiversk arba apsieik. 


Išsirinkau labai gerą savo sesers tikrąją taisyklę. Elžbieta pasakė: 
„Žmonėms sekasi, kai jie dirba grupėmis.“ 

Ji yra televizijos rašytoja Los Andžele, taigi dirba industrijo- 
je, kurioje nepaprastai didelė konkurencija ir labai daug pavydo. 
Mudu su Džeimiu sugalvojome posakį „keistas jausmas“, o tai reiš- 
kia nemielą konkurencijos ir nepasitikėjimo savimi jausmą, kurį pa- 
tiriame, kai kokiam nors bendraamžiui labai pasiseka. Kai vienas 
Elžbietos draugas kartu su kitais bendraautoriais parašė scenarijų, 
kuris sulaukė didžiulės komercinės sėkmės, aš jos paklausiau: 

— Ar nesijauti keistai, kad tavo draugą aplankė tokia didelė 
sėkmė? 

— Na, gal šiek tiek, bet aš sau primenu, kad „žmonėms sekasi, kai 
jie dirba grupėmis“. Puiku, kad jam nusišypsojo tokia didelė sėkmė, 
gali būti, kad jo sėkmė padės ir man sulaukti savosios, — atsakė ji. 

Ir priešingai, turiu draugę, kuri pasakojo, kad jos brolis kito 
žmogaus sėkmę vertina kaip savo pralaimėjimą: jei kas nors gera 
nutinka kam kitam, jam atrodo, kad dabar mažiau tikėtina, jog kas 
nors gera nutiks jam. Dėl to tas asmuo niekada nesidžiaugia jokio 
kito žmogaus sėkme. 

Ar tiesa, kad žmonės sėkmingiau dirba grupėmis, yra ginčyti- 


nas klausimas. Pavyzdžiui, aš manau, kad taip, tačiau nesvarbu, 


330 


«e SPALIS. BŪK DĖMESINGA 8 


ar tai objektyvi tiesa, mat ši tikroji taisyklė padeda žmogui jaus- 
tis laimingesniam. Reikia pripažinti ir tai, kad teiginys „žmonėms 
sekasi, kai jie dirba grupėmis“ padeda, kai jautiesi nepajėgus ką 
nors atlikti vienas, nors grynas kilniadvasiškumas čia būtų daug 
patrauklesnis. 

Džeimis laikosi labai geros tikrosios taisyklės: „Pirmas daly- 
kas — netinkamas dalykas.“ Todėl kai draugas negauna darbo, ku- 
rio norėjo, arba jei draugei nepavyksta nusipirkti buto, kurio norė- 
jo, Džeimis sako: „Pirmas dalykas — netinkamas dalykas: palauk ir 
pamatysi, galiausiai džiaugsiesi, kad tau nepasisekė.“ Ir vėl esmė ne 
ta, ar ši tikroji taisyklė iš tiesų teisinga (pripažįstu, kad šis principas 
primena posakio „Kodėl pamestą daiktą randi pačioje paskutinėje 
apžiūrimoje vietoje?“ logiką), tiesiog taip mąstydamas pasijunti lai- 
mingesnis. 

Rinkti tikrąsias taisykles buvo linksma ir naudinga, nes užduo- 
dama klausimus apie asmenines tikrąsias taisykles pradėjau sąmo- 
ningiau jas taikyti. Užuot taikiusi jas aklai, atidžiai nuspręsdavau, 
kaip elgtis, kad tai atitiktų mano vertybes, dėl to geriau sekėsi pri- 


imti sprendimus, kurie padaro mane laimingesnę. 


RASK NAUJŲ PROTO STIMULIACIJOS BŪUDŲ 


Ieškodama būdų, kaip tapti dėmesingesnei, supratau, kad protą 
naudodama neįprastais būdais sustiprinsiu dabarties įsisąmonini- 
mą ir savimonę. Sugalvojau kelias strategijas. 

Pirmiausia visame bute priklijavau lapelių, kurie primintų man 
apie tą proto būseną, kurią noriu pasiekti. Raštelis ant mano nešio- 
jamojo kompiuterio bylojo: „Susikaupusi ir pastabi.“ Miegamajame 


raštelis sakė: „Ramus protas“ Paskui vonioje užklijavau lapelį su 

užrašu: „Švelni ir linksma“ Džeimis perbraukė ir parašė: „Len- 

gvabūdiška ir kuoktelėjusi“ — negalėjau nesijuokti. Raštelis darbo 

kambaryje skelbė: „Entuziastinga ir kūrybinga“ Be to, įjungiau 

„linksmąjį giesmininką“ — paukštelį, kurį nusipirkau gegužės mė- 

nesį, kad ta paika melodija neleistų pamiršti dėkingumo. Vienas 

tinklaraščio skaitytojas pasinaudojo panašia strategija dėmesingu- 
mui išlaikyti. 

A  ———-—--—-—-—-—-—-—--- 
Kasdien į įvairias programas ir kompiuterius labai daug kartų įrašau 
savąjį slaptažodį. Mat neišsaugau jo ten, ir turiu neįveikiamą potrau- 
kį nuolat tikrinti elektroninį paštą. Todėl daugybę kartų per dieną 
vis rašau tą patį žodį. 

Vieną dieną supratau, kad žodis, vartojamas kaip slaptažodis, 
įsirėžia man į protą dėl to, kad yra nuolat kartojamas. Kaip mantra. 
Tarkime, kad mano slaptažodis yra „žolėsriedulys“ (beje, iš tiesų 
žaidžiu žolės riedulį), nors nuolatos ir specialiai apie žolės riedulį 
nemąstau, ilgainiui suprantu, kad tai - mano mėgstamiausia veikla, 
mat jai skiriu daug laiko bei pastangų ir, išskyrus darbą, tuo užsiimu 
daugiausia. 

Vėliau pakeičiau savo slaptažodžius į kitus žodžius, reiškiančius 
tikslą, kurio siekiu, arba laimėjimą, kurio tikiuosi. Jie man nuolat pri- 
mena tikslus, svajones — tai, ką noriu pasiekti. Iš esmės čia tas pats, 
jei tave suptų priminimai apie tikslus ar svajones. Arba jei mintyse 
kartotum teigiamas mintis. 

r ----——-—-— 

Kad pagerinčiau dėmesingumą, nusprendžiau išmėginti dar vieną 

metodą - hipnozę. Mano draugė geba „ypač įtikinti“, ir jos bepro- 

tiškos istorijos apie tai, ką ji padarė, kai buvo užhipnotizuota, mane 
labai sudomino. Taigi mano pirmoji spalio mėnesio užduotis buvo 
traukiniu nuvykti į Old Grinvičą Konektikute ir susitikti su Pete- 


riu, mano jogos mokytojo pusbroliu, hipnozės meistru. 

Neturėjau susidariusi aiškios nuomonės apie hipnozę. Jos šali- 
ninkai teigia, kad hipnozės būsena dėl sutelktumo, padidėjusio atsi- 
palaidavimo ir įtaigumo padeda susikaupti ir žmogus tampa jautres- 
nis nurodymams. Taigi hipnozė padeda sulaužyti blogus įpročius ir 
įskiepyti protui naujus elgesio modelius. Spėliojau, o gal hipnozės pa- 
skatintas pokytis pasireiškia dėl Hotorno efekto, kurį patyriau sausio 
mėnesį (elgesio studijavimas gali paskatinti elgesio pokytį), arba Pla- 
cebo efekto (gydymasveikia, nesto išjo tikimasi). Vis dėlto, nepaisant 
to, koks mechanizmas čia veikė, hipnozę atrodė verta išbandyti. 

Įsėdusi į Peterio mašiną Old Grinviče supratau, kad reikėjo pa- 
sidomėti daugiau. Jaučiausi keistai: atsidūriau kažkokiame mažame 
Konektikuto miestelyje, įlipau į nepažįstamo žmogaus automobilį, 
ir jis vežė mane į savo biurą mažame bute gyvenamajame pastate. 
Laimė, Peterio veikla buvo teisėta. 

Pirmiausia jis paliepė atlikti nemažai atsipalaidavimo pratimų, 
tada mudu pasikalbėjome apie tikslų sąrašą, kurį paprašė atsivežti. 
Sąraše buvo ir didelių, ir mažų tikslų — nuo noro nustoti užkan- 
džiauti naktimis iki kasdienės padėkos išraiškos. Tada prasidėjo 
tikroji „hipnozė“. Pirmiausia Peteris paprašė, kad įsivaizduočiau, 
kaip po truputį apsunksta mano kūnas, liepė akimis sekti skaičius, 
įsivaizduoti, kaip mano kairioji ranka pakyla į orą (mano ranka nė 


kiek nepajudėjo). Tada iš lėto nurodė, koks mano elgesys pasikeis. 


Kai jausiuosi suirzusi ir pikta, prisiminsiu, kad reikia pralinks- 
mėti. Savo mintis galiu daug veiksmingiau išreikšti pasitelkda- 
ma humorą ir švelnumą, o ne irzulį. 

Kai kas nors mane blogai aptarnaus — vaistininkas, seselė, 
klerkas ir t. t. — ir aš susierzinsiu, nutaisysiu draugišką ir paslau- 


gų balso toną. Prisiminsiu, kad turiu būti atlaidesnė. 

Kai įsijungsiu kompiuterį, atsisėsiu valgyti ar eisiu gatve, jau- 
siuosi laiminga ir dėkinga už savo sveikatą, už tai, kad taip my- 
liu savo darbą, kad turiu tokią nuostabią šeimą, kad turiu tokį 
patogų gyvenimą, ir dėl to kils nerūpestingumo, entuziazmo ir 
švelnumo jausmas. 

Įdėmiai K/ausysiu, ką kalba kiti, kad galėčiau ką nors atsakyti 
į jų pastebėjimus, juoktis iš jų juokų ir giliai įsijausti į pokalbį. 
Nepertrauksiu kitų ir kantriai lauksiu savo eilės. 

Nustosiu pernelyg dažnai vartoti žodžius „žinai“ ir „ta pras- 
me“ bei žargoną. Kai išgirsiu, kad taip kalbu, giliai įkvėpsiu, 
pradėsiu kalbėti lėčiau ir atsargiau rinksiu žodžius. 

Po vakarienės išjungsiu šviesą virtuvėje ir ten nebegrįšiu. Ne- 
beužkandžiausiu ir nebevalgysiu „šio bei to“. Kai būsiu alkana, 


valgysiu šviežius vaisius ir daržoves. 


Jis ėmė skaičiuoti atbuline tvarka ir liepė žvaliai pabusri. Visi nuro- 
dymai truko apie dvidešimt minučių ir Peteris visa tai įrašė į seną 
kasetinį magnetofoną. 

— Klausykis tos kasetės kiekvieną dieną, — nurodė jis. — Turi būti 
atsipalaidavusi, dėmesinga ir budri — tą daryti prieš miegą yra pats 
netinkamiausias metas. 

- Ar tai tikrai veiksminga? — negalėjau susilaikyti nepaklaususi. 

— Esu matęs neįtikėtinų rezultatų, — užtikrino jis. 

Susiradau savo senąjį Wz/kman grotuvą ir nusipirkau papildomų 
baterijų. Kaip Peteris buvo nurodęs, tos kasetės klausiausi kiekvieną 
dieną ir kaskart ją išgirdusi įsivaizduodavau, kad laikausi nusista- 
tytų tikslų. 

Džeimis iš manęs tik šaipėsi, jam ši veikla atrodė paprasčiausia 


kvailystė. Jis dažnai laidė tokius juokelius: „Kas nutiks, jei liepsiu, 

kad kvaksėtum kaip antis?“ Buvo nesunku tokius erzinimus nu- 
leisti juokais, bet mano pasitikėjimas šiek tiek sumenko. Tikėjausi, 
kad hipnozė bus lengvas ir pasyvus kelio tobulėjimo link sutrum- 
pinimas, bet buvo sunku ir reikėjo daug pastangų, kad susitelkčiau 
ties įrašu. 

Ber aš labai stengiausi ir manau, kad tai padėjo. Pavyzdžiui, 
vieną dieną tiesiog pasiutau, kai maždaug penkias valandas prasė- 
dėjusi prie kompiuterio, mat kėliau nuotraukas į ShuzzerfZy tinkla- 
lapį, įėjau į savo paskyrą (angl. k. account) baigti paskutinių darbų 
ir pamačiau, kad viskas dizgę. Radau tik „tuščią aplanką“. Buvau 
bepradedanti šaukti, bet rinkdama klientų aptarnavimo skyriaus 
numerį galvoje išgirdau švelnų balsą: „Nutaisysiu draugišką, pas- 
laugų balsą.“ Taip ir padariau. (Žinoma, padėjo ir tai, kad tas din- 
gęs aplankas netrukus vėl atsirado.) Taip pat lioviausi iš stiklainio 
valgiusi rudąjį cukrų. Bjauru, bet aš tą darydavau gan dažnai. Hi- 
pnozės veiksmingumas man atrodė ne tiek hipnozės įtaigos, kiek 
dėmesingumo rezultatas. Manoji hipnozės kasetė privertė labiau 
įsisąmoninti savo mintis bei veiksmus ir aš sugebėjau juos pakeisti 
pasitelkdama tam tikrą proto praktiką. Bet kokiu atveju, kol tai 
atrodė veiksminga, aš buvau patenkinta. 

Kitas dėmesingumo eksperimentas buvo išbandyti „juoko jogą“. 
Ją išrado gydytojas iš Indijos ir ši jogos bei juoko kombinacija labai 
greitai paplito po visą pasaulį. Aš su ja vis susidurdavau kaip su nuo- 
roda į laimę skatinančią veiklą. Juoko joga — tai plojimo, giedojimo, 
kvėpavimo ir iš jogos kilusių tempimo pratimų kombinacija, skir- 
ta protui ir kūnui nuraminti, o dirbtinis juokas, kurį išprovokuoja 
pratimai, dažnai virsta nuoširdžiu juoku. 

Niujorke džiugu gyventi jau vien todėl, kad čia gali visko rasti. 


Tad visai nesunkiai netoli namų radau juoko jogos treniruotes ir vie- 

ną antradienio vakarą nuėjau į fizioterapijos biuro rūsio salę. Mūsų 
susirinko dvylika, ten buvo rodomi jogos kvėpavimo ir dirbtinio 
juoko pratimai. Atlikome liūto pratimą, hohoho hahaha pratimą, 
verkti-juoktis pratimą bei keletą kitų, ir aš mačiau, kad daugeliui 
žmonių tikrai pakilo nuotaika. Ypač dviem — jie prapliupo nuošir- 
džiai juoktis. Bet aš — ne. Treneris buvo mielas ir gerai išmanantis 
šią techniką, kiti žmonės buvo malonūs ir pratimai atrodė naudin- 
gi, bet aš tejutau siaubingą susidrovėjimą. 

Atėjusi į treniruotę prisiekiau, kad išbandysiu juoko jogą bent 
tris kartus, bet išeidama nusprendžiau, kad nesvarbu, jog žmonės 
labai giria šią techniką, nesvarbu, kad naujovės bei iššūkiai pade- 
da jaustis laimingesniam, nors sąmoningo juoko pratimai ir atrodė 
puiki mintis, vis dėlto juoko joga buvo ne man. 

Nusprendžiau imtis piešimo. Nepiešiau ir netapiau nuo vidu- 
rinės mokyklos laikų, taigi piešimo pamoka turėtų išbudinti ilgai 
snaudusią su šiais įgūdžiais susijusią mano proto dalį. Be to, jei dė- 
mesingumo ugdymas reiškė gebėjimo suvokti nekritikuojant lavi- 
nimą, įtariau, kad piešimas gali būti gera priemonė tam, mat būtų 
sunku nekritikuoti savo piešimo įgūdžių (kurių neturėjau). 

Buvau skaičiusi apie piešimo naudojant dešinįjį smegenų pus- 
rutulį pamokas, per kurias, tvirtinama, galima pakeisti žmogaus 
vizualinės informacijos apdorojimo būdą, kad kiekvienas galėtų iš- 
mokti piešti. Nuostabu. Pamaniau, kad piešimo naudojant dešinįjį 
smegenų pusrutulį pamokas, kaip ir juoko jogos treniruotes, turėtų 
būti įmanoma rasti Manhatane, ir tikrai — tokias pamokas savo 
bute Soho rajone vedė pagrindinis programos mokytojas. „Leidau 
sau kukliai paišlaidauti“: užsiregistravau ir penkias dienas metro 
traukiniu važiavau į pamokas senamiestyje, kurios prasidėdavo 


9.30 val. ir baigdavosi 17.30 val. 

Šį autoportretą nupiešiau 
per pirmąją pamoką. Vėliau, 
kai parodžiau jį draugei, ši 
pasakė: „Nagi, prisipažink. 
Argi ne specialiai piešei 
prastai, kad parodytumei 
didesnę pažangą?“ Tikrai 
ne. Tai buvo geriausia, ką 
sugebėjau. 


Šį autoportretą nupiešiau 
per paskutiniąją pamoką. 
Dėstytojas padėjo atlikti 
kai kuriuos sudėtingus po- 
tėpius. Nors aš čia nelabai 


Į save panaši, darbas bent 
jau primena tikrą žmogaus 
Žž portretą. 

Naujovės ir iššūkiai akivaizdžiai padeda jaustis laimingesniam. 
Deja, jie kartu sekina ir erzina. Per pamokas jaučiausi įbauginta, 
norėjau gintis ir buvau nusiteikusi priešiškai, o kartais iš susijaudi- 
nimo veik pradėdavau panikuoti. Kiekvieną vakarą jaučiausi išse- 
kusi ir man skaudėjo nugarą. Nesu tikra, kodėl tai sukėlė tiek daug 
įtampos, bet pastangos sekti mokytojo nurodymus, atstumo mata- 
vimas prisimerkus ir tiesios linijos piešimas ant įstrižainės sekino 
ne tik fiziškai, bet ir emociškai. Vienas žmogus iš mūsų nedidelės 
grupės išgyveno kažką panašaus į išsekimą ir praėjus trims dienoms 
pamokas metė. Vis dėlto man buvo be galo malonu išmokti ką nors 
nauja — pasimėgauti tobulėjimo pojūčiu. 

Piešimas neįprastai lavino tam tikrą smegenų dalį, bet net ir ne 
tai, o pats faktas, kad lankau pamokas, pagerino mano dėmesingu- 
mą. Tai, kad neįprastu laiku buvau kitame rajone, padėjo geriau įsi- 
sąmoninti aplinką: Niujorkas yra labai gražus, be galo ir nepapras- 
tai įdomus. Dienos ritmas labai skyrėsi nuo įprastos dienotvarkės. 
Man patiko susitikti su naujais žmonėmis. Be to, pamokos buvo 
tikrai veiksmingos! Nupiešiau savo ranką, nupiešiau kėdę, autopor- 
tretą, kuris, nors ir nebuvo labai panašus į mane, bet atrodė kaip 
tikro žmogaus. 

Piešimo pamokos gerai iliustravo vieną iš mano suaugusiojo pa- 
slapčių: „Laimė ne visuomet leidžia jaustis laimingam.“ Veikla, kuri 
prisideda prie ilgalaikės laimės, ne visuomet daro tave laimingą iš- 
kart, tiesą pasakius, kartais ji gali būti visai nemaloni. 

Nuo piešimo perėjau prie muzikos, taigi ėmiausi budinti dar 
vieną snaudžiančią savo smegenų dalį. Iš tyrimų žinojau, kad muzi- 
kos klausymas yra greičiausias ir paprasčiausias būdas pakelti nuo- 
taiką bei energiją ir sužadinti tam tikras emocijas. Muzika skatina 


tas smegenų sritis, kurios sukelia laimės pojūtį, ji gali atpalaiduoti 

kūną, mat tyrimai rodo, kad rinktinės muzikos klausymasis per 
sveikatinimo procedūras gali sulėtinti paciento širdies ritmą, suma- 
žinti kraujo spaudimą ir nerimą. 

Nepaisant to, vienas iš dalykų, kurį pripažinau laikydamasi pa- 
sižadėjimo „būti Grečen“, yra tai, kad aš nelabai vertinu muziką. 
Norėčiau ją mėgti labiau, bet taip nėra. Nors retkarčiais įsikimbu į 
dainą, kuri man labai patinka, štai neseniai buvo apsėdusi Red Hor 
Chili Peppers daina „Po tiltu“ (Under the Bridge). 

Vieną dieną, rašydama kavinukėje, nugirdau seniai pamirštą 
dainą, kuri man labai patinka, - Farboy Slim „Šlovė tau“ (Praise 
Yo4). Parėjusi namo atsisiunčiau ją į savo Po grotuvą ir klausiausi 
vakare tvarkydama darbo kambarį. Nuo šios dainos mane užplūdo 
švelnūs jausmai Džeimiui. Taip, mudu išgyvenome ir sunkių, ir 
gerų laikų! Reikėtų jį kaip reikiant pagirti! Tai būtų labai tikę vasa- 
rio mėnesiui, kuris buvo skirtas santuokai. 

Vėl ėmiau mąstyti apie K. G. Jungą — kaip jis žaidė su kaladė- 
lėmis, kad atkurtų vaikystėje patirtą stiprų įsijautimą. Kai buvau 
maža, šokdavau savo kambaryje klausydamasi mėgstamos muzi- 
kos. Dar nemokėjau skaityti, todėl paprašiau mamos pažymėti įra- 
šą „Spragtukas“, kad pati galėčiau jį susirasti. Bet paaugusi lioviausi 
šokusi. Gal reikėtų pamėginti iš naujo? 

Nenorėjau, kad kas nors įeitų į kambarį ir užkluptų mane šo- 
kančią, tad reikėjo gan ilgai luktelt. Iki tol nesuvokiau, kaip retai 
būnu namuose viena. Galiausiai vieną sekmadienio popietę, kai 
Džeimis nusivedė mergaites aplankyti savo tėvų, pasakiau, kad aš 
ateisiu kiek vėliau. Kai butas ištuštėjo, nuėjau į miegamąjį, išjun- 
giau šviesas, nuleidau užuolaidas ir nustačiau savojo iP04 grotuvo 
garsiakalbio režimą. Be to, reikėjo nuslopinti norą save kritikuoti, 


kad esu bloga šokėja ir kad atrodau kvailai. 

Buvo linksma. Jaučiausi kvailai, bet kartu pajutau daugiau ener- 
gijos ir žvalumo. 

Pradėjau daugiau mąstyti apie muziką. Svarsčiau apie tai, kaip 
laikydamasi pasižadėjimo „būti Grečen“ susitaikiau su faktu, kad 
man nelabai patinka muzika, bet tiesa buvo kiek kitokia: aš tik 
maniau, kad man nepatinka muzika, iš tikrųjų nepateisinau savo 
pačios skonio — norėjau, kad man patiktų rafinuotesnė muzika, 
kaip antai džiazas, klasika ar ezoterinis rokas. O manojo skonio 
muzika buvo tokia, kurią groja radijo stotis Lite. Na, ką gi. Būk 
Grečen. 

Klausymasis ir šokis tikrai pagerino mano dėmesingumą. Per 
dieną daug sąmoningiau atkreipdavau dėmesį į muziką: dirbdama 
užkandinėje tikrai girdėjau, kaip per garsiakalbį ABBA dainuoja 
„Pamėgink su manim“ (Take a Chance on Ma). Toks padidėjęs jau- 
trumas aplinkai padėjo labiau įsisąmoninti dabartį. Užuot nekrei- 


pusi dėmesio į muziką, pasistengiau jai skirti daugiau vietos. 


RAŠYK MITYBOS DIENORAŠTĮ 


Dėmesingumo principus norėjau pritaikyti ir ne tokiame transcen- 
dentiniame kontekste — mitybos įpročių srityje. Tyrimai rodo, kad 
sąmoninga mityba padeda žmonėms maitintis sveikiau, ir specialis- 
tai sutinka, kad vienas iš būdų paskatinti save dėmesingiau maitin- 
tis — rašyti mitybos dienoraštį. Jei neužsirašai, tuomet labai lengva 
nepastebėti, kaip kaskart praeidamas pro bendradarbio stalą paimi 
tuos tris Hersbey Kiss pyragėlius arba valydamas virtuvės stalą su- 
valgai maisto likučius iš kitų šeimos narių lėkščių. Viename tyrime 
dietos specialistai, kurie rašė mitybos dienoraštį, numetė du kartus 


daugiau svorio nei tie, kurie nesivargino to daryti. 

Jau ilgą laiką jaučiausi kalta dėl pusėtinų savo mitybos įpročių ir 
norėjau maitintis sveikiau, be to, norėjau numesti kelis kilogramus 
nesilaikydama dietos (labai jau neoriginalus tikslas, mat beveik septy- 
ni iš dešimties amerikiečių sako, kad jie stengiasi valgyti sveikai ir taip 
numesti svorio). Rašyti mitybos dienoraštį atrodė nesunki užduotis, 
pagalvojau, kad palyginti su visais kitais mano pasižadėjimais pasta- 
rojo laikytis bus gana lengva. Nusipirkau nedidelę užrašų knygelę. 

Netrukus po to pietavau su drauge ir užsiminiau jai apie dabar- 
tinį pasižadėjimą. 

— Aš rašau mitybos dienoraštį, — pasakė ji. Ir parodė savo ka- 
lendorių, kuriame smulkiu šriftu buvo surašytos pastabos apie jos 
kasdienę mitybą. — Kaskart pavalgiusi jį papildau. 

- Sako, kad toks dienoraštis padeda geriau maitintis ir numesti 
svorio, - pasakiau, — tad nusprendžiau išmėginti. 

-— Tai tikrai puikus dalykas. Savąjį rašau jau daug metų. 

Jos rekomendacija patikino mane, kad mitybos dienoraštis — 
gera mintis. Draugė buvo liekna, o kartu ir puikios kūno formos, 
be to, iš visų mano pažįstamų žmonių ji maitinosi sveikiausiai (taip 
pat ir neįprasčiausiai). Štai koks buvo jos pietų užsakymas: 

— Norėčiau graikiškųjų salotų, susmulkintų, be padažo, be aly- 
vuogių arba įdarytų vynuogės lapų ir atskirai atneškite keptos viš- 
tienos bei garuose virtų brokolių. 

Kai atnešė maistą, ji sudėjo vištieną ir brokolius į salotas. Maisto 
buvo daug, bet kartu skanu ir labai sveika. Užsisakiau tų pačių sa- 
lotų, bet be vištienos ir brokolių. Prieš pradėdamos valgyti apibars- 
tėme salotas dirbtiniu saldikliu. (Ji mane išmokė šio triuko. Skam- 
ba siaubingai, bet dirbtinis saldiklis yra puikus padažo pakaitalas. 
Tai tas pats kaip druska: jos pačios skonio nejauti, bet ji paryškina 


maisto skonį.) 

— Aš atsisakau laikytis dietos, — pasakiau jai. 

— Ak, aš irgi! - pasakė ji. - Bet pamėgink rašyti mitybos dieno- 
raštį. Įdomu pamatyti, ką gali suvalgyti per savaitę. 

Pamėginau. Problema buvo tokia: atrodė neįmanoma prisimin- 
ti, kad turiu rašyti dienoraštį. Ne kartą skaičiau, kad norint išsi- 
ugdyti įprotį, reikia dvidešimt vienos dienos, bet iš savo patirties 
galiu pasakyti, kad tai netiesa. Mėginau kasdien, bet retai pavyk- 
davo prisiminti ir užsirašyti viską, ką suvalgiau per dieną. Pasiro- 
do, kad viena iš dėmesingumo problemų yra tai, jog sunku pildyti 
dėmesingumo užrašus. Tačiau vien jau pastangos rašyti mitybos 
dienoraštį buvo naudinga veikla. Tai padėjo labiau kreipti dėmesį 
į tai, ką dedu burnon: duonos gabalėlį, paskutinius kelis Eleonoros 
lazanijos kąsnius. 

O svarbiausia, tai privertė atkreipti dėmesį į tai, kiek iš tikrų- 
jų suvalgau perdirbtojo maisto. Maniau, kad jo valgau tik retsy- 
kiais, bet iš tikrųjų vartoju labai daug; javainių batonėliai, cukruoti 
vienos porcijos dribsniai pakeliuose, sausainiai be riebalų. Viena 
draugė taip apibūdino mano silpnybę: „Maistas, kuris patiekiamas 
šlamančiuose pakeliuose iš kulinarijos parduotuvės“ Man patiko 
valgyti perdirbtąjį maistą, nes kai dieną išalkdavau, būdavo pato- 
giau nusipirkti ką nors tokio, nei atsisėsti ir suvalgyti normalaus 
maisto, kaip antai sriubos ar salotų. Be to, dirbtinis maistas buvo 
malonumas. Niekada neperku tikrų šokoladinių sausainių arba sal- 
džių batonėlių, bet negalėjau atsispirti tariamai „mažiau kalorijų“ 
versijai. 

Nors ir žinojau, kad toks maistas turi labai mažai maistinių me- 
džiagų ir daug kalorijų, vis tiek jį valgiau ir tas įprotis buvo kasdie- 
nis kaltės jausmo bei priekaištų sau šaltinis. Kaskart užsinorėjusi 


nusipirkti perdirbtojo maisto, stengdavausi to nedaryti, bet vis tiek 

nesusilaikydavau. Jau anksčiau mėginau jo atsisakyti ir man nepa- 
vyko, bet mitybos dienoraštis, nors ir nenuoseklus, padėjo geriau 
įsisąmoninti, kiek perdirbtojo maisto suvalgau iš tikrųjų. 

Tuomet iškart jo atsisakiau ir jaučiausi gerai. Tuos užkandžius 
vertinau kaip malonumą ir nesuvokiau, kiek daug blogų emocijų 
jie sukelia — kaltės jausmą, savęs neigimą ir netgi gėdą. Dabar šių 
jausmų atsikračiau. Liepos mėnesį, mąstydama apie pinigus, paste- 
bėjau, kad pasižadėjimo „ko nors atsisakyti“ laikymasis gali suteikti 
neįtikėtinai daug pasitenkinimo. Kas galėjo pamanyti, kad aukotis 
gali būti taip malonu? 

Papasakojau sesei, ką padariau, ir ji labai išmintingai atsakė: 

- Šiaip jau tu maitiniesi labai sveikai, tai kam dar visiškai atsisa- 
kyti perdirbtojo maisto? Apsiribok keliais dalykais per savaitę. 

— Ne, negaliu! - pasakiau jai. — Per daug gerai save pažįstu, kad 
tą daryčiau. 

Kai kalbama apie perdirbtąjį maistą, pritariu Samueliui Džon- 
sonui, kuris pasakė: „Būti abstinentu - lengva, o būti nuosaikiam — 
sudėtinga.“ Kitaip tariant, galiu visiškai ko nors atsisakyti, bet ne- 
galiu kartkartėmis sau nuolaidžiauti. 

Tiesa, manasis perdirbtojo maisto apibrėžimas — ypatingas. Aš vis 
dar geriu labai daug dietinės kokakolos ir Frescz gėrimo, vis dar nau- 
doju labai daug dirbtinio saldiklio. Taip pat valgau pakankamai daug 
saldainių, kuriuos laikau „tikrais“, o ne „dirbtiniais“. Bet jau nebevar- 
toju „maisto šlamančiuose pakeliuose iš kulinarijos parduotuvių“ — ir 
tai akivaizdus žingsnis į priekį. Keičiu tai bananais, migdolais, aviži- 
niais dribsniais, sumuštiniais su tunu ir aštriuoju padažu su pita. 

Mano patirtis perdirbtojo maisto srityje parodė, kaip dėmesin- 
gumas padeda atsikratyti blogų įpročių. Kai iš tiesų įsisąmoninau, 


ką valgau, pasidarė daug lengviau nebesirinkti mechaniškai, kaip 

elgdavausi anksčiau. Du ar tris kartus per dieną nesąmoningai nu- 
sipirkdavau užkandžių kulinarijos parduotuvėse, bet pastebėjusi, 
kad taip elgiuosi, norėjau liautis. Ir tik atsikračiusi įpročio vartoti 
perdirbtąjį maistą supratau, kad tai slopino mano laimės pojūtį. 
Kiekvieną dieną skausmingai badžiau save priekaištais, nes žinojau, 
kad toks maistas yra nesveikas. Kai atsisakiau įpročio, negailestin- 


gas blogų emocijų šaltinis irgi pradingo. 


Spalio mėnesio dėmesingumo pasižadėjimai buvo įdomūs ir pro- 
duktyvūs, ir aš akivaizdžiai pasijutau laimingesnė, bet dar svarbiau 
tai, kad padidėjęs mano sąmoningumas padėjo suvokti kai ką reikš- 
minga: rizikavau pavirsti laimės pamokslautoja. 

Pradėjau daug jautriau reaguoti į neigiamą žmonių nusiteikimą 
arba į tai, kad jie pasineria į nevalingą pesimizmą, nesijaučia - kaip 
man atrodė - linksmi ir dėkingi. Mane apimdavo stiprus noras pa- 
mokslauti, ir tam ne visuomet pajėgdavau atsispirti. Užuot laikiusis 
birželio mėnesio pasižadėjimo „būti atlaidesnei kitiems žmonėms“, 
vis dažniau kritikuodavau. 

Mano troškimas būti laimės pamokslautoja skatino norą kištis. 
Kai vienas vaikinas pasakė, kad jam taip nepatinka nereikšmingi 
pokalbiai, jog per pobūvio vakarienę jis atsiriboja mintyse spręsda- 
mas sudėtingus matematinius uždavinius, arba kai viena jauna mo- 
teris pasakė, kad mokosi odontologijos mokykloje, nes jai patinka 
dantų gydytojų darbo valandos, bet šiaip svajoja vieną dieną imtis 
to, kas susiję su gėlėmis, mat gėlės yra tikroji jos aistra, man buvo 
labai sunku susilaikyti. Norėjau jiems pasakyti: „Ne! Darai klaidą, 
ir aš tau pasakysiu kodėl!“ Tapau „storžievė laimės propaguotoja“. 
Vienąkart tai pavirto į tikrą Vudžio Aleno filmo sceną, kai ginčas: 


dėl dzenbudizmo prigimties vos nepasibaigė muštynėmis. 

— Atrodai labai prisirišęs prie neprisirišimo teorijos! — kandžiai 
pasakiau. 

Aš pertraukdavau, neužsičiaupdavau, taip aršiai kovojau dėl lai- 
mės projekto idėjos, kad kartais veik imdavau šaukti ant žmonių. 

Ypač stengiausi draugams per jėgą įpiršti spintų švarinimo idėją. 
Mano namuose veik neliko nereikalingų daiktų, ir aš labai ilgėjausi 
to pergalės virpulio, kuris apima, kai sutvarkai labai netvarkingą 
spintą. 

— Klausyk, - vieną vakarą perspėjo Džeimis. — Tu linki gera, bet 
įžeisi žmones, jei taip stengsiesi įtikinti juos susitvarkyti nereikalin- 
gus daiktus. 

— Bet kaskart, kai kam nors padedu susitvarkyti, jie būna suža- 
vėti! - pasakiau. 

— Nieko tokio, jei pasiūlai, bet nebruk jiems tos minties. Nori 
būti gera, bet galiausiai tavęs ims vengti. 

Prisiminiau, kaip neseniai svečiavausi draugės bute ir iškart pa- 
sisiūliau padėti jai sutvarkyti nereikalingus daiktus, kai tik ji pa- 
norės. Jau tada pastebėjau, kad draugė gali pamanyti, jog mano 
reakcija kiek nemandagi. 

— Gerai, tu teisus, — sutikau su Džeimiu. — Nebebūsiu tokia įkyri. 

Paskambinau sesei. 

— Ar aš tave erzinu su savo kalbomis apie laimę? — paklausiau. 

— Žinoma, kad ne, — atsakė ji. 

— Manai, kad atrodau laimingesnė? 

— Be abejo! 

— Kodėl taip manai? 

— Na... atrodai nerūpestingesnė, labiau atsipalaidavusi ir ne taip 
dažnai pratrūksti. Ne, — ji paskubomis pridūrė, — ne tai, kad labai 


dažnai pratrūkdavai, bet žinai, ką noriu pasakyti. 

— Dabar stengiuosi kontroliuoti savo būdą. Turbūt tai, ką paste- 
bėjai, reiškia, kad pratrūkdavau dažniau, nei pati tą supratau. 

- Taip par atrodo, kad tau geriau sekasi pastebėti maloniąją ir 
džiugiąją dalykų pusę. 

— Pavyzdžiui? 

- Pavyzdžiui, kai kalbėjai apie tai, kaip sušukuoti Eliz4 mano 
vestuvėms. Anksčiau dėl tokio dalyko būtum labai nerimavusi, bet 
dabar tiesiog leidai jai smagintis ir per daug dėl to nesijaudinai. 
Beje, ar sakiau, kad įkvėpei mane išmėginti keletą tavo pasižadė- 
jimų? 

- Tikrai? Puiku! Kuriuos? — jaučiausi sujaudinta, kad mano lai- 
mės projektas darė įtaką kam nors kitam. 

— Pirmiausia — stengiuosi gerokai daugiau mankštintis - lankau 
liekninamojo kvėpavimo treniruotes, stengiuosi vaikščioti, spor- 
tuoju su kardiotreniruokliu. Niekada neturėjau hobio, tai dabar 
apie mankštą galvoju kaip apie hobį, tai yra vertinu ją kitaip. Taip 
rūpinuosi fizine būkle, o kartu ir tobulėjimo pojūčiu. Be to, ma- 
nasis odontologas jau daugel metų primindavo man susitvarkyti 
dantis, taigi pagaliau „išsprendžiau nuolatos atidėliojamą užduotį“ 
ir įsidėjau ortodontinę plokštelę. Dažniau valgau namuose — taip 
sveikiau ir pigiau. Ir dažniau išeinu savaitgaliais — leidžiu pinigus 
taip, kad pasijusčiau laiminga. 

— Ar tai tave daro laimingesnę? 


— Taip! Tu teisi, tai tikrai veiksminga. Tiesą pasakius, nesitikėjau. 

Lapkuitis 
KAD ŠIRDIS BŪTŲ 
PATENKINTA 

JUOKIS SKAMBIAI. 
LAIKYKIS GERŲ MANIERŲ. 
IŠSAKYK TEIGIAMUS PASTEBĖJIMUS. 
RASK SRITĮ, KURIOJE JAUTIESI SAUGI, 


Laimės projektui skirti metai pamažu baigėsi ir lapkričio mėnesio 
pasižadėjimai turėjo apimti viską, kas dar buvo nepaliesta. Laimei, 
tas „viskas“ puikiai tilpo į vieną kategoriją. Užuot sutelkusi dėmesį 
į savo veiksmus, susitelkiau į požiūrį. Norėjau išsiugdyti nerūpestin- 
gą, mylinčią ir nuoširdžią dvasią. Jei gebėčiau taip nusiteikti, būtų 
lengviau laikytis ir visų kitų pasižadėjimų. 

Anglų metraštininkas Samuelis Pepis (Samuel Pepys) kart- 
kartėmis susimąstydavo ir apie laimės prigimtį. 1662 m. vasario 
23 d. įraše jis sako: „Šiandien su Dievo malone man dvidešimt 
devyneri, esu visiškai sveikas, man patinka gyventi ir aš norėčiau 
praturtėti, o jei širdis patenkinta, tuomet, manau, galiu save lai- 
kyti laimingu žmogumi, tokiu pat kaip ir bet kuris kitas šiame 
pasaulyje, už tai tebūnie pagarbintas Dievas. Taigi pirmyn melstis 
ir į lovą.“ (Ši paskutinė frazė „ir į lovą“ yra S. Pepiso laiško pabai- 
gos „parašas“, panašiai kaip Valterio Kronkaito (Walter Cronkite) 
„taip jau yra“ arba Rajano Sikresto (Ryan Seacrest) — „Sikrestai... 
lauk!“) 

Man padarė įspūdį frazė „jei širdis patenkinta“. Lengva nepaste- 


bėti didžiulės šių žodžių reikšmės. Niekas nėra laimingas, jei nema- 

no toks esąs, tad jei žmogaus „širdis nepatenkinta“, jis negali būti 
laimingas. Tai ketvirta nuostabioji tiesa. 

Ar mano širdis buvo patenkinta? Na, ne, nelabai. Buvau linkusi 
nuolat jausti nepasitenkinimą: buvau ambicinga, nusiminusi, irzli 
ir sunkiai patenkinama. Kai kuriose situacijose tai pasitarnaudavo, 
nes priversdavo nuolatos tobulinti atliekamą darbą ir siekti tikslų. 
Tačiau daugelyje gyvenimo sričių toks kritiškas nusiteikimas truk- 
dė. Kai Džeimis maloniai nustebino mane padovanodamas vazo- 
nėlyje gardeniją (mano mėgstamiausią gėlę), susijaudinau, kad ji 
per didelė. Kai grįžę iš parduotuvės pamatėme, kad nusipirkome 
netinkamas lemputes, labai suirzau ir vis apie tai mąsčiau. 

Lengviau skųstis nei juoktis, lengviau šaukti nei juokauti, leng- 
viau reikalauti nei jaustis patenkintam. Tikėjau: jei bus „patenkinta 
mano širdis“, tuomet pajėgsiu pakeisti elgesį. Ėmiausi kelių tam ti- 
krų savo požiūrio aspektų, kuriuos norėjau pakeisti. 

Pirmiausia norėjau daugiau juoktis. Jei daugiau juoksiuosi, pati 
jausiuosi laimingesnė ir mane supantys žmonės jausis taip pat. Per 
pastaruosius kelerius metus tapau didesnė paniurėlė. Atrodė, kad 
visai nesijuokiu ir net mažai šypsausi. Mažas vaikas per dieną pa- 
prastai nusijuokia daugiau nei keturis šimtus kartų, o suaugusy- 
sis — septyniolika. Abejojau, ar man pavykdavo pasiekti net ir tokį 
skaičių. 

Be humoro, dar norėjau būti geresnė. Gerumas man atrodė kaip 
verta pagarbos, bet nuobodi dorybė (tokia pat nuobodi kaip pati- 
kimumas ir pareigingumas), bet studijuodama budizmo filosofiją, 
kuri akcentuoja mielaširdingumą, supratau, kad tai svarbus daly- 
kas. Norėjau imtis mielaširdingumo, bet šis tikslas buvo miglotas: 
lengva pritarti, bet sunku pritaikyti. K6kios strategijos galėtų pri- 


minti taip elgtis įprastą dieną? 

Nusprendžiau pradėti nuo paprasto dalyko — patobulinti ma- 
nieras, kurios nebuvo tokios geros, kokios turėtų būti: ne tik elgesį 
prie stalo (nors jis irgi nebuvo tobulas), bet ir elgesį, siekiant būti 
atidesnei kitiems. Galbūt paprastas mandagumas nepadės pajusti 
mielaširdingumo, tačiau bent jau išoriškai parodys, kad turiu tą 
savybę, ir, tikėtina, toks elgesys pavirs vidine realybe. Norėjau atsi- 
kratyti niujorkietiškojo braižo. Kaskart nuvažiavusi aplankyti tėvų 
pastebiu, kad Vidurio Vakarų gyventojai daug draugiškesni. Kan- 
zase žmonės, atrodo, mažiau skuba (ir jie iš tiesų mažiau skuba — 
tyrimas parodė, kad Niujorko pėstieji yra greičiausi visoje šalyje), 
pardavėjai parduotuvėse paslaugesni ir šnekesni, vairuotojai palieka 
pėstiesiems daug vietos gatvėse (Niujorko vairuotojai su savo bu- 
feriais veik nustumia tave nuo šaligatvio). Užuot kalbėjusi greitai, 
trumpai ir atžariai, norėjau skirti laiko būti maloni. 

Taip pat norėjau liautis kritikuoti, teisti ir priekabiauti. Kai au- 
gau, tėvai visuomet pabrėždavo, kad reikia būti pozityviam ir entu- 
ziastingam, mudvi su seserimi kartais net skųsdavomės, kad jie nori, 
jog mudvi būtume „dirbtinės“. Dabar pradėjau žavėtis primygtiniais 
tėvų reikalavimais atsisakyti ironijos ir beprasmio negatyvumo, tai 
tikrai darė labai teigiamą poveikį mūsų namų atmosferai. 

Galiausiai tam, kad išlikčiau rami ir būčiau linksma, nuspren- 
džiau išsiugdyti įprotį nukreipti mintis šalin nuo to, kas mane ver- 
čia pykti arba erzina. 

Dvejojau, ar požiūrio pokyčiams prireiks ištiso mėnesio pasi- 
žadėjimų, bet paskaičiusi A. Šopenhauerį (šiek tiek keista, mar jis 
yra gerai žinomas pesimistas) įsitikinau, kad labai svarbu linksmai 
nusiteikti: „Kas yra linksmas ir džiugus, tas visada turi tinkamą 
priežastį toks būti — vien dėl to, kad toks yra. Nėra didesnių pri- 


valumų nei ši savybė, mat jos niekas nepakeis. Žmogus gali būti 

jaunas, gražus, turtingas ir gerbiamas, tačiau jei norime sužinoti, ar 
jis laimingas, turėtume paklausti, ar jis linksmas.“ Tad šis mėnuo 


buvo skirtas linksmumui. 


JUOKIS SKAMBIAI 


Dabar jau nebekyla jokių abejonių dėl trečiojo įsakymo: „Elkis taip, 
kaip nori jaustis.“ Jei noriu jaustis laiminga ir nerūpestinga, turiu 
taip ir elgtis, pavyzdžiui, skambiai juoktis. 

Juokas — ne tik maloni veikla. Jis gali pagerinti imunitetą, su- 
mažinti kraujo spaudimą ir kortizolio lygį organizme. Jis padidina 
žmogaus ištvermę skausmui. Juokas yra socialinių santykių šaltinis, 
dėl jo sumažėja konfliktų, juokas apsaugo nuo santykių įtampos 
darbe, santuokoje, su nepažįstamais žmonėmis. Kai žmonės drau- 
ge juokiasi, jie linkę daugiau kalbėtis, vienas kitą lytėti ir dažniau 
žvelgti į akis. 

Prisiekiau, kad rasiu priežasčių pastebėti, jei kas nors kelia juoką, 
skambiai nusijuokti ir labiau vertinti kitų žmonių humorą. Pakaks 
mandagių šypsenų, nebeskubėsiu pasakoti sav0 istorijos dar nenu- 
tilus juokui, kurį sukėlė linksmas draugo pasakojimas, nebeprieš- 
tarausiu, kad iš manęs nekaltai pasijuoktų ar paerzintų. Vienas iš 
didžiausių malonumų gyvenime — priversti kitą žmogų juoktis, net 
Džeimis būna patenkintas, kai skambiai nusijuokiu iš jo juokų, ir 
veik veria širdį, kai matau Elizą su Eleonora įdėmiai žiūrinčias man 
į veidą, kad pamatytų, kaip juokiuosi. 

Vieną rytą, jau kokį dešimtą kartą Eleonorai papasakojus tą patį 
iškraipytą „tuk tuk“ juoką, pamačiau, kaip suvirpa jos lūpa. 

— Kas nutiko, čiauškute? — paklausiau jos. 


— Tu nesijuokei! — suklykė ji. 

— Pasakyk dar kartą, — paprašiau. 

Ji pasakė, ir šįkart aš nusijuokiau. 

Vis dėlto labiausiai norėjau skambiai juoktis žš savęs. Mat perne- 
lyg rimtai save vertinau. Tais retais atvejais, kai gebėdavau iš savęs 
pasijuokti, būdavo labai linksma. 

Galvojau apie tai kartą stovėdama lėtai judančioje eilėje nusi- 
pirkti sriubos (pakaks perdirbtojo maisto). Dvi pagyvenusios mote- 
rys eilės pradžioje ilgai negalėjo apsispręsti, ką išsirinkti. 

— Ar galiu paragauti aštrios lęšių sriubos? — paprašė viena mo- 
teris. 

Jai padavė miniatiūrinį puodelį sriubos, moteris paragavo ir pa- 
sakė: 

- Per aštri! Hmm, ar galiu paragauti aštrios dešrelių sriubos? 

Padavėja iš už prekystalio lėtai pasėmė sriubos į kitą miniatiūri-! 
nį puodelį ir padavė jai. 

— Šita irgi per aštri! — pratarė ragaujančioji. 

Padavėja gūžtelėjo pečiais netardama nė žodžio, bet buvo aišku, 
kad ji galvoja: „Ponia, dėl to šios sriubos ir vadinasi aštrios“ 

Labai didžiavausi, kad nepraradau kantrybės, bet niurzgėjimas 
man už nugaros bylojo, kad kiti pirkėjai — ne tokie kantrūs. 

Ir tada sriubas ragavusi moteris pasisuko į draugę ir pasakė: 

— Vajė, tik paklausyk manęs! Aš kaip tas veikėjas iš Seinfeldo se- 
rialo „Pažabok savo entuziazmą“ (Curb Your Enthbusiasm). Stabdyk 
mane! 

Ji prapliupo juoktis, o kartu ir josios draugė. Negalėjau susilai- 
kyti nesijuokusi, o už manęs eilėje stovintys žmonės irgi. Pritren- 
kė tai, kaip šios moters gebėjimas pasijuokti iš savęs susierzinimą 
pavertė draugiška reakcija, prie kurios prisidėjo nepažįstami žmo- 


nės. 

Tačiau buvo sunku sugalvoti, kaip prisiversti juoktis daugiau — 
iš savęs ar iš ko nors kito. Negalėjau sumąstyti protingo pratimo 
ar strategijos, kad skambiai pasijuokčiau. Svarsčiau, gal kiekvieną 
vakarą reikia pažiūrėti juokingą televizijos laidą ar išsinuomoti dau- 
gybę komedijų, bet visa tai atrodė dirbtina ir reikalavo daug laiko. 
Nenorėjau dėl tų juoko „sesijų“ jausti įtampos. Ar aš tikrai neturiu 
tiek humoro jausmo, kad reikia imtis kraštutinių nespontaniškų 
priemonių? Galiausiai tiesiog priminiau sau: „Klausyk ir juokis.“ 

G. K. Čestertonas teisus — sunku būti lengvam. Norint juokauti, 
reikia laikytis disciplinos. Norint išklausyti nesibaigiančių, painių Eli- 
zos mįslių tiradą ir juoktis išgirdus paskutiniąją eilutę, reikėjo valios. 
Reikėjo kantrybės, kad pasijuoktum iš Eleonoros, kai ji to tikėjosi 
tūkstantąjį kartą iškišdama galvytę iš po pagalvės. Bet joms taip pati- 
ko matyti, kaip juokiuosi, kad mergaičių pasitenkinimas buvo nuos- 
tabus atlygis. Dažnai dirbtinis juokas ilgainiui virsdavo nuoširdžiu. 

Taip pat stengiausi daugiau dėmesio kreipti į tai, kas atrodė juokin- 
ga. Pavyzdžiui, man labai juokingas posakis „X“ — naujoji „Y“. Todėl 
neturėdama jokios priežasties (tik dėl linksmumo) pradėjau kurti nau- 


ją sąrašą (kartu laikydamasi pasižadėjimo „negalvoti apie rezultatus“). 


Miegas - naujasis seksas. 

Pusryčiai — naujieji pietūs. 

Helovinas — naujosios Kalėdos. 

Gegužė — naujasis rugsėjis. 

Pirmadienis — naujasis ketvirtadienis (naujiems planams kurti 
po darbo). 

Trys — naujieji du (vaikų skaičius). 

Ketvirtasis dešimtmetis — naujasis trečiasis dešimtmetis, o vie- 


nuolika — naujieji trylika (amžius). 

Kodėl man tas buvo juokinga? Neįsivaizduoju. 

Kartą turėjau galimybę pasijuokti iš savęs, kai knygų apžvalgoje 
buvo užsiminta apie „naują populiarųjį žanrą“ — „patyriminę litera- 
tūrą“ (angl. k. stunt nonfetion). 

- Tik pažiūrėk! — pasakiau Džeimiui kišdama po nosimi lai- 
kraštį. — Aš priklausau šiam žanrui! Ir ne šiaip žanrui, o patyriminės 
literatūros žanrui. Metodinė žurnalistika! | 

— Kodėl patyriminės? 

— Nes metus praleidau kažką veikdama. 

— Ir kas čia tokio? H. D. Toro išsikėlė metams į Voldeną, na 
gerai, dvejiems, bet mintis ta pati. 

— Dėl to mano laimės projektas atrodo toks neoriginalus ir kvai- 
las, - sudejavau. — Be to, aš net ne vienintelė, kuri rašo „patyriminę 
literatūrą“ apie /aižmę! Neoriginali, kvaila ir nereikalinga. 

Tada prisiminiau: gynyba ir nerimas laimės neskatina. Juokis 
skambiai, pasijuok iš savęs, elkis taip, kaip nori jaustis, pažvelk iš 
kitos pusės. 

— Na, ką gi, - pasakiau Džeimiui, staiga pakeisdama toną į dirb- 
tinai nerūpestingą, — pati nežinodama tapau naujos srovės dalimi. 
Praleidau „taškas 077“ bumą, vos sugebu naudotis /P04 prietaisu, 
nežiūriu „Amerikos numylėtinio“, bet nors kartą pavyko tiksliai 
atitikti laiko dvasią. 

Prisiverčiau nusijuokti ir iškart pasijutau geriau. Džeimis irgi 
pradėjo juoktis. Atrodė, kad ir jam palengvėjo dėl to, jog nereikės 
stengtis manęs pralinksminti. 

„Skambus juokas“ buvo daugiau nei paprastas juokas. Atsa- 
kyti juokaujant reiškė, kad turiu atsisakyti puikybės, noro gintis, 
savanaudiškumo. Tai man priminė vieną iš reikšmingų šventosios 


Teresės gyvenimo akimirkų, kai ji nusprendė „skambiai juoktis“. 

Nejįtikėtinai paprastos Teresės šventumo prigimties esmė buvo ta, 
kad ji iš pirmo žvilgsnio nereikšmingą situaciją paversdavo dvasi- 
nio gyvenimo posūkiu. Kiekvienų Kalėdų proga ji su džiaugsmu 
traukdavo savo dovanas iš batų (tai prancūziškoji dovanų kojinėse 
versija), bet vienais metais, būdama keturiolikos, ji nugirdo, kaip tė- 
vas skundžiasi: „Laimei, tai bus paskutiniai metai!“ Pripratusi, kad 
šeima su ja elgiasi kaip su kūdikiu ir ją lepina, jaunoji Teresė imdavo 
verkti dėl menkiausio susierzinimo ar kritiško žodžio, o dėl tokios 
nemalonios pastabos ji paprastai būtų prapliupusi raudoti. Tačiau 
stovėdama ant laiptų Teresė patyrė tai, ką ji pavadino „visišku per- 
versmu“. Ji sulaikė ašaras ir, užuot pradėjusi verkti dėl tėčio pastabos, 
atsisakiusi dovanų ar kūkčiojusi savo kambaryje, ji nubėgo žemyn ir 
su džiaugsmu jas išvyniojo. Tėtis juokėsi drauge. Teresė suprato, kad 


šventas atsakymas į tėčio susierzinimą buvo skambus juokas. 


LAIKYKIS GERŲ MANIERŲ 


Savo tiriamojo darbo metu atlikau Newcast/e asmenybės vertinimo 
testą ir jo rezultatai priminė, kad turiu labiau stengtis laikytis gerų 
manierų. Šis testas trumpas — vos dvylika klausimų, bet jis tiks- 
liai įvertina asmenybę, grįsdamas Didžiojo penketo modeliu, kuris 
pastaraisiais metais buvo pripažintas išsamiausia, patikimiausia ir 
naudingiausia moksline sistema. Remiantis šiuo penkių veiksnių 
modeliu žmonių asmenybės gali būti apibūdinamos pagal tai, kiek 


taškų surenkama kiekvienos kategorijos srityje: 


1. Ekstraversija: atsakas į atpildą. 
2. Neurotiškumas: atsakas į grėsmę. 


3. Valia: atsakas į kliūtis (savikontrolė, planavimas). 


358 


+» LAPKRITIS. KAD ŠIRDIS BŪTŲ PATENKINTA e 


4. Sugyvenimas: dėmesys kitiems. 


s. Atvirumas patirčiai: proto asociacijų įvairovė. 


Visuomet maniau, kad „ekstraversija“ iš esmės yra „draugiškumas“, 
bet remiantis šia sistema aukšti ekstraversijos balai reiškia, kad žmo- 
nėms patinka labai stiprios teigiamos reakcijos, jog galėtų nuolatos 
išreikšti daugiau džiaugsmo, noro, jaudulio ir entuziazmo. Ir nors 
pakankamai dažnai vartojau žodį „neurotiškas“, ne visai supratau, 
ką jis reiškia. Pasirodo, kad žmonės, kurie surenka labai daug taškų 
neurotiškumo srityje, jaučia labai stiprias neigiamas reakcijas: bai- 
mę, nerimą, gėdą, kaltę, pasibjaurėjimą, liūdesį ir dažnai tos emo- 
cijos yra nukreiptos į save. 


Atsakiusi į dvylika klausimų sudėjau savo taškus: 


Ekstraversija: žemesnis-vidutinis lygis. 

Neurotiškumas: žemesnis-vidutinis lygis. 

Valia: aukštas lygis. 

Sugyvenimas: žemas lygis (moteriai; jei būčiau vyras — žemes- 
nis-vidutinis). 


Atvirumas patirčiai: aukštas lygis. 


Rezultatai man pasirodė pakankamai tikslūs. Jau važiuodama me- 
tro traukiniu balandžio mėnesį prisipažinau sau: kai esu „neutra- 
lios“ būsenos, nesu nei pernelyg džiaugsminga, nei melancholiška — 
esu „žemesnio-vidutinio lygio“. Bet esu labai valinga. Man patiko, 
kad atvirumo patirčiai kategorijoje surinkau daug taškų, mat nebu- 
vau tikra dėl savęs šioje srityje. O svarbiausia, nė kiek nenustebau 
dėl žemų sugyvenimo rezultatų. Tą apie save žinojau. Kai keliems 
draugams pasakiau, kad šioje kategorijoje surinkau nedaug taškų, 


jie, kaip tikri draugai, visi kaip vienas sušuko: „Tai netiesa! Tu labai 

sugyvenama!“ Pamačiusi ištikimą draugų reakciją įtariau, kad jie 
tikrai geriau sugyvenami nei aš. 

L. Tolstojus rašė: „Tik begalinis geranoriškumas gali mūsų ar 
kitų žmonių gyvenimą paversti gražesniu“ Geranoriškumas kas- 
dieniame gyvenime atskleidžiamas geromis manieromis, o viena iš 
sričių, kur pasireikšdavo mano „nesugyvenimas“, tai nesąmoningi 
įpročiai: aš skubėdavau pro žmones šaligatviu, nedažnai pasidomė- 
davau, ar kas nors kitas metro traukinyje norėtų atsisėsti, nebuvau 
pakankamai dėmesinga, kad pasakyčiau: „Jūs pirmas“, „Ne, jūs im- 
kite!“ arba „Ar galiu padėti?“ 

Norėdama tapti labiau sugyvenama ir geresnė, turėčiau atkreipti 
ypatingą dėmesį į geras manieras, kai su kuo nors kalbuosi. Mat 
buvau visažinė: „Labai įdomus Andželos Tirkel (Angela Thirkell) 
novelių ypatumas yra tai, kad jose veiksmas vyksta Baretšyre — iš- 
galvotoje Anglijos grafystėje, kurią aprašo Trolopas (Trollope).“ Vi- 
sada pirmavau: „Jei manai, kad tavasis rytas buvo beprotiškas, tai 
gal galiu papasakoti apie savąjį“ Nusodindavau žmones: „Tau jis 
patiko? Mano manymu, tas filmas nuobodus.“ 

Taigi tam, kad išsivaduočiau nuo šių polinkių, pradėjau ieškoti 
galimybių išsakyti pastebėjimus, kurie rodytų mano susidomėjimą 
kitų žmonių nuomone: 

„Tu teisus.“ 

„Turi gerą atmintį.“ 

„Visiems papasakok tą istoriją apie tai, kaip tu...“ 

„Anksčiau apie tai nepagalvojau.“ 

„Suprantu, ką nori pasakyti.“ 

„Ką tu manai?“ 

Kai atkreipiau dėmesį į savo bendravimą, supratau, kad vieną sa- 


vybę turiu pradėti nedelsiant kontroliuoti - buvau pernelyg karin- 

ga. Kai tik kas nors ką nors pasakydavo, ieškodavau būdų priešta- 
rauti. Kai kažkas man pasakė: „Per ateinančius penkiasdešimt metų 
svarbiausi JAV santykiai bus su Kinija“, pradėjau mąstyti apie tai, 
kokius priešraraujančius pavyzdžius jam pateikti. Kodėl? Kam gin- 
čytis vien dėl to, kad nesutartum? Juk ta tema man buvo nežinoma. 
Teisės mokykla sustiprino polinkį ginčytis. Buvau išmokyta tą da- 
ryti ir didžiavausi, kad man gerai sekasi, tačiau daugumai žmonių 
nepatinka ginčytis taip, kaip tai patinka teisės studentams. 

Kasdieniame gyvenime polinkis ginčytis nekėlė daug rūpesčių, 
bet pastebėjau, kad pavartojusi alkoholio tapdavau daug karinges- 
nė, nei paprastai, be to, susilpnėdavo (ir taip ne itin stiprus) gerų 
manierų instinktas. Daug alkoholio niekada nevartojau, be to, net 
du kartus, būdama nėščia, buvau visiškai jo atsisakiusi, tad mano 
medžiagų apykaita alkoholio netoleravo. Kaskart po kokio nors po- 
būvio gulėdama lovoje galvodavau: „Ar ir vėl buvau bjauri?“ „Kodėl 
savo nuomonę išsakiau taip aršiai?“ O Džeimio atsakymai į klausi- 
mus apie mano elgesį skambėdavo nelabai įtikinamai. 

Taigi per šį mėnesį pasiryžau sutramdyti savo karingumą. Gal ir 
nebūčiau pagalvojusi to siekti visiškai atsisakydama alkoholio, bet 
Džeimis dėl hepatito C buvo nustojęs jį vartoti, todėl, norėdama 
palaikyti jam draugiją, ir aš pradėjau jo vartoti mažiau. 

Ėmusi mažiau gerti alkoholio pajutau tokį palengvėjimą, kad 
nusprendžiau jo išvis atsisakyti (tiesą pasakius, šį sprendimą buvo 
galima nuspėti, mat iš savo vasario mėnesio tyrimų sužinojau, kad 
Džeimiui atsisakius alkoholio mano galimybė jo atsisakyti padidėjo 
penkis kartus). Susilaikydama pasijutau daug laimingesnė. Niekada 
nebuvau ypatinga alaus ar vyno mėgėja, o stipraus alkoholio išvis 
negalėjau pakęsti - man nepatiko nuo jo apsvaigti, be to, tas kalori- 


jas daug mieliau būčiau gavusi iš kokio nors maisto. Ilgėjausi pačios 

gėrimo idėjos. Dėl to man patinka Vinstonas Čerčilis, patinka jo ais- 
tra šampanui ir cigarams. Bet, kaip sako viena iš mano suaugusiojo 
paslapčių, „tai, kas smagu kitiems, gali neparikti tau, ir atvirkščiai“. 
Turėjau susitaikyti, kad nepaisant to, jog kitiems žmonėms alkoho- 
lis patinka, ir nepaisant to, kad norėjau, jog jis patiktų ir man, buvo 
vis dėlto kitaip. Priešingai — dėl to jausdavausi blogai. 

Kai atsisakiau alkoholio, supratau dar vieną priežastį, dėl ko iš- 
gėrusi pasidarydavau šiurkšti: nuo alkoholio užsinorėdavau miego. 
O būti mandagiai ir sukalbamai man daug lengviau, kai esu žvali. 
Ankstesniais mėnesiais pastebėjau, kad būti laimingesnei ir laikytis 
gerų manierų lengviau, kai jaučiuosi patogiai fizine prasme: šiltai 
rengiuosi (net ir tada, kai kas nors juokiasi iš mano ilgų apatinių, 
storo megztinio ar karšto vandens puodelių), dažniau užkandu 
(manau, kad turiu poreikį dažniau užkandžiauti, nei dauguma 
suaugusiųjų), išjungiu šviesą iškart, kai tik pasijuntu mieguista, ir 
išgeriu vaistų nuo galvos skausmo iškart, kai tik jį pajuntu. Veling- 
tono hercogas patarė: „Nusišlapinkite visada, kai tik galite“, ir aš 
laikiausi šio nurodymo. Daug lengviau elgtis maloniai, kai nedre- 


bu, nesižvalgau, kur rasti tualetą ar antrą vyno taurę. 


IŠSAKYK TEIGIAMUS PASTEBĖJIMUS 


Norėjau daugiau juoktis, būti širdingesnė ir jausti daugiau entu- 
ziazmo. Žinojau, kad kritikuoti negražu, bet tą daryti buvo s722- 
gu. Kodėl ką nors kritikuojant apima toks saldus pasitenkinimas? 
Kritika man padėjo jaustis labiau išprususiai ir protingesnei, ir iš 
tikrųjų tyrimai rodo, kad žmonės, kurie kritikuoja, dažnai laikomi 
labiau išmanančiais. Pavyzdžiui, viename tyrime rašytojus, kurie 


rašė neigiamus atsiliepimus apie knygas, žmonės laikė daugiau iš- 

manančiais ir kompetentingesniais už tuos, kurie rašė teigiamus 
atsiliepimus, nors buvo manoma, kad abiejų apžvalgos aukštos ko- 
kybės. Kitas tyrimas atskleidė, kad žmonės linkę manyti, jog tas, 
kuris juos kritikuoja, yra už juos protingesnis. Be to, kai žmogus 
suardo grupės vienybę, jis sumažina visuomeninę tos grupės ga- 
lią. Mačiau, kaip šiuo reiškiniu naudojamasi: kai grupė žmonių su 
džiaugsmu vieningai pritaria vieni kitiems, kad „mokytojas dirba 
tiesiog puikiai“ arba „šis restoranas yra puikus“, vienas asmuo tam 
paprieštarauja ir pakeičia visos grupės nuotaiką. Kritikavimas su- 
teikia tam tikrų pranašumų, be to, daug /engviau būti tuo, kuriam 
sunku įtikti. Nors entuziazmas atrodo toks paprastas ir visa api- 
mantis jausmas, iš tikrųjų daug sunkiau ką nors pripažinti nei pa- 
niekinti. Tai rizikingiau. 

Panagrinėjusi savo reakcijas į kitus žmones, supratau, kad dažnai 
tuos, kurie pasako kritiškas pastabas, vertinu kaip nuovokesnius ir 
daugiau išmanančius. Tačiau suvokiau, kad sunku jausti malonu- 
mą, kai esi drauge su žmogumi, kurio niekas negali patenkinti. 
Verčiau rinktis džiaugsmingesnių žmonių kompaniją, kurie ne to- 
kie kritiški, gyvybingesni ir linksmesni. 

Pavyzdžiui, vieną vakarą artimos draugės gimtadienio proga nu- 
ėjome į Bario Manilou (Barry Manilow) koncertą, mat šis atlikėjas 
jai labai patinka. Vėliau pagalvojau, kad reikia stiprybės taip atvirai 
parodyti, jog esi Bario Manilou gerbėja. Juk pagaliau Baris Manilou 
yra... na, Baris Manilou. Daug saugiau pasijuokti iš jo muzikos arba 
mėgautis ja su ironija, maivantis, o ne žavėtis taip nuoširdžiai, kaip 
tą darė mano draugė. Entuziazmas — visuomeninės drąsos forma. 
Be to, žmonių vertinimui didelę įraką daro kitų žmonių vertinimai. 
Todėl, kai mano draugė pasakė: „Ši muzika puiki, tai puikus kon- 


certas“, jos entuziazmas pakėlė 7227 nuotaiką. 

Ir aš norėjau pajusti tokį užsidegimą. Ryžausi nebevartoti tam 
tikrų neigiamų posakių: „Aš visai nenoriu eiti“, „Maistas buvo per 
sunkus“ ir „Šio laikraščio neverta skaityti“. Vietoj jų stengiausi ieš- 
koti būdų nuoširdžiam entuziazmui pajusti. 

Pavyzdžiui, vieną popietę Džeimis pasiūlė palikti mergaites jo 
tėvams, ir mudu nuėjome į kiną. Kai grįžome jų pasiimti, anyta 
paklausė: 

— Kaip filmas? 

Užuot, kaip įprasta, pasakiusi: „Na, neblogas“, atsakiau: 

— Buvo taip gera per popietę nueiti į kiną. 

Panašu, kad nuo tokio atsakymo laimingesnė jausis ne tik ji, bet 
ir aš pati. 

Teigiamą vertinimą teikiantis žmogus rodo tam tikrą nuolanku- 
mą. Turiu pripažinti, kad ilgėjausi to pranašumo jausmo, kurį pa- 
jusdavau, kai pasitelkdavau aštrų humorą, sarkazmą, kai įterpdavau 
ironiškus žodelius, ciniškas pastabas ir kandžias replikas. Norint 
jaustis patenkintam, reikia būti kukliam ir netgi tyram — o tai gali 
būti išjuokta kaip sentimentalumas. 

Pirmą kartą įvertinau tuos pažįstamus, kurie visuomet jautėsi 
patenkinti. Šventojo Augustino iš Hipo maldoje yra tokia eilutė: 


„Apsaugok tuos, kurie yra laimingi.“ 


O Viešpatie Jėzau Kristau, pasirūpink sergančiaisiais, 
Pailsink nuvargusiuosius, palaimink mirštančiuosius, 
Suteik palengvėjimą kenčiantiesiems, pasigailėk vargstančiųjų, 
Apsaugok tuos, kurie yra laimingi. 


Ir viskas dėl tavo meilės. 


364 


e LAPKRITIS. KAD ŠIRDIS BŪTŲ PATENKINTA € 


Iš pradžių man pasirodė keista, kad tarp maldų dėl „mirštančiųjų“ 
ir „kenčiančiųjų“ meldžiamasi už „tuos, kurie yra laimingi“. Kodėl 
reikia rūpintis tais, kurie laimingi? 

Tačiau kai pradėjau dalyti teigiamus pastebėjimus, ėmiau su- 
prasti, kiek laimės man suteikia tie, kurie yra laimingi, ir kiek jiems 
reikia pastangų, kad nuolat būtų geros nuotaikos ir teigiamai nu- 
siteikę. Lengva būti sunkiam, sunku būti lengvam. Mes, nesidžiau- 
giantieji, išsiurbiame laimingųjų energiją, pasikliauname, kad jie 
mus pralinksmins savo gera nuotaika ir numalšins mūsų nerimą bei 
jaudulį. Kartu tamsioji žmogaus prigimties pusė kartais paskatina 
pamėginti išsklaidyti juos gaubiantį entuziazmo ir džiaugsmingu- 
mo iliuzijos rūką — priversti parnatyti, kad spektaklis buvo kvailas, 
pinigai išmesti į balą, susitikimas — beprasmis. Užuot puoselėję jų 
džiaugsmą, mes jį sugriauname. Kodėl? Neturiu supratimo. Bet 
toks impulsas yra. 

Parašiau apie šią maldą savo tinklaraštyje ir keletas skaitytojų, 
kurie save vadino „laimingaisiais“, atsakė: 
A O 

Perskaičiau šį įrašą ir vos nepravirkau — būdama viena iš tų laimin- 
gųjų visiškai sutinku, kad tai gali sekinti, ir reikia tiek nedaug, kad 


parodytum, jog tą vertini. 


Esu vienas iš tų žmonių, kuris kas rytą atsikelia laimingas, — ne dėl to, 
kad mano gyvenime viskas tobula, tiesiog renkuosi būti laimingas. 
"Tiesiogine to žodžio prasme. Ne visai suprantu kodėl, bet kartais 
atrodo, kad žmones erzina tai, jog esu geros nuotaikos. Nors jie tos 


energijos irgi nori pasisemti. Kartais tai sekina. 


Grečen, aš ta laimingoji. Renkuosi tokia būti. Renkuosi kiekvieną 
dieną. Neseniai išgyvenau skausmingą išsiskyrimą, nes mano vaiki- 


nas tiesiog negalėjo nustoti kartinti mano džiaugsmo. Ir kartu negai- 

lestingai laikėsi jo įsikibęs kaip skęstantysis jūroje. Jaučiausi taip, tarsi 
kiekvieną dieną mane vis labiau trauktų žemyn. Turėjau jį palikti, nes 


nebebūčiau pajėgusi kvėpuoti. Nemanau, kad kas nors tą supras. 
i o - (O 
Šie komentarai man priminė, kad laimingųjų džiaugsmas nėra 
neišsenkantis ar neužgniaužiamas dalykas. Pradėjau dėti dideles 
pastangas, kad naudočiausi savo gera nuotaika ir palaikyčiau tuos 
laimingus žmones, kuriuos pažinojau. 

Nusprendžiau pasitelkti intensyvųjį metodą, kurį naudojau per 
nepaprastojo meilumo savaitę ir romano rašymo mėnesį, kad galė- 
čiau laikytis pasižadėjimo „išsakyti teigiamus pastebėjimus“. Jei sa- 
vaitę laikysiuosi Polianos principo, gal tai padės man sparčiau pereiti 
prie teigiamo nusiteikimo. Nepaprastai sėkmingame 1903 m. išleis- 
tame Eleonoros Porter (Eleanor Porter) romane „Poliana“ (Po//yan- 
na), Poliana žaidžia vadinamąjį „laimingosios žaidimą“: kad ir kas 
jai nutiktų, visuomet randa priežastį pasidžiaugti. Manasis žaidimas 
„Polianos savaitė“ būtų savaitė be neigiamų komentarų. Žinojau, kad 
turiu „elgtis taip, kaip noriu jaustis“, ir jeigu norėjau būti entuzias- 
tinga, šilta ir palanki, užgaulių komentarų reikėjo vengti. 

Pirmąjį rytą pabudau panirusi į mintis apie Polianos savaitę ir 
jau septintą valandą ryto sulaužiau savo pažadą. Pradėjau išbarda- 
ma Džeimį: 

— Tu niekada neatsakai į mano laiškus, tad neatsakei ir į va- 
karykštį, todėl negalėjau visko suplanuoti. Ar mums reikės auklės 
ketvirtadienio vakare, ar ne? 

Kitą dieną vėl nieko gero. Prieš mokyklą visi sėdėjome ir Eleo- 
nora pradėjo rodyti sau į burną, o tai mums atrodė miela, kol ji 
nepradėjo leisti keistų garsų. 


— Greitai atnešk rankšluostį, ji tuoj vems! — sušukau. 

Eliza išrūko į virtuvę ir jai nespėjus grįžti Eleonora pradėjo vem- 
ti pusiau suvirškintą pieną ant savęs, ant manęs ir ant baldų. 

— Džeimi, paduok rankšluostį! 

Jis sėdėjo kaip užhipnotizuotas. Kai jiedu grįžo iš virtuvės nešini 
popieriniais rankšluosčiais, Eleonora jau buvo baigusi vemti, ir mu- 
dvi skendėjome didelėje bjaurioje pliurzoje. 

— Draugužiai, tai Žuvo lėtas pasivaikščiojimas, — ėmiau bartis. — 
Galėjome šito vaizdo išvengti, jei būtumėte paskubėję. 

Kodėl taip neigiamai burbėjau? Nuo to tik dar labiau subjuro 
visų nuotaika, ir tas nedavė jokios naudos. 

Polianos savaitė išmokė mane vieno dalyko - savo nuomonę, net 
ir kritišką, galima išsakyti teigiamai. 

Pavyzdžiui, kartą sulaužiau Polianos savaitės priesaką su Eliza 
žaisdama „Rasti, turėti“. Šio žaidimo tikslas yra surinkti kuo dau- 
giau kortelių. 

— Ar galiu iškeisti savo kortelę su beisbolo kepuraite į kortelę su 
drugeliu? - paklausė Eliza po vieno ėjimo. 

— Gerai. 

Pradėjome kitą ėjimą. 

— Ar galiu iškeisti savo gaublį į tavo gėlę? 

— Gerai. 

Pradėjome kitą ėjimą. 

— Ar galiu iškeisti savo futbolo kamuolį į tavo grietininius le- 
dus? 

Mano susierzinimas didėjo. 

— Eliza, be galo įkyru, kai tu nuolat skaitai korteles, - pasakiau 
jai. - Turėkis, ką gauni, ir galėsi iškeisti jas pabaigoje. „Gauni, ką 
gauni, ir neapsigauni.“ 


— Gerai, - linksmai pasakė ji. 

Tik vėliau supratau, kad galėjau suformuluoti savo prašymą 
švelniau: „Žaisti daug smagiau, jei žaidžiama greitai. Ar galime ap- 
sikeisti pabaigoje?“ 

Tą vakarą man sekėsi geriau greičiausiai dėl to, kad buvau labai 
pavargusi ir atsiguliau miegoti apie devintą valandą vakaro. Miegas 
yra puikus būdas susilaikyti nuo kritikos. Bet kai pasakiau Džei- 
miui: „Aš tokia pavargusi, kad einu miegoti“ — ar tai buvo skundas, 
ar tvirtinimas? Vis dėlto tai skambėjo kaip skundas. Turėjau atrasti 
geresnę formuluotę: „Miegas taip vilioja, kad manau, jog šiandien 
anksti išjungsiu šviesas.“ 

Per Polianos savaitę daug pastangų reikėjo prisiminti, kad mano 
tikslas — svarbiausias dalykas. Per dieną užsiimdama reikalais pa- 
sižadėjimą pamiršdavau. Taigi pasitelkiau vieną iš dėmesingumo 
strategijų, kurias taikiau lapkričio mėnesį, ir trečiąjį rytą ant rankos 
užsimoviau plačią oranžinės spalvos apyrankę, kurią turėjau nešioti 
per visą Polianos savaitę, kad nuolatos prisiminčiau tikslą — išsakyti 
tik teigiamus atsiliepimus. Apyrankė pasitarnavo pakankamai šau- 
niai, išskyrus tai, kad vieną kartą pagavau save draugei skundžian- 
tis, jog ji per sunki ir nepatogi! Ironiška, bet būtent apyrankė turė- 
jo priminti išsakyti tik teigiamus pastebėjimus. Tačiau patyriau ir 
pergalingų akimirkų. Nesiskundžiau, kai prapuolė interneto ryšys. 
Nebambėjau, kai Džeimis tris vakarus iš eilės kepė riebius desertus. 
Nesukėliau vėjo, kai Eliza netyčia įvežė į virtuvę Eleonoros vežimėlį 
ir šis paliko ant grindų juodą žymę. Ir kai Eleonora pagriebė mano 
lūpdažį nuo lentynėlės ir įmetė jį į tualetą, tepasakiau: „Nieko, juk 
netyčia.“ 

Per Polianos savaitę nė dienos neištvėriau nepasakiusi kokio 
nors neigiamo komentaro, bet, nepaisant to, laikiau ją sėkminga. 


Nors šimtaprocentinis sprendimo laikymasis buvo neįgyvendi- 

nama užduotis, dedamos pastangas padėjo sąmoningiau vertinti 
įprastą elgesį. Pasibaigus šiai savaitei, dar ilgai jutau Polianos sa- 


vaitės efektą. 


RASK SRITĮ, KURIOJE JAUTIESI SAUGI 


Neginčijamas žmogiškosios prigimties faktas yra tai, kad žmogus — 
„linkęs į neigiamus dalykus“: mes stipriau ir atkakliau reaguojame 
į tai, kas 6/oga, negu į tai, kas gera. Vasario mėnesį pastebėjau, kad 
santuokoje vieno lemiamo ar skaudaus poelgio arba veiksmo pada- 
rytai žalai ištaisyti reikia mažiausiai penkių gerų poelgių. Kalbant 
apie pinigus, yra taip: praradus tam tikrą pinigų sumą skausmas 
būna didesnis nei malonumas, patiriamas gavus tokią pat sumą. 
Džiaugsmo, kai mano knyga „Keturiasdešimt požiūrio taškų į 
Vinstoną Čerčilį“ pateko į bestselerių sąrašą, pajutau daug mažiau 
nei nevilties, kai perskaitydavau kokią nors prastą savo knygos re- 
cenziją. 

Vienas polinkio į neigiamus dalykus padarinys yra tai, kad protui 
nuobodžiaujant žmogus yra linkęs pasiduoti nerimą keliančioms ar 
piktoms mintims. O ilgi apmąstymai, kai galvojama apie paviršuti- 
niškus, nemalonius susitikimus arba liūdnus įvykius, verčia jaustis 
blogai. Iš tikrųjų viena iš priežasčių, dėl ko moterys dažniau nei vy- 
rai kenčia nuo depresijos, gali būti tai, kad jos labiau linkusios viską 
apmąstyti. Vyrai paprastai nukreipia dėmesį įsitraukdami į kokią 
nors veiklą. Tyrimai rodo, kad dėmesio nukreipimas yra galingas 
nuotaikos perkeitimo įrankis, mat priešingai, nei žmonės mano, 
būdamas nuolat susitelkęs į blogą nuotaiką ją tik pagilinsi. 

Pastebėjau ir savo pačios polinkį dažnai apie ką nors mąstyti, 


tad norėdama jį sumažinti sugalvojau „saugios vietos“ idėją. Mar 

kartą, kai lankiausi buvusioje teisės mokykloje, pastebėjau ženklą 
prie lifto, kuriame buvo parašyta, kad ten „saugi vieta“. Turbūt tai 
vieta, kur žmogus, sėdintis invalido vežimėlyje ar turintis kokią 
nors fizinę negalią, turėtų skubėti kilus gaisrui. Ta frazė man įsimi- 
nė ir aš nusprendžiau, kad vos pradėjusi svarstyti apie ką nors bloga, 
imsiu sąmonėje ieškoti „saugios vietos“. 

Kai prireikia ieškoti „saugios vietos“, dažnai galvoju apie V. Čer- 
čilio kalbas, ypač apie jo panegiriką Neviliui Čemberlenui (Nevil- 
Ie Chamberlain). Arba apie ką nors juokinga, ką padarė Džeimis. 
Prieš daugel metų, kai mudu buvome ką tik susituokę, Džeimis 
atėjo į miegamąjį vilkėdamas tik trumpikes ir pranešė: 

— Aš esu ŠOKIO DIEVAS! 

Ir pradėjo straksėti laikydamas tiesias rankas prie šonų. Kaskart 
tą prisiminusi vis dar juokiuosi. Mano draugė sakė galvojanti apie 
vaikus. Kita draugė — ne rašytoja — mintyse ima kurti trumpus 
apsakymus. Kai berniukų, kurie įkvėpė sukurti „Piterį Peną, tėvas 
Arturas Levelinas Deivisas (Arthur Llewelyn Davies) gijo po opera- 
cijos, kurios metu buvo pašalintas jo skruostikaulis ir dalis viršuti- 


nės burnos, jis parašė raštelį Dž. M. Bariui (J. M. Barrie): 


Dalykai, apie kuriuos galvoju: 

Maiklas eina į mokyklą. 

Portgvaros kaimelis ir mėlyna Sisės suknelė. 
Burfamo sodas. 

Kirkbio vaizdas už slėnio... 

Džekas maudosi. 

Peteris sureaguoja į juoką. 

Nikolas sode. 

Visada apie Džordžą. 

Šios frazės nieko nereiškė kitam žmogui, bet jam tai buvo sritys, 


kuriose jautėsi saugus. 


Lapkričio mėnesio pabaigoje supratau, kad viena iš svarbiausių 
laimės projekto pamokų yra tokia: laikydamasi pasižadėjimų ir 
užsiimdama tuo, dėl ko jaučiuosi laimingesnė, tokia ir jaučiuosi 
bei elgiuosi doriau. Daryk gera, jauskis gerai; jauskis gerai, daryk 
gera. 

Per šį mėnesį pastebėjau, kad labai dažnai pasakau ką nors nei- 
giama apie Elizos plaukus. Mudu su Džeimiu manome, kad ji gra- 
žiausiai atrodo, kai plaukai siekia pečius, bet ji maldavo, kad leistu- 
me auginti ilgesnius. 

— Gali auginti ilgus plaukus, jei pažadi, kad jie bus gražiai su- 
šukuoti ir nelįs į veidą, - gąsdinau ją kartodama žodžius, kuriuos 
tuščiai kartoja milijonai tėvų. 

Ji prižadėjo, bet, aišku, plaukai nuolat lindo jai į veidą. 

„Eliza, susišukuok, tu susivėlusi.“ 

„Eliza, tavo plaukai susivėlę, sušukuok juos į šoną.“ 

„Eliza, pasiimk gumelę arba plaukų segtuką, turi susisegti plau- 
kus.“ 

„Eliza, tik nesakyk, kad jau susišukavai.“ 

Tokia kritika nepatiko nei jai, nei man. Norėjau pakeisti šį įpro- 
tį. Taigi kitą kartą susierzinusi dėl jos plaukų pasakiau: 

— Atnešk man šepetį, — ir pradėjau ją šukuoti — ne greitai ir 
šiurkščiai, kaip kartais nutikdavo rytais, kai skubėdavau ir neturė- 
davau kantrybės, o švelniai. 

— Man labai patinka, kai tavo plaukai glotnūs ir blizga, - pasa- 
kiau. — Jie tokie gražūs. 


Eliza atrodė kiek nustebusi. 

Kitą kartą pamėginau tą patį. 

— Leisk sušukuoti tau plaukus, — pasakiau jai. — Man labai pa- 
tinka tą daryti. 

Elizos plaukai ilgainiui vis tiek išdrikdavo, bet manęs tai jau taip 


stipriai nebeerzino. 


e Zvyliktas skyrius « 


Žano dis 


TOBULA NAUJOKŲ 
MOKYMŲ STOVYKLA 


Laimė 


TOBULA MOKYMŲ STOVYKLA. 


Vienuolika mėnesių mano dėmesys buvo sutelktas į konkrečius 
pasižadėjimus, o šį paskutinį —- gruodžio mėnesį norėjau išmėginti 
„tobulą mokymų stovyklą“, tai yra laikytis iš karto jų visų. Steng- 
siuosi nematyti nieko kito, tik pasižadėjimų lentelėje šviečiančias 
„auksines įvertinimo žvaigždes“. Toks tobulumo siekis baugino, 
mat norint laikytis pasižadėjimų reikėjo ypatingos proto discipli- 
nos ir savikontrolės, jau nekalbant apie tai, kad teko skirti daug 
laiko. 

Taigi ištisą mėnesį tvarkiausi, švarinausi, organizavau, išjung- 
davau šviesą. Dainavau rytais, garsiai juokiausi, pripažindavau 
kitų žmonių jausmus, kai ką nutylėdavau. Rašiau tinklaraštį, 
prašiau pagalbos, verčiau save, dalyvaudavau, išklysdavau iš ke- 
lio, rašiau vieno sakinio dienoraštį. Susitikdavau su savo rašytojų 
strategijos grupe ir su vaikiškos literatūros skaitymo grupe. Klau- 
siausi hipnozės įrašo. Nevalgiau perdirbtojo maisto. Pirkau tai, kas 
reikalinga. 

Žinoma, kai ko atlikti nepavyko. Kad ir kaip stengiausi, „tobu- 
los mokymų stovyklos“ metu vis tiek nepajėgiau vykdyti visų pa- 
sižadėjimų. Pasižadėjimai! Net ir praėjus visiems tiems mėnesiams 
stebėjausi, kaip veiksmingai jie padeda man jaustis laimingai, jei tik 
ištikimai jų laikausi. Dažnai pagalvodavau apie vieno iš šio proce- 
so globėjų Samuelio Džonsono, užkietėjusio pasižadėjimų kūrėjo ir 


laužytojo, 1764-ųjų metų dienoraščio įrašą: 

Jau penkiasdešimt penkerius metus praleidau ieškodamas 
sprendimo. Kiek tik save menu, vis ieškodavau būdų ir schemų 
geresniam gyvenimui sukurti. Nieko nepadariau. Taigi mane 
spaudžia poreikis veikti, nes liko mažai laiko. O DIEVE, palai- 
mink mane, kad tinkamai nuspręsčiau ir laikyčiausi savo pasi- 


žadėjimų. 


Ar gruodžio mėnesį buvo nors viena tobula diena? Ne. Ber aš vis 
tiek stengiausi. Vienas iš laimės projekto padarinių buvo tai, kad 
net ir blogą dieną vertinau kaip gerą blogą dieną, ir tai man labai 
padėjo. Jei jausdavausi liūdna, pasinaudodavau nuotaikos kėlimo 
strategijomis: nueidavau į sporto salę, atlikdavau kokį nors darbą, 
stengdavausi kuo greičiau numalšinti alkį, iš sąrašo išbraukdavau 
kokią nors nuolatos atidėliojamą užduotį, susitikdavau su kitais 
žmonėmis, linksmai leisdavau laiką su šeima. Kartais visai nesisek- 
davo, bet atlikdama šiuos konstruktyvius žingsnius net ir nekokią 
dieną gebėdavau rasti šviesių akimirkų, ir dienos pabaigoje galėda- 
vau patenkinta pasakyti, kad tai buvo gera bloga diena. 

Viena aplinkybė mane labai padrąsino: tinklaraštyje įrašiu- 
si pasiūlymą išsiųsti žmonėms savo Pasižadėjimų lentelę, į kurią 
jie galbūt norėtų pasižiūrėti kaip į pavyzdį formuluodami savus 
pasižadėjimus, sulaukiau laiškų su kitų žmonių laimės projektų 
aprašymais. Keletas netgi įkūrė savo tinklaraščius, kad galėtų tų 
pasižadėjimų laikytis. Buvau labai patenkinta, kad pavyko įtikinti 
kai kuriuos skaitytojus išmėginti šį metodą ir pasižadėjimus, kurie 
man padėjo. 
I A ---- 


Labai dėkoju, kad pasidalijote Pasižadėjimų lentele. Be to, kad pati 


noriu išmėginti ką nors panašaus, mudu su vyru rengsime pasiža- 

dėjimų mėnesį, per kurį telksime dėmesį į savo santuoką. Manau, 
kad praėjus keliems emociškai nestabiliems mėnesiams bus smagu 
išmėginti šią veiklą, ir kad tai padės atkurti tarpusavio ryšį. Mes dar 
nepradėjome (o tai dar vienas požymis, kad darbas trukdo koky- 
biškai praleisti šiek tiek laiko drauge), o tik kalbėjome, jog reikėtų 
pradėti greičiau, bet aš jau apmąsčiau paprastus šio Susitelkimo į 
santuoką mėnesio pasižadėjimus, kaip antai „pasimatymo vakarą“, 
„fizinę meilės išraišką“, siekį drauge imtis kokios nors naujos veiklos, 
klausytis sutuoktinio, vieną popietę pabėgti iš darbo, išvažiuoti pa- 
sivažinėti (mums visuomet pavyksta geriau pasikalbėti, kai dviese 
esame mašinoje). Mudu kartu jau ilgą laiką, tad daug ką vertiname 
kaip savaime suprantamą dalyką ir nebekreipiame dėmesio į kas- 
dienius mažus dalykus, tad jei imsime juos pastebėti, galbūt pasiju- 


sime laimingesni. 


[Tinklaraščio įžanga:] Neseniai mane įkvėpė Grečen Rubin Laimės 
projektas. Man labai patiko panagrinėti jos mintis apie tai, kas daro 
mus laimingus, ir pasistengti pritaikyti tą savo pačios gyvenime. Kiek- 
vieno asmens laimės projektas išskirtinis, bet esu tikra, kad daug 


My - 


dalykų yra bendrų. Grečen metė kitiems iššūkį sukurti savąjį laimės 
projektą ir aš šį iššūkį priimu! 

Į šį projektą įtraukiau savo draugę — vadinsiu ją Džene. Galbūt 
prie mūsų prisidės ir mano vyras. Drauge seksime savo keliones. 

Laimės projektu susidomėjau dėl to, kad norėjau sužinoti, ar tie 
laimės principai gali būti taikomi ir vaikams. Nagrinėsiu ir tai. 

O svarbiausia, žinau, kad laimingiausia jaučiuosi tada, kai tuo, ko 


išmokau, galiu dalytis su kitais. Taigi viską aprašysiu čia. Bus smagu! 


Be to, kad stengiuosi būti dėmesingas ir išreikšti dėkingumą tiems, 
kuriuos vertinu, norėčiau pasidžiaugti, kad jūsų tinklaraštis jau kurį 
laiką daro labai teigiamą įtaką mano gyvenimui. Čia jūs parašėte 
keletą dalykų apie pasižadėjimus, ir tai įkvėpė mane sukurti savuo- 


sius. Žinodamas, kad turiu sukonkretinti tai, ką galiu pasiekti, ir kad 


379 


e LAIMĖS PROJEKTAS «e 


jausiuosi laimingesnis daugiau bendraudamas, parašiau tris bendrus 
tikslus, kuriais remdamasis pabaigoje galėsiu įvertinti, kaip man pa- 
sisekė: 

I. Lankyti kokias nors pamokas. 

2. Savanoriauti. 

3. Prisidėti prie grupės. 

Netrukus užsirašiau į dvejus kursus, kad toliau tobulėčiau mo- 
kydamasis. Taip pat ėmiau savanoriauti viename berniukų skautų 
būryje — šiai organizacijai priklausiau, kai buvau paauglys. Pirmąjį 
pusmetį šie pasižadėjimai užėmė didžiąją mano laiko dalį. Neseniai 
ėmiausi trečiojo tikslo ir įstojau į irkluotojų klubą. 

Nedvejodamas galiu pasakyti, kad šie trys pasižadėjimai suteikė 
man daugiausia džiaugsmo per visus metus. Ekonomikos kursuose 
susiradau svarbių draugų, dirbdamas su skautais išmokau motyvuoti 
ir vadovauti, o dabar, prisidėjęs prie irkluotojų klubo, pradedu plėsti 
savo visuomeninį ratą (kartu daugiau mankštinuosi). Kai žmonės 
klausia manęs, ką aš veikiu, pasakoju jiems apie tai, kaip įgyvendinu 
savo pasižadėjimus, ir tai skamba labai įdomiai. O svarbiausia, jaučiu 
pasitenkinimą ir esu tikrai laimingesnis. 

Dabar pradėjau lankyti trečiąjį kursą ir galvoju stoti į vyno klubą. 
Taip pat penkis kartus per savaitę einu pasivaikščioti ir skatinu save 
naudotis daugeliu jūsų pasiūlymų (vienas iš labiausiai man patikusių 
yra tas, kurį pasakė jūsų tėtis: tereikia užsimauti batus ir eiti prie 
pašto dėžutės). 

Jūsų tyrimai ir patirtis labai daug ko išmokė, ir noriu, kad žino- 
tumėte, jog jūsų darbas tikrai vertas pastangų. Jo poveikis mano 
gyvenimui pasireiškė iškart, ir esu tikras, kad tai tęsis daug metų, o 
gal ir visą gyvenimą. Kartais žmonės sako: jei jų veikla padaro įtaką 
nors vienam žmogui, tuomet buvo verta tą daryti. Jei taip, tai jūs 


jau daug padarėte! 


Kai atradau jūsų tinklaraštį, man prašviesėjo akyse ir aš pagalvojau, 


kad mūsų grupės nariams šis projektas labai patiks, nes mes visi 

ieškome laimės. Ir buvau teisi! Kai papasakojau apie šią idėją, visi 
labai susidomėjo. Mes susitiksime kitą pirmadienį ir pasidalysime kai 
kuriais savo „įsakymais“, o aš parodysiu jūsų Pasižadėjimų lentelę. 
Kaip teigiate tinklaraštyje, kiekvienas projektas bus kitoks, priklau- 
somai nuo žmogaus, bet skaitydama jūsų tinklaraštį supratau, kad 
galiausiai visi ieškome to paties dalyko... Laimės! 

Kurti savo laimę, rašyti „įsakymus“ ir tikrinti save atsižvelgiant 
Į pasižadėjimus — tiesiog GENIALU! Mano grupė įnirtingai ieško 
laimės, bet mes niekada nepagalvojome, kad galime tiesiog imti ir 
patys ją pasiimti; mes tiesiog stengiamės gyventi geriau ir tikimės, 
kad laimė ateis pati. 

Ilgainiui pamatysime, kaip seksis, bet šiuo metu mūsų grupę 
tikrai sužavėjo perspektyvos ir „namų darbų“ užduotis — surašyti 


savo „įsakymus“. 


Praėjusį savaitgalį su dukterimi ir jos drauge susitikome mano ma- 
mos namuose. Dukrai — dvidešimt aštuoneri, mamai — aštuonias- 
dešimt šešeri, o man kažkur per vidurį. Duktė ir jos draugė pradėjo 
kalbėti apie laimės projektą ir apie kai kuriuos priesakus, kuriuos 
sužinojo. Dukters draugė paminėjo idėją, kad reikia džiaugtis tuo, 
ką turi, pavyzdžiui, netausoti indų, nesaugoti suknelės dienai, kuri 
niekada neateis, ir t. tt Mano mama, LABAI taupi moteris, pradėjo 
kalbėti apie kažkokius nedidelius puodelius, kuriuos gavo kaip pa- 
likimą, ir pasakė, kad jie sudėti kažkur dėžėje spintoje, nes ji neturi 
vitrinos, kur galėtų juos išdėlioti. Pasiūliau nueiti į baldų parduotuvę 
ir nusipirkti tokią spintą, mano nuostabai — mama sutiko. Aplankė- 
me dvi parduotuves ir daug sužinojome apie senovines spintas. Iš- 
eidama iš antrosios parduotuvės mama pastebėjo kėdę, kuri atrodė 
labai patogi, šildė ir masažavo, o jai tai labai patiko. Galų gale Kalėdų 
proga sumokėjau pusę kainos už tą kėdę, o vėliau užsisakėme ir 
senovinę spintą. 

Visi žinome, kad daiktai laimės neteikia. Tačiau labai džiaugiausi, 


kad būdama aštuoniasdešimt šešerių mano mama turės porą daik- 

tų, kurie jai tikrai patinka. Kai pristatė kėdę, ji pasakė, kad greičiau- 
siai nebesės ant nieko kito. O kai atveš senovinę spintą, mums bus 
labai smagu ten sustatyti jos šeimos relikvijas. Ačiū už įkvėpimą! 


P 


Taigi buvau labai laiminga, kad mano tinklaraštis prisidėjo prie 


žmonių, kurių niekada nebuvau sutikusi, laimės. Žinoma, tokia ir 
buvo tinklaraščio paskirtis, bet mane sujaudino, kad tai iš tikrųjų 
veikia. 

— Tavieji metai pamažu baigiasi, - sakė man draugai. — Tai ar 
esi laimingesnė? 

— Be abejo! — atsakiau. 

— Ber iš kur žinai, kad taip yra iš tikrųjų? — paklausė manęs 
viena draugė mokslininkė. - Ar per metus atlikai kokius nors siste- 
minius matavimus? 

— Na, ne. 

— Neprašei, kad Džeimis kasdien rašytų taškus, pati nepildei 
nuotaikos lentelės ar ko nors panašaus? 

— Ne. 

— Tai gal nesi laimingesnė, o tik manai, kad tokia esi. 

— Na, - prisipažinau, — gal tai mano vaizduotė... bet ne. Žinau, 
kad esu laimingesnė. 

— Kaip? 

- Jaučiuosi laimingesnė! 

Ir tai buvo tiesa. 

Mano pirma nuostabioji tiesa apie laimę skelbia, 424 tobulėjimą 
lemia suvokimas, kada aš jaučiuosi gerai, kada - blogai ir kada — teisi. 
Visose šiose srityse pajutau milžinišką skirtumą. 

Pasirodo, pati reikšmingiausia man buvo 4242 jaučiuosi blogai 


dalis. Daugiausia laimės pajutau atsikračiusi blogų jausmų, kuriuos 

sukeldavo mano protrūkiai, priekaištai, apkalbos, nereikalingi 
daiktai ir netvarka, perdirbtojo maisto vartojimas, alkoholis ir visa 
kita. Daug laimingesnė pasijutau, kai sugebėjau pažaboti savo aš- 
trų liežuvį. Dabar man paprastai pavyksta nutilti ir pakeisti balso 
toną likus vos sekundei iki protrūkio pradžios arba tiesiog sakinio 
viduryje. Net pajėgiau pajuokauti priekaištaudama Džeimiui — dėl 
to, kad jis nesutvarko draudimo popierių arba neieško dingusios 
bibliotekai priklausančios knygos. 

Kartu patirdavau daugiau jaučiuosi gerai elementų: daugiau juo- 
kiausi su šeima, kalbėjomės apie vaikų literatūrą su knygų grupe, 
klausiausi muzikos, kuri man patinka. Išmokau daugybės būdų, 
kaip gauti daugiau laimės dedant tas pačias pastangas. 

Mano laimei buvo labai svarbu, kada jaučiuosi teisi, — kai ka- 
mavausi mėgindama apsispręsti, ar pereiti nuo teisės prie rašymo, 
bet pastaraisiais mėnesiais įgyvendindama daugelį pasižadėjimų to 
nebejutau. Tad gruodžio mėnesio pradžioje kilo mintis užsibrėžti 
tokį tikslą, kad galėčiau „jaustis teisi“ ateinančiais metais: norėjau 
prisidėti prie organų donorystės programos. Nors visi tikėjomės, 
kad Džeimiui persodinti kepenų niekada neprireiks, bet jo hepatito 
C virusas privertė labiau susidomėti šiuo klausimu. Jei pati pajėg- 
čiau sugalvoti, kaip, nors ir menkai, prisidėti skatinant organų do- 
norystę šalyje, jausčiau, kad pajėgiau perkeisti skausmingą asme- 
ninę patirtį į didesnį gėrį. Jau pradėjau kaupti vardus ir šaltinius, 
kuriais norėjau pasidomėti. Toks darbas man nelabai patiko, bet 
supratau, kad šis projektas padėtų „jaustis teisiai“. 

Labiausiai mane nustebino pirmos nuostabiosios tiesos skelbia- 
mo tobulėjimo svarba. Per daug to nesureikšminau, nors ir buvau 
pavadinusi ketvirtuoju laimės elementu. Tačiau mano laimės pro- 


jektas įrodė, kad tobulėjimo pojūtis labai stipriai prisideda prie 

laimės jausmo. Nors instinktyviai noriu vengti naujovių ir iššū- 
kių, iš tikrųjų būtent tai suteikia daugiausia laimės net ir tokiai 
nuotykių nemėgstančiai sielai kaip aš. Ypač akivaizdžiai pastebė- 
jau, kad didžiuliu laimės šaltiniu pasidarė tobulėjimo pojūtis, kurį 
teikia tinklaraštis. Sėkmingai perpratusi šį įgūdį pajutau pasiten- 
kinimą ir įgijau gebėjimų, kurie suteikė energijos dar ryžtingiau 
eiti į priekį. 

Žmonės vis užduodavo man dar vieną klausimą: „O kaip dėl 
Džeimio - ar jis pasikeitė, ar jis laimingesnis?“ Žinojau viena: Džei- 
mis nebūtų labai laimingas, jei kamuočiau jį versdama pateikti išsa- 
mią savo emocinės būklės analizę. Tačiau net ir žinodama tai, vieną 
vakarą nesusilaikiau ir paklausiau: 

— Ar manai, kad mano laimės projektas padarė tave laimingesnį? 
Ar manai, kad nors kiek pasikeitei? 

— Ne, - atsakė jis. 

Bet jis pasikeitė. Kai lioviausi priekaištavusi, jis ėmėsi užduo- 
čių, kurių niekada anksčiau nesiimdavo, pavyzdžiui, apsipirkti 
šventėms arba surašyti finansinius duomenis į Owicken programą. 
Jis daug geriau nei prieš metus atlikdavo nedidelius dalykus, pa- 
vyzdžiui, atsakydavo į mano laiškus ir retkarčiais ištuštindavo pa- 
naudotų sauskelnių kubilą. Jis ne tik prisiminė mano gimtadienį šį 
mėnesį — vos nubudęs pasakė: „Su gimtadieniu“, bet dar ir suruošė 
šeimos šventę, nupirko man dovaną ir fotografavo (Džeimis nieka- 
da nefotografuoja). 

Be to, jis perprato daugiau mano kalbų apie laimę, nei aš ma- 
niau. Vieną dieną, kai buvome mieste su reikalais, nugirdau jį sa- 
kant Elizai: 

— Kai ateisime į dėžučių parduotuvę, pamatysi kai ką įdomaus. 


Mamytė nusipirks daiktą už penkis dolerius ir dėl to bus labai lai- 

minga. Žmogus gali pasijusti laimingas ir dėl labai mažų dalykų, 
nesvarbu, kiek tai kainuoja. 

Kokį daiktą Džeimis turėjo galvoje? Ogi kempinės laikiklį, ku- 
ris tvirtinamas prie sienos vakuuminiais gaubteliais. Norėjau tokio 
laikiklio nuo tada, kai pamačiau jį savo svainio ir jo žmonos bute. Ir 
Džeimis neklydo, buvau be galo laiminga, kad jį nusipirkau, — ta- 
čiau ankstesniais metais jis niekada nebūtų šito pastebėjęs. O iš viso 
to, ką Džeimis padarė ir dėl ko pasijutau itin laiminga, labiausiai 
patiko, kai man supykus, kad nepaskambino ten, kur buvo žadėjęs, 


jis atsiuntė tokį laišką: 


NUO: Džeimso Rubino 


KAM: Grečen Rubin 


TEMA: Nepyk - žiūrėk žemiau 


385 


+ LAIMĖS PROJEKTAS e 


Prisipažįstu, pradėjusi laimės projektą nuogąstavau, kad nustojus 
priekaištauti ir skųstis visi darbai guls man ant pečių. Taip nenuti- 
ko. Priežastinis ryšys neįžvelgiamas, tad manasis laimės projektas 
gal ir neprisidėjo prie Džeimio pokyčių, bet vis dėlto namuose tvy- 
rojo daug laimingesnė atmosfera. Čia moksliškai neišmatuosi. Gal 
tiesiog regėjau tai, ką norėjau matyti. Galbūt, bet koks skirtumas? 

Jei manau, kad esu laimingesnė, tai tokia ir esu. Čia ketvirta 
nuostabioji tiesa. Nors ši nuostabioji tiesa yra paskutinė mano su- 
galvota nuostabioji tiesa, iš tikrųjų ją suvokiau pačią pirmąją aki- 
mirką autobuse, kai kilo mintis sukurti laimės projektą. Nesu lai- 
minga, jei nemanau, kad tokia esu, o stengdamasi telkti dėmesį į 
savo laimę iš tikrųjų galiu ją patirti. 

Nors pirma nuostabioji tiesa buvo be galo naudinga, nes paro- 
dė, kaip keisti gyvenimą, kad būčiau laimingesnė, antra nuostabioji 


tiesa buvo reikšmingesnė mano supratimui apie laimės prigimtį. 


Vienas iš geriausių būdų pačiai tapti laimingai — tai padaryti 
laimingus kitus. 
Vienas iš geriausių būdų padaryti Ai:us laimingus — tai pačiai 


būti laimingai. 


Antra nuostabioji tiesa aiškiai parodė, kodėl stengtis būti laimingam 
nėra savanaudiška ir kodėl, kaip pasakė Robertas Luisas Stivenso- 
nas (Robert Louis Stevenson), „nėra kitos tokios pareigos, kurios la- 
biau nevertintume, kaip pareigos būti laimingam“. Kai jausdavausi 
nelaiminga, būdavau liūdna, mieguista, norėdavau gintis ir manęs 
nedomindavo kiti žmonės, negana to — kai jausdavausi pikta arba 
pasipiktinusi, ieškodavau pasiteisinimų, kaip jaustis dar piktesnei 


ir labiau pasipiktinusiai. Kita vertus, kai jausdavausi laiminga, bū- 

davo lengviau elgtis nerūpestingai, dosniai, kūrybingai, būti gerai, 
padrąsinti ir padėti. 

Gruodžio mėnuo buvo labai sudėtingas seseriai Elžbietai: ji 
drauge su rašymo partnere kūrė bandomąjį televizijos scenarijų (tai 
buvo viena iš reikšmingiausių jos kada nors turėtų karjeros galimy- 
bių), kartu su sužadėtiniu Adamu nusipirko namą, planavo savo 
vestuves ir turėjo susitaikyti su neseniai nustatyta diabeto diagno- 
ze. Labai norėjau jai kaip nors padėti — ir sugalvojau, ką galėčiau 
padaryti. 

Paskambinau Elžbietai. 

- Ei, spėk ką? 

— Ką? - pasakė ji kiek išsigandusi. 

- Jaučiausi blogai dėl to, kad dabar išgyveni tokią įtampą, todėl 
nusprendžiau... — trumpam nutilau, kad būtų didesnis efektas, — 
„supirkti už tave švenčių pirkinius! 

— Greč, tikrai? — pasakė ji. - Būtų :2i7 nuostabu. 

Elžbietos patiriama įtampa, matyt, iš tikrųjų buvo tokia dide- 
lė, kaip ir maniau, kad ji net nesistengė apsimesti, jog prieštarauja 
mano siūlymui. 

— Aš labai noriu tą padaryti! - pasakiau jai. 

Ir iš tiesų norėjau. Labai apsidžiaugiau, kai jos balse išgirdau 
palengvėjimą ir džiaugsmo gaidelę. Ar būčiau pasisiūliusi viską nu- 
pirkti už save ir už ją, jei nesijausčiau laiminga? Ne. Ar būtų kilusi 
mintis jai padėti? Turbūt kad ne. 

Trečia nuostabioji tiesa buvo kitokia tiesa. Posakis „dienos il- 
gos, bet metai trumpi“ primindavo man gilintis į dabartį, džiaugtis 
metų laikais ir mėgautis šiuo metų laiku — gruodžio mėnesio Ka- 
lėdų nuotaika, mažais derančiais vyšninės spalvos mergaičių nakti- 


niais marškiniais, įmantria maudymosi rutina. 


387 


»+ LAIMĖS PROJEKTAS 6 


Didžiumą vakarų prieš guldama į lovą skubėdavau, stengdavau- 
si viską suruošti rytui arba krisdavau į lovą su knyga. Bet Džeimis 
turi vieną mielą įprotį. Mes tai vadiname „spoksoti su meile“. Kas 
kelias savaites jis man sako: „Eikš paspoksoti su meile“, ir mudu 
einame pasižiūrėti, kaip miega Eliza su Eleonora. 

Vieną vakarą jis atitraukė mane nuo kompiuterio. 

— Ne, aš turiu dar labai daug padaryti, - pasakiau jam. — Turiu 
iki rytdienos pabaigti keletą dalykų. Eik vienas. 

Bet jis neklausė, todėl galiausiai nuėjau su juo pastovėti Eleono- 
ros kambario tarpduryje. Mudu „su meile spoksojome“ į jos mažą 
kūnelį, snaudžiantį tarp didžiulės knygų krūvos, kurias ji reikalavo 
laikyti savo vaikiškoje lovelėje. 

Pasakiau jam: 

— Vieną dieną galvosime apie dabartinius laikus ir vargiai at- 
minsime, kad kada nors turėjome tokius mažus vaikus. Sakysime:: 
„Pameni, kaip Eleonora gerdavo iš raudono čiulpiamojo puodelio, 
arba kaip Eliza nuolat avėdavo raudonas šlepetes?“ 

Jis suspaudė man ranką: 

- Ir sakysime: „Buvo tokie laimingi laikai.“ 


Dienos ilgos, bet metai trumpi. 


Kai per tuos metus žmonės manęs klausdavo: „Tai kokia toji laimės 
paslaptis?“, aš atsakydavau skirtingai: „Mankšta“, „Miegas“, „Da- 
ryk gera, jauskis gerai“ arba „Stiprink ryšius su kitais žmonėmis“. 
Bet gruodžio mėnesio pabaigoje supratau, kad laimės projektui 
labiausiai padėjo ne šie pasižadėjimai ar keturios mano sukurtos 
nuostabiosios tiesos, ne mokslas, apie kurį sužinojau, ir ne dvasin- 
gos knygos, kurias perskaičiau. Vienintelis veiksmingiausias daly- 


kas buvo tai, kad pildžiau Pasižadėjimų lentelę. 

Iš pradžių lentelė man buvo tik dar vienas elementas, su kuriuo 
įdomu eksperimentuoti, kaip ir dėkingumo dienoraštis. Bet ilgai- 
niui supratau, kad ji be galo svarbi. Sugalvoti pasižadėjimus nebu- 
vo pati sunkiausia laimės projekto dalis (nors kai kuriais atvejais 
nustatyti tinkamą pažadą buvo sunkiau, nei maniau); sunkiausia 
buvo juos vykdyti. Noras keistis buvo beprasmis, jei negalėjau rasti 
būdo tam pokyčiui įvykdyti. 

Pasižadėjimų lentelė suteikė galimybę nuolatos viską apžvelgti ir 
kontroliuoti, taip galėjau uoliai mokytis. Posakiai „pralinksmėk“, 
„išreikšk meilę“ arba „būk atlaidesnė žmonėms“ vis šmėžuodavo 
galvoje ir dėl jų dažnai keisdavau savo elgesį. Kai bibliotekoje susier- 
zinau, kad šalia manęs dirbanti moteris garsiai dūsavo, pamėginau 
„sekti dvasinio mokytojo pavyzdžiu“: šventoji Teresė pasakojo isto- 
riją, kaip kartą, kai šalimais esanti vienuolė per vakarines maldas 
čepsėjo ir tai varė ją iš proto, ji taip stengėsi nugalėti susierzinimą, 
kad net išpylė prakaitas. Nors man ir nepavykdavo tobulai laikytis 
pasižadėjimų, sekėsi vis geriau, o kuo geriau jų laikydavausi, tuo 
jausdavausi laimingesnė. 

Netikėtai pastebėjau, kad daugelis žmonių vietoje žodžio „pa- 
sižadėjimas“ vartoja žodį „tikslas“, ir vieną dieną gruodžio mėne- 
sį staiga supratau, kad skirtumas, tiesą pasakius, yra labai didelis. 
Tikslas pasiekiamas, o pasižadėjimo /aikomasi. „Nubėgti marato- 
ną“ — puikus tikslas. Tai konkretu, nesunku išmatuoti sėkmę, ir jei 
jau tą padarei, tai padarei. „Dainavimą ryte“ ir „geresnį mankšti- 
nimąsi“ tinkamiau laikyti pasižadėjimais. Juk vieną dieną nubudęs 
nepamatysi, kad štai jau tą pasiekei. Tai dalykai, kuriuos turi nu- 
spręsti atlikti kiekvieną dieną, ir taip visą gyvenimą. Ėjimas tikslo 
link suteikia tobulėjimo pojūtį, kuris toks svarbus laimės jausmui; 


bet labai lengva prarasti drąsą, jei pasiekti tikslą daug sunkiau, nei 

tikėjaisi. Be to, kas nutinka, kai pasieki tikslą? Tarkime, bėgi ma- 
ratoną. Ir kas paskui — nustoji treniruotis? Susikuri naują tikslą? 
Kalbant apie pasižadėjimus, čia lūkesčiai kitokie. Pasižadėjimus 
stengiuosi vykdyti kiekvieną dieną. Kartais pavyksta, kartais ne, 
ber kiekviena diena yra nauja pradžia ir nauja galimybė. Man neky- 
la minčių pasižadėjimų atsisakyti ir jų nebesilaikyti, todėl manasis 
entuziazmas nesumažėja net ir tada, jei jie vis dar kelia iššūkius. O 
jie tokie ir yra. 

Sulig kiekvienu praeinančiu mėnesiu vis geriau suvokiau pir- 
mojo įsakymo svarbą: „Būk Grečen.“ Didieji išminčiai per amžius 
pabrėždavo: viena iš svarbiausių užduočių — atrasti asmenines pri- 
gimties taisykles. Savąją laimę turėjau sukurti ant savo charakterio 
pagrindo; turėjau pripažinti tai, dėl ko iš tiesų jaučiausi laiminga, 
o ne tai, dėl ko norėjau jaustis laiminga. Vienas iš didžiausių lai- 
mės projekto netikėtumų buvo suprasti, kaip sunku save pažinti. 
Mane visuomet šiek tiek erzino, kad filosofai nuolat akcentuoja tai, 
kas atrodė pakankamai akivaizdu, bet galiausiai supratau, jog visą 
gyvenimą praleisiu stengdamasi išnarplioti klausimą, kaip „būti 


Grečen“. 


Juokinga: tik gruodžio mėnesį, kai mano laimės projektas veik bai- 
gėsi, susimąsčiau, kodėl išvis prireikė jo imtis? Taip, važiuodama 
autobusu suvokiau, kad noriu būti laimingesnė, ir man tikrai pa- 
lengvėjo bei patyriau jaudulį peržengdama įprastus savo gyvenimo 
rėmus, kad galėčiau mąstyti apie transcendentinius dalykus. Bet 
kas mane skatino vykdyti tą projektą visus metus? 

Džeimis išsakė savo nuomonę: 

— Manau, šis laimės projektas yra tam, kad galėtum geriau kon- 


troliuoti savo gyvenimą. 


390 


» GRUODIS. TOBULA NAUJOKŲ MOKYMŲ STOVYKLA e 


Ar tai tiesa? 

Galbūt. Kontrolės pojūtis yra esminis laimės elementas — jis 
geresnis laimės pranašas nei, pavyzdžiui, pajamos. Be galo svarbu 
jaustis savarankiškam, gebėti rinktis savo gyvenimo įvykius arba 
tai, kaip leisti laiką. Pasižadėjimų įvardijimas ir jų laikymasis pa- 
dėjo pajusti, kad labiau kontroliuoju savo laiką, kūną, veiksmus, 
aplinką ir netgi mintis. Savojo gyvenimo kontrolė tikrai buvo lai- 
mės projekto dalis, ir didesnis kontrolės pojūtis man labai padėjo 
jaustis laimingesnei. 

Bet kartu vyko ir tam tikri gelminiai dalykai. Nors to nepaste- 
bėjau iš karto, tačiau vėliau ėmiau suvokti, kad tai buvo pasiren- 
gimas kažkokiam didingam, bauginančiam išbandymui arba Pas- 
kutiniojo Teismo dienai. Mano Pasižadėjimų lentelė iš tikrųjų yra 
mano sąžinė. Įdomu, ar vieną dieną prisiminusi šiuos laimės pro- 
jekto metus nesistebėsiu savo... naivumu. Galbūt kokį nors tamsų 
tolimą rytą galvosiu: „Kaip lengva :24a buvo būti laimingai.“ Kokia 
laiminga jausiuosi, kad padariau viską, kas buvo mano valioje, kad 
galėčiau vertinti dabartinį gyvenimą tokį, koks jis yra. 

Metai baigėsi, ir aš tikrai jaučiuosi laimingesnė. Pabaigusi visus 
tyrinėjimus supratau tai, ką visą laiką žinojau: galiu pakeisti savo 
gyvenimą jo nekeisdama. Kai pradėjau ieškoti ir pamėginau pa- 
siekti savo raudonas šlepetes, pastebėjau, kad visą laiką buvau į jas 


įsispyrusi, o prie mano virtuvės lango suokė mėlynoji paukštė. 


PABAIGOS ŽODIS 


Džeimis išmėgino vaistus VX-950 nuo hepatito C. Blogos naujie- 
nos: gydymas buvo neveiksmingas. Geros naujienos: jo kepenys ir 
toliau stabilios būklės. 

Mano sesers diabetas kontroliuojamas. 

Savo tinklaraščio metinių proga, pasitelkusi Lu/u.com, išleidau 
knygą, kurioje yra visų metų įrašai. 

Kai vaikiškos literatūros skaitymo grupėje susirinko dvidešimt 
narių, turėjome kitiems norintiesiems atsakyti, ir aš įkūriau antrąją 
vaikiškos literatūros skaitymo grupę, į kurią galėjo įsitraukti dau- 
giau entuziastų. 

Sukūriau kelis vienos minutės trukmės internetinius filmukus: 
„Metai trumpi“ (www.theyearsareshort.com) ir „Suaugusiojo pa- 
slaptys“ (www.secretsofadulthood.com). 

Be Džeimio ir anytos, dar įtikinau savo uošvį bei aštuonis kitus 
draugus lankyti svarsčių kilnojimo treniruotes. 

Kad „dalyvaučiau“, „susirasčiau tris naujus draugus“ ir „saugo- 
čiau laimingus prisiminimus“, pasisiūliau būti viena iš dviejų Elizos 
klasės tėvų komiteto narių. 

Susisiekiau su keliais organų donorystės srityje dirbančiais žmo- 


nėmis ir, praėjus ilgam savišvietos laikotarpiui, įstojau į Niujorko 

organų donorų tinklo valdybą. Nepamirškite patys prisidėti prie 
organų donorystės registro: www.donatelife.net. 

Įkvėptos nuostabios ir keistos Dž. M. Bario (J. M. Barrie) kny- 
gos „Išsigelbėję Juodojo ežero salos berniukai“ (Zbe Boy Castaways 
of Black Lake Island) (Jeilio Beineko bibliotekos kolekcija), kurioje 
istorija pasakojama pasitelkus Levelino Deiviso (Llewelyn Davies) 
fotografuotų berniukų nuotraukas, mudvi su drauge atlikome su- 
dėtingą projektą: parašėme istorijos planą, surinkome kostiumus ir 
nufotografavome savo vaikus Centriniame parke. Dabar stengia- 
mės kokiu nors būdu šį projektą paskelbti. 

Sėkmingai nustojusi maitintis perdirbtuoju maistu, ilgainiui 
nustojau valgyti Zas:i D-Lite - labai skanų, tačiau gerokai perdirb- 
tą šaldytą jogurtą, kuris parduodamas kiekviename parduotuvių 
tinkle visame Niujorke. 

Pradėjau keltis 6.15 val. ryto, užuot kėlusis 6.30 val., kad rytai . 
būtų sklandesni. 

Kartu su animatoriumi Čariu Peru (Chari Pere) sukūriau trum- 
pą komiksą ir pavadinau „Grečen Rubin ir aistros ieškojimas“. Pa- 
rašykite man adresu www.happiness-project.com, jei norite gauti 
kopiją. 

Norėdama padėti kitiems kurti savus laimės projektus, sukūriau 
Laimės projekto priemonių komplektą (www.happinessprojecttool- 
box.com), ten apibūdinau visas priemones, kurios labiausiai padėjo 
įgyvendinti manąjį projektą. 

Taip pat sukūriau „pradedančiųjų rinkinį“ tiems, kurie nori su- 
burti laimės projektą vykdančių žmonių grupę. Jei norite šį rinkinį 
gauti, užsiregistruokite mano tinklaraštyje. 

Beje, mano tinklaraštį išsirinko internetinis žurnalas S/zte 


(www.slate.com/blogs/blogs/happinessproject). 

Viename kokteilių vakarėlyje iš tiesų sutikau knygų kritiką Dei- 
vidą Grinbergą (David Greenberg) ir mudu labai maloniai pasišne- 
kučiavome. 

Aklasis pasimatymas, kurį suorganizavau birželio mėnesį, bai- 
gėsi vestuvėmis. 

Pardaviau pasiūlymą knygai apie mano laimės projektą. 


O dabar einu toliau laimingai gyventi. 


PADĖKOS 


Nors viena svarbiausių taisyklių, kurią išmokau vykdydama laimės 
projektą, buvo ta, kad svarbu padėkoti, vis tiek negaliu atsidėkoti vi- 
siems, kurie man padėjo įgyvendinti šį projektą, nes praktiškai kie- 
kvienas pažįstamas žmogus suteikė kokių nors įžvalgų ar pavyzdžių 
apie laimę. Būtų neįmanoma surašyti jų visų vardus ir pavardes. 
Tačiau kai kurių žmonių vaidmuo, vykdant projektą, buvo ypač 
svarbus. Be abejo, tai Freda Richardson ir Ashley Wilson. Lori Jack- 
son ir visi iš Inform Firness. Mano pirmosios vaikiškos literatūros 
skaitymo grupės nariai: Anamaria Allessi, Julia Bator, Ann Bras- 
hares, Sarah Burnes, Jonathanas Burnhamas, Danas Ehrenhaftas, 
Amanda Foreman, Bobas Hughesas, Susan Kamil, Pamela Paul, 
Davidas Sayloras, Elizabeth Schwarz, Jenny Smith, Rebecca Todd, 
Stephanie Wilchfort, Jessica Wollman, Amy Zilliax ir ypač Jennifer 
Joel; taip pat mano antrosios vaikiškos literatūros skaitymo grupės 
nariai: Chase Bodine, Betsy Bradley, Sophie Gee, Betsy Gleick, Le- 
vas Grossmanas, Caitlin Macy, Suzanne Myers, Edas Parkas, Jesse 
Scheidlower ir ypač Amy Wilensky. Mano rašymo strategijų grupė: 
Marci Alboher, Jonathanas Fieldsas, A. J. Jacobsas, Michaelas Mel- 
cheris, Karen Salmansohn ir Carrie Weber. Suaugusiųjų lireratū- 
ros skaitymo grupė atsirado anksčiau nei laimės projektas, bet joje 
kilusios mintys apie laimę man nepaprastai padėjo, grupės nariai: 
Ann Brashares, Betsy Cohen, Cheryl Effron, Patricia Farman-Far- 


maian, Sharon Greenberger, Samhita Jayanti, Alisa Kohn, Betha- 

ny Millard, Jennifer Newstead, Claudia Rader, Elizabeth Schwarz, 
Jennifer Scully, Paula Zakaria ir ypač Julia Bator. 

Dėkoju skaitytojams, kurie pateikė pastabas dėl knygos juodraš- 
čio: Deliai Boylan, Susan Devenyi, Elizabeth Craft Fierro, Reedui 
Hundtui, A. J. Jacobsui, Michaelui Melcheriui, Kim Malone Scott, 
Kathryn Tucker, Kamy Wicoff ir labiausiai Melanie Rehak. 

Dėkoju visiems, kurie dirbo su manimi prie įvairių laimės pro- 
jekto etapų: tolimiesiems Jayne Stevens ir Jeffrey'ui Kuo, grafikos 
dizainerei Charlotte Strick, animatorei Charie Pere, Tomui Rome- 
riui, Lauren Ribando ir visiems Chopping Block dizaino firmos dar- 
buotojams, Melissai Parrish ir Rea/ Simple.com komandai, Verenai 
Von Pfetten ir Anyai Strzemien iš he Huffington Post, Michaelui 
Newmanui iš S/aze. 

Labai dėkoju visiems savo draugams iš tinklaraščių pasaulio, ku- 
rie davė labai daug, patarimų, suteikė pagalbos ir nuorodų, štai keli - 
išjų: Leo Babauta, Therese Borchard, Chrisas Broganas, Benas Cas- 
nocha, Tyleris Cowenas, Jackie Danicki, Erin Doland, Asha Dor- 
nfest, Kathy Hawkins, Tony's Hsiehas, Guy'us Kawasaki, Danielle 
LaPorte, Carrie McCarthy, Brett McKay, Daniel Pink, J. D. Roth, 
Glen Stansberry, Bobas Suttonas, Colleen Wainwright... Galėčiau 
vardyti ištisus lapus. Tikiuosi, kad vieną dieną mes susitiksime. 

Nežinau, kaip atsidėkoti tinklaraščio skaitytojams, ypač tiems, 
kurių žodžius cituoju. Buvo labai smagu pasidalyti mintimis apie lai- 
mę su tokia daugybe protingų skaitytojų, ir tai man labai pa-dėjo. 

Labai dėkoju agentei Christy Eletcher ir redaktorei Gail Wins- 
ton — šios knygos kūrimas buvo ypač /2iminga patirtis. 


O labiausiai dėkoju savo šeimai. Jūs man esate oras. 


TAVASIS LAIMĖS PROJEKTAS 


Kiekvieno žmogaus laimės projektas bus išskirtinis, bet retas kuris 
ji pradėjęs negaus naudos. Savąjį laimės projektą pradėjau sausio 
mėnesį ir jis truko metus, nors tikiuosi, kad tęsis visą likusį gyve- 
nimą, bet jūsiškis laimės projektas gali prasidėti bet kada ir trukti 
tiek, kiek panorėsite. Galite pradėti nuo mažų dalykų (kas vakarą į 
tą pačią vietą pasidėti raktus) arba nuo didelių (pagerinti santykius 
su šeima). Tai priklauso nuo jūsų. 

Pirmiausia, kad nuspręstumėte, kokių pasižadėjimų laikytis, 
pamąstykite apie pirmą nuostabiąją tiesą ir atsakykite į šiuos klau- 
simus: 

— Kas jus skatina jaustis gerai? Kokia veikla patinka, yra smagi 
ar suteikia energijos? 

— Kas jus verčia jaustis blogai? Kas jūsų gyvenime yra pykčio, 
susierzinimo, nuobodulio, nusivylimo ar nerimo šaltiniai? 

— Ar kuri nors jūsų gyvenimo sritis neleidžia jums jaustis tei- 
siems? Ar norėtumėte pakeisti darbą, miestą, šeiminę padėtį ar kitas 
aplinkybes? Ar pateisinate savo lūkesčius? Ar jūsų gyvenimas at- 
spindi jūsų vertybes? 

— Kas jums teikia robulėjimo pojūtį? Kuriose gyvenimo srityse 
jaučiate pažangą, mokotės, patiriate iššūkius ir kur gerėja jūsų įgū- 
džiai? 

Atsakę į šiuos klausimus, susikursite gaires, kokie pokyčiai jums 


reikalingi. Nusprendę, kurioms sritims reikia permainų, nustatyki- 


te konkrečius ir išmatuojamus pasižadėjimus, kurie padės įvertinti 
pažangą. Pasižadėjimai yra veiksmingesni, kai jie konkretūs, o ne 
abstraktūs: sunkiau laikytis pažado „būti labiau mylinčiu tėvu“ nei 
„keltis penkiolika minučių anksčiau, kad būčiau apsirengęs prieš 
keliantis vaikams“. 

Kai nustatysite pasižadėjimus, atraskite būdą pažangai įvertinti 
ir sau atsiskaityti. Kurdama savo Pasižadėjimų lentelę pasinaudojau 
Bendžamino Franklino dorybių sąrašu. Galima pasinaudoti ir ki- 
tais būdais: suburti tikslinę grupę, rašyti vieno sakinio dienoraštį, 
kuriame būtų žymima pažanga, arba susikurti tinklaraštį. 

Dar viena svarbi užduotis — surašyti asmeninius įsakymus, ku- 
riais norite vadovautis. Pavyzdžiui, man pats svarbiausias — „būti 
Grečen“. 

Norėdama jums padėti, sukūriau Laimės projekto priemonių 
komplektą (www.happinessprojecttoolbox.com.), ten apibūdinau 
visas priemones, kurios labiausiai padėjo įgyvendinti manąjį pro- 
jektą. Galėsite kurti ir skaičiuoti savo pasižadėjimus (individualius 
arba grupinius), rašyti vieno sakinio dienoraštį jums patinkančia 
tema, nustatyti asmeninius įsakymus, dalytis laimės įžvalgomis, su- 
augusiojo paslaptimis, sudaryti bet kokį sąrašą ir paskelbti įkvėpi- 
mą teikiančius dalykus: mėgstamas knygas, citatas, filmus, muziką 
ar paveikslėlius. Jūsų įrašai gali būti asmeniniai arba vieši, taip pat 
galėsite paskaityti viešus kitų žmonių įrašus (o tai labai įdomu). 

Jei norėtumėte suburti laimės projekto grupę, parašykite man į 
tinklaraštį dėl „pradedančiųjų rinkinio“. Jei norite prisidėti prie jau 
esančios grupės, apsilankykite Grečen Rubin puslapyje Facebook 
tinklalapyje, kad pasitikrintumėte, ar tokia grupė jau yra jūsų 


mieste. 

